
Vissza a természethez 


Egyszerűbb lett volna csak azt a címet 
adni könyvemnek : Bionika. De ki ismeri 
ezt a szót? Még a könyvtárosok többsége 
is tanácstalan, ha ebből a témakörből keres 
valaki idegen nyelvű könyvet. Pedig ez a 
kifejezés találóan jelzi, hogy olyan tudo- 
mányágról van szó, amely a . iológia és a 
technika között teremt kapcsolatot. Igaz, 
maga a fogalom sem régi keletű. Noha a 
múlt század végén néhány műszaki alkotó 
már érdeklődéssel fordult a természet felé, 
a bionika csak akkor vált a tudomány vilá- 
gában is elfogadott kutatási irányzattá, 
amikor 1960 szeptemberében sor került az 
első bionikai konferenciára az Egyesült 
Államokban. 

Azóta a kutatások egyre lendületeseb- 
ben folynak világszerte, és évről évre nő a 
tudományos közlemények száma. A bio- 
nika nézőpontjából az élővilág eddig isme- 
retlen részletei és jelenségei tárultak fel. 
Ahogyan A. I. Berg szovjet akadémikus 
megfogalmazta: , A bionika feladata — a 
biológiai objektumok kutatása azzal a cél- 
lal, hogy korszerűsítsük a jelenlegi tech- 
nik ai rendszereket, vagy újakat, még töké- 
letesebbeket alkossunk az eredmények fel- 
használásával." 

Rohanó korban élünk, amely mind- 
inkább elszakít bennünket a természettől. 
A városi gyerek számára már nagy élmény, 
ha a mozi és a televízió képei után végre 
a valóságban is megpillant egy lovat. 
A technika bűvöletében az elvont fogalmak 
és az okos elektronikus számítógépek las- 
san elfeledtetik velünk, hogy a természet 
megfigyelése nyomán raktuk le ismerete- 
ink alapjait. A mérnök a gépvilág törvé- 
nyei szerint kísérletezik, és keres új meg- 
oldásokat. Ideje kevés, de a legjobb ered- 
ményre törekszik. A természetben mind- 
erre évmilliók álltak rendelkezésre a törzs- 
fejlődés folyamán. G. Wald amerikai ku- 


tató találóan mutat rá erre a különbségre: 
,4A műszaki tervezésben az ember tudja, 
mit akar elérni, és a célt olyan ügyesség- 
gel közelíti meg, amennyire csak képessé- 
gei engedik. Az élő szervezet tervezésének 
folyamata viszont öröklött variációk sza- 
kadatlan sorából áll. A létért való küzde- 
lem kigyomlálja azokat, amelyek kevésbé 
jól működnek , és előnyben részesíti azokat, 
amelyek jobban dolgoznak a további fej- 
lődés szempontjából." 

Az állatvilág szabadalmai tehát, ame- 

lyekről szó van e könyvben, csak emberi 
szempontból találmányok , mert a valóság- 
ban milliónyi változat természetes kiválo- 
gatódásának eredményeként jöttek létre. 
Tökéletességiik számos esetben vitathatat- 
lan, így kitűnő segítséget nyújtanak abban, 
hogy még jobban megértsük az élővilágot, 
és tudatosan válogassunk , ötletei" között 
a nehéz technikai feladatok megoldása 
érdekében. Könyvem egyrészt ebbe a ki- 
meríthetetlen gazdagságú , találmányi hi- 
vatalba" vezeti el olvasóit, másrészt bemu- 
tatja a bionikai kutatások kamatozó hasz- 
nát a műszaki tervezésben. 
. A témakör persze annyira szerteágazó, 
hogy lehetetlen volt a bionika minden terü- 
letére elkalandozni. Inkább arra töreked- 
tem, hogy a külföldi tudományos folyó- 
iratokban megjelent közlemények alapján 
olyan átfogó képet vázoljak fel, amelyen 
még alig száradt meg a festék. Egyes színei 
idővel talán megfakulnak , de más részletei 
újabb vizsgálatokkal tovább színezve, még 
világosabban bontakoznak ki. Aki a ter- 
mészet titkainak ebbe az újonnan feltárt 
világába pillant, bizonyára úgy érzi majd, 
mintha elvarázsolt kastélyban járna, ahol 
a rovarok a lábukon hordják a fülüket, 
a denevérek ultrahangon dúdolnak, és a 
halak időnként a levegőbe repülnek. S ta- 
lán az olvasó is kedvet kap majd ahhoz, 
hogy saját maga induljon felfedező útra 
a természetben. 


Eleven hullám a hullámok között a vízben úszó hal. Mozgása nehezen szorítható szigorú matcmatikai 
képletekbe. A sok próbálkozás ellenére sem sikerült még olyan hajlékony víz alatti járművet 
szerkeszteni, amely a halak mozgását utánozza 


HALÁSSZUNK TENGERALATTJÁRÓKRA! 


Ecuador partjainak közelében különös 
meglepetés érte az egyik szovjet halász- 
hajót. Békésen ringott a vízen, amikor 
hirtelen megremegett a törzse, mintha 
torpedó fúródott volna az oldalába. 
A matrózok azonnal a hajófenékbe ro- 
hantak, hogy megkeressék a hibát. Leg- 
nagyobb meglepetésükre a beömlő vízben 
egy óriási kardhal roncsait fedezték fel. 
A későbbi vizsgálat kiderítette, hogy a 
víz alatt vadászó hal valószínűleg elté- 
vesztette zsákmányát, így rohant a hajó- 
nak. Az élő torpedó mozgási energiája 
olyan hatalmas volt, hogy fogazott kardja 
átütötte a hajó 8 cm vastag oldalát, és 
46 cm széles darabot szakított ki belőle. 
Bár a váratlan összeütközéskor a hal ott- 
hagyta a fogát, az állattan kutatóit az a 
szerencse érte, hogy újabb adatot kaptak 
a ragadozó halak rendkívüli úszóképes- 
ségéről. 

Pedig a halak nem is használnak kör- 
: ben forgó hajócsavart, és melluszonyuk- 
kal sem eveznek kitartóan, csupán kor- 
mányoznak. Aki megfigyelte egy akvá- 
rium kecsesen tovalibbenő halait, bizo- 
nyára eltűnődött, hogyan segíti elő a hal 
mozgását az S vonalban hullámzó test, 
és miért van szükség egyáltalán a test 
hajlítgatására. Talán a farokuszony egy- 
egy csapása ugyanúgy tolja előre az élő 
vízi járműveket, mint a csobbanó evezők 
a csónakot? 

Az úszás bonyolult haladási forma. 
Titkát több mint fél évszázada igyekez- 
nek megfejteni a kutatók, de csak a leg- 
utóbbi évtized hozott megoldást, amióta 


a biológusok mellett a matematikusok is 
hozzáláttak, hogy számok és képletek 
alakjában foglalják egységes rendszerbe 
a tarka forgatagban úszkáló vízi világ 
mozgásának fizikáját. 

Azelméleti kutatások egy csavarvonal- 
ba hajlított szilárd csővel és egy meglepő 
kérdéssel kezdődtek : ha azonos átmérőjű 
rugalmas rudat (például hajlékony mű- 
anyag pálcát) csúsztat valaki a csőbe, 
kijön-e magától a mozdulatlan rúd? 


A halak úszásának fizikai alapelve. 

A meghajlított rugalmas rúd ki akar egyenesedni. 
A benne rejlő energia mozgássá alakul át, így 

a műanyagdarab kipattan az üvegcsőből. 

A csavarvonalban feltekert mérőszalag szintén 
ezért fut ki tartójából 


zik előre 


ögeknek támaszkodva csús 


A sikló hullámmozgása szögekkel kivert deszkán. A bal alsó sarokból a jobb felső felé halad. 


A filmkockák azt mutatják, hogy meghajlított teste a sz 

Erre már a XVIII. század fizikusai is 
válaszolhattak volna. Akkoriban állapí- 
tották meg ugyanis azt az egyszerű, de 
bonyolultan hangzó szabályt, hogy ,.ha 
egy test változtatni tudja alakját és hely- 
zetét, mindig arra törekszik, hogy a leg- 
kisebb helyzeti energiával rendelkezzék". 
A csőbe szorított hajlékony rúd esetében 
ez azt jelenti, hogy a rúd előbb-utóbb 
mégiscsak ki fog egyenesedni. 

Ha nincs súrlódás a csőben, a rúd való- 
ban útra kel. Abba az irányba indul, ahol 
egyre kisebb görbülettel találkozik, tehát 
ahol egyre jobban kiegyenesedhet. Mind- 
cz a másodperc törtrésze alatt megy vég- 
be: a rúd szinte kipattan a csőből, aho- 
gyan az acél mérőszalag is egyetlen gomb- 
nyomásra kiszalad tokjából. 

De mi történik, ha hullám alakú csövet 
választunk ? (Ezt a szabályos görbét si- 
nusvonalnak nevezik a matematikusok, 
és még sokszor találkozunk majd vele.) 
A belecsúsztatott hajlékony rúd a leg- 
nagyobb görbületű szakaszból, a hullám 
csúcsából azonnal továbbsiklik a kiegye- 
nesedő ág felé. De innen már nem moz- 
dul tovább. Ismét előre kell tolni a kö- 
vetkező csúcsig, amíg teljesen be nem 
feszül, majd a következő pillanatban 1s5- 
mét továbbpattan. 

S ha egy siklót helyezünk a hullám 
alakú csőbe? Amire az élettelen rúd nem 
képes, hajlékony testével játszva megte- 
szi az állat. Csak a hullám csúcsaiban 
feszíti meg izmait, így kissé előbbre csú- 
szik. Ekkor testének megint azokat a 
szakaszait igyekszik kiegyenesíteni, ame- 
lyek éppen a hullámcsúcsokban vannak, 
megint előresiklik. Minthogy izmainak 
összehúzódási helyeit folyamatosan tolja 
testén egyre hátrább, egyúttal folyama- 
tosan halad előre. Ehhez voltaképpen 
hullám alakú csőre sincs szükség. Szö- 
gekkel kivert deszkalapon is könnyedén 
halad. Ilyenkor a szögek nyújtanak tá- 


maszt testének, de a lényeg ugyanaz ma- 
rad : izmainak játéka révén a sikló teste 
úgy hajladozik, mintha egyre újabb hul- 
lámok haladnának végig rajta. Ez a hát- 
rafelé haladó hullám hajtja előre az álla- 
tot. 

Hogyan érvényesül ez a mozgási sza- 
bály a halakon? A víz - ha lágyabban 
is -— ugyanúgy ellenállást jelent a sikló 
vagy az angolna hullámmozgásával szem- 
ben, mint egy szilárd cső vagy egy szö- 
gekkel kivert deszkalap. Így a vizek vilá- 
gának alacsonyabb fejlettségű tagjai haj- 
lékony hullámként siklanak előre. H. J. 
Lighthill angol kutató megállapítása sze- 
rint ezt a jellegzetes, angolnaszerű úszást 
alkalmazza a gerinctelenek többsége és 
a gerinces víziállatok egy része is. ,  Hul- 
lámúszással" közlekednek például a tü- 
dőshalak, mert ez a legegyszerűbb úszási 
forma. 


Hajlékony evezők 


Gyorsfelvevő kamerákkal készült film- 
kockákon meglepően tárul fel a különös 
hullámmozgás titka. Egy úszó angolná- 
ról 0.1] másodperces időközökben készi- 
tett felvételekről készült rajzunkon meg- 
figyelhető, hogy az állat teste valóban 
hullámzik. Ahogy az angolna siklik előre, 
a testhullám éppen ellenkező irányban 
vonul végig rajta. 

A testhullám mindig gyorsabban fut 
visszafelé, mint ahogy a hal halad előre. 
A két sebesség közötti különbség annál 
kisebb, minél eredményesebben alakítja 
át testének helyzeti energiáját mozgási 
energiává. A mérések szerint az angolna 
úszási sebessége kb. 60 százalékkal kisebb 
a látszólagos hulláménál, amely saját tes- 
tének könnyed hajlítgatása révén halad 
visszafelé rajta. A hullámúszással tehát 
nem érhetők el nagy sebességek, de hosz- 

A közönséges angolna hullámúszásának 0,1 másodpercenkénti mozgásszakaszai. A filmkockák alapján 
készült rajz jól érzékelteti, hogy ezen a hajlékony , cipőfűzőn" mindig gyorsabban futnak hátrafelé 
a testhullámok (T), mint amilyen sebességgel ő maga úszik előre (U) 


szú távra a test energiakészleteinek fel- 
használása szempontjából ez rendkívül 
gazdaságos úszási forma. Ezért indulhat- 
nak messzi vándorútra az óceánokon az 
angolna alakú halak. 

A törzsfejlődés során az angolnára jel- 
lemző hengeres testalkat fokozatosan 
megváltozott. Az úgynevezett csontos- 
halak rendjében a két oldalról lapított, 
orsó alakú test a farok felé elhegyesedik, 
így úszás közben kisebb a víz ellenállása. 
De a hullámúszáshoz szükség van a test 
eredeti szélességű keresztmetszetére, hi- 
szen úszás közben ez a szalag rugaszko- 
dik el a víztől. Az összenyomódott farok 
helyén tehát vékony uszonyok jelennek 
meg a háton és a hason: a farok függő- 
leges ,kormánysíkká" változik. 

A halak törzsfejlődésének szerteágazó 
családfáján ugyanakkor érdekes változás 
figyelhető meg. Egyre merevebbé válik a 
hal teste! Úszás közben csak a farok- 

rész mozog, a teljes testhossz fele-har- 
mada. Az angolnák testhullámából így 
egy negyedhullám marad: a test felező- 
pontja mozdulatlan, de a farok a hullám 
csúcsába csap. Ezzel a hirtelen , hullám- 
lökéssel" roppant oldalerők ébrednek a 
hal farkán. 

A matematikai számítások szerint fő- 
ként ez a farokcsapás határozza meg a 
halak úszási képességét. Ettől függ, hogy 
lassan, de kitartóan úsznak-e, vagy sebe- 
sen, de nem sokáig. Összehasonlították 
a farok oldalirányú mozgásának sebessé- 
gét egy elméleti , vízszelet" elmozdulási 
sebességével, amelyet az oldalra lendülő 
halfarok taszít félre. Pontos összefüggést 
kaptak: minél nagyobb a halfarok és a 
vízszelet sebességkülönbsége, annál na- 
gyobb tolóerőt fejt ki a hal, tehát annál 
gyorsabban úszhat. Ha viszont a farok 
ütése lassan tolja félre a vizet, a hal ,si- 
mábban", kisebb erőpazarlással úszik. 


Az oldalirányú ütőerő nagyságát a fa- 
rokuszony területe is befolyásolja. Minél 
nagyobb, annál több erőt fejthet ki, aho- 
gyan a nagyobb felületű evező is jobban 
húzza a csónakot. Miért keskenyedik 
mégis a farok felé a legtöbb hal alakja, 
mint a tőr? Hiszen ha a test hátrafelé 
szélesedne, még nagyobb erővel csaphat- 
ná oldalirányba a vizet! A vízi világban 
mégsem található ilyen megoldás. 


A farok kitérései közben ugyanis örvé- 
nyek keletkeznek. Ezek a parányi pergő 
örvények a hal mozgási energiájából táp- 
lálkoznak, csökkentik haladási sebessé- 
gét. A haltest keskenyedő alakja éppen 
ezt a zavaró , közjátékot" küszöböli ki. 
Amikor a farok oldalra lendül, legna- 
gyobb sebességű darabjának felületén 
— ahol legkeskenyebb a test — hirtelen 
lecsökken az ütőerő, így kevesebb örvény 
keletkezik. Ettől távolabb, a kiszélesedő 
farokuszony már nem kelt nagy örvé- 
nyeket, mert mindig a csapással ellenté- 
tes ívben hajlik. 


A közönséges tok hullámúszása. Teste 
elkeskenyedik a farok felé, így kisebb ellenállással 
halad, mint az angolna. A hullámkeltéshez 
szükséges felületet a kettős farokuszony pótolja. 
Testhosszának kétharmadán csaknem teljes 
sinushullám keletkezik (fent). Úszásának 
mozgásszakaszai között 1/4 mp volt azidőkülönbség 


A tőkehal csak farokcsapásokkal úszik. Az oldalra 
lendülő farokuszony negyedhullámot kelt, 

ami azt jelzi, hogy ez a halfaj gyors úszásra is képes, 
de nem kitartóan (fent). A mozdulatrajzok egy 
farokcsapás szakaszait jelzik a farok mozgásának 
irányával. Az ötödik mozdulat egy új 

farokcsapás kezdete 


13 


A hátuszony sem véletlenül helyezke- 
dik el a test közepe táján. A farokcsa- 
pások nagy oldalerőit ellensúlyozza, ezért 
tud nyílegyenesen úszni a hal. Fontos [(el- 
adat jut a kétoldalt alul elhelyezkedő 
melluszonyoknak is: ezek elsősorban a 
hirtelen irányváltoztatásban nyújtanak 
segítséget. Különösen nagy szükségük 
van erre a , gyors járatú" halaknak, mert 
a vízben sokkal nehezebb fékezni, mint a 
szárazföldön. Sokan csodálkoznak, ha 
két hajó összeütközik a tengeren: hogy 
lehet ez, hiszen a víztükör végtelen. Csak- 
hogy néha a hajók útvonala keresztezi 
egymást, s amikor észreveszik a bajt, már 
nincs segítség. Egy félmillió tonnás teher- 
hajó lefékezéséhez több mint 8 kilométe- 
res útszakaszra van szükség! Ennél ki- 
sebb távolságon belül tehetetlenül egy- 
másba rohannak. Ám a halakat nem ér- 
heti ilyen katasztrófa. Ha nagy sebesség- 
gel úszva váratlan akadály kerül útjuk ba, 
hirtelen szétfeszítik melluszonyaikat. A 
, féklapok" pillanatok alatt megtörik az 
úszás lendületét, s a hal egy újabb farok- 
csapással már új irányban libbenhet tova. 


Libegő körgallér 


, Ahány halfaj— annyi farok." Szinte köz- 
mondásnak is beillene ez a régi megálla- 
pítás, amely sok fejtörést okozott már a 
bionika kutatóinak. A gazdag választék 
a kerek, ovális farokuszonyoktól a villás 
alakúakig terjed. Honnan ez a nagy kü- 
lönbség? Hosszas keresés után végül a 
repüléstechnikai összehasonlító vizsgála- 
tok világítottak rá az első törvényszerű- 
ségre. Ahogy a hangsebességnél gyorsabb 
szuperszonikus gépek csak hátranyilazott 
szárnyakkal repülhetnek az óriási légel- 
lenállás miatt, ugyanez az alakváltozás 
következett be a , tökéletesedő" halak 
farokuszonyán is. A törzsfejlődés során 

csak úgy fokozhatták úszási sebességü- 
ket, hogy farokuszonyuk lassan hátrahaj- 
lott, mint a holdsarló, majd teljesen fel- 
vette a szuperszonikus repülők jellegze- 
tes szárny alakját. 

A nagy sebességű halakon a [arok- 
uszony előtt szinte tökéletes kúppá hegye- 
sedik a test (a nagy farokcsapások kel- 
tetteörvények elkerülése miatt), az uszony 
viszont nagy felületű evezőlapáttá széle- 
sedik. A farokuszony elülső éle azonban 
nem olyan borotvaéles, mint ahogy azt 
várnánk. Inkább vastag és lekerekített, 
mégis könnyedén hasítja a vizet. Erre az 
áramlástani mérések adnak magyaráza- 
tot: a repülőgépszárnyak .belépőéle" 
annál kevesebb örvényt kelt, minél leke- 


Nyilazott repülőgépszárnyra emlékeztet a bálna 
farka. A bionika szerint ez a gyorsúszási 
képesség egyik biztos jele. A vízi világ 
emlősállatainak farka a halakétól eltérően 
vízszintes helyzetben leng 

Csapnivalóan rossz kormányos a menyhal (1), mert farokuszonya abba az örvényzónába esik, amely úszás 
közben a lest mögött keletkezik. A közönséges tok (2) hátranyilazott farka és a tonhal (3) sarló alakú 
,kormánylemeze" sokkal pontosabb irányításra nyújt lehetőséget 


rekítettebb. Ez figyelhető meg a gyors 
tengeri halak farokuszonyain is. 

Ilyen ,gyorsúszók" például a tonhalak, 
a kardhalak és általában a nagy testű 
ragadozók, amelyek számára létkérdés, 
hogy könnyen utolérjék a menekülő zsák- 
mányt. Noha a delfinek emlősállatok, 
úszásuk a halakéhoz hasonló, és farok- 
uszonyuk alakja alapján a gyorsúszók 
közé sorolhatók egy furcsa különbséggel : 
, evezőjük" nem függőleges, hanem víz- 
szintes, így úszás közben hol felfelé, hol 
lefelé csap. Hogy miért fordult el a törzs- 
fejlődés során a farkuk ? Ezt még ma sem 
tudjuk. Talán a bionika erre is választ 
talál a jövőben. 

A halfarok azonban nemcsak egy hajó 
pergő propellerét helyettesíti, hanem a 
kormánylapátot is. A kormányzás és a 
farokuszony alakja közötti összefüggésre 


J. G. Alejev szovjet biológus figyelt fel 
elsőnek, amikor a folyami menyhal úszá- 
sát tanulmányozta. Érthetetlennek tűnt 
számára, miért van korong alakú farok- 
uszonya ennek a halnak. A vízcsatornás 
kísérletek során megoldódott a rejtély. 
Azokon a halakon található ilyen farok- 
uszony, amelyek , lassú járatúak", akár a 
folyami vontatóhajók. Nincs szükségük 
gyors irányváltásokra, ezért a legegysze- 
rűbb kormánylemezt használják. Mint- 
hogy ez a farok végéről leszakadó örvé- 
nyek zónájában helyezkedik el, elég bi- 
zonytalan vele a kormányzás. A tonhal 
és a cápa farokuszonya viszont annyira 
széles, hogy messze kinyúlik az örvény- 
rétegből, így tökéletes kormánylapátként 
használható. 

Még egy érdekesség figyelhető meg a 
cápák és a tonhalak függőleges farok- 

uszonyán: a felső szárny nagyobb, mint 
az alsó. Nem véletlenül! Amikor úszás 
közben jobbra-balra leng a farok, felső 
része kissé megdől a vizben, mint egy fer- 
dén tartott evezőlapát. Így nemcsak toló- 
erő, hanem felhajtóerő is ébred rajta. 
Az úszóhólyag nélküli halaknak szüksé- 
gük is van erre a , trükkre", máskülönben 
úszás közben egyre mélyebbre merülné- 
nek. Apró szárnyakká merevedett mell- 
uszonyaikkal is a felhajtóerőt fokozzák. 
A gyors járatú víziállatok valóságos úszó 
repülőgépekre emlékeztetnek. 

A természet azonban más lehetősége- 
ket is kipróbált a törzsfejlődés folyamán. 
A gitáros halak óriási melluszonyt fejlesz- 
tettek ki, így alig van szükségük farok- 
uszonyra, a ráják melluszonya pedig 
egyetlen óriás körgallérrá alakulva vég- 
képp feleslegessé tette legtöbb fajuknál a 
farokuszonyt. Ezek az élő csészealjak lé- 
nyegében a függőleges hullámúszást al- 
kalmazzák, vízszintesen lebegő korong 
alakú testükön a hátrahaladó hullámok 
termelik a tolóerőt. Rendszerint a parti 
vizek homokjában: várják gyanútlan ál- 
dozatukat, a támadáshoz tehát valóban 
ez a legelőnyösebb közlekedési forma szá- 
mukra, máskülönben csak akkor kezd- 
hetnének úszni, ha előbb , élére" állítanák 
testüket. 

A halak úszástípusainak sorát a sima 
lepényhal zárja. Ez a fél méter átmérőjű, 
kerek hal fiatalkorában még függőleges 
sikban úszik, angolnaszerű hullámmoz- 
gással. Fejlődésének bizonyos szakaszá- 
ban azonban oldalára fordul, s ettől kezd- 
ve csak a fenéken mászik és vadászik. 
Alulra került szeme felvándorol, s olyan 
furcsa lesz a tekintete, hogy ennél bánato- 
sabb , arckifejezést" alig találni a vizek 
világában. Ettől kezdve úszó mozgása is 
teljesen a rájákéhoz hasonul. 

Ahogyan egy gépkocsi vagy egy repülő- 
gép alakjából következtetni tudunk se- 

A rája olyan ügyesen lengeti , körgallérját", hogy 
a hátrafelé haladó függőleges testhullámok 
könnyedén hajtják előre 


bességére, a hidrodinamikai vizsgálatok 
tanúsága szerint ugyanígy elég egy pillan- 
tást vetni bármely halra, s máris fogalmat 
alkothatunk úszási képességeiről. Egy hal 
kétségtelenül annál gyorsabban úszik, 
minél , nyilazottabb" a farokuszonya, mi- 
nél áramvonalasabb a teste, minél keske- 
nyebb a törzse a farokuszony előtt, és 
minél kisebb a hátuszonya. De van még 
egy döntő szempont! A haladási sebes- 
ség a testhosszal és a farokcsapások szá- 


mával is összefügg. Sz. V. Persin szovjet 
kutató mérései szerint általában az angol- 
naszerűen úszó halak — amelyek akár két 
méter hosszúságot is elérhetnek - legfel- 
jebb 10 km/óra sebességre tehetnek szert; 
a farokcsapásokkal haladók viszont, ha 
több mint egy méter hosszúak, elvileg 150 
km/óra sebességgel szelhetik a vizet. 
R. Bainbridge, aki több halfaj úszását is 
megvizsgálta, gyorsfényképező kamerái- 
nak filmfelvételeit elemezve megállapítot- 
ta, hogy azonos sebességek elérésekor a 

halak farokcsapásainak száma és test- 
hosszuk fordítottan arányos egymással. 
De a rekordok szempontjából minden- 
képpen a testhossz a döntő! Egy 4 cm 
hosszú pisztráng hiába lengeti másodper- 
cenként 18-szor a farkát, a parányi állat 
csak 2,3 km/óra sebességet ér el. Ez arra 
sem elég, hogy egy folyóparti gyalogost 
lehagyjon. A heringek és a tonhalak vi- 
szont, amelyek testhossza meghaladhatja 
az egy métert, másodpercenként tíz fa- 
rokcsapással több mint 70 km/óra sebes- 


Ji 


Pisztrángok NI A I 
Makrahalak jléskk 03 
me JJ messze 


Szinte mérnöki pontossággal működnek a halak .hajtómotorjai". Matematikai összefüggés mutatható ki 
hosszúságuk, farokcsapásaik száma és úszási sebességük között, így minden halfaj , sebességollója" 
felrajzolható. Ennek két alsó szára közé helyezve a halat, leolvasható a táblázatból, miként függ az úszási 
sebesség a farokcsapások számától. A pisztrángok rövidebb nyelű sebességollója azt jelzi, hogy ez a halfaj 
jobb úszó, mint a makrahalak 

Pirosszemű kele (22 cm) 


csuka (20 cm) 


6.1 km/ó 


aranykárász (13 cm) 


—— 8.9 km/ó 


ragadozó ön (20 cm) 


10 km/ó 


pisztráng (29 cm) 


IB km/ó 


kék cípa (150 cm) 


32 km/ó 


delfin (200 cm) 


44 km/ó 


barrakuda (120 cm) 


Néhány hiteles úszási sebesség James Gray angol professzor összeállítása szerint. A csúcstartók között 
a kardhalfélék és a vitorláshalak családjának tagjait tartják számon a kutatók. V. P. Szocsivko szovjet 
szakember adatai szerint több méteres példányaik 120-150 km/óra sebességet is elérnek 


ségre gyorsulhatnak. A tonhal tehát az Atlanti-óceán átszelésére meghirdetett 
ugyanúgy megérdemelné a Kék Szalag- gyorsasági versenyt. 

díjat, mint a világ leggyorsabb utasszál- Általában nem könnyű a halak úszási 
lító hajója, a United States óceánjáró, csúcssebességének megállapítása, ezért 
amely 70 km/óra csúcssebességgel nyerte szerepelnek a különböző könyvekben 

szokszor teljesen eltérő adatok. Ha egy 
hal kitartóan követi a sebesen úszó hajót, 
még könnyű a mérés. Szovjet kutatók vi- 
szont néhány évvel ezelőtt a folyami 
menyhal úszási sebességének tanulmá- 
nyozására érdekes módszert próbáltak ki. 
Apró, 25 gramm súlyú elektronikus ké- 
szüléket helyeztek a kifogott hal hátára, 
majd újra vízbe bocsátották. A készülék 
számunkra hallhatatlan ultrahangokat 
bocsátott ki, így a folyópart mentén meg- 
felelő mikrofonnal pontosan követni tud- 
ták a halat. Kiderült, hogy a folyami 
menyhal úszási sebessége a napszakok 
szerint változik. Napközben szinte alig 
úszik, naplemente után viszont mozgása 
egyre élénkebbé válik, de sohasem ha- 
ladja meg az óránkénti 600 métert. 

A másik mérési módszer : vízzel telt át- 
látszó tartályba helyezik a halat, majd 
egyre nagyobb sebességgel forgatják a ko- 
rong alakú hengert. Amikor felülről néz- 
ve úgy tűnik, hogy a hal egy helyben 
mozog, úszási sebessége éppen a tartály 
forgási sebességével egyezik. Két angol 
kutató így mérte meg, hogy egy 55 cm 
hosszúságú tőkehal például 7,2 km/óra 
sebességet érhet el, a tengeri pisztrángok 
pedig több mint tíz kilométeres órán- 
kénti sebességgel haladhatnak. 

A rekorderek között a kardhalat, a 
vitorláshalat és a barrakudát tartják szá- 
mon a kutatók 120-150 km/óra sebesség- 
gel. Ez már valóban szédítő tempó a viz 
alatt, hiszen a korszerű atom-tengeralatt- 
járók is legfeljebb 45-50 km/óra sebessé- 
get érhetnek el. De ezeket az úszási ada- 
tokat még nem ellenőrizték laboratóri- 
umi körülmények között. Annyi bizo- 
nyos, hogy a halak különleges nyálkával 
is csökkentik testükön a víz súrlódását. 
M. W. Rosen és N. E. Cornford amerikai 
kutatók különböző mennyiségű vízben 
oldották fel a halak bőréről lekapart nyú- 
lós anyagot, és megfelelő műszerrel mér- 


ték a víz áramlási sebességét. Így leple- 
ződött le a barrakuda titka. Ez a csen- 
des-óceáni ragadozó hal 66 százalékkal 
képes csökkenteni testének súrlódási el- 
lenállását a vízben. Minthogy a nem ra- 
gadozó halak esetében ez az érték kisebb, 
nem csoda, hogy e találmány is hozzá- 
járul a sikeres zsákmányszerzéshez. 


Mire tanítottak a halak? 


Az orsó formájú, merev tengeralattjárók 
alakja nem nagyon emlékeztet a , gyors 
járatú" halakéra, de a bionikusok már 
több kísérletet tettek, hogy lemásolják 


Még a repülőgép-ltervezők is tanulhatnának 

a halaktól. Ha például a 40 méter hosszú 
Boeing-707 típusú gépet a tonhal alakjáról 
mintáznák, 160 helyett 480 utas (érne el benne, 
és aerodinamikai tulajdonságai is kedvezőbbek 
lennének (fent). A helyből felszálló gépet 

az oldalából kinyúló sugárhajtású motorok 
emelnék a magasba (lent). A modelleket 

H. Hertel berlini professzor tervezte 

ezeket az élő vízi járműveket. Az amerikai 
Skipjack atomhajtású tengeralattjárót 
pontosan a tonhal mintájára tervezték. 
Gondosan ügyeltek arra, hogy teljes 
hosszának és legnagyobb átmérőjének 
aránya 100:36 legyen, ami eszményi 
áramvonalat ad a hajótestnek. De a ton- 
haléhoz képest csak feleakkora sebes- 
séget sikerült elérniük. A fordulékonyság 
terén viszont kiváló tulajdonságokra tett 
szert az új tengeralattjáró. Egy nagyobb 
hajó általában saját hosszánál 4-5S-ször 
nagyobb sugarú körben képes megfordul- 
ni, a Skipjack még nagy sebességgel ha- 
ladva is hirtelen változtathat irányt, és 
kisebb sugarú körben fordul meg. 


Épül a Gazana nevű angol gáztartályhajó. 

A 178 méter hosszú jármű orra hatalmas körteként 
dudorodik ki a hajótestből. Ez a szerkezeti 
megoldás lényegesen csökkenti a hullámellenállást 

A hajótervezők azt a felismerést is hasz- 
nosították, hogy nem véletlenül tompa a 
nagyobb sebességű víziállatok ,orra". 
Furcsa módon ez kisebb hullámellenál- 
lást kelt a vizben, főként akkor, ha az 
állat a vízfelszín közelében úszik. A vilá- 
gon először Japánban készítettek olyan 
,körteorrú" hajót, amely egy hasonló 
típusú, de hagyományos hajóhoz viszo- 
nyítva több mint 50 százalékkal gyorsab- 
ban halad. Ma már egyre több hajót épí- 
tenek ezzel a hullámtörő megoldással, s 
ha a tv-híradó új tengerjáró vízre bocsá- 
tását mutatja, bizonyára ott látjuk majd 
az orrtőke alján a jellegzetes kidudoro- 
dást. Több tervező a csapkodó halfarok 
mozgását próbálta utánozni mechanikus 
szerkezettel. Készült olyan csónak is, 
amelyen evezők helyett hajlékony kor- 
mánylapát rúdját kell jobbra-balra moz- 
gatni, így keletkezik a tolóerő a vízben. 

Nem lehetetlen, hogy a szárnyashajók 
ötletét a cápák tanulmányozásából me- 
rítették amérnökök. Ahogyan a cápa me- 
rev melluszonyain jelentős felhajtóerő ke- 
letkezik, ugyanúgy egy súlyos hajótestet 
is a víz fölé emelhet néhány apró, merev 
szárny. Ha a hajó elér bizonyos sebes- 
séget, a víz alatti szárnyakra támaszkod- 
va teste kiemelkedik a vízből, így sokkal 
kisebb ellenállással haladhat tovább. A 
szovjet szárnyashajók közül a Dunán is 
közlekedő Sirály 60 km/óra sebességgel 
száguld, a Volga és a Rakéta típusú hajók 
pedig 80-90 km/óra sebességet is elérhet- 
nek. 

Csaknem negyven évvel ezelőtt a híres- 
sé vált Gray-paradoxon irányította elő- 
ször a bionikusok figyelmét a delfinek 
felé. Az angol kutató ugyanis megállapí- 
totta, hogy a delfinek furcsa módon na- 
gyobb sebességet érnek el, mint amennyi 
izomerejük alapján várható. Az ellent- 
mondás nyomán a delfinbőrre terelődött 
a gyanú. A mikroszkópos vizsgálatok sze- 


rint a bőr külső vékony hámrétege alatt 
ún. , csírázó réteg" található. Ebbe alul- 
ról egy irharéteg rugalmas szemcséi nyúl- 
nak, a legalsó rétegben pedig rugalmas 
kötőszöveti rostok húzódnak, amelyeket 
folyékony zsír tölt ki. Mindez nem sokat 
mondott a biológusoknak, ám a bionika 
szakemberei nagyon elcsodálkoztak. Ez 
a több rétegű bőr olyan rugalmas, mint 
a legfinomabb kárpitozott heverő. Ahol 
nyomás éri, lágyan behajlik, miközben 
a szemölcsök közül kipréselődik a zsír. 

Mire jó ez a különös delfinbőr? A víz- 
csatornás vizsgálatok szerint így alakul 
ki a delfin körül a legsimább vízáramlás. 


A fotelok rugalmasságán is túltesz a delfinbőr. 

A lágyan barázdált külső hámréteg alatt 

a csírázó réteg" (1): az irharéteg (2): kötőszöveti 
rostok (3). Ez a metszet csak 1/9 része a delfinbőr 
teljes vastagságának 


A delfin testének arányai elősegítik a gyors úszást: törzse négyszer hosszabb, mint legnagyobb átmérője. 

Szovjet kutatók is gondosan tanulmányozták a delfin alakjának áramlástani tulajdonságait, és formálták 


neg ennek alapján kísérleti merülő járművüket 


Csak a farok tövében szakadnak le azok 
az örvények, amelyek a vízben úszó test 
mozgási energiáját csökkentik. A test 
egész hosszában a rugalmas bőr tökéle- 
tesen lecsillapítja az apró örvényeket, így 
az áramvonalas delfin több mint ötven 
kilométeres óránkénti sebességet is el- 
érhet. 

Az 15 fokozza a delfin siklóképességét, 
hogy bőre víztaszító. A. Glagoljeva és 
Z. Afonyin szovjet kutatók mérései sze- 
rint ilyen felületen kevesebb örvény ala- 
kul ki, mint egy , nedvesedő" bőrrétegen. 
A víztaszító test olyannak tűnik a vízben, 
mintha csapágyon gördülne : körülötte a 
molekulahalmazokból gyűrűszerű szer- 
kezetek alakulnak ki. Ez a felszíni vízré- 
teg szoros molekulahártyaként simul a 
delfin testéhez, tovább csökkentve az 

,energiafaló" örvények keletkezésének 
lehetőségét. 

1960-ban O. Kramer amerikai kutató 
e felismerések alapján elkészítette a Lami- 
noflow nevű műbőrt. A 3,5 mm vastag. 
hajlékony műanyag lemezben két határ- 
réteg között apró pálcák sorakoznak, 
amelyek bizonyos erőhatásra ugyanúgy 
összenyomódnak, mint a delfinbőr irha- 
szemölcsei. A pálcikák közötti teret rez- 
géscsillapító folyadék tölti ki. Ez a del- 


.finbőrt utánzó műanyag beváltotta a 


hozzá fűzött reményeket. Torpedókat 
vontak be Laminoflow-val, így 30 száza- 
lékkal nagyobb sebességet értek el, mint 
a régi acélburkolattal. A bionikusok most 
már azon gondolkodnak, hogyan lehetne 
a tengerjáró hajók sebességét is növelni 
ezzel a különös delfinbőrrel. 


A rugalmas delfinbőr irharétegének szemcséi 
ilyennek látszanak a mikroszkóp alatt (fent). 

Ezt a találmányt a technika is lemásolta (középen). 
A lábtörlőszerű mesterséges delfinbőr (lent) 

több rétegben egymásra ragasztva és folyadékkal 
megtöltve csökkenti a fékező örvényeket 


Vigyázat! Merülünk ! 


, Folytatjuk az aláereszkedést, most már 
rendkívül lassan. Benzinkészletünk to- 
vább hűl, és mivel a benzin összehúzódá- 
sa következtében egyre több víz jut az 
úszódobba, ez egyre nehezebbé tesz ben- 
nünket. Úgy érzem, mintha ereimben 
áramlana ez a sok száz liter víz." Jacgues 


Piccard, a neves mélytengerkutató írta 
ezt, aki valóban különleges élményben 
részesült. Trieste nevű batiszkáfja 1960. 
január 23-án a Csendes-óceán nyugati 
térségében, a Föld legmélyebb pontján, 
a Mariana-árokban 10 912 méter mélyre 
ereszkedett. 

Nyugalmi helyzetben a különleges 
mélytengeri kutatójármű a vízfelszínen 
úszik. Ahhoz, hogy lemerüljön, nehezeb- 
bé kell válnia. Honnan veszi ezt a súly- 
többletet? A Trieste úszódobjaiban több 
mint 100 köbméter benzint tárolnak. 
A merülési parancsra szelepek nyílnak 
meg, amelyeken át tengervíz áramlik a 
benzintartályokba. A növekvő víznyo- 
más egyre kisebb térfogatra szorítja össze 
a könnyű folyadékot, a tartályok egyre 
nehezebbé válnak, a jármű süllyedni 
kezd. 

Ha később emelkedni akar, benzint 
szivattyúznak át az úszódobokba. A víz- 
nél könnyebb folyadék kiszorítja a vizet, 
s a batiszkáf a felszínre emelkedik. A ten- 
geralattjárókon általában csak levegő 
tölti ki a merülőtartályokat, majd sűrített 
levegővel nyomják ki belőlük a tenger- 
vizet, ha emelkedni kell. 

Ez az ötletes és egyszerű merülési mód- 
szer márévmilliók óta megtalálható a ter- 
mészetben. Nemo kapitány csodálatos 
Nautilus tengeralattjárójának ősi válto- 
zata, a fejlábú puhatestűek osztályába 
tartozó csigáspolip, a Nautilus több mint 
50 millió éve , tudja", hogyan lehet rend- 
kívül gyorsan több száz méterre süllyed- 
ni, majd újra a felszínre emelkedni. Maga 
az állat a spirálisan, de egy síkban fel- 
tekeredett héj legkülső kamrájában, szin- 
te a bejáratnál lakik, a belső rekeszeket 
pedig részint gáz, részint víz tölti ki. A 
Nautilus merülőautomatikája pontosan 
úgy működik, mint a Trieste-é : ha a mély- 
be akarereszkedni, egyre több vizet enged 
gázzal töltött kamráiba. Így az élő j jármű 

Röntgenkép a Nautilus csigáspolip mészvázáról, 
amely a térbeli csavarvonal szerkesztésének 
matematikai remeke. Az állat a különös 
lakókocsi feketének látszó üregét foglalja el. 

A bordázott kamrákat gáz tölti ki, amellyel 

a merülés szabályozható a vízben 


Ha merülni akar a Nautilus csigáspolip, 

gázzal töltött kamráiba vizet enged, így megnő 
a (fajsúlya. Kiegyensúlyozott állapotban a vízben 
lebegve súlypontja alacsonyabban van, mint 

a ráható felhajtóerő támadáspontja. 

A Nautilus így nem bukfencezik tehetetlenül 

a vízben, mert ha megbillen, azonnal visszatér 
vízszintes úszási helyzetébe 

egyre súlyosabbá válik, és vízbe ejtett kő 
módjára süllyed lefelé. Ha ismét a fel- 
színre kívánkozik, gázt választ ki szerve- 
zetéből. A gáz egyre több kamrából szo- 
rítja ki a tengervizet, növekszik a héjra 
ható felhajtóerő, és a Nautilus légbubo- 
rékként száll fel a vízben. 

A polipok egyik közeli rokona, a szépia 
is meglepetéssel szolgált nemrég a bio- 
fizikusoknak. Erről a közismerten tinta- 
halnak nevezett állatról sokan csak azt 
tudják, hogy ha ellenség közelít felé, hir- 
telen barnásfekete folyadékot (,tintát") 
lövell! ki, elködösítve maga körül a vizet, 
hogy biztonságosan kereket oldhasson. 
A biológusok azonban tűnődve vizsgál- 
ták azt az uszonyszerű lapos csontot, 
amely bőre alatt húzódik, és testsúlyának 
csaknem egytizedét teszi ki. A mikrosz- 
kópos vizsgálatok során kb. száz vékony, 
lyukacsos szerkezetű réteget találtak ben- 
ne. Minthogy a csont sűrűségét 0,6 g/cm?- 
nek találták, megnyugodva tették félre. 
Önként adódott a megfejtés: egy 1000 
grammos tintahal térfogata azért lehet 
960 cm, mert éppen a csont kisebb faj- 
súlya által 40 grammot , veszít" a súlyá- 
ból. Így a szépia bárhol nyugodtan lebeg- 
het a vízben. 

E. Denton és J. B. Gilpin-Brown angol 
kutatók számára azonban nagyon gya- 
núsnak tűnt a furcsa csontdarab. Miért 
hurcolja magával minden tintahal olyan 
kitartóan ezt a tetemes tömegű lemezt? 
Tengeri akváriumban kezdték el vizsgá- 
lataikat, szépiapéldányokat gyűjtve a víz- 
felszínről és a tengerfenékről. Az eltá- 
volított szépiacsontok mérési adatai ér- 
dekes eltérést mutattak. A fenéken talált 
tintahalak csontja 0,7 fajsúlyának bizo- 
nyult, teljes súlyuk 30 százalékát a ré- 
teges szerkezet hajszálrepedéseit kitöltő 
víz adta. A felszínről gyűjtött lábasfe- 
jűek csontja viszont 0,5 sűrűségű volt, s 
csupán 10 százalék vizet tartalmazott. 


A szépia ovális csontlemeze (felülnézetben) 

a legmegfelelőbb merülőtartály. Süllyedés előtt 
vizet szivattyúz a lyukacsos szerkezetű anyagba 
(lent oldalnézetben). tehát megnő a súlya. 
Emelkedéskor fordítva hajtja végre 

uüugyanezt a műveletet 


Ezzel választ kaptak sejtésükre. A szé- 
piacsont nemcsak egyszerű , mentőöv", 
hanem önműködő merülőtartály is. A 
vizsgálatok szerint merülés előtt a tinta- 
hal -— vérkeringésének segítségével — ten- 
gervizet szivattyúz a csontba. Minél több 
víz szivárog ide, annál nagyobb lesz a 
csont fajsúlya, így az egész tintahal súlya 
is: az állat merülni kezd. Ha viszont fel- 
sőbb vízrétegek be emelkedik, kiszorítja a 
csont parányi csatornáiból a vizet. Mi- 
lyen módszerrel? Erre még nem találtak 
magyarázatot. De tény, hogy a próbafo- 
gások során Plymouth kikötőjében 30-75 
méter mélységben is találtak szépiákat, 
más adatok szerint pedig a különös élő 
tengeralattjárók akár 180 méter mélyre is 
lemerülhetnek. 

A halak tökéletesebb módszerrel me- 
rülnek. Nem bajlódnak a vízszivattyúzás- 
sal, ehelyett rugalmas falú gáztartályt 


használnak, amely kitágulva növeli, ösz- 
szehúzódva csökkenti a testükre ható fel- 
hajtóerőt. Ennek a különös berendezés- 
nek - az úszóhólyagnak - kettős felada- 
ta van: egyrészt bármely vízmélységben 
ellensúlyozza a hal testére nehezedő víz- 
nyomást, másrészt szabályozza az emel- 
kedést-süllyedést. 

A legtöbb csontoshalban megvan ez az 
érdekes , léggömb", de az alacsonyabb 
rendű porcoshalakból (ilyenek például a 
cápák, ráják stb.) még teljesen hiányzik. 
Általában a gerincoszlop alatt helyezke- 
dik el, s aszerint, hogy van-e vagy nincs 
kivezetése a szabadba, a biológusok /ég- 
járatos és zárt úszóhólyagos halakat kü- 
lönböztetnek meg. A légjáratos halak 
- így például a pontylárvák - egy-másfél 
nappal azután, hogy az ikrából kikeltek, 
a viz felszínére úsznak, hogy levegőt 
nyeljenek úszóhólyagjuk feltöltéséhez. 

Kostojanc és Vasziljenko szovjet kuta- 
tók arra is kíváncsiak voltak, hogy ez a 
, lenyelt" levegő továbbra is megmarad-e 
a légjáratos halak úszóhólyagjában. Meg- 
lepő módon egészen más gázösszetételt 
találtak benne, mint ami a szabad leve- 
gőre jellemző. A tengeri angolna úszó- 
hólyagját 87,7 százalékban oxigén tölti 
ki, a szivárványos pisztrángban viszont 
95,5 százalék nitrogént mértek, s csak 3,7 
százalék oxigén volt kimutatható, holott 
közismert, hogy a levegő 78 százalék 
nitrogént, 21 százalék oxigént és 0,03 
százalék széndioxidot tartalmaz. Miért 
vannak ilyen nagy eltérések? Ezt még 
nem sikerült megállapítani, de a megvál- 
tozott gázösszetétel nyilván élettani 
okokra vezethető vissza. 

Az úszóhólyag segítségével a hal bár- 
mely vízrétegben szinte súlytalanul lebeg, 
és könnyen úszik, hiszen farokcsapásai- 
val csak haladásához kell erőt termelnie. 
Ha a légjáratos hal kissé lejjebb akar 
merülni, egyszerűen összébb szorítja 

Amikor a hal tökéletes nyugalomban lebeg a vízben, 
a testére ható felhajtóerő éppen egyenlő a saját 
súlyával (felső kép). Merüléskor összehúzza 
úszóhólyagját. Ezzel csökken testének térfogata, 
csökken a ráható felhajtóerő is, és süllyedni kezd 
(középső kép). Minél kisebbre zsugorodik 
merülőtartálya, annál nagyobb süllyedési 
sebességet ér el (alsó kép) 


úszóhólyagját, néhány apró légbuboré- 
kot ereszt, s testének fajsúlya máris egy 
árnyalatnyival nehezebb lesz a vízénél. 
Ha emelkedni akar, szétfeszíti tartályát, 
így a víz szinte magától , dobja fel". 

A zárt úszóhólyagosok merüléskor 
gáztartályuk biztonsági szelepét nyitják 

ki. Ez a fényképezőgépek rekesznyílásá- 
hoz hasonlóan szabályozható, csakhogy 
izomgyűrűk nyitják: a felesleges gáz a 
véráramba kerül, az úszóhólyag kissé 
összehúzódik, s az állat merülni kezd. 
Az elveszett gázt természetesen pótolni 
tudja, méghozzá , saját gyártmányú" gáz- 
zal, amely gázmirigyeiben termelődik. De 
ha kisebb magasságkülönbségekről van 
szó, csak izomerővel változtatja úszóhó- 
lyagjának térfogatát. A szabályozás 
olyan pontos, hogy egy akvárium lakói- 
nak könnyed lebegése mindenkit meg- 
győz e találmány tökéletességéről. 

Bár a porcoshalakban még nincs kifej- 
lődve az úszóhólyag, a cápák — mint tud- 
juk - könnyen segítettek magukon : nagy, 
erős melluszonyaik víz alatti szárnyak 
módjára emelik testüket úszás közben. 
E. Corner és munkatársai néhány évvel 
ezelőtt érdekes kérdést kezdtek feszeget- 
ni. Miért van néhány mélytengeri cápa 
májában túlságosan sok ún. telítetlen 
szénhidrogén, amely a víznél kisebb faj- 
súlyú vegyület? A vizsgálatok érdekes vá- 
laszt adtak: a cápák és más fajok mája 
tulajdonképpen az úszóbója szerepét tölti 
be. Amikor külön-külön megmérték a 
májtól megfosztott cápatestek, majd a 
májak fajsúlyát, kiderült, hogy a máj 
mindig annyival könnyebb a víznél, 
amennyivel nehezebb a test. Tehát a por- 
coshalak rendjének tagjai is használnak 
, mentőövet", csak nem úszóhólyag alak- 
jában. 

Ezzel fény derült arra a biofizikai ta- 
lányra is, hogy a hidrodinamikai számí- 
tások szerint miért nem , jött ki" akkora 
felhajtóerő a melluszonyokon, amekkora 
a legkisebb úszási sebességnél is nélkülöz- 
hetetlen volna a cápatest emeléséhez. 
Most már világos, hogy ezek az állatok. 
kisebb melluszonnyal is boldogulnak, 
mert májuk gondoskodik a tenger sós 
vizében a test pontos , kidekázásáról". 


Élő búvárharangok 


Amikor a Trieste búvárhajó földet ért a 
Mariana-árok ban, alig néhány méternyi- 
re tőle élő halat pillantottak meg a kuta- 
tók. , Ez a mintegy 30,5 cm hosszú és 
15 cm széles hal, amely nyilvánvalóan a 
félszegúszók családjába tartozott, lassan, 
nagyon lassan távolodott tőlünk, félig a 
fenékiszapban úszva. Azután eltűnt a 
vaksötétben, örökletes birodalmában" 
- írta Jacgues Piccard. Ezzel a biológu- 
sok végre választ kaptak a régi kérdésre : 
milyen mélységben élhetnek még halak az 
óceán vizében? Most már bizonyos, hogy 
a legnagyobb mélység sem riasztja vissza 
őket. 

Hogyan bírja ki az élő szervezet ezt 
az iszonyatos víznyomást? Hozzávetőle- 
ges számítás szerint 10 kilométer mély- 
ségben egy hal testének minden négy- 
zetcentiméterére egy tonna súly neheze- 
dik! Mintha egy mokkás kockacukorra 
húsz cementes zsákot raknának! Köny- 
nyen elképzelhetjük, hogyan roppan ösz- 
sze a kockacukor - a hal azonban ezt 
a nyomást is elviseli, aminek kézenfekvő 
a magyarázata : testszöveteit víz tölti ki, 
a víz pedig gyakorlatilag összenyomha- 
tatlan. 

Ami a mélytengeri halak szervezetének 
alkalmazkodása révén érthető, annál 
meglepőbb a 20-30 méter hosszú ámbrás 
cetek esetében. Ezek az emlős monstru- 
mok több ezer méter mélységbe is leme- 
részkednek. 1951-ben például a Lissza- 
bon-Málaga közötti tenger alatti kábel- 
ba gabalyodva 2200 méter mélységben 
találtak egy elpusztult cetet. Hogyan tu- 
dott ilyen mélyre merülni? A vizsgálatok 
szerint az ámbrás cetek tüdejének légút- 
jaiban apró billentyűk találhatók. Ami- 
kor az állat a mélybe merül, lezáródik 
ez a bonyolult zsiliprendszer. Az állat 
testének minden négyzetcentiméterére 


akár kétmázsás nyomás is nehezedhet, 
akkor sem illan el a levegő. Ugyanakkor 
vérében nagy mennyiségű légzőpigment 
(hemoglobin) található, amely oxigént 
tartalékol a szervezet fokozott igénybe- 
vételének idejére. Izmai is sok oxigént 
kötnek le, ezért olyan sötétvörös a húsa. 
S végül a mélymerülés legfontosabb biz- 
tosítéka : csaknem száz százalékban nyo- 
másálló folyadék itatja át testszöveteit. 

Az élő tengeralattjárók másik érdekes 
változatát a telepes vagy hólyagos medú- 
zák képviselik, amelyek furcsa állattár- 
sulást alkotva kalandoznak a vízen. A te- 
leptörzsön parányi falópolipok tanyáz- 
nak, és az egész rendszer jól szervezett 
vadásztársasághoz hasonlít, akik éppen 
hajóra szálltak. Vagy inkább léghajóra! 
A telep tetején ugyanis léghólyag talál- 
ható. A Stephanomia nevű állatok úszó- 
bójája például mindössze gombostűfej 
nagyságú, de az egész , társaságot" le- 
begve tartja a vizfelszínen. Voltaképpen 
ez a parányi gömb a merülőtartály. 
A gáztömlő tetején megfelelő izommoz- 
gással apró szelep nyitható vagy zárható. 
Amikor az állat kiereszti belőle a gázt, 
villámgyorsan merül a mélybe újabb va- 
dászterületekre. Ha ismét a felszínre akar 
jutni, működésbe lépnek gázmirigyei, fel- 
töltik a gömböt, és a Stephanomia vízi 
léghajója felemelkedik. 

A Hippopodius, amely szintén a tele- 
pes medúzák rendjébe tartozik, még siet- 
tetni is képes merülését. Amikor veszélyt 
érez, felszedi horgonyát: úszóharangjai 
közé emeli mélybe lógó teleptörzsét. 
Ezzel az egész telep súlypontja eltolódik, 
a Hippopodius - mint egy túlterhelt 
csónak - hirtelen felbillen, de még a víz- 
felszínen lebeg. Ekkor bekapcsolja víz- 
sugárhajtását, és , fejjel lefelé" sebesen 
a mélybe süllyed. 

A vízsugárhajtás a természet egyik leg- 
ősibb találmánya. Azon a fizikai jelensé- 

Szívesen lebeg fejjel lefelé az egyik mélytengeri tintahal, a Heliocranchia pfefferi. Ez a faj testét 
használja merülőtartálynak, amelyet víznél könnyebb testfolyadék tölt ki. Gyorsabb helyváltoztatáskor 
rakétahajtásra tér át. A , hatás-ellenhatás" fizikai elvét sokkal régebb óta alkalmazza, 

mint korunk rakétatechnikája 


gen alapul, hogy minden erővel szemben 
azonos nagyságú és irányú ellenerő lép 
fel, ahogyan az elsütött puska is ,,vissza- 
rúg". Az űrkutató rakéták ezért száguld- 
hatnak légüres térben: amekkora erővel 
távoznak a rakétafúvókából a forró gá- 
zok, ugyanakkora erő hat a rakétára, 
és tolja előre a , semmiben". 

A csend világában persze gázok helyett 
vizet lövellnek ki az állatok. Ezt az egy- 
szerű hajtóművet használják az ősvilág- 
ból itt felejtett csigáspolipok és a kecse- 
sen lebegő medúzák is. A medúza először 
a kupolájába engedi a vizet, majd ennek 
peremén a gyűrűs izmokat összehúzza, 

s a víz sebesen áramlik ki a szűkületen. 

A medúzákhoz hasonló áttetsző testű 
szalpák, ezek a zsákállatok törzséhez tar- 
tozó különös lények valóságos kétütemű 
szivattyúrendszert dolgoztak ki. Száju- 
kon át először testüregükbe szívják a vi- 
zet, majd a beömlő-szelepet lezárva, a 
testüreg izomkötegeinek összehúzásával 
préselik ki. A szitakötő lárvája a létfon- 
tosságú légzéssel kapcsolta össze a sugár- 
hajtást. Ahhoz, hogy kopoltyúszerű lég- 
zőszervei oxigént vehessenek fel a vízből, 
állandóan friss víznek kel! átáramlani az 
állat testén. Ezért az elöl beszívott vizet 
hátul kipréseli, így veszély esetén akár 


félméteres lökésekkel menekülhet táma- 
dója elől. 

A tengeri fésűskagylók héjpereme kö- 
rül két izmos köpenyszegély alkot olyan 
szoros vízszigetelést, mint a fémfedelű 
konzervüvegek  gumigyűrűje. Csak a 
csuklóspánt tövében van kétoldalt egy- 
egy apró nyilás. Amikor a kagyló hirtelen 
összezárja héjait, víz lövell ki a nyíláso- 
kon, s az állat még idejében elkerülheti 
a barátságtalan találkozást például egy 
tengeri csillaggal. 

A lábasfejűek sok faja is jól ismeri ezt 
a , mentőrakéta"-elvet. A közönséges tin- 
tahal rendszerint körgalléros uszonyának 
hullámoztatásával úszkál, ám ha mene- 
külnie kell. vízzel szívja tele hasoldali kö- 
penyüregét, szívónyílását gyorsan lezárja 
két nyomógombszerű porclemezzel, majd 
a zsák másik nyílásán szorítja ki a vizet. 
Vízsugárhajtásának tökéletességére jel- 
lemző, hogy a mérések szerint 54 km/óra 
sebességet is elérhet. 

Úszásuk stabilizálására a lábasfejűek 
romboid alakú vízszintes kormánysikot 
használnak, és fúvókájuk finom irányvál- 
tásaival kormányozzák magukat. A 
nyolclábú közönséges polip általában 
mulatságos balettléptekkel jár a tenger- 
fenéken, de veszély esetén szintén sugár- 
hajtásra kapcsol, és másodpercenként öt 
lökéssel halad előre. 


Jó széllel idegen partra 


, Szegény ember vízzel főz" - tartja a régi 
közmondás. Ez leginkább a vizfelszinen 
kalandozó hólyagmedúzákra érvényes, 
amelyek önálló hajtóenergia híján a szelet 
hívják segítségül hosszú és viszontagsá- 
gos tengeri utazásaikhoz. A portugál gá- 
lyának nevezett élő vitorlás — amelyen 
polipok és medúzák laknak békés társ- 
bérletben — egyetlen nagy léghólyag fel- 


hajtóerejét hasznosítva lebeg a vízfelszí- 
nen. Kékes színű fogófonalai kuszán 
csüngnek a vízben, sokszor 50 méter 
mélyre is lenyúlnak. 

A léghólyag felső részén bíborszínű 
ezüstös fésű található - ez a portugál 


Mint a vízbe ejtett léggömb, olyan könnyedén 
úszik a felszinen az arasznyi hosszúságú Physalia 
hólyagmedúza. A tetején húzódó csillogó sáv 

a vitorla, amelybe a legenyhébb szellő is belekap. 
Zsákmányszerző fogófonalai a fordulatok 
végrehajtásánál és a sebesség szabályozásánál 

is segítenek 

gálya vitorlája. Ha enyhe szél kerekedik, 
kifeszíti vitorláját, fogófonalait még mé- 
lyebbre ereszti, és úgy kormányozza ma- 
gát, hogy kb. 40-45 fokos szöget zárjon 
be a széllel. Számításba veszi a vízáram- 
lás irányát is. Fogófonalait a vitorlások 
vészhorgonyához hasonlóan mindig a 
szél, az áramlás és haladás irányának há- 
romszöge szerint állítja be. [Időnként ten- 
gelye körül megfordulva manőverezik. 

Az apró gályák azonban nem egyfor- 
mák. Egyetlen különbség van közöttük: 
egyikük vitorlája csak balról, másikuk 
vitorlája csak jobbról érkező szélben mű- 
ködőképes. Így idővel a két típus a világ- 
óceán két különböző pontjára hajózik, 
ezért a tudósok sokáig azt hitték, két 
fajtájuk létezik. Miért különböznek egy- 
mástól? Még ma sem tudjuk. A vitorlás 
, gályák" azonban kétségtelenül jó közle- 
kedési eszközök: 680 cm/mp sebességű 
szélben 0,5-9,0 cm/mp-es felületi víz- 
áramlásban csaknem tíz kilométeres 
óránkénti sebességgel suhannak titokza- 
tos úticéljuk felé. 

A vitorlás medúzák - a velellák — in- 
kább úszó csészealjra emlékeztetnek. 30 
cm átmérőjű korongjukon S alakban haj- 
lított vitorla található. Közöttük is egyen- 
lő arányban fordulnak elő bal és jobb 
vitorlaállású egyedek. Az ember alkotta 
vitorlások jóval tökéletesebbek, mert a 
vízszintes vitorlarúd (a boom) átfordítá- 
sával követhetik a szélirány változását, 


A portugál gálya (a Physalia) a szél energiáját 
hasznosítva siklik a felszínen. Amikor kedvező 

a légáramlás, zavartalanul halad úticélja felé (1). 
Ha azonban hirtelen megfordul a szél (például 90 
fokkal), kedvezőtlen helyzetbe kerül a vitorla (2). 
A Physalia manőverezni kezd : fogófonalainak 
horgonyába kapaszkodva lassan elfordul (3), 
majd élével csaknem szembekerül a széllel (4), 
végül továbbfordulva, ellenkező irányban 
folytatja útját (5) 


miközben a hajó megtartja eredeti irá- 
nyát. A velella viszont, ha fúj a szél, 
mindig úgy helyezkedik el, hogy vitor- 
lája 25-30 fokos szöget zárjon be a szél- 
lel, így a legenyhébb légáramlat is köny- 
nyedén lendíti előre. 

A rovarok a , hároméltű" jármű régi 
álmát valósították meg a természetben. 
A csikbogár például fut, repül és úszik, 
testének három része (a fej, a tor és a 
potroh) egymásba olvadva olyan áram- 
vonalas karosszériát alkot, mintha gon- 
dos hidrodinamikai mérések alapján ter- 
vezték volna. A 3 cm hosszú bogár még 
a súrlódás csökkentéséről is gondosko- 
dik : kemény kitinburkolatára olajos vá- 
ladékból von finom réteget. Nem csoda, 
hogy rövid ideig másodpercenként akár 
60 cm-es sebességgel is száguldhat a vízen, 


A csíkbogár (lent) fut, repül és úszik, 
a keringőbogár nagy sebességgel 
száguld a vízen (jobb oldalt) 

ami arányos nagyításban egy motorcsó- 
nak sebességének felel meg. 

De a rekordot a pöttömnyi, 4-6 mm 
hosszú keringőbogár tartja. Tökéletes 
mechanizmussal rendelkezik : lábai csuk- 
lós evezők, amelyek másodpercenként 
50-60 csapással mozognak. Evezői mind- 
össze 0,01 mm vastagok, és önműködően 
összecsukódnak, ha előrehúzza őket, hát- 
ratoláskor viszont kifeszülnek, így közeg- 
ellenállásuk 40-szeresre növekszik. Film- 


felvételek mutatják, hogy a bogár mi-. 


lyen villámgyorsan kezeli evezőit: mind- 
össze 4 milliomod másodperc alatt len- 
díti őket előre. A bionika kutatói ugyan 
tanulhatnak ettől a parányi rovartól! 

Száraz lábbal a vízen át 


Vannak olyan állatok is, amelyek a vízen 
sétálnak. Ez nem meglepő egy fizikus szá- 
mára, aki jól tudja, hogy a nyugodt víz- 
felszínen feszes hártyát alkotnak a víz- 
molekulák. Ha borotvapengét lapjával 
ejtünk egy pohár vízbe, nem süllyed el, 
pedig nehezebb a víznél. Ugyanígy ma- 
radnak fenn ezen a láthatatlan hártyán a 
vízipókok, a molnárpoloskák is vízta- 
szító papucsaik segítségével. 

Sokáig rejtélyesnek tűnt, hogy ezek a 
vízfelszínen könnyedén korcsolyázó pa- 
rányi rovarok miként tudnak partot érni. 
Egy üvegtartály falán a víz lejtős peremet 


A tófenékre vetődő árnyék leplezi le a molnárkát. Hosszú, vékony lábai alatt rugalmasan behajlik 
a víz felületi hártyája, amint ezt fekete , papucsai" mutatják 

alkot. Amikor például egy molnárka ne- 
kifut ennek a ,lejtőnek", már félúton 
vissza kellene csúsznia, mert lábának 
nincs mibe kapaszkodni. És mégsem csú- 
szik vissza. René Baudoin francia kutató- 
nak sikerült megfejtenie ezt a talányt. 
Megfigyelte, hogy a kicsiny szemesholy- 
va, ez a holyvák családjába tartozó bogár 
a lejtős vízfalnak nekiszaladva, hirtelen 
olyan anyagot termel, amely többé nem 
taszítja, hanem vonzza a vizet. Lába át- 
nedvesedik, s ettől a pillanattól fogva már 
a vízlejtőbe kapaszkodva ugrik a partra. 
Egy másik faj még vegyszert sem használ, 
csupán egyszerű fizikai trükköt alkalmaz. 
Ha felszalad a meredek vízlejtőn, félúton 
egyik lábának erős ütésével átszakítja a 
felületi hártyát. Így a lábához tapadó víz 
már nem engedi lecsúszni — egyetlen len- 
dülettel vetődhet partra. 

A törzsfejlődés folyamán évmilliók 
alatt , kisérletezték ki" a különféle állat- 
fajok mindazokat a módszereket, ame- 


lyek a legkisebb energiabefektetéssel te- 
szik lehetővé mozgásukat a csend vilá- 
gában. Az úszási módszerek tökéletessége 
általában az egyes állatfajok szerveze- 
tének fejlettségével arányos, de szorosan 
összefügg az állat életmódjával is. Ezek 
a feltételek határozták meg egy-egy öt- 
letes , találmány" kialakulását. De kü- 
lönleges esetekkel is találkozhatunk. Az 
édesvízi hidra például minden más úszási 
formát sutba dobva, apró cigánykerekek- 
kel halad előre. A víz alatti talajon állva 
előbb hétrét görnyed, tapogatóit a talajra 
helyezi, karjaival kézállásba lendül, majd 
ebből a helyzetből ismét talpra áll. A bio- 
nika még értetlenül áll e mozgásformák 
előtt. Bizonyos, hogy nem véletlenül ala- 
kult ki a hidra különös mozgása, és szük- 
ség esetén talán a technika is sikerrel al- 
kalmazhatná. A vízi világ haladási mód- 
szereinek tanulmányozása kétségtelenül 
sok meglepetést tartogat még a bioniku- 
sok számára. 

Ló és lovasa szinte száll a levegőben. A négy láb rendkívül hasznosnak bizonyult az állatvilág , 
törzsfejlődésében, de bizonyos fajok sikeresen illeszkedtek be környezetükbe a helyváltoztatás egyéb 
módszereivel is 


HIÁBA KERESSÜK A KEREKET 


Floridában nemigen merészkednek a ku- 
tyák a kisebb tavak partjára. Attól fél- 
nek, hogy megharapja őket egy hal. 
Aggodalmuk nem alaptalan, mert a ve- 
szély valóban ott leselkedik rájuk a par- 
ton mászkáló angolnaharcsák alakjában. 
Ez a ragadozó halfaj Dél-Ázsia és Ceylon 
vizeiben él, de Floridában is megho- 
nosították. Itt kezdődött a baj. A har- 
cias állat, amely fél méter hosszúra is 
megnőhet, nemcsak a vízben támadja 
meg a kisebb halakat, hanem a száraz- 
földre is kimerészkedik. Kopoltyújában 
olyan hólyag található, amelynek vér- 
erekkel gazdagon átszőtt (ala közvetlenül 
a levegőből választ ki oxigént. Így az 
állat több órán át tartózkodhat a szára- 
zon, miközben izmos melluszonyaira tá- 
maszkodva halad előre, és még egy ku- 
tyát is megtámad, ha útját állja a kí- 
váncsi eb. 

Ez a különös hal szinte élő bizonyítéka 
a több mint 350 millió évvel ezelőtt vég- 
bement fejlődésnek. A víziállatok kime- 
részkedtek a szárazföldre, hogy megves- 
sék lábukat — vagyis akkor még uszo- 
nyukat - a part menti ingoványokon. 
Robert Silverberg amerikai író szinte köl- 
tőlen érzékelteti ezt a folyamatot Tower 
of Glass című regényében: ,,. . .egyetlen 
ember sem létezett, csak hal volt. Egy 
síkos valami, kopoltyúkkal és pikkelyek- 
kel és kis kerek szemekkel. Az óceán mé- 
lyén élt, és az óceán olyan volt, mint a 
börtön, és a levegő olyan volt, mint egy 
tető a börtön felett. Senki sem tudott át- 
hatolni a tetőn. Meghalsz, ha felmész 


- mondta mindenki, és a hal felment és 
meghalt. És volt egy másik hal, amelyik 
felment és meghalt. De voltegy másik hal, 
és felment, és úgy érezte, mintha fejbe 
lőtték volna, és a kopoltyúi tüzeltek, és 
a levegő fullasztotta, és a nap fáklyaként 
égett a szemében, és feküdt a mocsárban, 
várva a halált, és nem halt meg. Vissza- 
kúszott az öböl szélére, a vízbe merült, és 
azt mondta: v Nézzétek, odafenn egészen 
másféle világ van.x - És újból felment, 
és ott maradt vagy két napig, és aztán 
meghalt. És más halak is kíváncsiak vol- 
tak arra a világra. És felkapaszkodtak a 
sáros partra. És ott maradtak. És meg- 
tanulták, hogyan kell levegőt lélegezni. 
És megtanulták, hogyan kell felállni, ho- - 
gyan kell körbesétálni, és hogyan kell 
élni, szemükben a napsugarakkal. . ." 

Ebből persze nem derül ki pontosan, 
hogyan alakultak ki a négylábú állatok, 
de a folyamat félreismerhetetlen. A vízi- 
állatok még úgy éltek — mint a hal a víz- 
ben. Nem kellett törődniük saját súlyuk- 
kal, remek merülőtartályuk (úszóhólyag- 
juk) révén súlytalanul lebegtek. Amint 
azonban valamelyikük felkapaszkodott a 
partra, meg kellett őriznie egyensúlyát, 
az , élére" állított hal ugyanis azonnal 
eldől. 

Legalább két oldaltámaszra volt szük- 
ség, így a fejlődés évmilliói alatt a szá- 
razföldre látogató halak uszonyai egyre 
merevebbé váltak, és csontok fejlődtek 
bennük. A hal most már úgy állt két mell- 
uszonyán és a farkán, mint a háromlábú 
asztal. Később a medenceöv tájának 

Amikor az állatok törzsfejlődése során a halak 
kimerészkedtek a szárazföldre, testük fokozatosan 
alkalmazkodott az új környezethez. Így alakultak 
ki uszonyaikból a lábak. 1: A sokúszós csukák 
családjának tagjai pihenéskor még napjainkban 

is húsos nyelű mellúszóikra támaszkodnak. 

2: A tüdőshal szintén mellúszóira nehezedik, és 
lélegzésre is képes. 3: A bojtosúszós halak 
pikkelyekkel borított nyelű úszói már végtagokra 
emlékeztetnek. 4: A Labyrinthodontáknak 
nevezett kihalt kétéltűek a bojtosúszós halakból 
fejlődtek ki. 5: Pihenő helyzetben a gyíkok mellső 
lábukkal már felemelik testüket a talajról. 

6: A tapadó gyíkok négy lábukon magasra 
emelkedve futnak a földön 

uszonyali is egyre merevebbé váltak, a hal 
felemelhette testét a földről. Uszonyai la- 
posan támaszkodtak a földre, ami meg- 
könnyítette mozgását a sáros, mocsaras 
talajon. Ezekből a támasztóuszonyokból 
fejlődtek ki később a végtagok. Felépíté- 
sük meglepően hasonlít az ember karjá- 
hoz és lábához: először csak egy egyenes 
csont alakult ki, amely mintegy vízszin- 
tesen merevítette az uszonyokat (a fel- 
kar), majd ehhez két rövidebb csont csat- 
lakozott függőlegesen (az alkar), végül a 
talajra terülő uszonyrészben alakultak ki 
a kéztő- és kézközép-csontok, valamint 
az ujjak. 

Ez a Z alakú szerkezet négy helyen 
nyúlt ki az állat testéből. A kétéltűek és 
a hüllők teste már ilyen felépítésű. Ezek 
a lábak csaknem mereven csatlakoznak 
oldalról a gerincoszlophoz, s a legbizto- 
sabbalátámasztást nyújtják, mert az állat 
súlypontja közel van a talajhoz. A gyí- 
kok éppen ezért képesek meredek sziklá- 
kon is felkúszni, súlypontjuk nem húzza 
hátra őket. Ezért is tudnak futás közben 
olyan villámgyorsan , lefékezni". A törzs- 
fejlődés további útján a lábak egyre töké- 
letesebbé váltak, és egyre jobban kiegye- 
nesedtek. A ló súlypontja már olyan ma- 
gasan van, hogy ha egy 30 fokos dőlés- 
szögű deszkalapra helyezik élethű mo- 
delljét, nem áll meg rajta, hanem hátra- 
bukik. 

Az állatok törzsfejlődése tehát a lábak 
kiegyenesedését és megnyúlását hozta 
magával. A talajra támaszkodó lábak 
négyszöge a gyíkoknál, krokodiloknál 
nagyobb, mint maga a test. Később a lá- 
bak a test alá kerültek, a négyszög össze- 
szűkült. Gyorsabb mozgás vált lehetővé, 
de csak kevésbé egyenetlen talajon. Amit 
a lovak, antilopok nyertek a réven, elvesz- 
tették a vámon. A kisebb támasztónégy- 
szög azt jelenti számukra, hogy súlypont- 
juk is könnyebben kibillen. 


Ez valójában nem veszteség, csupán a 
sebesség és az egyensúly összehangolásá- 
nak egyik szélsőséges példája. Minden 
állat testének felépítése ezt az egymással 
szemben álló két követelményt igyekszik 
összebékíteni. A , földszintes" állatok e 
képzeletbeli , kétkarú mérlegnek" azon a 
végén helyezkednek el, ahol viszonylag 
kis sebességért biztos egyensúly kárpó- 
tolja őket. A patkányok, egerek és más 
rágcsálók valahol a mérlegkar közepe tá- 
ján találhatók, a gyorsan és kitartóan futó 
patás állatok viszont a sebességoldalon 
képviselik a másik végletet. 


Miért nem borul fel a 16? 
James Gray angol professzor, aki beha- 


tóan tanulmányozta az állatok mozgását, 
érdekes mechanikai , trükköt" figyelt meg 


a négylábúakon: súlyuk nem egyenlete- 
sen oszlik el mind a négy lábon. Hogy 
miért van erre szükségük, gondoljunk 
előbb egy asztalra. Helyezzünk a köze- 
pére képzeletben egy súlyos lexikont, és 
próbáljuk meg észrevétlenül kivenni az 
asztal valamelyik lábát. Nem megy! Az 
asztal azonnal felborul. A négylábú álla- 
tok mégsem borulnak fel, ha felemelik 
valamelyik lábukat. Vajon miért? 

Az asztal súlypontját a nehéz lexikon 
alkotja. Ha meghúzzuk az asztal téglalap- 
jának két átlóját, a könyv éppen a keresz- 
teződési pontban van. Ezért borul fel az 
asztal. De most toljuk kissé előbbre a 
lexikont. Ekkor már az asztal valamelyik 
hátsó lába észrevétlenül kiemelhető. A le- 
xikon-súlypont a három merev láb alkot- 
ta háromszögön belül van. Ez a szilárd 
alapállás legfontosabb feltétele mozgás 
közben. 


Három láb is elég ahhoz, hogy a ló szilárdan támaszkodjék. Kissé előredőlve súlypontja azon a háromszögön 
belül van, amelyet két elülső és jobb hátulsó lába zár be. Bal hátulsó lábát bármelyik pillanatban 


felemelheti 

E törvényszerűség alapján két csoport- 
ra oszthatók a négylábú állatok. Az első 
típusba tartozók súlypontja mellső lá- 
bukhoz van közelebb. Ha nyugodtan áll 
a ló, gyakran felemelve tartja egyik hátsó 
lábát. Megteheti! Elülső két lába és tá- 
maszkodó hátulsó lába olyan háromszö- 
get alkot, amelyen belül van súlypontja, 
sőt ha valaki felbosszantja, félelmetes 
erővel rúg hátra, anélkül hogy elveszítené 
egyensúlyát. Erre képesek a tehenek is, 
ezért járt pórul a kíváncsi Mehemed 
Móricz Zsigmond ismert gyermekversé- 
ben. 

A másik csoportban a nyulak, móku- 
sok és medvék találhatók. Minthogy súly- 
pontjuk a hátulsó két lábhoz van köze- 
lebb, bármikor könnyedén felállhatnak ; 
gondoljunk csak a mogyorót rágcsáló 
mókusra vagy a cirkuszi medvékre. Ha a 


Rugókkal modellezett állatláb. Minthogy a talaj 
súrlódása nem engedi elmozdulni a láb végét, 
ezért a test tolódik előre. A jégen azért nehéz járni, 
mert ilyenkor hiányzik a támasztó súrlódás 

súlypont a két hátulsó láb mögé kerül, 
az állat hátrabukik. Hacsak nem támaszt- 
ja meg testét. A természet ezt a lehető- 
séget is kipróbálta: a kenguruk például 
vastag, erős farkukra támaszkodva áll- 
nak két lábon, és hatalmas ugrásokkal 
közlekednek. 

A technika világában természetesnek 
tűnik, hogy a gépkocsik kerekeken gör- 
dülnek, de a természetben nyomát sem 
találjuk ilyen megoldásnak. Az élővilág- 
ban nem fejlődhetett ki olyan , alkatrész", 
amely tengelye körül többször körbefor- 
dul, hiszen az állatok végtagjait idegek és 
vérerek hálózzák be, amelyek azonnal el- 
szakadnának a végtag forgása közben. 
Hogyan működnek tehát a lábak ? 

Olyan kereket képzeljünk el, amelynek 
hat küllője van, és azonnal fény derül a 
természet egyszerű szabadalmára. Ez a 
hat küllő hat lábbal helyettesíthető úgy, 
hogy a talpak egymásba érnek. De a ke- 
rék folyamatos gördüléséhez nincs is 
szükség mind a hat lábra. Egyszerűen 
megtakarítható belőlük négy, ha az a láb, 
amely a folyamatos gördülés közben ép- 
pen felemelkedett a talajról, a másik elé 
siet, és mire rákerül a sor, újból a földre 
támaszkodik. Lényegében így jár az em- 
ber is. 

A gépkocsihasonlat annak megértésé- 
ben is segít, hogy a lábak miként viszik 
előre a testet. Különböző áttételek révén 
a motor elfordítja a kereket. Minthogy a 
gumiabroncsok a talajhoz tapadnak, a 
forgatóerő visszahat a gépkocsira, és ma- 
gát a kocsit tolja előre. A két láb ,,haj- 
tásához" olyan izmokra van szükség, 
amelyek elfordítják a talajnak feszülő lá- 
bat. A lábizmok összehúzódnak, s eköz- 
ben maga a test mozog előre. Amikor az 
egyik láb már elvégezte feladatát, felemel- 
kedik, és súlyánál fogva az ingához ha- 
sonlóan lendül újból előre. Ha mozgását 
az izmok gyorsítják, sebesebb a járás. 


Lábak a levegőben 


A négylábú állat járásának biztonsága 
abból következik, hogy haladás közben 
mindig csak egy lába van a levegőben. 
Ilyenkor még bármelyik pillanatban meg- 
állhat, ha veszélyt érez. Elvileg hatféle 
sorrendben rakosgathatók egymás után a 
lábak, de az egész négylábú állatvilágban 
legtöbbször ez a változat figyelhető meg: 
a bal hátulsó lábat a bal elülső emelése 
követi, majd a jobb hátulsó láb követke- 
zik, végül a jobb elülső láb zárja a négy- 
ütemű lépést. Így megint ugyanolyan test- 
helyzetbe kerül az állat, mint ahogy elin- 
dult, tehát zavartalanul folytathatja a já- 
rást. Betüűkkel jelölve - BH (bal hátulsó), 
BE (bal elülső), JH (jobb hátulsó), JE 
(jobb elülső) - a következő végtelen sort 
kapjuk: BH-BE-JH-JE-BH-BE-JH-JE- 
BH-BE-JH-JE. Ebből a sorból bárhon- 
nan kiemelhető egy négyütemű szakasz! 
[gy látszólag más lesz a lábak sorrendje, 
de a négylábú járás szempontjából ez mit 
sem változtat az alapképleten. 

Miért éppen ez a sorrend alakult ki? 
Az állatok törzsfejlődésének logikus lán- 
colatából következik. Amikor a kétéltűek 
megvetették lábukat a szárazföldön, 
mozgásuk még őrizte a halak S vonalú 
hullámait. A gyik, a tarajos gőte, de még 
a béka gerincén is ezek a testhullámok 


futnak végig haladás közben. S minthogy 
lábaik meglehetősen mereven vannak 
, beakasztva" a gerincbe, a lábak emelési 
sorrendjét is a gerinc hajlása határozza 
meg. 

Ez a mozgási sorrend rendkívül hasz- 
nosnak bizonyult a későbbi fejlődés során 
a magasabb rendű állatok számára, de 
már a hüllők is élvezik előnyeit. Járás 
közben talajhoz tapadó három lábuk 
mindig olyan háromszöget alkot, amely 
biztosan támasztja testüket. A járás tehát 
a lábak alkotta háromszögek sorából te- 
vődik össze, s az állat súlypontja a gerinc 
hajlása következtében mindig abba a há- 
romszögbe tolódik át, amelynek sarkait a 
földön nyugvó lábak alkotják. Ezzel a 
módszerrel egy kényelmes béka akár 400 
métert is megtehet óránként, ha nincs 
kedve ugrálni. 

Vadászat vagy menekülés közben 
azonban növelni kell a sebességet. Ilyen- 
kor az állatok érdekesen gyorsítják járá- 
sukat. Sorrendben következő lábuk már 
akkor felemelkedik, amikor az előző még 
nem ért talajt. Nem várják meg, hogy ki- 
alakuljon a biztonsági háromszög. A 
filmfelvételek tanúsága szerint ezt a trük- 
köt már a béka is ismeri. Testének súly- 
pontja két támaszkodó lábának átlója 
mentén billen át, mialatt másik két lába 
(például a bal elülső és a jobb hátulsó) 


A gyorsan sétáló béka jobb elülső lábát nyújtja előre (1). De nem várja meg, amíg ez földet ér, hanem már 
bal hátulsó lábát is emeli (2). A két támaszkodó láb átlóján átbillenve (3), végül ismét biztonságos 
háromszögállásba kerül (4). Súlypontját a kék pont jelzi 

egyszerre van a levegőben. Ez kétségtele- 
nül meggyorsítja járását, hiszen nem kell 
megvárnia, amíg bal elülső lába földet ér, 
hogy csak azután emelje a jobb hátulsót. 
A béka ezt a gyorsítást minden négyüte- 
mű járási szakaszban kétszer tudja meg- 
csinálni. 

A ló és a többi patás állat továbbfej- 
lesztett módszert használ. Járás közben 
a ló egyik lába mindig a levegőben van! 
Sőt ha teljes lépését — mialatt lábai ismét 
a kiinduló helyzetbe kerülnek - nyolc 
szakaszra osztjuk, megfigyelhetjük, hogy 
négy szakaszban egyszerre két lába van a 
levegőben. Csak ügyességi versenyeken 
látható néha olyan gépkocsi, amely két 
oldalsó kerekére billenve halad. A ló 
ugyanezt könnyedén megcsinálja két lá- 
bával anélkül, hogy odafigyelne. 

Az ember ősidők óta figyeli az állatok 
járását, s a barlangrajzoktól a XX. szá- 
zadi festményekig évezredeken át igyeke- 
Zett megragadni a négy láb mozgásának 
egyes pillanatait. Nem sok sikerrel! Hi- 
szen a négylábú állatok járása csak azóta 
elemezhető pontosan, amióta fényképe- 
ző- és filmfelvevő gépek állnak a kutatók 
rendelkezésére. Furcsa módon az első 
kezdetleges mozgástanulmányok óta nem 
jelent meg sok leírás az állatok mozgá- 
sáról. A ló járásának és futásának elem- 
Zzésére például még ma is az angol E. J. 
Muybridge elég kezdetleges felvételeit 
használják. A lelkes kutató annyi fény- 
képezőgépet helyezett el a lovaglópálya 
mentén, ahány képkockán akarta rögzi- 
teni a ló járását. Mindegyik kamera zár- 


Siető tarajos gőte mozgása. Először jobb elülső lábát 
nyújtja előre (1-7), azután bal hátulsó (8-14), 
majd bal elülső lába következik (15-21), végül 

a jobb hátulsó zárja a teljes lépést (22-28). 

Ha lassan jár, mindig három lábára támaszkodik. 
Itt megfigyelhető, hogy mozgó lábával együtt 
átellenes végtagja is előrecsúszik közben 


kioldójáról vékony fonalat vezetett a pá- 
lya túlsó széléig. Amint a ló haladt, sorra 
elszakadtak a szálak, és a kamerák expo- 
náltak. Ma is meglepő, hogy a türelmes 
fotóamatőr 1870 táján már olyan fényké- 
peket készített, amelyek hatezred másod- 
perces megvilágítási idővel rögzítették 
egy vágtató ló mozdulatait. 

A mozgáselemzés még napjainkban is 
sok gondot okoz a kutatóknak. Lewis S. 
Brown amerikai biológus például egy- 
szerű modellt készített falapokból, ru- 
dakból és golyókból. Az alkatrészeket 
könnyen mozgathatóan erősítette össze, 
így a kis szörnyszülött, ha nem is hason- 
lított egyetlen négylábú állatra sem, mégis 
segítséget nyújtott a járás kérdéseinek 
tisztázásában. 

Számos fénykép- és filmfelvétel átta- 
nulmányozása alapján Brown pontosan 
ugyanazt a mozgássort kapta, amelyet 
James Gray pusztán elméleti úton veze- 
tett le. A tréfásan tudományos nevű mo- 
dell -— a Carneirotherium - nyolc moz- 
dulata rögzíti legpontosabban a teljes lé- 
pés egyes szakaszait. Már az indulása is 
érdekes! Brown megfigyelése szerint nyu- 
godt álló helyzetből a ló mindig úgy indul, 
hogy bal hátulsó lábát emeli először, 
akárcsak a többi négylábú állat. Ha a ló 
csak arrébb poroszkál, néha a másik lábát 
emeli először, de nem tesz meg egy tel- 
jes lépést. Nem is tehet, mert akkor lé- 
pészavarba kerül. 

A teljes lépés nyolc szakaszának elem- 
zését legjobb azzal a helyzettel kezdeni, 
amikor a két hátulsó láb és a jobb elülső 
láb háromszöge biztosan támasztja alá a 
ló testét. Ilyenkor a bal elülső láb éppen 
előrelendül. A 2. mozgásszakaszban a ló 
már felemeli a jobb hátulsó lábát is, ami- 
kor a bal elülső még nem ért földet. 
A test súlypontja ekkor a bal hátulsó és 
a jobb elülső láb átlója körül billen előre. 
A 3. szakasz ismét biztos pillanat: a két 

Nyugodt járás közben a legtöbb négylábú állat hol három, hol két lábára támaszkodik váltakozva. 
A , bizonytalan" kétlábú szakaszokat mindig a biztos alátámasztás háromlábú szakaszai követik. 
Az egyszerű modell (a Carneirotherium) egy teljes lépés nyolc mozdulatát mutatja be 


vátlós" láb és a földre érkező bal elülső 
láb alkot háromszöget. 

A 4. szakasz a legérdekesebb. A ló nem 
várja meg, amíg előrelendülő jobb há- 
tulsó lába földet ér, hanem felemeli jobb 
elülső lábát is. Néhány pillanatig két bal 
lábára támaszkodva egyensúlyoz! Moz- 
gás közben ez nem is megy nehezen, mert 
amikor a 3. szakaszban háromszögállás- 
ba billen a test, egyúttal oldalra lendül 

a súlypont, így a 4. szakaszban az állat 
könnyebben egyensúlyoz két oldalsó lá- 
bán. 

De ez a bizonytalanság nem tart soká- 
ig. Az 5. szakaszban földet ér a jobb há- 
tulsó láb, így ismét szilárd háromszögön 
nyugszik a test. Ezután ugyanaz a moz- 
gássorozat ismétlődik, mint az első négy 
szakaszban, csakhogy most úgy emelked- 
nek az állat lábai, mintha az előzőkhöz 


képest egy oldalt álló tükörben látnánk 
mozgását. Így az 5. szakasz háromszöge 
után ismét , átbillenés" (6.), majd egy elül- 
ső háromszög (7.) következik, végül két 
jobb lábára billen az állat (8.), s a 9. moz- 
gásszakasz már pontosan egyezik a kiin- 
duló szakasszal. 

Ez a lójárás valójában nem olyan bo- 
nyolult, mint amilyennek a leírásból tű- 
nik. A Carneirotherium mozdulatainak 
rajzsorozata mindennél ékesebben beszél. 
De arra is figyelmeztet, hogy ezek a vil- 
lanásnyi szakaszok rendkívül nehezen 
figyelhetők meg az állatok járása közben. 
Nem csoda, hogy egy-egy téves mozdu- 
latrajz évezredeken át öröklődött a mű- 
vészetben az ókori görögöktől napjain- 
kig. L. S. Brown véleménye szerint a világ 
valamennyi festményének és szobrának 
több mint a felén hibás az állatok moz- 
gásábrázolása. 

A hibás ábrázolás hagyománya néha 
kormeghatározó jelentőségű. Ez is segí- 
tette a kutatókat abban, hogy a New 
York-i Metropolitan Művészeti Múzeum 
egyik állatszobrát leleplezzék. 1967-ben 
fogott gyanút az egyik muzeológus, hogy 


a 2400 évesnek hitt görög bronzlovacska 
hamisítvány. Az egymásnak ellentmondó 
adatok sorábanérdekes, döntő érv akadt: 
a szobor csaknem tökéletesen ábrázolja a 
ló mozgását, tehát nem valószínű, hogy 
görög művész készítette. A hamisító ép- 
pen a helyes mozgásábrázolással hibá- 
zott. 

Most már magunk is vadászhatunk a 
művészettörténeti könyvekben vagy a te- 
reken olyan lovakra, amelyek ha megele- 
venednének, azonnal belezavarodnának 
lépteikbe, vagy a következő pillanatban 
éppen felborulnának. Rómában a Piazza 
del Campidoglión áll például Marcus 
Aurelius római császár remekbe készült 
lovas szobra. De hiába a drága érték, az 
aranyozott bronz, ez sem tünteti el a mű- 
vész tévedését : a ló természetes járásában 
ilyen mozgáspillanat nem létezik. Ez per- 
sze mit sem von le az alkotás művészi 
értékéből ; a művészi mondanivalón van a 
hangsúly, nem a megjelenítés pontossá- 
gán. Érdekes, hogy Donatello, majd Ver- 
rocchio, a reneszánsz kor két nagyszerű 
művésze, akik példaképnek tekintették 
ezt a szobrot, talán észrevették ezt a hibát, 


A ló nyugodt járásában tökéletes szépséggel tűnnek elő a szabályos ritmus sinusvonalai. A négy görbe 
a négy láb helyzetét jelzi: melyik van a levegőben és melyik a talajon az egyes szakaszokban. 

A talajszinten a görbék metszéspontja azt a pillanatot jelzi, amikor egy láb 

éppen földet ér vagy felemelkedik. (BH — bal hátsó, BE — bal első, JE — jobb első, JH — jobb hátsó láb) 

Marcus Aurelius császár lova most kezdi emelni bal hátulsó lábát, hogy szilárd háromszögállásból 
átbillenjen jobb hátulsó és bal elülső lábának átlóján. Csakhogy a természetes lójárásban ilyen 
hegyesszögű háromszög nem alakul ki, mert ennek támasztóterülete kisebb, mintha a jobb elülső lábbal 
alkotna háromszöget. Andrea Verrocchio mcster a mintaképül választott szoborhoz képest 

nyilván ezért cserélte fel Colleoni zsoldosvezér lovának két elülső lábát. Voltaképpen még ez sem tükrözi 
pontosan a természetes lójárás pillanatát, mert egyes szakemberek szerint ezeket a lovakat 


a himbáló ritmusú tevejárásra tanították be 


mert Gattamelatát, illetve Colleonit már 
olyan lovakon ábrázolták, amelyek való- 
di járás közben dermedtek örök mozdu- 
latlanságba. 

A teve és a zsiráf más ritmusban rakos- 
gatja lábait. Anna Innis Dagg svéd ku- 
tató, aki főként a járás közben mozgó 
zsiráfnyakra volt kíváncsi, fényképeinek 
elemzéséből arra következtetett, hogy a 
,póznanyakú" állat hol a jobb, hol a bal 
hátulsó és elülső lábát lendítve halad elő- 
re. Ebből a szempontból P. P. Gambar- 
jan szovjet kutató 1972-ben megjelent 
könyve nyújtja a legteljesebb összefog- 
lalót a különféle négylábú állatok haladá- 

si módszeréről. Csak ennek olvastán le- 
pődhetünk megigazán, hogy a lábak sok- 
féle mozgásának ritmusa milyen nehezen 
szorítható néhány alapképletbe a sétától 
a rohanásig. Itt csak arra van lehetősé- 
günk, hogy a legáltalánosabb mozgási 
típusokat vegyük szemügyre. 

A zsiráfot még a nyaka is segíti ebben 
a furcsa járásban: a mozgáselemzés azt 
mutatja, hogy haladás közben hol előre- 
hajlik, hol ismét hátralendül. Ha táblá- 
zatba foglaljuk a hajlásszögeket, ismét 
megjelenik a sinusvonal, s összevetve a 
járással, meglepő az egyezés: amikor az 
állat két lábra , billen", a nyaka is előre 

Pillanatképek a négylábú járás szakaszaiból. A kép közepén ballagó elefánt éppen háromszögállásba 
került. eközben nyugodtan emeli bal hátulsó lábát 

A mexikói fehérfarkú őz éppen bal elülső és jobb hátulsó lábának átlóján billen át. Az ügető 
zsiráf balra dől, amint bal elülső és bal hátulsó lábára helyezi át súlypontját 

A teve járási ritmusa nem olyan egyenletes, mint a lovaké. De ebben is megfigyelhető olyan pillanat, 


amikor az állat két oldalsó lábon lendül tovább 


hajlik, ami szintén lendületet ad. A hátsó 
háromszögállásban viszont hátrahajlik, 
hogy a súlypont a háromszögön belül 
maradjon. 

Noha az állatok járás közben végzett 
fejmozgásáról még nem sok elemzés je- 
lent meg, bizonyos, hogy minden négy- 
lábú állat nyakának hajlásszöge pontos 
ritmusban van járásával. Sőt valószínű, 
hogy segíti az ütemes mozgást. Ha a ló 
például felemeli fejét, súlypontja kissé 
hátrább tolódik, leszegett fejjel pedig 
súlypontja előbbre kerül. A nyak ,játé- 
kában" így hasonló hullámmozgás figyel- 
hető meg, mint ami a halaktól a hüllőkön 
keresztül a négylábú emlősökig öröklő- 
dött valamennyi állat mozgásában a 
törzsfejlődés folyamán. A ritmikus sinus- 
hullám tökéletesen bevált! 

Sétáló gépek 


Mennyivel könnyebb dolguk volt lóháton 
kocogó őseinknek! Bármerre indultak, 
erdőn-mezőn kényelmesen barangolhat- 
tak. A városi gépkocsik áradatában las- 
san elfelejtjük, hogy lovak is léteznek. 
A diadalmas kerék végiggördül az egész 
világon -— legalábbis ott, ahol utak van- 
nak, mert a sziklás, homokos területeken 
már rendszerint csődöt mond. 

Korunk mérnökei egyre világosabban 
látják, hogy a kerék nem mindig áll helyt 
a közlekedésben. Néha jobb szolgálatot 
tennének a géplábak, csak az a kérdés, 
hány lábuk legyen az efféle járműveknek. 
A természet ugyanis bőséges választékot 
kínál. Valószínűleg az a dél-afrikai , óriás 
ikerszelvényes" tartja a rekordot, amely- 


nek összesen 680 lába van. Hogyan lehet 
ennyi lábbal közlekedni? Aránylag egy- 
szerűen. Mindegyik láb egy pillanattal 
későbbérinti a talajt, mint az előző. Aho- 
gyan a lábak mozgatási parancsa végig- 
fut az állat testén, úgy emelkednek a le- 
vegőbe és ereszkednek a talajra az apró 
végtagok. Oldalról nézve így a megnyúlt 
testű állat végtagjain az ismert hullám- 
mozgás fut végig. Amilyen sebesen halad 
hátrafelé ez a látszólagos hullám, ugyan- 
olyan sebesen halad előre maga az állat. 

Ennek mintájára az angol M. W. 
Thring professzor terepjáró , százlábú"-t 
szerkesztett, de modelljének mozgását lé- 
nyegesen leegyszerűsítette. A rugózó lá- 

bak végtelenített acélszalagra erősítve 
jönnek előre a jármű alján, így hozzájuk 
képest a jármű mozdul előre. Amelyik láb 
a gép végén felemelkedik a talajról, a fu- 
tószalagon ismét előrevándorol, hogy 
újabb támaszul szolgáljon. A számítások 
szerint ez a teherszállító jármű óránként 
50 km-es sebességet is elérne, ha megépí- 
tenék. De még túl kezdetleges ahhoz, 
hogy valódi méretű példányt készítsenek 
belőle. 

Nyolclábú kocsit viszont életnagyság- 
ban is készítettek már az amerikai ürku- 
tatási hivatal szakemberei. A gép válto- 
gatva emeli négy-négy lábát, így egyenet- 
len talajon is könnyen közlekedhet. Kor- 


Féltonnás terhet vihet úttalan utakon az amerikai gépló. Szerkezeti felépítésében az a legfurcsább, 
hogy hátulsó lábai ugyanabban az irányban törnek meg, mint az elülsők. Holott minden négylábú állat 


hátulsó végtagjának , térdhajlata" hátrafelé néz 

mányzása egyszerű, villanymotorját ak- 
kumulátorok táplálják, kezelése szinte 
gyerekjáték. Egyik felhasználási lehetősé- 
ge a béna gyermekeken segít: ilyen kocsi- 
ban ülve még lépcsőkön is felmehetnek. 

1970-ben egy gépló kísérleti példánya 
iselkészült. A 33 m magas, 1350 kg súlyú 
monstrum 8 km-es óránkénti sebesség- 
gel haladhat, ha vezetője ügyesen vezérli 
acéllábainak mozgását. A gépló ugyanis 
különös parancsra jár: a vezetőfülkében 
álló kezelő mozdulatait utánozza négy- 
szeresen felnagyítva. Ha a , lovas" feleme- 
li például a bal kezét, aló bal mellső lába 
hasonló mozdulatot tesz. Ha a kezelő egy 
helyben jár, a hozzá kapcsolt mechanikus 
érzékelők ugyanabban az ütemben rakos- 
gatják egymás után a gépló hátulsó lá- 
bait. 

A régebbi járó-kelő robotberendezé- 
sekhez képest ezzel először sikerült meg- 
valósítani, hogy a kezelő is érezze, hová 
lépnek a géplábak, és milyen erővel nyo- 
módnak a talajhoz. Az erőérzetet hidrau- 
likus rendszer közvetíti a vezérlőfülke 
gépkarjaiba. Kellő gyakorlattal a géplo- 
vas akár behunyt szemmel is irányíthat- 
ja a ,ló" mozgását, sőt még olyan bi- 
zonytalan egyensúlyi átmeneteket is beik- 
tathat a járásba, amilyeneket a ló alkal- 
maz. 

Julius Mackerle cseh mérnök viszont a 
százlábúak hullámmozgását igyekszik 
kerekekre vinni a jövő terepjárójának 
megvalósítása reményében. Minden keré- 
ken 12 gumilabda-rugalmasságú légtar- 
tály sorakozik, s ezek egymás után fel- 
fúvódva ugyanúgy hajtják előre a szer- 
kezetet, mintha lábakon járna. Noha a 
Rotoped ,labdakerekein" folyamatos 
hajtóerő keletkezik, valószínű, hogy ez az 
út nem járható a jövő terepjáróinak szer- 
kesztői számára. 

Még mindig a négy láb tűnik a legegy- 
szerűbb megoldásnak. Csakhogy mecha- 

nikus szerkezetekkel utánozni egy láb 
minden porcikáját szinte lehetetlen, és a 
lábak mozgásának összehangolása sem 
könnyű. A. Frank amerikai professzor 
néhány éve olyan guadrupedet (négylá- 
bút) szerkesztett, amelynek ,. végtagjai" 
csak csípőben és térdben hajlíthatók egy- 
egy beépített apró villanymotorral. Ezt a 
szerkezetet viszont könnyebb vezérelni, 
mint az óriás géplovat. Elektronikus szá- 
mítógép küldi a lábak villanymotorjaiba 
a villamos parancsokat. Ha egyszer a 
, gépagy" emlékezetébe véste azokat az 
elektromos jeleket, amelyek az egyes lá- 
bak helyzeteit és állásszögeit jellemzik, 
ettől kezdve megfelelő sorrendben oszto- 
gatja vezérlési parancsait a négy lábnak. 

A kísérleti példány egyelőre szük labo- 


1 


Még ügyetlenül lépked, de már azoknak 
a robotoknak az előfutára, amelyek két lábon 


járva közlekednek majd. 


Japánban a Wascda Egyetem kutatói az emberi 
léptek utánzására szerkesztették 
ezt a robotlábat, amelyet a kísérletező vezérel 


et 


- 

G. P. Katisz szovjet professzor intézetében ügyesen ,.lép át" egyik asztalról a másikra a kísérleti 
terepjáró. Súlypontját a tengely jobb végén elhelyezkedő vezérlőegység alkotja. Ha a bal oldal már szilárdan 
támaszkodik, a tengelynek erre a végére siklik át a doboz 


ratóriumban tanul járni, és a vezérlő 
komputerből kábelkötegen át kapja a vil- 
lamos parancsokat, de nem lehetetlen, 
hogy néhány év múlva a komputerek tér- 
fogatának csökkentése nyomán közvet- 
lenül a járógépre is felszerelhetik a szá- 


mítógépet. Ha a villamosenergia-ellátás 
problémáját is sikerül megoldani, nem 
elképzelhetetlen, hogy ez a berendezés 


lesz a jövő évszázad terepjárója. 

De ezek a szerkezetek még messze van- 
nak az állatok mozgásának tökéletessé- 
gétől. Legtöbbjük például nem tud felka- 
paszkodni egy lépcsőn. Egyes kutatók 
ezért a kerék irányából próbálják meg- 
közelíteni a lépcsőn sétáló terepjárót. 
Thring professzor például olyan kocsit 
tervezett, amelynek kerekeiből apró acél- 


tüskék nyúlnak ki, ha lépcsőhöz ér a jár- 
mű. Általában a mérnökök azzal a dilem- 
mával küzdenek, hogy nem tudják eldön- 
teni: a természetet utánozzák-e, vagy a 
gépek világának törvényei szerint igye- 
kezzenek  továbbfejleszteni a  járó-kelő 
szerkezeteket. G. P. Katisz szovjet pro- 
fesszor mindenesetre az állatok súlypont- 
eltolási "művészetét tanulmányozta, ami- 
kor megalkotta Vándor nevű terepjáró- 
ját. 

A furcsa szerkezetnek három-három 
merev lába van, amelyek egy-egy apró 
vPiramist" alkotnak. Ezeket a berendezés 
rúd alakú törzse köti össze, amelyen a gép 
vezérlőegysége és energiaellátó rendszere 
foglal helyet. Ez a doboz fogaskeréklánc- 
cal hajtva, a törzs bármelyik végébe el- 

csúszhat. Ahogyan a négylábú állatok 
járás közben változtatják súlypontjukat, 
ugyanígy a Vándor is csak akkor emeli 
fel törzsének valamelyik végét a három 
lábbal, ha súlypontja a törzs másik végé- 
ben van. A tengely ekkor elfordulva új 
támaszt keres, és ha az érzékelők szilárd 
pontot jeleznek, a leereszkedő lábak nyo- 
mán a súlypont átgördül erre a rúdvégre, 
a terheletlenül maradt vég pedig a magas- 
ba lendül. A szerény Vándor nemcsak a 
Földön alkalmazható a geológiai kuta- 
tásban, hanem nagy Segítséget nyújthat 
idegen égitesteken is, ahol a felderítő ro- 
botgépnek önállóan kell döntenie, biztos 
támaszt nyújt-e számára a következő lé- 


pés. Noha 1971-ben csak a Vándor asz- 
tali modellje készült el, bizonyosan hal- 
lunk még róla. 


Eltűnt léptek 


Ha a négylábú állat futni kezd, megvál- 
tozik lépteinek ritmusa. A ló vagy a zebra 
futását elemezve világossá válik, hogy a 
szilárd támaszkodás pillanatai, a három 
láb alkotta háromszögek teljesen eltűn- 
nek. E , türelmetlen" járás során az állat 
nem várja meg a kialakuló háromszöge- 
ket, mert közben már soron következő 
lábát emeli. Így alakul ki az ügetés rit- 


Ügetés közben a ló két-két lába érinti egyszerre a földet. Ez az átbillentés a testátlók mentén olyan 
szabályos mozgássorozat, amely egyenletes és gazdaságos energiafelhasználásra nyújt lehetőséget 


hosszú távon az állat számára 

A vágtató ló sohasem támaszkodik három lábbal a talajra. Sőt időnként mind a négy lába 

a levegőbe lendül. Alsó ábránkat érdemes összevetni a 43. oldaléval. Vágtában a ló a 4., 6. és 8. 
szakaszban két lábra, 

az I. és 3. szakaszban csak egy lábra támaszkodik, 

a 2. szakaszban pedig szinte repül 

musa, amikor mindig két láb érinti csak 
a földet. 

Ilyenkor a ló teste például a bal hátulsó 
és a jobb elülső láb alkotta átló körül 
, billen" balra előre, de a jobb hátulsó és 
a bal elülső láb egyszerre ér földet; ezek 
újabb átlót alkotnak, s ekkor jobbra- 
előre billenés következik. Az állat szinte 
cikcakkban szalad, s csak úgy tudja fenn- 
tartani egyensúlyát, ha elég gyorsan vált 
át a következő kétlábas támaszba. 

A négylábú haladás leggyorsabb válto- 
zata a vágta. Két lábnál több sohasem 
érinti a földet! De vannak olyan szaka- 
szok is, amikor csak egy láb dobban a 
földre. Ilyenkor a járás már voltaképpen 
ugrások sorozatából áll, s ha az állat teste 
megkapta a lökést, szinte a levegőben 
úszik. Ezzel a módszerrel válnak a négy- 
lábú állatok léptei a leghosszabbakká. 
A mérések szerint egy-egy , teljes lépés" 
a vágtató lónál 6,9 méterre nyúlik, a ki- 


sebb testű gepárd pedig még hosszabb 
léptekkel" haladhat. M. Hildebrand 
vizsgálatai szerint a négylábú állatok kö- 
zött a gepárd a futóbajnok: óránként 
110 km-es sebességet érhet el. A ló má- 
sodpercenként , csak" 2,5 teljes lépést 
tesz, a gepárd viszont 3,5-et. Ezt a gyor- 
saságot néhány érdekes biomechanikai 
, szabadalom" is elősegíti a vágtató álla- 
tok testében. 

Annál gyorsabb például a futás, minél 
közelebb van a lábakon a combcsont for- 
gáspontjához mozgás közben a combot 
lengető" izmok csatlakozási helye. Más 
állatokhoz viszonyítva így ugyanolyan 
hosszú lábbal gyorsabb mozgás érhető el. 
Igaz, ehhez nagyobb izomerőre van szük- 
ség, de nem kell az izomnak gyorsab- 
ban összehúzódnia, csupán nagyobb erőt 
kell kifejtenie. Ugyanolyan fizikai tör- 
vény érvényesül, mint a sepregetésnél: 
minél közelebb fogjuk a végéhez a söprű- 


Az állatvilág kengyelfutója, a gepárd szinte a nyaka közé szedi a lábát, úgy rohan. Rövid távon 
a száguldó gépkocsival is felveszi a versenyt. Így még a gyors lábú gazellák sem menekülhetnek előle 

A csontváz , rugózása" növeli a vágta lendületét. A 110 km/óra sebességgel száguldó gepárd gerince 
a levegőbe lendülve meggörbül, majd nagy erejű rugóként hirtelen kiegyenesedik. Hozzá képest 


a ló gerince rohanás közben csaknem teljesen merev 


nyelet, annál gyorsabban lengethetjük 
a padlón. 

A , mozgólépcső-elv" is érdekes szerke- 
zeti megoldásban valósul meg. Ha valaki 
a metróból a felszínre sietve szaladni kezd 
a mozgólépcsőn, gyorsabban felér, mint 
ha egy helyben áll. A lépcső és az ember 
sebessége ugyanis összeadódik. Ugyanez 
figyelhető meg a gyors futásra képes 
állatok végtagjain. Minden ízületi csat- 
lakozásban a láb darabjai egy irányban 
mozognak, s az izmok egyszerre húzód- 
nak össze. Így amilyen gyorsaságra egyet- 
len izom sem lenne önmagában képes, 
a lábcsontok izmainak sebességéből ösz- 
szeadódva alakul ki a lábvégen a leg- 
nagyobb sebesség. 

A rohanó gepárd vagy a farkas hátge- 
rincére is fontos feladat hárul futás köz- 
ben. A földet érés pillanatában a gerinc- 
oszlop nagy ívben behajlik , mintegy meg- 
feszített késpenge. Ámikor az állat újra 
elrugaszkodik a földtől, gerince hirtelen 


kiegyenesedik, ami fokozza az ugrás len- 
dületét, ahogyan a penge is messzire re- 
pül, ha elengedjük. Ezzel a módszerrel 
a gepárd óránként 10 kilométerrel növeli 
haladási sebességét. 
Könnyű a hosszú lábú állatoknak 
— gondolhatjuk -, hiszen rövid lábbal 
nehezebb futni. De a gyors iramhoz nem- 
csak hosszú lábakra van szükség. A tal- 
pak is , beleszólnak" a futás sebességébe. 
A medve, az oposszum és más gerin- 
cesek a talpukra támaszkodnak, ezért 
is meglehetősen lassú a járásuk. Ha fel 
akarják gyorsítani mozgásukat, először a 
talpukat kell megemelniük. Fáradságos 
munka! A ló viszont eleve , lábujjhegyen" 
jár. Patája az erőteljes középső ujj végét 
borítja, és ez igen meredek szögben csat- 
lakozik a kéz-, illetve a lábközépcsonttal 
az alkar-, illetve a lábszárcsonthoz. Ha 
földet ér a láb, akkor a kéz-, illetve láb- 
közép rugalmasan lehajlik, miközben ín- 
szalagja megfeszül. Amikor eléri legna- 

egér 12 km/ó 


elefánt 36-40 km/ó 
farkas 43-60 km/ó 


nyú! 65 km/ó 

strucc 70 km/ó 

ló 72-80 km/ó 
szarvas 72-80 km/ó 
kenguru 73-80 km/ó 
antilop 70-104 km/ó 


gepárd 104-110 km/ó 


Az állatok képzeletbeli olimpiáján legalább annyi futószámban kellene összemérni a versenyzők 
képességeit, amennyiben a sportolók is rajthoz állnak. Itt a rövidtávú futás helyezettjeinek sorrendje látható. 


(A strucc, a kenguru még rajtol, a szarvas a célba ért) 


gyobb feszültségi állapotát, nagy erejű 
rugóként pattan vissza. Ezzel hozzájárul 
a láb gyors kiegyenesítéséhez, futáskor 
pedig újabb fokozattal növeli a haladási 
sebességet. 

Hol van a futás sebességhatára? Ez el- 
sősorban a lábak mozgatási sebességétől 
függ. Ha a futó állat földet ér, saját tes- 
tének sebességénél gyorsabban kell lábát 
elfordítania, mert csak így taszíthatja ma- 
gát előre. Ha lassabban mozgatná lábát, 
s befékezné" magát, mint a lejtőn haladó 
gépkocsi, amelynek motorját azért kap- 
csolja be a vezető, hogy a legkisebb se- 
bességfokozattal csökkentse a gurulás 
lendületét. Az állatok futásának sebesség- 
határát tehát a végtagok mozgatási sebes- 
sége határozza meg, ami a test felépítésé- 
től és az izomzat fejlettségétől függ. 
Annyi bizonyos, hogy az állatok olim- 
piáján a futószámok összetett versenyé- 
ben a ló érné el a legelőkelőbb helye- 

zést: nemcsak gyors, hanem kitartó futó 
is. Nem véletlen, hogy az emberiség leg- 
ősibb háziállata, és legősibb közlekedési 
eszköze. Tanulhatnak tőle a mérnökök! 


Élő katapultok 


Amikor egy sugárhajtású gép pilótája 
bajba kerül, csak egy módon menekülhet : 
a hangsebességnél gyorsabban száguldó 
repülőben egy gombnyomással felrob- 
bantja az ülésbe rejtett dinamitpatront, 
és kirepül a gépből - az üléssel együtt. 
Eztakatapultberendezést ma már minden 
sugárhajtású gépben felszerelik, mert a 
pilóta nem tudná másképp elhagyni a 
sérült gépet a nagy sebesség és az orkán- 
szerű légáramlás miatt. 

A , katapultálás" módszere az állat- 
világban sem ismeretlen, csakhogy Ve- 
szély esetén az állatok saját magukat 


,lövik ki". Általában minden négylábú 
állat tud ugrani, de ha jó ugrókat kere- 
sünk, elsősorban a kenguru, a béka, a 
szöcske és a bolha jöhet számításba. 
Távolugrási rekordjaikat arányosan ösz- 
szehasonlítva, a bolha vinné el a pál- 
mát, mert saját testhosszának kétszáz- 
szorosát ugorja, a kenguru viszont ala- 
posan lemaradna testhosszának ötszörö- 
sével. Persze a testnagyság döntően meg- 
határozza a fizikailag lehetséges eredmé- 
nyeket, saját , súlycsoportjukban" tehát 
ezek az állatok egyformán jó ugrók. De 
ugyanarra a dobbantóvonalra felsora- 
kozva kétségtelenül a kenguru jut a leg- 
messzebbre 7,8 méteres ugrásával, a bolha 
viszont az utolsó helyen ér földet kb. 
30-50 cm távolságban. 


Hány fokos szögben kell az állatnak 
elrugaszkodnia, hogy a legmesszebb érjen 
földet? Erre a kérdésre a hajítások törvé- 
nye adja meg a választ a fizikában: az 
eszményi szög 45 fok. Ha az okos kertész 
a legtávolabbi virágágyakat is meg akarja 
locsolni, 45 fokos szögben tartja a locsoló- 
csövet. Valószínűleg a békák is kitapasz- 
talták ezt, mert 35-40 fokos szögben 
ugornak előre, sőt James Gray professzor 
olyan békát is talált, amelyik pontosan 
a 45 fokos szöget választotta. 

Ha csak az ugrási magasságot vesszük 
szemügyre, a fizika itt is érdekes törvény- 
szerüűségre figyelmeztet. Az elérhető ma- 
gasság nem függ a testsúlytól! Akár az 
ember, akár a bolha dobbant egy helyből, 
mindketten akkor repülnek például egy 


A béka ugrásának négy pillanata. Elrugaszkodásakor lábának egyes szakaszai fokozatosan egyenesednek 
ki, a több lépcsős rakéta elvén gyorsítva fel testét. Körülbelül 35-45 fokos szögben löki el magát 
a talajtól. A fizikai törvények szerint így repül a legmesszebbre 

méter magasra, ha másodpercenként 4,5 
m-es kezdősebességgel szakadnak el a 
talajtól. Azember számára ez nem is okoz 
nehézséget, de a bolha erre képtelen. 
Pedig testsúlyához viszonyítva nem gyen- 
gébb, mint az ember. De itt már közbe- 
szólnak a testméretek ! 

A test tömegét fel kell gyorsítani a kez- 
dősebességre. Minél hosszabb út áll ehhez 
rendelkezésre, annál kisebb gyorsulásra 
van szükség. Ha az ember leguggolva 
készül az ugráshoz, félméteres úton gyor- 
síthatja testét addig a pillanatig, amíg 
elhagyja a földet. Minthogy izmai 0,225 
mp alatt egyenesítik ki lábait, a lehulló 
kőnél csupán kétszer gyorsabban mozog- 
va éri el kezdősebességét. (A leejtett tár- 
gyak 1 g gyorsulással esnek a föld felé. 
Így azelrugaszkodás pillanatáig az ember 
2 g-vel mozog.) 

De mit csináljon a bolha? Még ha tel- 
jesen kinyújtja lábait, akkor is csak egy 
milliméterrel kerül magasabbra. Ezen az 
útszakaszon kell tehát felgyorsítania tes- 
tét az ugráshoz. Minél nagyobb kezdő- 
sebességet akar elérni, annál rövidebb idő 
alatt kell elrúgnia magát a talajtól, mert 
így annál nagyobb gyorsulással mozog- 
hat. , Katapultja" a mérések szerint 0,001 
másodpercig működik, s teste ezalatt 
200 g gyorsulással mozog, akár egy 
pisztolygolyó. Az emberbolha ezzel a 
módszerrel kb. 20 cm-es magasságot érhet 
el, ami 1,5 milliméteres testhosszához 
képest nagyszerű rekord. 

Mindebből sejthető, hogy a jól ugró 
állatoknak miért olyan hosszú a lábuk. 
Az ugrás kezdősebességének eléréséhez 
az ismert , mozgólépcsőtrükkel" gyorsít- 
ják testüket. Ugrás előtt a béka össze- 
hajtogatja lábait, izmai megnyúlnak. 
Amikor elérkezik a pillanat, a legerősebb 
combizmok állnak először munkába, ez- 
után az alsó lábszár izmai folytatják a 
gyorsítást, végül a sarok és az ujjak 

feszítőizmai tolják tovább a levegőbe 
lendülő állatot. 

Érdekes azt is megfigyelni, miként 
javítja ugrásának hatásfokát a béka. 
Mellső lábait testéhez szorítva csökkenti 
légellenállását, szemeit pedig, mint va- 
lami modern gépkocsireflektort, behúzza 
fejébe. De a legfurcsább, hogy miután 
megcélozta áldozatát, lehunyja szemét, 
ugrása mégis mindig célba talál. Sőt a 
kutatók azt is megfigyelték, hogy ugrás 
közben - ha kissé rossz az irányzék - még 
repülési irányát is módosítani tudja, mint 
egy célkövető ellenrakéta. 

A massachusettsi technológiai intézet 
munkatársai oldották meg a csukott 
szemű béka rejtélyét. Vizsgálataik szerint 


Ezt az akrobatamutatványt nap mint nap 
megismétli a sáska. Minthogy súlypontja éppen 
combjának tövével egy vonalban helyezkedik el, 
a felugrás után nem pördül meg a levegőben, 
hanem megőrzi ferde tartását. Így a lábain 
rugózva ér földet 


az állat ugyan lehunyja szemét, de alsó 
szemhéja fényáteresztő, így továbbra is 
lát, csak homályosabban. Ugrásának 
pontosságát úgy érzékeli, hogy szemideg- 
hártyájának mindig azonos pontjára esik 
az áldozat képe. Ha repülés közben a kép 
elmozdul, ez azt jelzi számára, hogy 
teste eltért a helyes iránytól. Ilyenkor 
repülés közben reflexszerűen felhúzza 
valamelyik lábát, ezzel megváltoztatja 
súlypontjának helyzetét, s most már pon- 
tosan ér a célba. 

Biomechanikai szempontból a sáska 
és a szöcske teljesen hasonló ugrása is 
figyelemre méltó. Behajlított lábainak 
,Katapultjával" egy sáska kb. 45 cm 
magasra ugrik. Ahhoz, hogy elérje ezt a 
magasságot, másodpercenként három 
méteres kezdősebességgel kellelszakadnia 
a földtől. Minthogy rendszerint 60 fokos 
szögben rugaszkodik el, 
letek szerint ehhez mindegyik lábának 
egyenként 15 gramm tolóerőt kell szol- 
gáltatnia. Szép teljesítmény, hiszen így 
saját testsúlyánál nyolcszor nagyobb erőt 
fejt ki! G. Hoyle amerikai kutató kísér- 
letileg is igazolta ezt az értéket. Plaszti- 
linba ágyazott egy sáskát, és lábára 20 
grammos súlyt erősített. A láb ezt is fel- 
emelte, a valóság tehát igazolta az elmé- 
letet. 

Ez az érték még meglepőbbé válik, ha 
alaposabban megvizsgáljuk a sáska lábát. 
30-40 mm hosszú combja, a láb harma- 
dik íze voltaképpen olyan kétkarú emelő, 
amelynek másik vége mindössze 0,75-1 
mm-re vanaforgásponttól. Mintha valaki 


A sáska hátsó lába élő katapultként dobja 
az állatot a levegőbe. Combja olyan parányi 
kétkarú emelő, amelynek forgáspontját 

a , csapszeg" alkotja, amikor a feszítőizom 
rugója" hirtelen összehúzódik. Rendszerint 
a repülés megkezdésekor is ezzel a , kilövési" 
módszerrel emelkedik a levegőbe 


hd 


a fizikai kép-. 


feszítőizom 

újfajta gyerekhintát készítene, amelynek 
egyik fele 3 méter hosszú, a másik viszont 
csak 7,5-10 cm lenne. A hosszabbik 
deszka végére ültetett tízkilós gyerek 
akkor hintázhatna a papájával, ha az leg- 
alább 300 kg súlyú lenne. A sáska lábán 
tehát úgy keletkezik 20 gramm emelőerő, 
hogy összehúzódó izomzata csaknem 800 
gramm húzóerőt fejt ki. Minthogy a rovar 
2 grammos súlyának 1/25 része a láb- 
izmok súlya, így izmainak minden 
grammja elvileg 20000 gramm, vagyis 
20 kg húzóerőt lenne képes kifejteni. 
A biológusok szerint az egész állatvilág- 
ban csak a kagylóknak van ilyen erős 
izomzatuk. 

De a sáska nemcsak ugrik, hanem sétál 
is, akárcsak a szöcske. Ez pedig lassú 
összehúzódást követel izmaitól. Hogyan 
képes a rovar ezt a két szélsőséges fel- 
adatot ugyanazzal a lábbal megoldani? 
G. Hoyle mikroszkópos vizsgálatai érde- 
kes mechanizmusra derítettek fényt. A láb 
izomkötegeiben , gyors" és , lassú" ideg- 
szálak vannak. Amikor a szöcske jár, 
csupán , lassú" idegszálai adnak paran- 


csotazizomkötegek összehúzódására. Ha . 


azonban ugrani készül, hirtelen megáll. 
Villamos idegjel fut valamennyi izom- 
szálhoz: figyelem, készenléti állapot! 
5 amikor az ugrás következik, a , gyors" 
idegek parancsára egyszerre húzódik ösz- 
sze valamennyi izomszál, így hihetetlenül 
rövid idő alatt gyorsul fel a test. 

Az ugrópókok a bíztonsági kötelet is 
feltalálták. Úgy lendülnek a levegőbe, 
mint a hegymászók, akik a derekukra 
erősített kötéllel ugranak át a szakadék 
felett. Ugrás közben fonalat enged maga 
után a pók. Ha veszélyt érez, hirtelen 
leállítja a fonaleresztést, és megkapasz- 
kodik a szálban, így repülés közben is 
képes , lefékezni" magát. A biztonsági 
,kötél" nem engedi továbbszállni, hama- 
rabb földet ér, még a veszélyes pont 

előtt, és van ideje menekülni. Ennek 
hasznát veszi akkor is, ha rosszul becsülte 
meg a távolságot. Ilyenkor nem repül túl 
a célon, mert előbb lefékez, és még 
idejében lecsap áldozatára. 


A pattanóbogár meghúzza a ravaszt 


Bármennyire kellemetlen élősködő is a 
parányi bolha, mérnökszemmel nézve 
valóságos technikai remekmű. Olyan 
katapulttal rendelkezik, amely óriási erő- 
vel gyorsítja fel testét az ugrás kezdő- 
sebességére. Az üregi nyúl bolhája álta- 
lában 5cm magasra ugrik, az emberbolha 
viszont 20-30 cm magasságba lendül, 
testhosszának 200-szorosát is elérheti. 
Távolugrásban kb. fél méter a rekordja. 

Ebben a 0,5 gramm súlyú testben hihe- 
tetlen energiák szabadulnak fel az ugrás 
pillanatában. Valóban szempillantásnyi 
ez az idő, hiszen a két hátsó láb mindössze 
egy ezredmásodperc alatt egyenesedik 
ki. H. C. Bennet-Clark angol kutató 
főként arra volt kíváncsi, milyen mecha- 
nizmus hajítja magasba a bolhát. A láb- 
szerkezet elemzéséhez hallatlan türelem- 
mel látott hozzá, de segítségére volt egy 
tanulmány is, amelyben két amerikai 
kutató már 1920 táján pontosan leírta e 
pirinyó állat anatómiáját. Ami az ember- 
ben a , felső lábszár", az a rovaroknál a 
combíz, latin tudományos nevén femur. 
A vizsgálatokból kitűnt, hogy ugrás 
előtt a bolha összehajtja lábát, így a 
combja függőleges helyzetbe kerül, mint- 
ha valaki a földön ülve felhúzná a lábait. 
Az ugrás pillanatában a femur hirtelen 
vízszintes helyzetbe csapódik, miközben 
a lábfej ízei a talajra támaszkodva Kkt- 
egyenesednek. 

Amikor az állat ugráshoz készülődik, 
halk kattanás hallatszik. Ilyenkor a comb 
negyedfordulattal elcsavarodik, izom- 


kötege megfeszül. Abban a pillanatban, 
amikor a femur kétkarú emelője függő- 
leges helyzetbe kerül, lenyúló apró vége 
annyira meghúzza a feszítőizmot, hogy 
ez elszakadna, ha nem állna készenlétben 
egy furcsa izomcsomó. Ez a rövid, hen- 
geres izomköteg a rezilin, amely az óriási 
feszítőerő hatására kissé eltorzul, így 
hihetetlenül nagy energia halmozódik 
fel benne. A számítások és kísérletek 
szerint ennek az izomkötegnek egy gom- 
bostűfejnyi darabja annyi energiát tárol, 
amellyel 15 gramm súlyt lehetne 1 cm 
magasba emelni. Ugráskor ez a hirtelen 
felszabaduló energia 200 g gyorsulással 
mozgatja a bolha testét az elrugaszkodás 
pillanatáig. Közben a láb tüskés vége a 
talajra támaszkodik. Ha üveglapra he- 
lyezik a bolhát, nem képes felugrani, az 
élő katapult felmondja a szolgálatot. 

A modellkísérletek világosan igazol- 
ták, hogy a bolha ugrószerkezete valóban 
ezen az elven működik. Kétségtelen, hogy 
az apró állat rengeteg energiát használ fel 
minden egyes ugrásakor, ezért számára 
nem gazdaságos ez a közlekedési forma. 
De meneküléskor vagy gyors , lakáscsere" 


izomszál 


rezilin 


esetén (ha új gazdát keres) feltétlenül 
hasznát veszi. 

A legtöbb bogár azonban akkor kerül 
igazán bajba, ha egy fűszálról lepottyanva 
a hátára esik. Ilyenkor rémülten kapá- 
lódznak, valamilyen támpontot keresve. 
Csak a pattanóbogarak népes családjá- 
nak tagjai nem jönnek zavarba! Olyan 
katapultjuk van, amely éppen ebből a 
kínos helyzetből menti meg őket. A kuta- 


IN 

Amikor ugrás előtt (elhajtja lábát a bolha (1), apró kattanás hallatszik. Mintha egy régi pisztoly kakasát 
húznák fel a lövéshez. Ilyenkor a parányi izomcsomó megfeszül, és nagy energia halmozódik fel benne (2). 
Az ugrás pillanatában a ferde izomszál összehúzódik, ezzel húzza meg a bolha a ,. ravaszt". Az izomcsomó 


,rugója" működésbe lép, és elforgatja a lábszerkezetet 

tók a legutóbbi időkig nem sejtették, 
hogyan pattan fel a hátáról a bogár, és 
hogyanérkezik vissza a , talpára". Csupán 
1972 végén derült fény a pattanóbogarak 
rejtélyes szerkezetére G. Evans angol 
kutató vizsgálatai nyomán. A lassított 
filmfelvételekből kitűnt, hogy egy 12 mm 
hosszú pattanóbogár 30 cm magasra 
ugrik, miközben legalább egyet bukfen- 
cezik a levegőben. De nem használja 
lábait az ugráshoz. Nem is tudja, hiszen 
hanyatt fekszik. A törzsfejlődés folyamán 
a pattanóbogarak különös akrobatamu- 
tatványt gyakoroltak be. Ugrás előtt 
fordított V alakban megfeszítik, majd az 
ugrás pillanatában zsebkés módjára hir- 
telen , becsattintják" testüket, és valódi 
V alakot vesznek fel. 

Eközben a 12 mm hosszú bogár súly- 
pontja 0,6-0,7 mm-rel kerül magasabbra. 
A 30 cm-es ugráshoz 2.4 m/mp-es kezdő- 
sebességgel kell elszakadnia a rovarnak a 
talajtól, tehát a milliméter töredéke áll 
csak rendelkezésére, hogy ezen az úton 


mélyedés 


pecek 


felgyorsítsa testét. A mérések szerint 
mindössze 064 ezredmásodperc alatt 
, Csattintja" meghajlított törzsét az ellen- 
kező V alakba, s így 380 g gyorsulást ér el! 

Egy idegparancsra összehúzódó izom 
már képtelen lenne ilyen gyors mozgásra, 
ezérta készülődés idején homorítva feszíti 
meg a bogár a torából a potrohába vezető 
izomköteget. Amikor pattanásig nyúlik 
az izom, a tor végéből kiálló kemény 
pecek beleakad a potroh parányi mélye- 
désébe. Pontosan úgy, ahogy a vadász- 
puska felhúzott kakasát a ravasz rögzíti. 
Az ugrás pillanatában a rovar egy vé- 
kony izomszállal meghúzza a , ravaszt": 
a pecek kiakad, és a megfeszített izom- 
köteg óriási erővel hajlítja testét hirtelen 
az ellenkező V alakba. 

Meg kell adni, a pattanóbogár egyál- 
talán nem szédülős! Még a legedzettebb 
űrhajósok sem képesek elviselni 10-15 g- 
nél nagyobb gyorsulást. A bogár feje 
viszont az ugrás pillanatában — minthogy 
3,5 mm-re van a tor és potroh forgás- 


Nem csik kétségbe a pattanóbogár, ha véletlenül a hátára pottyan. Fordított V alakba hajlítja testét, 
ezzel megfeszül benne a , katapult-izom". A támasztópecek kioldásával az izom hirtelen összerántja 
fejtorát és potrohát. Tehetetlen testtömegének mozgási energiájával a bogár a levegőbe pattan, 


majd megperdülve talpra esik 

pontjától 2000 g gyorsulással mozog. Úgy 
látszik, a törzsfejlődés évmilliói alatt már 
hozzáedződött ehhez a szédítőan gyors 
mozgáshoz. 


Ugráló dobozok 


A kenguru óránként 80 km-es sebességű 
, vVágtája" régóta nyugtalanítja a mérnö- 
kök képzeletét. Hogyan lehetne olyan 
járművet tervezni, amely utánozná a ken- 
guru mozgását? A kerekek nyilván szóba 
sem jöhetnek, hiszen ilyen új jármű ter- 
vezésekor éppen az a cél, hogy járatlan 
utakon is könnyedén haladjon. 

Szovjet mérnökök végül olyan terep- 
járót terveztek, amely lábak helyett ru- 
galmas ,gumipapucsokon" közlekedik. 
Minden papucsban ferde tengely körül 
két-két súlyzó forog egymással ellentétes 
irányban. Amikor minden egyes fordulat 
során a súlyzók a legmagasabb pontra 
kerülnek, tehetetlenségi erejük a jármű- 
vet is magasba lendíti; ha viszont a leg- 
mélyebb ponton vannak, a jármű a föld- 
höz szorul. Igaz, ez a mozgás nem a 
kenguru ugrásának utánzásából ered, 
de mechanikai szempontból ugyanolyan 
ugrásokat eredményez. 

1959-ben a szibériai fémipari kutató- 
intézet udvarán már egy valódi modell is 
sétára indult. Egyetlen pillantással bárki 
meggyőződhetett róla, hogy a teljesen 
zárt ládán nyoma. sincs kerekeknek, 
mégis előrehalad - apró ugrásokkal. 
Az elv ugyanaz: a forgó súlyzók hol 
megemelik, hol pedig a földhöz szorítják 
a dobozt. Csakhogy ebben a dobozban 
vízszintes tengely körül forognak a sú- 
lyok. A szerkezetet úgy tervezték, hogy 
amikora doboz kb. 10 mm magasra ugrik, 
egyúttal kb. 50 mm-t csúszik előre a súly- 
zókhoz képest. Ily módon a sétáló doboz 
másodpercenként 1,2 méter utat tehet 


meg. Technikai szempontból nagy előnye 
a furcsa mechanizmusnak, hogy a doboz 
teljesen zárt. Semmilyen kapaszkodó 
nincs rajta! Mintha Münchhausen báróra 
hasonlítana, aki a saját hajánál fogva 
húzta ki magát lovastul a mocsárból. De 
ami a mesében lehetséges, a valóságban 
lehetetlen. Csakhogy itt tényleg olyan 
erők ébrednek, amelyekből haladó moz- 
gás születik. 

K. Karpuhin és Sz. Kupcov szovjet 
feltalálók viszont , bólogató" motort sze- 
reltek kísérleti modelljükre. A motoron 
forgó súlyzók legmagasabb és legmé- 
lyebb helyzetük váltakozásakor előre- 
hátra billentik a nagy tömegű motort, s 
ez minden egyes hátradőléssel kissé előre- 
csúsztatja a , karosszériát". 

Ezek a kísérleti járművek a technika 
világából igyekeznek megközelíteni az 
ugrás mechanikáját, ezért nincs sok re- 
mény továbbfejlesztésükre. Valódi ugró 
járművek csak akkor készülhetnek, ha 
az állatok mechanizmusát utánozzák tö- 
kéletesen a feltalálók. Az állatvilág egyéb 
mozgási rendszerei azonban már eddig is 
sok esetben nyújtottak segítséget. A sark- 
vidék hómezőin például csődöt monda- 
nak a kerekes járművek, a pingvinek vi- 
szont ősidők óta kitapasztalták, hogyan 
lehet gyorsan közlekedni a síkos havon. 
Apró lábaikon totyogva nehézkesen jár- 
nak, de veszélyt sejtve különös módon 
menekülnek. Hirtelen a hóba vetik magu- 
kat, és hason csúszva, lábaikkal és szár- 
nyaikkal , lapátolva" menekülnek 30 km- 
es óránkénti sebességgel. 

Erre a mozgásra gondolt A. F. Nyiko- 
lajev szovjet mérnök, amikor olyan te- 
repjárót szerkesztett, amely a pingvinek 
kúszását utánozza. A jármű kerekeiben 
gumival bevont , szárnyak" rejtőznek. 
Nyugalmi helyzetben a keréken csak 12 
apró gumiborda fedezhető fel, a behúzott 
szárnyak végei. Amikor azonban a jármű 

LK EGYE 


A szovjet Pingvin terepjáró a , frakkos" madarak kúszó haladását utánozza, ha csúszós talajra kerül. 
A tengelygyűrű elfordításával gumivégű kapaszkodó , szárnyak" nyúlnak ki kerekeiből. 
A jármű elsősorban a sarkvidéki közlekedésnél használható 


mozgásba lendül, valósággal szárnyai 
nőnek : egy hidraulikus rendszer kitolja a 
kerekekből a kapaszkodókat. Minthogy 
az 1,3 tonna súlyú terepjáró alja sima 
műanyagból készült, ,hason csúszva" 
közlekedhet, miközben a kerekeiből , ki- 
nőtt" szárnyak a fagyott talajba vagy a 
hóba kapaszkodnak. A Pingvin terepjáró 
még három mázsa teherrel is gyorsan 
halad: 50 km-es óránkénti sebességgel 
közlekedik az örök hó és jég birodalmá- 
ban. 


Hullámok a szárazföldön 


Lehet-e lábak nélkül sétálni? Természe- 
tesen! Hiszen az állatvilágban számos 
példa található erre. De a természetben 

csak egyetlen , hajtómotor" létezik: az 
összehúzódó izom, ezért az izmok ügyes 
elrendezéséből alakultak ki azok a külö- 
nös élő szerkezetek , amelyek lábak nélkül 
is haladó mozgásra képesek. A gyűrűs- 
férgek a legkezdetlegesebb mechanizmus- 
sal közlekednek. Testükben kétféle izom- 
csoport van: a hosszanti izmok, amelyek 
az egész testen végighúzódva megrövi- 
díthetik a test hosszát, és a körkörös 
izmok, amelyek körülfogják az állat 
megnyúlt testét, így összehúzódásukkal 
azegyes szelvények keresztmetszetét csök- 
kenthetik. 

Ezt a kétféle izommozgást hangolja 
össze haladás közben a pióca, de testének 
elején a szívókorongra, végén pedig a ta- 
padókorongra is szüksége van, ha tovább 
akar jutni. Tapadókorongjával először 


megkapaszkodik, és összegömbölyödött 
testét a körkörös izmok megfeszítésével 
egyre kisebb keresztmetszetűre zsugo- 
rítja: mindjobban megnyúlik. Amikor 
elérte legnagyobb hosszát, szívókorong- 
jával megkapaszkodik, és működésbe 
lépnek hosszanti izmai, amelyek a lehető 
legrövidebbre húzzák össze testét. Ebben 
a , gömbölyű" állapotban a pióca koron- 
got vált, ismét hátulsó tapadójával ka- 
paszkodik meg, és az egész mozgássoro- 
zat kezdődik elölről. Fáradságos munka, 
kis sebesség, de a pióca ennyivel is beéri. 

A földigiliszta lényegesen hosszabb a 
piócánál, és tapadókorongjai sincsenek, 
mégis ugyanezzel a módszerrel halad. 
Csakhogy hosszanti izmai nem egyszerre, 
hanem szakaszonként rövidülnek meg, 
és körkörös izmai sem egy csapásra hú- 
zódnak össze, hanem testszelvényenként. 
A vastagodások és keskenyedések szaka- 
szai így egymást követve haladnak végig 
a giliszta testén, miközben előrecsúszik. 
Ezek tehát voltaképpen testhullámok? 
Igen, csak hosszanti irányban, ahogyan 
egy megrázott tekercsrugón is , sűrűsö- 
dések" és , ritkulások" futnak végig. A 
csúszó giliszta testének mindig azok a 
pontjai támaszkodnak éppen a földre, 
amelyek összehúzódtak, tehát a legvas- 
tagabbak. Ezeken a szilárd támaszpon- 
tokon a giliszta 2-8 gramm erővel tolja 
hátra a földet, így önmaga mozdul el. 

A pióca és a giliszta testében mindkét 
oldalon egyszerre húzódnak össze a hosz- 
szanti izmok. Más állatok két oldalán 
ez az összehúzódás ellentétes. Amikor az 
egyik oldalon az izomszálak megrövi- 
dülnek, a másik oldalon megnyúlnak. Így 
az állat jobbra-balra hajlik. Ha az egy 
oldalon levő izmok nem egyszerre, hanem 
egymás után húzódnak össze, az egész 
testen hullámok sora alakul ki. Az a 
bizonyos testhullám! Így jutunk el a 
kígyókhoz. 


A piócának nincsen szüksége lábakra 

a haladáshoz. Először gyűrűs izmaival kinyújtja 
(1-2), azután hosszanti izmaival összehúzza 
testét (3-5). Közben szívó- és tapadókorongjával 
felváltva kapaszkodik a talajba 


A hullám, amely végighalad a kígyó 
testén, pontosan ugyanakkora sebesség- 
gel mozog hátra, mint ahogy a kígyó 
halad előre. Már a halak úszásakor meg- 
ismerkedtünk a testhullámmal, csakhogy 
a vízben például az angolna sohasem sik- 
lik olyan gyorsan előre, mint amilyen 
gyorsan végigfut rajta a testhullám. A 
szárazföldön azonban a szilárd talaj biz- 
tos támasztékot nyújt. 

A kígyó hullámzó mozgásáhozlegalább 
három támaszpontra van szükség, s ezek 
közül egynek mindig a test átellenes ol- 
dalán kell lennie. Ilyen módon a kígyók 

- a laboratóriumi mérések szerint — 
óránként 6, 4 km utat tesznek meg, bár a 
természetben valószínűleg nagyobb se- 
bességgel haladnak. De minek köszön- 
hetik rendkívüli hajlékonyságukat? 

Az emlősök gerincoszlopa 24 csigolyá- 
ból áll, a kígyókban viszont 100—400 csi- 
golya található. A biológusok már régóta 
csodálják ezt a rendkívül hajlékony szer- 

Hajlékony gerincoszlopának köszönheti 

a kígyó, hogy hullámmozgással haladhat 

a szárazföldön is. Egy-egy csigolyán nem nagy 
szögben fordul el, de a gerincoszlopon 
összeadódnak ezek a szögek. A röntgenfelvételen 
az elmosódott, fekete árnyék egy parányi 
rövidhullámú rádió, amely a kígyó testének belső 
állapotáról ad tájékoztatást a kutatóknak 


kezetet. A mérések szerint két szomszédos 
csigolya egymáshoz képest 28 fokos 
szögben hajolhat fel vagy le, és 50 fokos 
szögben térhet ki jobbra vagy balra. 
Noha a különféle testszövetek nyilván 
csökkentik ezt a hajlékonyságot, a gerinc- 
oszlop kitűnően alkalmas a hullámmoz- 
gás megvalósítására, hiszen elvileg már 
nyolc csigolya is elég lenne ahhoz, hogy 
teljes gyűrűbe csavarodjon a kígyó. 

A testhelyzetet tehát minden pillanat- 
ban a csigolyák egymáshoz viszonyított 

elhajlása határozza meg, ez pedig mind- 
két oldalon az öket összekötő izmok fe- 
szülésétől függ. Külön izomkötegek te- 
remtenek kapcsolatot a kígyó törzse és 
rendkívül rugalmas bőre között. A gerinc- 
hez képest tehát elmozdulhat a bőr, ami 
különösen jó szolgálatot tesz egyes kígyó- 
féléknek, amelyek (mint például a boák 
és a viperák) nem hullám alakban mo- 
zognak, hanem nyilegyenesen siklanak 
előre. 

Első pillantásra teljesen érthetetlen, 
miképpen haladhatnak így. És hová tűnt 
a testhullám? A részletes elemzésből ki- 
tűnik, hogy ilyenkor a kígyó bőrének 
ritmikus összehúzódása és kinyúlása - a 
bordákhoz kapcsolódó izmok játéka ré- 
vén - szintén haladó mozgást eredmé- 
nyez. Ilyenkor bizonyos szakaszonként 
a pikkelyek összetorlódnak a testen, eze- 
ken a pontokon támaszkodik a kígyó a 
földre, ezekhez képest csúszik előre. A 
bordákhoz kapcsolódó izmok a tám- 
pontok közelében mindig összehúzzák a 
bőrét, két-két támpont között viszont 
kinyújtják. Ha a kígyó kúszni akar, eze- 
ket a támpontokat, vagyis a megrövidült 
testszakaszokat egyre hátrább tolja tes- 
tén, így önmaga előrecsúszik. Ezeknek a 
szakaszoknak a szabályos váltakozása 
voltaképpen a sinushullám szabályos rit- 
musának felel meg. 

Ez a ritmus az állatvilág haladó moz- 
gásának egyik legérdekesebb törvény- 
szerűsége, amely a vízből a szárazföldre 
is elkísérte az állatokat a törzsfejlődés 
folyamán. Nem csoda, hogy a csigákon 
is megfigyelhető. Mozgás közben a csiga 
talpának (vagyis lábának) két szélén egy- 
mással párhuzamosan fut hátrafelé a két 
sinushullám. Ha az apró háztulajdonos 
nagyon siet, percenként 3 cm-es sebesség- 
gel is haladhat. Forduláskor a megfelelő 
oldalon csökkenti a hullámok sebességét, 
mint egy parányi lánctalpas traktor. 


Szűk csatornában is könnyen kúszik előre a kígyó. Legalább két hullámhossznyi távolságon hajlítgatja 
testét. Ha a hullám lefut a farkáig, újat kezd a fejénél. Teste a hullámvonal csúcspontjaiban 
támaszkodik a csatorna falának 

A viperák és a boák egyenes vonalban siklanak előre. Ez a meglepő haladási forma annak köszönhető, 
hogy a kígyó ilyenkor csigolyáihoz tapadó izmaival mozgatja rugalmas bőrét gerincoszlopához 

képest. A hátrafelé mozgó ,.gyűrődések" voltaképpen hosszanti testhullámok. Amekkora sebességgel fut 
hátra ez a hullám, ugyanakkora sebességgel kúszik előre a kígyó. 1: támaszpont, 2: nyúlik, 3: halad, 

4: összehúzódik 

Kiélezett helyzet a laboratóriumi asztalon. 
Átmászik-e a csiga a borotvapengén? 
Talpának hullámmozgásával fokozatosan emeli át 
testének egyes szakaszait, így zavartalanul 
folytatja útját 


A csiga lábmechanizmusa rendkívül 
érdekesen működik, amint ezt 1970-ben 
H. D. Jones és E. R. Trueman angol 
kutatók felderítették. Mindkét oldalán 
függőleges  izomkötegek sorakoznak, 
amelyeket testnedvvel telt apró üregek 
választanak el egymástól. Egyúttal a csiga 
,slábán" keresztirányban olyan izomkö- 
tegek is húzódnak, amelyek , mennyeze- 
"tet" alkotnak a lassan áramló testnedv 
fölött. Amikor a haladó hullám ritmusá- 
ban a soron következő függőleges izom- 
köteg összehúzódik, nyomást gyakorol a 
folyadékkal telt testüregre. A testnedv 
sem felfelé, sem hátrafelé nem nyomód- 


Ahogyan az egy helyben forgó csavar menete 
hátrafelé halad, ugyanúgy mozgatja talpát 

a csiga. De minthogy a talajra támaszkodik, nem 
a föld tolódik hátra a hullámok alatt, hanem 

ő maga megy előre kényelmesen 


hat, csak előre. Így a folyadéktömeg , 
rányi ingaként lendíti előre az előtte füg- 
gő, összehúzódott izomköteget. Amikor 
ez ismét megnyúlik, a láb széle már mesz- 
szebb ér földet, mint ahonnan felemelke- 
dett. Ezeknek az emelkedő és süllyedő 
szakaszoknak a ritmusából alakul ki 
a csiga lábán a haladó hullám. Ha leg- 
közelebb kerti csigát látunk, amint komó- 
tosan sétál a földön, ezt is érdemes rajta 
megfigyelnünk. 

Évezredek óta nézte vágyakozva az ember a madarak és a rovarok röptét. De csak korunk technikájának 
sikerült ellesnie és lemásolnia néhány megoldást az állatvilág évmilliós tapasztalataiból. A vörösbegy 
éppen Íriss zsákmányával emelkedik a levegőbe 


SZÁRNYAK A PILÓTA HÁTÁN 


Jensen dán kutatónak minden önuralmát 
össze kellett szednie, nehogy a sarokba 
vágja azt a parányi sáskaszárnyat, amely- 
lyel órák óta bíbelődött. Nehéz dologra 
vállalkozott, de most már kár lett volna 
abbahagyni. Elhatározta, hogy egy sáska 
repülésének lassított filmfelvétele alapján 
minden egyes mozdulatot újra beállít egy 
élettelensáskaszárnyon, és megméri, mek- 
kora felhajtóerő ébred ezen. A szélcsator- 
nába helyezett szárnyat egymás után csa- 
vargatta finoman a megfelelő görbületű 
alakzatokba, majd bekapcsolta a lég- 
áramlatot, és gondosan leolvasta a mű- 
szereket. Az adatokból kirajzolódó grafi- 
kon végül érdekes titkot árult el. Bár a 
sáskaelső pár merev szárnya alkalmasabb 
volna az állandó emelőerő termelésére, 
mégis csapkodó hátsó szárnyán keletke- 
zik repülés közben a felhajtóerő 70 száza- 
léka. 

Ezek az aprólékos vizsgálatok megérik 
a fáradságot, mert a bionikusok számos 
, eleven" találmányra bukkanhatnak még, 
amelyek nemcsak a repülés terén haszno- 
síthatók, hanem új adatokat árulnak el az 
állatvilág aviatikusairól is. Ha egy szem- 
telen légy cikázik orrunk előtt, inkább 
bosszankodunk, mintsem azon tűnő- 
dünk, hogyan működik ez a tökéletes 
technikai kivitelű, parányi repülőgép. 
Pedig a különös légi járművek megér- 
demlik a figyelmet. Ahány tömzsi, szőrös, 
karcsú vagy kecses rovar létezik, vala- 
mennyi őrzi a repülésnek azt a titkát, 
amelyet az ember csak ebben a században 
fejtett meg sikerrel. 


Persze a közel negyedmillió repülo 
rovarfajközül nem mind repül egyformán 
jól. Általában az egyes fajok annál tökéle- 
tesebb módszereket sajátítottak el, minél 
nehezebb  életkörülményekkel kellett 
megbirkózniok. Némelyek csak szánal- 
masan vergődnek, alig-alig tudnak repül- 
ni. Ilyen például a selyemhernyó lepkéje. 
A fejlődési sor végén viszont ott találjuk 
a kellemetlen, de csodálatosan repülő 
házilegyet, amely minden bravúrra képes, 
ami csak a levegőben megvalósítható. A 
repülőgép-tervező irigy szemmel figyel- 
heti a rajzasztala fölött hancúrozó le- 
gyeket. Korunk anyagaival és szilárd 
szerkezeteivel még a legkorszerűbb repü- 
lőgépeken sem valósíthatók meg ezek a 
repülési tulajdonságok. 

Első pillantásra ezek a hártyás szár- 
nyú, zümmögő repülőgépek helikopterre 
hasonlítanak. Azt is mondhatnánk, min- 
den rovar óriás légcsavar, amelynek ten- 
gelye és motorja a rovar teste. Csakhogy 
döntő különbség van közöttük: a heli- 
kopter csavarszárnya körbeforog, a rova- 
rok szárnyai viszont nem forgathatók 
körbe, csupán rendkívül gyorsan rezeg- 
tethetők. Amikor a szárny le-fel csap, a 
lágy hártya vége kissé elhajlik, s ezzel 
önműködően kialakul a repülés nélkü- 
lözhetetlen eleme, a lejtős felület. Az 
ide-oda rezgő mozdulatok hatására a 
szárny mindig a csapás irányával ellen- 
kező oldalra hajlik. Vízszintes szárny- 
rezegtetéskor ennek az a következménye, 
hogy tiszta emelőerő keletkezik. Ha 
ugyanez a rezgés függőleges síkban megy 

Ha vízszintesen rezeg a rovar szárnya, a parányi 
légcsavar csak emelőerőt termel (1). Ha a 
szárnyak rezgése függőleges, akkor vonóerő 
keletkezik (2). Vízszintes repüléskor ferde síkban 
csapkod a rovar, s így a szárnyán ébredő ferde 
légerő eloszlik a vízszintes vonóerőre és a (üggő- 
leges emelőerőre, miközben ez az utóbbi erő éppen 
kiegyenlíti a rovar súlyát (3) 

végbe, a lejtős szárnyak a repülőgép- 
csavarhoz hasonlóan vonóerőt termelnek. 
A rovarnak természetesen egyszerre kell 
a levegőben maradnia és haladnia, így 
szárnyának rezgési síkját a függőleges és 
a vízszintes között ferdén beállítva te- 
remt egyensúlyt a két követelmény kö- 
zött. 

A szárnycsapások irányváltásakor ér- 
dekes aerodinamikai jelenséggel találko- 
zunk. Amikor a rovarszárny lefelé csap, 
a levegő sebesen áramlik utána. Az alsó 
holtponton ez a léglökés nemcsak a 
szárnylejtő átbillenését segíti elő, hanem 
a hirtelen felfelé lendített szárnyon tovább 
növeli a vonóerőt. A levegő így , nem 
marad le" a mozgó szárnytól (amint ez 
gyakori jelenség a helikoptercsavaro- 
kon), tehát a legnagyobb rezgési sebesség- 
gel együtt lép fel a legnagyobb vonóerő. 


Mit visz a légy a hóna alatt? 


A rovarszárnyak különféle változatai a 
régi , kétfedeles repülők" alaktípusából 
fejlődtek ki. Csakhogy a két szárny nem 
egymás alatt, hanem egymás mögött he- 
lyezkedik el a rovar középső részén, a 
toron. A méhek, darazsak, fürkészek, 
fémdarazsak, egyszóval a hártyás szár- 
nyú rovarok általában összekapcsolva 
használják két pár szárnyukat, így ezek 
aerodinamikai szempontból egyetlen pár- 
ként működnek. De az önálló szárny- 
párok 15 hasznosak lehetnek, amint ezt a 
sáska is bizonyítja. A legszélsőségesebb 
példa pedig a szitakötő, amelynek két pár 
szárnya egymástól eltérő feladatokat 
lát el. 

A bogarakon az elülső pár szárny ke- 
mény szárnyfedővé alakult, s ez a vastag 
kitinfedő nyugalmi állapotban kitűnően 
védi a hajszálvékony, könnyen szakadó 
hátulsó szárnyakat. Repülés közben a 


legtöbb bogárnak útjában van a kitárt 
szárnyfedő, de egyesek ügyesen felhasz- 
nálják repülésbiztonságuk fokozására. 
Enyhe V alakban szétfeszítve, a , rovar- 
repülőgép" oldalbillenéseit csillapítja, 
hasonlóan a fémszerkezetű óriások úgy- 
nevezett harántstabilizálásához. Ha egy 
széllökés felbillenti a rovart, a felemel- 
kedő szárnyvégen olyan ellenerő keletke- 
zik, amely ismét az eredeti helyzetbe 
kényszeríti szárnyait. Végül az utolsó 
csoportba a legyek és más apró rovarok 
tartoznak, amelyek hátulsó szárnypárja 
parányi , bunkóvá" zsugorodott. A légy 
szárnytövében például csak figyelmesebb 
vizsgálat után fedezhető fel ez a billér, és 
sokáig nem is tulajdonítottak neki külö- 
nösebb jelentőséget. 

A hajszálfinom hártyás szárny tökéle- 
tesen megfelel a , rezgőcsavaros" repülés- 
nek. Belépőélén egy merev kitinszál úgy 
tartja kifeszítve a szárnyat, ahogy valaki 
két karjával felemel egy palástot. Mögöt- 
te azáttetsző hártya már olyan hajlékony, 
hogy az oda-vissza szárnycsapások ha- 


A kemény kitinfedő nemcsak a finom hártyás 
szárnyakat oltalmazza, hanern a cserebogár 
testét is egyensúlyban tartja repülés közben. 

A csapkodó hártyás szárny mozgási sebességére 
jellemző, hogy a felvételkor mindössze egy 
ezredmásodpercere villant fel a fény, mégis 
elmosódott a képen 


kh? j 


A cserebogár biztonságos repülését a kemény kitinszárnyak is elősegítik. Ugyanaz a jelenség 
figyelhető meg, mint a repülőgépeken : amikor egy zavaró légáramlat felbillenti a gépet, a ferde 
szárnyon kisebb emelőerő keletkezik. A túloldali nagyobb erő ezért a tengely körül 


visszabillenti a repülőt az eredeti vízszintes helyzetbe 

A házi légy még , menet közben" is képes növelni 
szárnyának emelőerejét. Beépített csűrőlapot 
forgat el, szárnyának keresztmetszete alig 
észrevehetően Z alakot vesz fel. A szárnycsapások 
közben így nagyobb emelőerő keletkezik 


tására könnyedén lendül át az ellenkező 
irányba. Nyoma sincs tehát rajta a repü- 
lőgépszárnyak jellegzetes keresztmetsze- 
tének - a hajlított csepp alaknak -, 
amelyen siklórepüléskor szinte önmagá- 
tól keletkezik a felhajtóerő. A rovarnak 
minden egyes szárnycsapással meg kell 
dolgoznia az emelőerőért! Egy kis köny- 
nyítés azért akad. A házi légy például 
, feltalálta" a beépített csűrőlapot. Ezt a 
szárny közepén húzódó, úgynevezett ová- 
lis ablakot két párhuzamos, merev kitin- 
léccel elcsavarhatja, s így a szárnykereszt- 
metszet finom Z alakot vesz fel. A két- 
szeres hajlat nyomáskülönbséget idéz elő 
a szárny körül elsikló levegőben. Így 
akármelyik irányba csap a szárny, min- 


A szitakötő azt az aerodinamikai megoldást alkalmazza, amelyre a repülőgép-tervezők csak hosszas 
fejtörés után jöttek rá. A leheletfinom szárnyak csúcsához közel egy-egy fekete kitinszemcse 
helyezkedik el. Ha nem lennének ott, a szárnyélek zavaróan vibrálnának repülés közben 

denképpen fokozódik rajta a légerő, 
amelynek függőleges összetevőjeként hat 
az emelőerő a rovarra. 

A repülés kezdeti időszakában sokat 
bajlódtak a szerkesztők a merev szárnyak 
veszélyes , berezgésével". Ez a leszakadó 
örvények nyomán lépett fel, és sokszor 
szárnytöréshez vezetett. Később sikerült 
megtalálni az ellenszert : a szárny belépő- 
élének közelében nehezékeket helyeztek 
el, amelyek tehetetlen tömegükkel csilla- 
pitják a rezgéseket. M. K. Tyihonravov 
szovjet repülőgép-szerkesztő csak később 
fedezte fel, hogy a szitakötők már ősidők 
óta ismerik ezt a megoldást. Szárnyaik 
élén a csúcs közelében egy-egy kemény 
kitinszemcse található, amely a káros 
mellékrezgésektől óvja a rovarszárnyat. 

A lepkék csodálatos színekben pompá- 
zó hímpora is érdekes aerodinamikai 
tulajdonságú. A káposztalepke 0,2 mm 
hosszú pikkelyei, amelyek a tetőcserepek- 
hez hasonlóan fedik a szárnyat, növelik 
a felület érdességét. A szárny alsó felén 
szorosan egymásra simulnak, felső felén 
viszont ferdén kiállnak a szárnysíkból, 
így a szárny felett kisebb légnyomás 
alakul ki, mint alatta, s ez a felhajtóerő 
növekedéséhez vezet. W. Nachtigall kí- 
sérletei szerint a hímport eltávolítva, 
15 százalékkal csökken a szárnyakon 
ébredő felhajtóerő. Más kutatók meg- 
figyelései arra utalnak, hogy a hímpor 
különös , haladó hullámok" létrejöttét 
segíti elő a lepkeszárnyon. 

A kétszárnyúak rendjébe tartozó ro- 
varok billére furcsa találmány! Ha eltá- 
volítják például a légyről, még felszállni 
sem tud. Repülés közben ez a gombostű 
alakú szervecske a szárnycsapások üte- 
mében rezeg, és másodpercenként akár 
330-szor is , billeghet". A billérfejek tehe- 
tetlen tömege mindig ugyanabban a sík- 
ban rezeg, így a repülési irány tartásában 
segíti a rovart, ahogyan egy játék pör- 


Szabad szemmel alig látható a parányi rovarok 
még parányibb szárnycsökevénye - a billér. 

Neve nagyon találó, mert repülés közben a 
szárnycsapások ütemében billeg például 

az egyik szúnyogfaj (balra) és a vércselégy (lent) 

.. derekán". Ha megváltozik a rovar repülési iránya, 
erről az elcsavarodó billér küld jelzést 

az apró pilóta számára 


gettyű tengelyét is csak erőszakosan lehet 
elbillenteni. Ha a rovar eltér repülési 
irányától, billérei elcsavarodnak, s ezt 
azonnal érzékeli az állat. 

Ennek a különös készüléknek a mintá- 
jára szerkesztették a mérnökök a girot- 
ront. Első pillantásra , dupla" csengőre 
emlékeztet: apró elektromágnesek kö- 
zött váltakozó áram hatására hangvilla 
alakú alkatrész rezeg. Az egész szerkeze- 
tet úgy függesztik fel, hogy bármely irány- 
ban elfordulhat, a vibráló ,hangvilla" 
tengelye azonban mindig a tér azonos 
irányába mutat. Ha ehhez képest a repü- 

lőgép helyzete megváltozik, a készülék 
azonnal jelzi. Amikor például dugó- 
húzóban zuhan a gép, a girotron ismét 
vízszintes repülésbe kormányozhatja. 


Napjainkban már annyira tökéletesítet- 
ték, hogy rakéták irányítására is felhasz- 
nálható. 


A rovarok 
billérének mintájára 
szerkesztett 
egyensúly-érzékelő 
műszer. Sokkal 
kisebb, mint 

a régebbi 
giroszkópok, 
amelyek a pörgettyű 
tehetetlensége révén 
jelezték a repülőgép 
helyzetváltozását. 
Ebben 

az elektronikus 
készülékben - 

a girotronban - 
tömör hangvilla 
formájú alkatrész 
rezeg, és azonnal 
érzékeli, ha 

a repülőgép 
megbillen 


Nyolcas a szárnyakon 


Ami a repüléstechnikában sokáig a leg- 
nehezebb probléma volt: az egy helyben 
lebegés, a rovarok számára szinte gyerek- 
játék. A zengőlégy például olyan mozdu- 
latlanul lebeg, mintha a levegőbe szögez- 
ték volna. Ha nem hallanánk zümmögé- 
sét, el sem hinnénk, hogy közben sebesen 
rezegteti szárnyait. Erre a légi mutat- 
ványra még a kitűnően repülő madarak 
is alig képesek. A nagy szenderlepke 
talán a legfeltűnőbb jelenség: hosszú 
szipókájával nektár után kutatva kitar- 
tóan lebeg a virágkelyhek felett. Még a 
helikopterek tökéletesítésében is ,,részt 
vett". Oemichen francia kutató lassított 
filmfelvételek alapján tanulmányozta 
szárnymozdulatait, és a megfigyelt tör- 
vényszerűségeket felhasználva tökéletesí- 
tette a helikopterek stabilitását. 

Egy helyben lebegéskor a zengőlégy 
vízszintesen mozgatja szárnyait, mint a 
helikopter. Csak egy baj van: súlypontja 
éppen a tor és a potroh határvonalára 
esik, holott szárnyai előrébb, a toron 


A kacsafarkú szenderlepke 
helikopter módjára lebeg a virág 
előtt. A felmetszett kehely 
elárulja, milyen mélyre nyúlik 

a rovar hosszú pödörnyelve, hogy 
elérje az édes nektárt. Szárnyai 
nem egészen vízszintesen 
mozognak, így az emelőerő 
mellett annyi vonóerő keletkezik, 
amennyi a virághoz szorítja 

a rovart 


Könnyedén lebeg egy helyben a zengőlégy, ha vízszintesen mozgatja szárnyait. De hátrább levő súlypontja 
miatt valamilyen trükköt kell alkalmaznia, hogy fel ne billenjen. Vagy nagyobb ívben csap hátra, mint 
előre, mert így a testére ható emelőerő éppen a súlypontjához tolódik (1), vagy a potrohát begörbíti, 

s ezzel a súlypontja tolódik szárnyainak szabályos , legyezője" alá (2). Ha egyiket sem csinálja, 

a súlya hátrahúzza. Felbillen a levegőben, és meglepő módon hátrafelé repül! (3) 

helyezkednek el. Hogyan védekezik a 
hátrabillenés ellen? Két módszer is ren- 
delkezésére áll. Szárnyrezgéseimek , szim- 
metrikus legyezőjét" kissé hátratolja, te- 
hát kisebb ívben csap előre, mint hátra. 
Így az emelőerők eredője most már a 
súlyponton megy át - kiegyensúlyozva 
lebeghet. De azt is megteheti, hogy le- 
hajtja potrohát. Ilyenkor súlypontja ép- 
pen a szárnyak tövével kerül egy vonalba, 
és megint helyrebillen a lebegő mérleg. 
Ha viszont egyik manővert sem hajtja 
végre, meglepő dolog történik. A hátra- 
billenő testtel együtt a szárnyak rezgés- 
síkja is elfordul: a légy hátrafelé repül! 

De az apró rovarok bármilyen irány- 
ban rezegtethetik szárnyukat. B. Hocking 
és más kutatók megfigyelése szerint víz- 
szintes repüléskor szárnyuk rezgéssíkja 


Startol a házi légy egy kenyérdarabról! Furcsán 
kicsavart szárnyai jól érzékeltetik, hogy ez a rovar 
bármilyen mutatványra képes a levegőben: 

Ha menekülnie kell, hátrafelé is felszáll 
könnyedén 

rendszerint 45 fokos szöget zár be a víz- 
szintessel. Vajon miért? Próbáljuk ki egy 
kézben forgatott kis légcsavarral. Ha a 
csavar tengelye 45 fokos szöget zár be a 
vízszintessel, forgás közben ugyanakkora 
erővel húzza kezünket felfelé, mint előre. 
Itt van a titok nyitja: a rovar egyenlő 
arányban osztja el a szárnyain keletkező 
légerőt emelésre és haladásra. Az emelő- 
erőt viszont éppen kiegyenlíti a rovar Sú- 
lya. Így a 45 fokos szárnyrezgésből tiszta 
előrehajtó erő jelentkezik: a rovar víz- 
szintesen repül! 

Ez a haladás nem olyan egyenletes, 
mint a légcsavarhajtású repülőgépen, 
hiszen a rezgő szárnyak minden csapás- 
kor kétszer (a test fölött és alatt) holt- 
pontra jutnak. Ezek a legkritikusabb 
pillanatok ! De a gyors szárnyrezgés kö- 
vetkeztében a magasságvesztés minden 
csapáskor csak ezredmilliméterekben 
mérhető. Végső soron tehát a rovar Víz- 
szintes repülése csaknem egyenletes se- 
bességű haladó mozgás. 

A lezuhanás veszélyéhez hasonlóan 
csalókalátszatazis, hogy a rezgő szárnyak 
a merev repülőgépcsavarok körpályájá- 
nak síkjában lengenek. Az élő természet 
könnyedén túllép a gépi világ kötöttsé- 
gein: rezgés közben a szárnyak csúcsa 
- ha oldalról követve nézzük a repülő 
rovart — nem egyenes, hanem kecses 8-as 
mentén mozog, a szárny első harmadá- 
nak síkja viszont már hármas hurkot 
ír le. Így a csapások közben hajlongó 
szárnyak tovább növelik a felületükön 
ébredő emelőerőt. 

Vízszintes repüléskor ugyanúgy manő- 
verezhetnek a pöttömnyi légi járművek, 
mint helyben lebegéskor. Ha , rezgés- 
legyezőjüket" kissé lefelé tolják a 45 
fokos csapásfelület mentén, azonnal fel- 
billen fejpotroh mérlegük egyensúlya - a 
rovar ferdén száll felfelé. Ugyanez a játék 
megfordítva (a rezgő szárny legyezőjének 


repülési irány 


Vízszintes repüléskor a rovar szárnyának csúcspontja ferde nyolcast ír le a levegőben (1), 

szárnyának első harmada viszont különleges hármas hurkot rajzol (2). Ha távolról figyeljük repülését, 
szárnyának ez a metszete olyan görbét rajzol le, amely egyáltalán nem szabályos 

hullámvonal (3). De éppen ez teszi lehetővé, hogy a felfelé csapó szárnyon is emelőerő keletkezzék 


T1 


felfelé tolásával) előrebillenti a rovar- 
testet — a , gép" máris ferdén lefelé száll. 

De hogyan fordulhat oldalirányba? 
Hiszen nincs rajta olyan függgőleges kor- 
mánysíik, mint a repülőgép farkán. Nem 
nehéz kitalálni a választ: ezt a feladatot 
is a szárnyak végzik! A rovar kisebb 
rezgési sebességre kapcsol azon az olda- 
lon, amerre fordulni akar. Söt még arra 
is képes, hogy rezgés közben önállóan 
elcsavarja szárnysíikjait. Ez pontosan az a 
módszer, ahogyan a helikopter pilóta- 
fülkéjéből mechanikus úton állítják me- 
redekebbre forgás közben a csavarlapá- 
tokat a nagyobb felhajtóerő érdekében. 

A szárnyak mozgatószerkezete külön 


Keresztirányú izornkötegek játékából alakulnak ki 
a ritmikus szárnycsapások. Fenn a rovar 
keresztmetszetében, lenn a hosszmetszetében 
láthatók az izmok. Ha a függőleges irányú 
hát-hasi izmok húzódnak össze - a szárny felcsap; 
ha a vízszintes hosszanti izmok húzódnak össze 

- a szárny lecsap 

mechanikai remek mű számos apró, finom 
alkatrésszel. A , gépház" - a tor kereszt- 
metszete — úgy fest, mint egy ókori evezős 
gálya belseje, amelyben a kétkarú emelő 
elvén dolgoznak a lapátok. Efféle szer- 
kesztési elvet találunk a rovarok testében 
is, csakhogy a , hajótörzs" két darabból 
áll: a haslemez kemény kitinteknőjében 
lesüllyeszthetően nyugszik a rovar dom- 
ború hátlemeze, s ott, ahol a szélek talál- 
koznak, nyúlnak ki a szárnyak , evező- 
nyelei". Kétoldalt a kettő közötti rés ha- 
tározza meg, mekkora izomerő kell a 
szárnyak mozgatásához. A szárnyvég 
ugyanis a hátlemez széléhez kapcsolódik, 
forgáspontja pedig a haslemez szélén van. 
Ha a hátlemez felemelkedik - a szárny 
lecsap. Ha a hátlemez lesüllyed - a 
szárny felfelé mozog. 

A mozgatóizmok elhelyezkedése szel- 
lemes mechanikai megoldás. A közvetett 
hát-hasi izmok a szárnyak tövénél függő- 
leges irányban húzzák lefelé a hátlemezt: 
ilyenkor a szárnyak felfelé csapnak. De 
a hátlemez felfelé mozgatására már nem 
kínálkozik ilyen egyszerű megoldás, hi- 
szen ezek a felfelé húzó függőleges izmok 
kilógnának a rovarból. Képtelen ötlet! 
Az élő repülőgépekben sokkal egysze- 
rűbben kapott helyet az ellenizomzat. 

Képzeljünk el egy félbevágott gumi- 
labdát - ez legyen a rovar hátlemeze. Ha 
az asztalra fektetve két szélét összenyom- 
juk, erre az irányra merőlegesen a labda 
két széle felemelkedik. Valahogy így 
oldották meg a rovarok a nehéz problé- 
mát. A hátlemez széleit emelő két izom- 
köteg a tor hosszában helyezkedik el, 
és ugyanúgy húzza össze a hátlemezt, 
mint mi a gumilabda széleit. Ilyenkor a 
csuklósan kapcsolódó szárnytövek két- 
oldalt felemelkednek - lecsap a páros 
szárny. A hát-hasi izmok most már ismét 
lehúzhatják a szárnyvégeket, s ezígy megy 
váltakozva, hihetetlen gyorsasággal. 


Amikor J. W. S. Pringle angol biológus 
mikroszkóp alatt vizsgálta egy háziméh 
szárnymozgató szerkezetének parányi 
alkatrészeit, kiderült, hogy ezek még arra 
is lehetőséget nyújtanak, hogy lecsapás és 
felcsapás közben a méh , elcsavarja" szár- 
nyainak állásszögét, ahogyan az evezősök 
fordítják el a lapátot. Nem csoda, hogy 
a légy vagy a méh könnyedén, tetszés sze- 
rinti sikokban, tetszés szerinti hajlásszö- 
gekkel és tetszés szerinti rezgésszámmal 
mozgatja szárnyait. 

Egyes rovarok azonban nem bajlódnak 
a szárnycsapások rezgésszámának vál- 
toztatásával. A vándorsáskák például 
kitartó repülők, így nyilván egyetlen rit- 
musra állítják be , motorjukat", s a szár- 
nyak különféle mozgatási trükkjeivel 
manővereznek. Legalábbis ezt bizonyít- 
ják M. Jensen dán kutató mérései : a szél- 
csatornában felfüggesztett sáskák bár- 


milyen irányban repültek, percenként . 


1040 szárnycsapással haladtak mindig. 


A táncmester frakkja 


Általában minél nagyobb zajjal, zümmö- 
géssel repül egy ilyen apró helikopter, 
annál nagyobb nehézségekkel küszködve 
halad légi útján. Hiába, nem mindegyik 
rovar tett szert olyan kitűnő konstruk- 
cióra, mint a szitakötő, amely néhány 
másodperces szárnymozgatás után 5-6 
métert suhan könnyedén és hangtalanul 
a levegőben. A gyors légikalóz teste az 
ember alkotta , duplafedeles" gépek ra- 
gyogó mása a természetben. Hosszúkás, 
bot alakú teste kisebb ellenállást kelt a 
levegőben a tömzsi rovartestek hez képest, 
és érdekes , mérlegelvet" valósít meg. Két 
pár szárnya ugyanis egymással ellentétes 
ritmusban rezeg fel-le. Ha teste ugyan- 
olyan rövid lenne, mint például a posz- 
méheké, csak bukdácsolva repülhetne 


nagy felületű szárnyaival: hol előre-, 
hol hátrabillenne. Szárnycsapásai ugyanis 
forgatónyomatékot keltenek, s úgy járna, 
mint az a vígjátéki szereplő, aki szóra- 
kozottan leül egy lóca végére, és a pad 
hirtelen felbillen. A hosszúkás test meg- 
akadályozza ezt a billenést, mert tehe- 
tetlen tömege kiegyenlíti a szárnyak kel- 
tette forgatónyomatékot. 

A nyári esték zümmögő szúnyogszere- 
nádja érdekes dolgot árul el a bioniku- 
soknak: a rovar szárnyainak rezgésszá- 
mát. A szárnycsapások úgy rezegtetik a 
levegőt, mint a hangvilla. Minél gyorsabb 
a rezgés, annál magasabb hang keletke- 
zik. A normál a hang 440/mp-es rezgés, 
amit a legtöbb szúnyog könnyen előállít- 
hat, sőt a mérések szerint olyan fajaik is 
vannak, amelyek másodpercenként akár 
1000-szer is rezegtethetik szárnyaikat. 
(Egy-egy rezgés ilyenkor azt jelenti, hogy 
a szárny egyszer le- és felcsap, tehát ki- 
indulási helyzetébe tér vissza.) A zengő- 
legyek könnyed lebegését is ezért kíséri 
olyan magas zümmögő hang, hiszen má- 
sodpercenként 300-350 szárnycsapással 
függnek a levegőben. A kék dongólégy 
szárnya lassabban, általában 200-szor,. a 
poszméheké pedig 180-240-szer rezeg 
másodpercenként. 

Hogyan  feszülhetnek-ernyedhetnek 
ilyen hihetetlen gyorsasággal a rovarok 
repülőizmai? Az emlősök és a madarak 
izomrostjai a megfigyelések szerint leg- 
feljebb hússzor képesek összehúzódni 
másodpercenként a megfelelő idegimpul- 
zusok hatására. Ha ennél nagyobb rezgés- 
számra akarják késztetni őket, görcsösen 
összehúzódnak, és felmondják a szol- 
gálatot. A kérdőjel a poszméh alapos 
vizsgálata nyomán tűnt el. Kiderült, hogy 
szárnymozgató izmai nem kapnak tíznél 
több mozgási utasítást másodpercenként, 
de ezekre nemcsak egy-egy összehúzó- 
dással, hanem egész rezgéssorozattal vá- 

Év za laszol. Az egymást követő villamos im- 
ör vonz A pulzusparancsok ból már folyamatos rez- 
TET: EE gés alakul ki. 

s Ha a zengőlégy egy órát röpköd meg- 
állás nélkül, szárnyaival több mint egy- 
millió csapást végez. A rovarok parányi 
repülőszerkezeteinek láttán szinte hihe- 
tetlen, milyen óriási teljesítményű motor 
rejtőzik bennük. Svachulay Sándor, a ma- 
gyar repülés kiváló úttörője szellemesen 
jegyzi meg A természet aviatikusai című 
könyvében: , Ezek a parányi és roppant 
gyorsan rezgő szárnyak önkéntelenül 
komikus hasonlatot juttatnak eszünkbe, 
mert e röphártyák aránylag nem nagyob- 
bak, mint egy táncmester Irakkjának 
libegő szárnyai. Milyen furcsa volna, ha 
ezek a frakkszárnyak is hasonló gyors 
rezgésbe jönnének, és a táncmester őrült 
sebességgel iramodna fel a levegőbe!" 
Nemhogy egy táncmcester, de még egy IZ- 
mos sportoló sem képes arra, hogy pusz- 
tán saját izmainak erőkifejtésével emel- 
kedjék a magasba. Az egyszemélyes 
izomerővel működő repülőszerkezetek 
mind a mai napig csak kísérleti állapot- 
ban vannak, a rovarok viszont nap mint 
nap végrehajtják szemünk láttára ezt a 
bravúrt. Sőt az egy helyben lebegő zengő- 
légy saját súlyánál kétszer nehezebb 
teherrel is könnyedén a levegőben marad. 
A lepke szárnymozgató izmaiban még 
nagyobb energiák rejtőznek: testsúlyá- 
nak akár több százszorosát is képes 
felemelni. 

Az emberi izmok vegyi energiát alakí- 


Bravúros felvételsorozat egy észak-amerikai 
kabóca repüléséről. Az első két képen a szárny 
lefelé csap, a másik kettőn felfelé. Csak úgy 
sikerült a gyorsan rezgő rovarszárnyat ilyen 
tökéletes élességgel lefényképezni, hogy egy 
elektronikus megvilágító berendezés minden 
felvételkor csupán egy milliomodmásodperere 
villant fel 


tanak át mozgási energiává, de egyál- 
talán nem tökéletesen. Az energia 75 
százaléka elvész az átalakulás során, így 
izmaink hatásfoka kb. 25 százalék. Ahhoz 
képest, hogy a gépkocsik motorjának 
hatásfoka körülbelül ugyanennyi, nem 
lehetünk elégedetlenek. De mennyire 
gazdaságos a rovarrepülés ? Gondos elem- 
zéssel megállapították, hogy ha például 
egy méh 260 szárnycsapással óránként 
20 km-es sebességgel repül vissza kaptár- 
jába az összegyűjtött virágporral (5 így 
teljes súlya a terheléssel együtt kb. 0,2 
gramm). akkor a tiszta cukor fogyasztá- 
sából kapott energia alapján úgy látszik, 
hogy gazdaságosan dolgozik: hasznos 
terhelésének mindössze 9 százalékát kell 
motorjának üzembentartására fordítania. 
A 2 gramm súlyú sáska viszont egyórás 
repülés alatt annyi energiát használ fel, 
amellyel 1, 3 kg súlyt lehet 60 cm magasba 
emelni. Izmainak energiaátalakítási ha- 
tásfoka tehát a számítások szerint kb. 20 
százalék, ami még az emberénél is rosz- 
szabb. 

A motor teljesítménye a jármű sebes- 
ségét is befolyásolja, de a rovarok cikázó 
gyorsaságát legalább olyan nehéz meg- 
határozni, mint a többi állat haladási 
sebességét. Ahány mérés, annyi érték. 
Különféle adatok egybevetése alapján 
valószínű, hogy a rovarvilág csúcstartói a 
jellegzetes szőrös testű éjszakai lepkék, a 
szenderek, amelyek a természet alkonyi 
szendergésekor kelnek légi útra 15 m/mp 
sebességgel. A kitűnően repülő szitakötő 
a legnagyobb igyekezettel is csak 10 
m/mp-et ér el, a méhek sebessége pedig 
még ennél is kisebb: a Nobel-díjas 
nyugatnémet méhkutató, K. Frisch pro- 
fesszor mérése szerint 6, 5 m/mp. A sáskák 
egyáltalán nem sietnek, ha félelmetes 
pusztító  hadjáratukra indulnak. T. 
Weis-Fogh mérései szerint 3,6 métert 
tesznek meg másodpercenként, hacsak 


nem segíti őket a hátszél. A káposzta- 
lepke egy másodperc alatt mindössze 
2,3 méterre jut, ami azt bizonyítja, hogy 
nagy szárnyai ellenére a legrosszabbul 
repülő rovarok közé tartozik. 

Ahhoz képest, hogy a sarlós fecske 100 
km-es óránkénti sebességgel suhan az 
égen, egy jobb repülőgép pedig játszva 
tesz meg óránként 900 km-t, a rovarok 
repülési sebessége szinte nevetséges. Ám 
ha e kis repülőszerkezeteket abból a 
szempontból vizsgáljuk, hogy saját test- 
hosszukhoz képest mekkora távolságra 
juthatnak el, egy csapásra megváltozik a 
verseny helyezési sorrendje. Még az 5 
m/mp sebességgel repülő dongó is azon- 
nal az élmezőnybe kerül, mert testhosz- 
szának tízezerszeresét teszi meg! Mögé 
szorul a sarlós fecske 8300-szoros test- 
hosszal, az előbbi példában említett re- 
pülőgép pedig az utolsó helyen vége: 
1500-szoros arányával. 

Ez az eredmény még lenyűgözőbb, ha 
arra gondolunk, hogy a rovarok hihetet- 
lenül nagy távolságokra juthatnak el. 
Híres távrepülők például a sáskák, a kü- 
lönféle tarka lepkék, de még a púpos szú- 
nyogok családjába tartozó afrikai fekete- 
legyek is 320 km-t repülhetnek megállás 
nélkül, ami testhosszuk 100-milliószoro- 
sát jelenti. 

Milyen nagyszerű lenne olyan repülő- 
gépet szerkeszteni, amely ugyanúgy csap- 
kod a szárnyaival, mint a rovarok, és leg- 
alább olyan légi bravúrokra képes, mint 
például a legyek! Elsőként A. O. Jarda- 
noglou görög feltaláló szerkesztett ilyen 


rTovarrepülőgépet 1949-ben. De a masina 


semmi áron sem akart a levegőbe emel- 
kedni. Csupán arra volt jó, hogy a gya- 
korlatban is bebizonyította, milyen keve- 
set tudnak a szakemberek a rovarok re- 
püléséről és szárnyműködéséről. Később 
O. Hawlowski lengyel kutató tervezett 
entomoptert (görögül entomon — rovar, 

pteron — szárny), de a furcsa repülőgép 
csak a rovarrepülés fizikai törvényszerű- 
ségeinek tanulmányozására volt alkal- 
mas. Szovjet kutatók is kísérleteztek 
olyan szárnymozgató szerkezettel, amely- 
nek három lóerős motorja jelentős felhaj- 
tóerőt termelt, de ennek sem sikerült meg- 
hódítania a levegőt. Talán műanyagból 
készült hajlékony szárnyakat kellene al- 
kalmazni, hogy a szerkezet a rovarok 
könnyedségével libbenjen a levegőbe, és 
önsúlyán kívül legalább egy embert is fel- 
emelhessen. Az aerodinamika szigorú 
törvényei alapján sikerült megszerkesz- 
teni a merev légcsavaros helikoptert ; a ro- 
varok rezgő szárnyú repülésének tanul- 
mányozása talán az ideális egyszemélyes 
entomopterok megalkotásához is elvezet. 


, Kettétört" madárszárnyak 


Amikor a madárvilág legkisebb képvise- 
lője, a 2-3 cm hosszú, pöttömnyi kolibri 
a levegőben lebegve, hosszú csőrével szív- 
ja azédes nektárt egy virágkehelyből, ala- 
posan meg kell dolgoznia ezért a légi bra- 
vúrért. Naponta annyi táplálékot fo- 
gyaszt, mintha egy ember a testsúlyával 
arányos erőt kifejtve, naponta csaknem 
.két mázsa főtt krumplit enne meg. 

Így a többi madárhoz képest a tarka 
tollú kolibri eléggé lemaradt a gazdasá- 
gos repülés tudományában. Csak az nyújt 
számára kárpótlást, hogy nemcsak a heli- 
kopterrepülést ismeri, hanem a madarak 
között az egyetlen, amely hátrafelé is tud 
folyamatosan repülni. Szárnyaival ugyan- 
úgy verdes félkörívben oda-vissza, mint a 
rovarok, így a helikopterek vízszintes csa- 
varszárnyához hasonlóan kelti a felhajtó- 
erőt. 

A madarak többsége sokkal kisebb 
energiabefektetéssel használja ki a szár- 
nyaló repülés előnyeit. Ősidők óta figyeli 

vágyakozva az ember ezt a különös ké- 
pességet, s nem véletlen, hogy a csapkodó 
szárny képe szorosan összeforrt a repülés 
fogalmával. Az első bátortalan légi kísér- 
letek is csapkodó szárnyú modellekkel 
kezdődtek. Nem is vezettek eredményre! 
A madarak ugyanis csak kényszerűség- 
ből csapkodnak szárnyukkal. Leggyak- 
rabban éppen azok, amelyek a legrosz- 
szabb repülők, mert kifeszített szárnyu- 
kon nem ébred elég felhajtóerő. A 3,5-4 
méter fesztávolságú albatroszok, a tenger 
kitűnő vitorlázórepülői szinte alig leb- 
bentik szárnyukat. Olyan tökéletesen re- 
pülnek, hogy semmi szükségük erre a fe- 
lesleges mozgásra. Általában minél na- 
gyobb egy madár, annál kiforrottabbnak 
tekinthető repülési technikája, s így 
szárnycsapásainak száma is annál kisebb. 

A madárszárnyban éppen úgy megta- 


lálhatók a végtagokra jellemző csontok, 


mint a magasabb rendű állatokban. A 
szárnytőből nyúlik ki a felkar, ehhez az 


Ventillátor módjára tereli maga alá a kolibri 

a levegőt, amikor egy helyben lebeg. Szárnyai 
nem fordulnak körbe, ezért minden félköríves 
csapás után , átállítja" szárnyprofilját. 

Az egyetlen madárfaj, amely vízszintesen hátrafelé 
is tud repülni 


A mangófa virágján csipegető kolibri. A legapróbb 
termetű madarak közé tartozik, ezért könnyen 
utánozza a rovarok repülési stílusát. Amikor egy 
virág előtt lebeg, csaknem függőlegesen tartja 
testét, így súlypontja éppen félkörös szárny- 
csapásainak középpontjában helyezkedik el (jobbra) 


alkar két csontja (az orsó- és a singcsont) 
csatlakozik, végül a néhány kéztő- és kéz- 
középcsont, az összenőtt ujjak zárják le 
az elülső végtagot. Ez a tollakkal borí- 
tott, hajlékony szerkezet teszi lehetővé, 
hogy pihenő helyzetben a kecses repülő- 
szerszám a madár oldalához simuljon, 
kifeszítve viszont a legkisebb szél is be- 
lekapaszkodjon. 


A kiterjesztett szárnyon a repülőgépek- 
hez hasonlóan alakul ki a felhajtóerő: 
minthogy a szárny felül domború, alul 
pedig homorú, a mellette elsuhanó leve- 
gőben kisebb nyomás képződik fölötte, 
mint alatta. Ez a nyomáskülönbség emeli 
fel a madárszárnyat, amint ezt a szélcsa- 
torna-kísérletek is bizonyítják. Még ak- 
kor is keletkezik rajta felhajtóerő, ha nem 
lebbenti meg a madár - ellentétben a ro- 
varok hártyás szárnyával, amelynek szün- 
telenül csapkodnia kell a fennmaradás- 
hoz. De ha tovább keressük a hasonló- 
ságot a motoros repülőgép és a madár- 
szárny között, önkéntelenül adódik a kér- 
dés: hol van a madár légcsavarja? 

A madárvilág természetesen nem en- 
gedhette meg magának azt a luxust, hogy 
különválassza a ,lebegtető" szárnyme- 
chanizmust és az , előrehajtó" szerkeze- 

A madár repülésében is azok a kritikus pillanatok, amikor szárnya felfelé csap. Ilyenkor csak a belső 
szárnytag emelőerejére támaszkodik, amely még a szárnycsúcs környékének lefelé húzó erejét is 
ellensúlyozni tudja. A vonóerőt továbbra is a külső szárnytag szolgáltatja 


tet. Így a légcsavar a szárnyakban rej- 
tőzik. A vizsgálatok azt mutatják, hogy 
a repülés szempontjából két részre oszt- 
ható a szárny: a belső és a külső tagra. 
A belső tag a szárny tövétől a madár 
skönyökéig" terjed, s lényegében a merev 
szárnyú gépekhez hasonlóan termel eme- 
lőerőt, a külső tag pedig a légcsavar. 

De megint ugyanaz a probléma, mint a 
rovarrepülőgépeken: a természet nem is- 
meri a többször körbefordítható alkat- 
rész fogalmát, ezért a madárszárny pro- 
pellere is csak szakaszos, oda-vissza moz- 
gással működhet. 

Amikor a szárny lefelé csap, külső ré- 
szén a tollak ferdén felhajolnak. Így 
legalább akkora emelőerő ébred rajta, 
mint amekkora vonóerő, amely vízszin- 
tesen hat a madárszárnyra. (Ugyanezt 
érezhetjük, ha ferdén lefelé tartott tenye- 
rünkhöz kartonlapot szorítunk, majd a 
kezünket lefelé mozgatjuk. A papír nem 
esik le, hanem a tenyerünkhöz tapad.) 

Ha viszont a szárny felemelkedik, kül- 
ső tagjának tollai hirtelen átfordulnak, 

Szinte repülőbemutatót tartanak a sirályok 

a befagyott Balatonon. A legfelső madár éppen 
felfelé csap, szárnya fordított V alakban törik 
meg. Lejjebb a másik sirály vitorlázva repül. 

A leszálló madár éppen a szárnyával fékez 


végük lefelé mered. A szárny dinamikai 
légellenállásából ismét vízszintes vonóerő 
keletkezik. Csakhogy a függőleges irányú 
vfelhajtóerő" ilyenkor lefelé mutat. 

Nem zuhannak le ebben a pillanatban 
a madarak? Amint repülésük is bizo- 
nyítja: nem! Lefelé csapáskor ugyanis 
a belső szárnytagon ébredő emelőerő 
tartja fenn őket a levegőben. 

Számtalan találgatás és elképzelés után 
ez az elmélet tükrözi legvilágosabban a 
madárrepülés mechanikáját. A tapaszta- 
latok is ezt támasztják alá. J. H. Storer 
angol kutató lassított filmfelvételein pél- 
dául megfigyelhető, hogy amikor egy ala- 
csonyan repülő hógém egy bokor felett 
szállt el. nem mozgatta szárnyának belső 
részét, nehogy beleütközzék az akadály- 
ba. Csupán a könyöktől kifelé eső szárny- 
tagot, a , légcsavart" lengette. Ez nem- 
csak a madárszárny kétféle szerepét bizo- 
nyítja, hanem azt is, hogy külső része ön- 
állóan mozgatható. 

A madárszárny hajlásszöge -— a repü- 
lőgépekével ellentétben -— változhat a re- 
pülés folyamán. Ha lassú, gyenge csapá- 
sokkal száll a madár, szárnyvégén csupán 
a tollak hegye hajlik be, tehát kis előre- 
hajtó erő keletkezik. Ha azonban mene- 
külnie kell, az erősebb szárnycsapások 
hatására a könyöktől kezdve az egész 
külső tag elfordul, így sokkal nagyobb 
vonóerő termelődik, mint korábban. 

A madártest vízszintes mozgása is vál- 
tozik gyors repülés közben. Lecsapáskor 
felgyorsul, felcsapáskor pedig lelassul, 
ahogy azt a széncinkéről készült ábránk 
is mutatja. A madarak nem egyenletesen, 
hanem kissé lüktetve repülnek. 

A rovarok repüléséhez hasonlóan a 
madarak is ismerik a súlyponteltolásban 
rejlő kormányzási lehetőségeket. Amikor 
gyors repülés közben a galamb csak az 
utolsó pillanatban vesz észre egy távíró- 
drótot, hirtelen előrehajlítja szárnyait. 


CNINTITTTTKTETT TT TTITTTTTTETÜLTTTTTTT 


Széncinege gyors repülése egy fllmfelvétel egymást 
követő öt kockája alapján. A képek közötti 
időkülönbség 0,01 mp 

Súlypontja ezzel kissé hátratolódik a fel- 
hajtóerő , alátámasztási" pontjához ké- 
pest, a madár hátrabillen, és felemelked- 
ve suhan el a drót felett. 

Sok előnnyel jár a szárnyfelület kiseb- 
bítése is, mert növekszik a madár vitor- 
lázósebessége. Amikor például a fecske 
egy-két szárnycsapástól felgyorsulva to- 
. vábbszáll, evezőtollait hirtelen behajlítja, 

szárnya sarló alakot ölt, és egyetlen len- 
dülettel nyolc-tíz métert siklik. A kisebb 
szárnyfelület ugyanis kisebb ellenállást 
kelt, ami növeli a siklási sebességet. Ezt 
a módszert alkalmazzák a vitorlázórepü- 
lésben is, azzal a különbséggel, hogy egy 
mechanikus szerkezet a szárny kilépőélét 
húzza beljebb. A kisebb szárnyfelülettel 
gyorsabban suhanhat át a gép egy má- 
sik felszálló légáramlatba. 


Pihekönnyű építőelemek 


A természet találmányai közül sok apró 
kellék segíti a mádarakat, hogy életterük- 
ben legalább olyan könnyedén mozogja- 
nak, mint a négylábú állatok a földön 
vagy a halak a vízben. A repülési sebes- 


ség és az energiatakarékosság szempont- " 


jából például nélkülözhetetlen az áram- 
vonalas test. Ezért tűnt el a madarak 
nyaka! Persze nem véglegesen, csupán 
vastag tolltakaró borítja, amely enyhén 
ívelt felületet alkot a testfedő tollakkal. 

A toll a madárszárny legfontosabb 
, építőeleme". A szárnytollak kissé ívelt 
alakúak. Ennek köszönhető a madárszár- 
nyakon ébredő felhajtóerő. A tollak 
könnyebben hajlanak lefelé, mint fölfelé, 
így a belső szárnytagon az emelőerőt, a 
külső szárnytag lengésekor pedig a vonó- 
erőt növelik. Minél tömzsibb, hengere- 
sebb a madár, annál görbültebb ívben 
simul testéhez csukott helyzetben a 
szárny. A kifeszülő íveltebb szárnyon na- 

gyobb felhajtóerő keletkezik, és erre ép- 
pen a súlyosabb, hengeres testű madarak- 
nak van szükségük. Ez a természet ön- 
szabályozó módszereinek egyik szép pél- 
dája: a madártest egyúttal a szükséges 
repülőszerkezet ideális kialakulását is 
meghatározza. 

A tollak - főként a pihetollak - az idő- 
járás viszontagságaitól is védik a madár- 
testet, ezért a bionikusok hasznosították 
titkát. Az egyik kaliforniai textilgyár la- 
boratóriumában kettős rétegű anyagot 
kísérleteztek ki. Külső rétegét finom mű- 
anyag szálas tollak alkotják, belső felü- 
lete viszont olyan hőelem réteg, amelyben 
annál több villamos feszültség halmozó- 
dik fel, minél melegebb az emberi test. 
Nagy melegben, amikor a ruha a legerő- 
sebben töltődik fel elektronokkal, a ne- 
gatív töltések taszító hatására a tollak fel- 
borzolódnak, és parányi zsalugáteres ab- 
lakok módjára nagyobb szellőzést enged- 
nek a testnek. Hidegben éppen fordítva 
működik a ruha: a tollak szorosan lesi- 
mulnak, és kitűnően hőszigetelnek. 

A madarak többi építőanyaga is a leg- 
nagyobb célszerűséggel szolgálja a repü- 
lést. Minél kisebb súlyt emelni a levegőbe 
- ez a legfontosabb szempont! Nem vé- 
letlen, hogy a galamb csontváza egész 
testsúlyának mindössze 44 százalékát 
teszi ki, holott egy hasonló súlyú pat- 
kányban ez 5,6 százalék. R. Murphy 
amerikai kutató mérései szerint az egyik 
legkitűnőbb élő repülőgép - a hajósma- 
dár — csontváza még tollainak összsú- 
lyánál is könnyebb. A madarak kereszt- 
csontja és medenceövcsontja is egyetlen 
csonttá forrt össze, rendkívül könnyű 
vázszerkezetet alkotva. Ujabb hasonló- 
ság a technika világával! Hiszen a mér- 
nökök mindenütt üreges szerkezetű al- 
katrészeket használnak, ahol változatlan 
szilárdság mellett csökkenteni kell a súlyt. 
Még a galamb koponyacsontjai is üre- 


gessé váltak a repülés követelményei sze- 
rint, s koponyája hatszor könnyebb, mint 
egy vele azonos testsúlyú patkányé. 

A madár tüdejéhez öt vagy még több 
pár légzsák kapcsolódik, amelyek az üre- 
ges csontokba is benyúlnak. Valóságos 
léghajó! De a légzsákok nemcsak a ma- 
dár súlyát csökkentik, hanem repülés 
közben levegőtárolásra is alkalmasak, és 
elvezetik a szárnycsapások nagy erőki- 
fejtésekor keletkező hőt. Az emberi test 
térfogatához képest a tüdő mindössze 5 
százalék helyet foglal el. A vadkacsa lég- 
zőrendszere viszont 20 százalékot tesz ki, 
amiből csak 2 százalék a tüdőtérfogat, a 
többi 18 a légzsákoké. Nem csoda, ha 
csaknem két évszázaddal ezelőtt, a repü- 
lés hajnalán, amikor a Montgolfier test- 
vérek meleglevegős léggömbje a magasba 
emelkedett, a tudósok még azt gondolták, 
hogy a madarak is légzsákjaikban mele- 
gítik fel a levegőt, s ez tartja fenn őket. 
Ma már mosolyogni való ez az elképze- 
lés. 

A vitorlázó repülőgépekhez hasonlóan 
azok a madarak lebegnek a legkönnyeb- 
ben, amelyeknek testsúlyukhoz viszonyít- 
va legnagyobb a szárnyfelületük. Ezek 
már a legkisebb szellőt is kihasználhat- 
ják, hogy légi útra keljenek. Ha-gyorsab- 
ban akarnak siklani, egyszerűen behaj- 
lítják szárnyuk hegyét, s így csökkentik 
az emelőfelületet. Fordítva viszont ezt 
nem lehet megcsinálni! Ezért a jó repülés 
feltétele, hogy a szárny négyzetdecimé- 
terenkénti felületterhelése legfeljebb 60- 
80 gramm legyen. A fecske messze a határ 
alatt mozog 35 grammos terhelésével, de 
a kitartóan keringő keselyűé a legköny- 


Könnyedén lebeg a kiterjesztett szárnyú keselyű. 
Ha gyorsabban akar siklani, behajlítja szárnyát. 
Minél kisebb felületre , támaszkodik" a levegőben, 
annál jobban növekszik siklási sebessége, de 

lefelé is erőteljesebben süllyed 


0,48 g/cm" 


0,915 g/cm? 


EÁ 
pg 


0,55 g/em? 


0,23 g/cm? 


Minél nagyobb szárnyfelületre támaszkodik a madár, annál könnyebben repül. Az ejtőernyő is lassabban 
ereszkedik, ha nagy az átmérője, és kicsi a rajta függő súly. Az ábrán az ejtőernyő átmérője 

a szárnyfelülettel, a hossza a madár súlyával arányos. Az ernyő peremén a függőleges nyilak annál 
hosszabbak, minél nehezebben marad a levegőben a madár 


88 


Változtatható szárnyállású szuperszonikus 
repülögép terve. Felszálláskor csaknem 

egy vonalba esnek nyitott szárnyai. Amint kezd 
felgyorsulni, szárnyait egyre jobban , behúzza". 
Ilyenkor a kisebb szárnyfelület is elég emelőerőt 
termel, és kisebb a légellenállása is 


nyebb konstrukció : mindössze 27 gramm 
súly terheli szárnyának minden tenyér- 
nyi darabját. 

Kétségtelenül azok a madarak repül- 
nek a legküzdelmesebben, amelyeknek 
testsúlyukhoz képest kisebb a szárnyuk. 
Két azonos súlyú madarat — egy fürjet 
és egy sirályt — vizsgálva, szembeszökő 
a különbség szárnyméreteikben: a sirály 
fesztávolsága (kifeszített szárnyának két 
csúcsa közötti távolsága) több mint két- 
szerese a fürjének. Ez az eltérés már a 
legtöbb energiát és ügyességet igénylő fel- 
szállásban is meglátszik. A fürj a legna- 
gyobb erőfeszítések árán kapaszkodik a 
levegőbe, míg a sirály könnyedén lebben 
fel még egy vízhullámról is. Minél na- 
gyobb a szárny - annál biztosabb a re- 
pülés! De a szárny alakja is döntő. A sas 


szárnyának hossza nyolc-kilencszerese 
szélességének : ez a legtökéletesebb arány. 
A kisebb madaraknak , szétterülőbb" 
szárnyuk van, ezért nem képesek olyan 
mozdulatlan keringésre, mint a sas vagy 
a , deszkaszárnyú" albatrosz. 


Fogyókúra repülés közben 


A gyors szárnymozgás rengeteg energiát 
emészt fel. C. H. Greenewalt lassított 
filmfelvételei szerint az egyik kolibrifaj 
másodpercenként 80-szor csap előre-hát- 
ra. Jelenleg ez a hitelesített szárnylenge- 
tési rekord a madárvilágban. Repülőiz- 
mainak teljesítménye bámulatos. Ha sú- 
lyával arányosan egy ember akarna ha- 
sonló erőt kifejteni, másodpercenként 56 
cementes zsákot kellene egy méter magas- 
ra dobálnia! 

Ha azt vizsgáljuk, mennyi energiára 
van szüksége a madárnak ahhoz, hogy 
testsúlyának egy-egy grammját egy kilo- 
méter távolságra röpítse, akkor az ember 
alkotta repülőgépek különféle típusai elő- 
nyösebbnek bizonyulnak az élő légi jár- 
művekkel szemben. Vance A. Tucker 
amerikai professzor mérései szerint egy 
35 grammos törpepapagáj - amikor a 
leggazdaságosabban, tehát a legerőkímé- 
lőbb sebességgel óránként 42 km-t tesz 
meg - átlagosan 3 kalória energiát fo- 
gyaszt. Ez 3 fokkal melegítene fel egy 
gyűszünyi vizet. Ugyanilyen feltételek 
mellett a rovarok ennek az energiának 
körülbelül a tízszeresét használják fel, a 
helikopterektől a sugárhajtású gépekig 
viszont ez az érték csak 1-—5 kalória. 

A professzor egy meglepő energetikai 
szabályra is fényt derített. Amikor a tör- 
pepapagáj 43 km/ó sebességgel 5 fokos 
emelkedési szögben repül, annyival több 
energiát fogyaszt a vízszintes repüléshez 
képest, mint amennyivel kevesebbet hasz- 

Csak laboratóriumi körülmények között 
vizsgálható pontosan a madarak 

repülési energiafogyasztása. Ha kissé 
megemelik a szélcsatorna végét, a törpepapagáj 
emelkedő repülésbe kezd. Növeli a szárnyain 
keletkező vonóerőt, miközben az emelőerő 
csaknem állandó marad (fent). Áz ereszkedő 
repülésre a szélcsatorna lebillentésével veszik 
rá a madarat (lent) 


nál fel, amikor 5 fokos lejtőszöggel süly- 
lyed. Tehát a madarak számára nem je- 
lent , többletkiadást", ha emelkednek 
vagy süllyednek, sőt jobban tudják hasz- 
nosítani a szél energiáját. 

Az elhasznált , tüzelőanyag" súlyát ha- 
sonlítva a repülő szerkezetekéhez, a mé- 

rések szerint ebben a versenyben a törpe- 
papagájok jutnának az első helyre. Az 
ember készítette repülőgépek 36-szor 
több hajtóanyagot pazarolnak el, mint ez 
a csöppnyi szárnyas. 35 km/óra sebes- 
séggel repülve, a törpepapagáj a saját test- 
szöveteiben tárolt tápanyagnak tekinté- 
lyes részét kénytelen hajtóenergiává ala- 
kítani. Nem csoda, ha óránként I,] szá- 
zalékot veszít súlyából (ahogy a nehéz 
munka is , lefogyasztja" az embert). Ez 
persze nem azt jelenti, hogy ha a madár 
száz órát repül egyfolytában. semmi sem 
marad belőle. De kétségtelen, hogy köl- 
tözés előtt a vándormadarak legalább 
kétszer olyan kövérek, mint általában. 
Ezzel az energiatartalékkal pihenés nél- 
kül repülhetnek nyolc-tíz órát. 

A , maratoni versenyben" fölényesen 
vezetnek a madarak a szárazföldi álla- 
tokkal szemben. A nagyobb madarak 
- mint például a vadkacsa --. kitartóan 
repülnek 60-80 km/óra sebességgel. No- 
ha az antilop, a strucc és a gepárd is 
eléri ezt a sebességet, nem tudja sokáig 
tartani. Arra pedig egyetlen szárazföldi 
állat sem képes, hogy megállás nélkül 
tegyen meg 1000-1500 km-t, mint a ten- 
ger felett vonuló vándormadarak. Ezt a 
káprázatos mutatványt minden évben, a 
létért való küzdelem ösztönös parancsá- 
nak engedelmeskedve hajtják végre. 

,A madarak meghódították a levegő 
óceánját" — milyen szép, költői kifejezés! 
Csakhogy nem egészen igaz! A rádió- 
hullámokat visszaverő ionoszféra 80 km 
magasság felett kezdődik, s itt már nyoma 
sincs madaraknak. Hol van hódításuk 
felső határa? Nyilván a biológiai lehető- 
ségek szabják ezt meg. A légtér-ellenőrző 
lokátorok rendszeresen jeleznek kószáló 
madárcsapatokat kb. hat kilométer ma- 
gasságban. 1963-ban egy vigyázatlan vad- 
kacsa ebben a magasságban találkozott 
össze egy száguldó repülőgéppel, s a pi- 


lóta kivételes szerencséjére a vadkacsa 
húzta a rövidebbet; ugyanis az ilyen ösz- 
szeütközések a gép katasztrófájával szok- 
tak végződni. 1953-ban pedig a világ leg- 
magasabb hegycsúcsára kapaszkodó tu- 
ristacsoport látott 7800 méter magasság- 
ban egy madarat. 

Hogyan lélegeznek a madarak ebben 
az oxigénszegény környezetben? Hogyan 
viselik el a nagy magasságok viszontag- 
ságos életfeltételeit? Az elmúlt évek során 
erre is választ kerestek a kutatók. Kísér- 
leti laboratóriumban 6000 méter magas- 
ságnak megfelelő nyomást és 2 C mele- 
get hoztak létre. A vizsgálatra szánt házi 
veréb egy percre sem vesztette el játékos 
kedvét, holott a testére nehezedő légnyo- 
más alig volt több mint a fele a meg- 
szokottnak. Teste felvette a környezet hő- 
mérsékletét, oxigénfogyasztása pedig 2,2- 
szeresre nőtt a tengerszinten mért nyo- 
máshoz képest. Összehasonlításképpen 
egeret is elhelyeztek a kamrában, s ez a 
kísérleti állat már nehezebben viselte el 
a megpróbáltatásokat. 3600 méter ma- 
gasságnak megfelelő légnyomáson bús- 
komorságba esett, 6000 méteren pedig 
félájult állapotba került. A házi veréb rá 
sem hederített minderre. Egy-egy léleg- 
zetvétellel 74 százalékkal több oxigént 
, Szivattyúzott be" tüdejének azokba a ré- 
szeibe, ahol a keringő vér a legtöbb 
oxigént képes elnyelni. Ilyen magasságot 
tehát könnyen elérhetnek repülés közben 
a madarak. 

Maga a repülés is felgyorsítja az egész 
szervezet életritmusát - ez tűnt ki két 
kanadai kutató vizsgálataiból. Galambo- 
kon végzett méréseik szerint a percen- 
kénti szívverések száma 166-ról 560-ra 
emelkedik. A légzésben még fantasztik u- 
sabb változás következik be: a percen- 
kénti 26 nyugodt lélegzetvétel repülés 
közben 490-re ugrik. Ez a szám különö- 
sen érdekes! Régebbi mérések szerint 


ugyanis a galamb percenkénti szárnycsa- 
pásainak száma szintén 490. 

A kanadai J. S. Hart és O. Z. Roy lég- 
zési vizsgálatai tehát igazolták azt a régi 
sejtést, hogy a madarak szárnycsapása 
, szinkronban" van a légzésükkel. Mint- 
hogy a repülőizmok a testsúly negyed- 
részét teszik ki, már régen felkeltette a 
gyanút ez az óriás , izommotor", amely 
a mellkas ütemes összenyomódását is elő- 
segíti. Várható volt tehát ez az összhang. 
A törpepapagájokon végzett mérések vi- 
szont nem igazolták e szabály általános 
érvényét. Állandó repülési sebességen, 
840/perc szárnycsapás közben, légzés 
ütemük 175 és 300 között ingadozik. E: 
persze érthető is, ha arra gondolunk, 
hogy percenként 840-szer lélegezni már 
fizikailag is lehetetlen lenne. A gyors 
csapkodók tehát még nem tudnak, a ki- 
tűnő repülők pedig már nem is akarnak 
egy ütemben lélegezni. Ez a szinkronizá- 
lás nyilván a közepes szárnynagyságú ma- 
darak repülési izomteljesítményét fo- 
kozza. 


Emberizmok, madársebességek 


Ha az ember arra várt volna, hogy a 
madarak csapkodó repülését utánozva, 
saját izomerejével emelkedjék a levegőbe, 
ma is vágyakozva nézhetne a magasban 
suhanó madarak után. De századunk első 
évtizedeiben a  repülőgép-szerkesztők 
még nem látták tisztán a szárnycsapások 
jelentőségét. Számtalan kísérleti gép lá- 
tott napvilágot, amely eleve kudarcra volt 
ítélve. Később elhagyták a csapkodó 
szárnyat, de még bíztak az emberi izom- 
erőben. A merev szárnyak szolgáltatták 
a felhajtóerőt, s csak a tolóerőt kellett 
egy légcsavarnak adnia, amelyet valami- 
lyen szerkezeti áttétellel hajtott a pilóta. 
A harmincas években a legsikerültebb 

Bárki nyerhet tizezer angol fontot, akinek 

sikerül olyan repülőgépet készítenie, amelyet 
csak egy ember izomereje hajt. A legutóbbi 
kísérlet során John Potter pilóta 73 kg súlyú 
szerkezettel emelkedett a levegőbe (fent). 

A férfi voltaképpen egykerekű biciklit hajtott. 
Felszálláskor a kerék gyorsította fel a gépet, 
majd a levegőben megfelelő áttétellel a légcsavart 
forgatta a lábpedál (lent) 


példány a Haessler-Willinger-féle gép 
volt. 712 méteres siklórepülés után azon- 
ban ájultan emelték ki a pilótát a gép- 
ből. Nem bírta tovább az iszonyatos erő- 
kifejtést ! 

Ma már tudjuk, hogy az ember saját 
súlyához képest izomzatának aránya jó- 
val kisebb, mint a madaraké. Így a tíz- 
ezer font értékű tekintélyes díj, amelyet 
az angol Királyi Légügyi Társaság ítélt 
oda annak, aki emberhajtású repülő- 

szerkezetével egy mérföldet (1605 métert) 
repül, és közben nyolcast ír le a levegő- 
ben, sokáig váratott nyertesére. A szívós 
feltalálók nem adták fel a reményt. 1972 
márciusában az angol készítésű Jupiter 
repülőgép már 8 méter magasra emelke- 
dett, és 1171 métert repült. 1977 janu- 
árjában Takasi Kato japán feltaláló 
izomhajtású gépe túlszárnyalta ezt a re- 
kordot : 2093 métert repült, de az áhított 
nyolcast még nem sikerült lerajzolnia. 
A díj 1977 nyarán talált gazdára. 

A madarak repülésének utánzásában 
mégis a másik út látszik járhatóbbnak, 
bár itt sem dicsekedhetnek a feltalálók. 
A csapkodó szárnyú mozgást utánozzák 
valamilyen motorhajtású szerkezettel, 
amelynek így nincs szüksége légcsavarra. 
Világszerte készültek már ilyen csapkodó 
szárnyú modellek. D. V. Oljin szovjet va- 
dászpilóta például ornitopterrel (, madár- 
repülőgéppel") kisérletezett, amely há- 
rom lóerős motorjával a számítások sze- 
rint 100 km/óra sebességet érhetett volna 
el, de a gyakorlat nem igazolta az elmé- 
letet. Ha a közeljövőben ismét felröp- 
pen a hír valamilyen csapkodó szárnyú 
modellről, elég egy pillantást vetnünk a 
szárnyra, hogy eldöntsük, valóban repül- 
het-e egyáltalán. Ha a géptörzsből csak 
két rugalmas vagy merev szárny nyúlik 
ki, akárhogy lengenek is ezek, a gép nem 
fog repülni. A madárrepülés utánzásának 
ugyanis alapfeltétele, hogy a gépszárny 
,könyökben" megtörjön, mert a belső és 
a külső szárnytag csak így mozoghat 
egymástól függetlenül. 1958-ban például 
Hannoverban mutattak be egy sikeresnek 
látszó típust: a Schwann (Hattyú) szár- 
nya valóban tört alakú volt. 100 lóerős 
benzinmotor szolgáltatta a szárnyak 
mozgatásához szükséges energiát, de az- 
óta sem érkezett hír sikeres repüléséről. 
A remény viszont tovább él, s a madár- 
repülés még pontosabb megismerése bi- 


veréb 28,2 km/ó 


pinty 34,5 km/ó 


kék szajkó 42 km/ó 


ezüstsirály 48 km/ó 


vadpulyka 51 km/ó 


szárcsa 60 km/ó 


fácán 61,5 km/ó 


fürj 71,5 km/ó 


vöröslábú fekete réce 88 km/ó 


örvös bukósréce 106 km/ó 


zonyára elvezet egyszer a csapkodó szár- 
nyú repülőgépek megalkotásához. 

A sebességek szempontjából viszont az 
ember alkotta szerkezetek már régen túl- 
szárnyalták a madárvilágot. Igaz, rendkí- 
vül nehéz megmérni a madarak repülési 
sebességét, mert ez sokféle tényezőtől és 
azoktól a körülményektől függ, amelyek 
éppen hatnak a repülő madárra. Más 
sebességgel menekül, és más sebességgel 
kószál. Tucker professzor szélcsatorná- 
ban tanulmányozta egy törpepapagáj és 
egy dankasirály repülési sebességét. Ha a 
szembefúvott légáramlatban a madár úgy 
repült, hogy egy tapodtat sem haladt elő- 
re, repülési sebessége éppen egyezett a 
szélsebességgel. E vizsgálatok alapján a 
hosszú távú repülés átlagsebessége 45 
km/óra volt, de a szabadban végzett ra- 
darmérések 37 és 40 km/óra átlagse- 
bességet mutattak. Egyik adat sem hibás, 
mert nem lehet pontos értékkel jellemezni 
a madarak repülési sebességét, hacsak 
nem azonosak a mérési viszonyok. 


A repülőgépek felderítésére használt lokátor 
kitűnően bevált a madarak sebességének 
mérésében. A vizsgált madárfajok közül 

az örvös bukóréce egy száguldó gépkocsival 
is felvenné a versenyt. A verebet is nehéz 
lenne futva utolérni 

Ebből a szempontból talán O. Dunning 
elektromérnök lokátoros sebességmérési 
módszere ígér megbízható eredményeket. 
Olyan radart. szerkesztett, amely 9600 
millió/mp-es rezgésszámú elektromágne- 
ses hullámokat sugároz, 5 a visszaverődő 
hullámokból állapítható meg, mekkora a 
madár sebessége. E mérés érdekes alap- 
elve, hogy annál kisebb rezgésszámmal 
érkeznek vissza a sugarak a vevőantenná- 
ba, minél gyorsabban repül a madár. 
Minthogy a radar antennája előtt engedik 
szabadon az állatot, távolodási sebessége 
egyenes vonalban mérhető. A kutató kü- 
lönféle madarakon végzett méréseket. 
A , versenyzők" közül az örvös bukóréce 
vitte el a pálmát 106 km-es óránkénti 
sebességével, a kormosfejű cinke viszont 
27 4kmjórával utolsónak ért volna a cél- 
ba, ha egyszerre rajtol valamennyi madár. 
A kolibrik repülésének méréséhez C. 
H. Greenewalt természetes körülménye- 
ket igyekezett teremteni. Akkor mérte a 
sebességet, amikor a kolibrik az etető felé 
szállnak. Így kapta a hitelesnek tekint- 
hető 43 km/óra sebességet, de feltétele- 
zése szerint szabadban való repüléskor e 
parányi madarak 48 km/óra sebességet is 
elérhetnek. J. H. Storer táblázata szerint 
a madárvilágban jelenleg a csúcstartó egy 
repülőgéppel követett sólyom : a műszer- 
fal mutatója szerint 280-290 km/óra se- 
bességgel száguldott. 


Hullámvasút a levegőben 


A lebegő madarak mindig csodálatot éb- 
resztenek az emberben. Szinte hihetetlen, 
hogy egyetlen szárnycsapás nélkül órákig 
keringenek a magasban. Ez a különös 
képesség elsősorban a légköri áramlatok- 
nak köszönhető, amelyek a vitorlázó re- 
pülőgépek pilótái előtt is jól ismertek. 
A motor nélküli repülés távolsági és ma- 

Egy láthatatlan termikgyűrű keletkezésének 
folyamata. A melegebb felületekről felszáll 

a levegő (1), és óriási buborékot alkot (2). 

A folyamatos lehűlés örvénylő mozgást idéz elő 
benne (3), miközben tovább érkezik a meleglevegő- 
utánpótlás. A buborék végül , becsavarodik" (4), 
és gyűrű képződik benne. Itt a levegő belülről 
kifelé áramlik (5). Ha a termikgyűrüben 
ugyanakkora sebességgel süllyed a madár, 

mint amekkora sebességgel a levegő emelkedik, 
távolról úgy látszik, mintha az élő repülőgép 
egy helyben körözne egyetlen szárnycsapás 
nélkül 


ge] és AL AKNZENKÉ ÉS A 

gassági rekordjai lényegében a felszálló 
légáramlatok ügyes kihasználásanyomán 
születnek. Amikor a tenger felől fúj a 
szél, a légáramlat beleütközik a partvo- 
nalba, és felcsapódva folytatja útját, de a 
szárazföldön egy nagyobb domb vagy 
lombos erdő is eltérítheti a légtömegeket. 
Ezek a felemelkedő áramlatok sodorják 
magukkal a kiterjesztett szárnyú, mozdu- 
latlan madarakat. 

A legfurcsábbak azonban az önállóan 
felszálló meleg légtömegek, a termikek. 
Napsütésben a talaj egyenetlenül meleg- 
szik, így a levegő sem marad tétlen fe- 
lette: minél több meleget kap, annál job- 
ban kitágul, mind magasabbra emelke- 


. dik. Először csak óriás , levegőkémény" 


keletkezik, ezért a kutatók sokáig azt 
hitték, hogy a benne felfelé áramló levegő 
kéményhatása, a , huzat" emeli magasba 
az egy helyben keringő madarat. C. Cone 
amerikai kutató és munkatársai viszont 
legújabban kimutatták, hogy ilyenkor a 
felemelkedő meleg légtömeg elszakad a 
földtől, és olyan alakot vesz fel, mint 
egy hatalmas autógumi. A vízszintesen 
lebegő meleg gyűrű hideg levegőburkot 
visz magával, s ez szüntelenül körbe- 
áramlik: a gyűrű belső felén felszáll, kül- 
ső felén pedig leszáll. Az egész levegő- 
gyűrű úgy emelkedik láthatatlanul gomo- 
lyogva, mintha egy fekvő óriás pöfékelő 
pipájából szállna fel. 

Ebben a gyűrűben keringenek a mada- . 
rak. Bár a siklórepülés következtében 
csavarvonal alakú pályájukon egyre lej- 
jebb süllyednek, a földről mégis úgy tű- 
nik, hogy egyetlen szárnycsapás nélkül 
emelkednek. A jelenségben nincs semmi 
titok: a légkarika gyorsabban száll fel- 
felé, mint ahogy a madár siklik lefelé. 

A tenger nagyszerű vitorlázó madarai, 
az albatroszok napokig is képesek leszál- 
lás nélkül lebegni az óceán felett. Csodá- 
latra méltó képességüket W. Jameson 

Ügyesen használja ki az albatrosz a tengeri széljárást. Valósággal hullámvasúton utazik, mert 
a víizfelszinről felemelkedve egyre sebesebb légáramlatok növelik mozgási energiáját. Ezzel a módszerrel 
órákon át kalandozhat a víz felett anélkül, hogy erőt pazarolna a repülésre 


vizsgálta behatóan, és érdekes törvény- 
szerűséget állapított meg. Minthogy a 
tengeri szél egyre inkább lelassul a víz- 
felszín közelében a hullámok súrlódási 
ellenállása miatt, az albatrosz ezeket a 
sebességi , lépcsőfokokat" használja fel 
arra, hogy egyetlen felesleges mozdulat 
nélkül vitorlázzon a levegőben. Rend- 
szerint hátszélben úszva, meredeken kez- 
di meg süllyedését, így mire a vízfelszín 
közelébe ér, siklási sebessége rendkívül 
megnő. Ezt a mozgási energiát használja 
fel, hogy a szélben oldalt fordulva meg- 
kezdje kisebb meredekségű , felfutását". 
Minél magasabbra ér, annál sebesebb lég- 
rétegekkel találkozik, amelyek , felkarol- 
ják"; ezzel a módszerrel tehát nemcsak 
magasabbra jut, hanem még sebesség- 
többletre is szert tesz. Újból kezdheti já- 
tékát a láthatatlan hullámvasúton, amely- 
ben az állandó tengeri légáramlás szolgál- 
tatja a hajtóenergiát. Ugyanígy a hajós- 
madár is kitűnő érzékkel használja ki a 
légrétegek sebességkülönbségeit. 


Ki sem nézné az ember ebből a madárból, 
hogy ha kiterjeszti szárnyait, két csúcsának 
távolsága csaknem eléri a 4 métert. pa sdjézáji h , 
A hullámrepülés mestere, az albatrosz a parton A legújabb vizsgálatok szerint már a 
piheni ki a tengeri repülést földtörténet középkorában, mintegy 150 

Riasztó látvány lehetett az óriási repülő őshüllő. A 8 méteres szárnyú Pteranodon a vitorlázórepülés 
legkiválóbb képviselője volt 150 millió évvel ezelőtt. Szerkezete mégsem lehetett tökéletes, mert 
a létfenntartásért folyó küzdelemben nem állta meg a helyét 


millió évvel ezelőtt is létezett egy töké- 
letes vitorlázó repülőgép, a 8 méteres 
fesztávolságú Pteranodon. Kiváló sikló- 
repülési képességei még ma is meglepőek. 
A repülő őshüllők csoportjába tartozó 


hosszú csőrű állatnak hártyavékony, ru- 
galmas szárnya volt, így hihetetlenül 
könnyű szerkezetet alkotott. Cherrie D. 
Bramwell, az angol readingi egyetem 
munkatársnője néhány őslénytani lelet 

alapján feltűnő hasonlóságot fedezett fel 
korunk , élettelen" és az ősvilág , élő" 
vitorlázógépe között. Az ötlet alapján 
elektronikus számítógépbe táplálta a lele- 
tek adatait, és az összehasonlító vizsgálat- 
ból kiderült, milyenek lehettek a Ptera- 
nodon repülési képességei. Minthogy át- 
lagos súlya kb. 18 kg volt, 5,6 m-es 
szárnyának felületi terhelése alig haladta 
meg a fecskék súlyarányát. Lepedőnyi 
szárnyfelületével 24 km/óra sebességű 
enyhe szélben is a levegőbe lendülhetett. 
Ami a legutóbbi időkig rejtélyesnek tünt, 
miként tudott fel- és leszállni, most meg- 
oldódott. Ezekkel a szárnyakkal akár a 
tenger hullámairól is felemelkedhetett a 
puhatestű állatokra vadászó ősvilági 
hüllő. 

Ha felszálló légáramlatba került, szár- 
nyát vízszintesen behajlította, így rugal- 
mas bőrfelülete 43 m-re zsugorodott, 
ezzel felületi terhelése, tehát siklósebessé- 
ge is megnőtt. Ilyen módon a mai ten- 
geri madarakhoz hasonlóan a Pterano- 
don órákig körözhetett egyetlen szárny- 
csapás nélkül. 

A Pteranodon már teljesen átállította 


szervezetét a repülésre: valójában nem 


volt változó hőmérsékletű, mint a hüllők, 
hanem melegvérű, s a legújabb leletek 
szerint szőr borította testét. De nem so- 
káig maradt ősvilági rekorder a szakem- 
berek előtt, mert 1975-ben D. Lawson 
amerikai kutató újabb csontvázra buk- 
kant Texasban. Ez a Pterosaurus való- 
színűleg dögevő volt, mert körülbelül egy 
méter hosszú állkapcsában fogakat talál- 
tak. Szárnyának fesztávolsága elérhette 
akár a 21 métert is. 

Még ma is rejtély, miért haltak ki ezek 
az őshüllők százmillió évvel ezelőtt. 
A törzsfejlődés folyamán a madaraknak 
sikerült újból a levegőbe emelkedniük, 
s ezzel a levegőben is véglegesen tért 
hódított az állatvilág. 

Repül a. . . repül a... hal 
A repülés lehetőségének keresése lépten- 
nyomon kíséri az állatvilág fejlődését. 
A sikertelen , kísérleti példányok" ejtő- 
ernyő-ugrással siklanak át kis távolságo- 
kon valamilyen kifeszíthető bőrlebeny- 
nyel. Különös látvány például a Borneón 
és Jáván élő repülőbéka, amely a láb- 
ujjai között feszülő bőrredőkkel 30-35 
méter távolságot repül, vagy az apró 
, repülő sárkány", a repülőgyik, amely 
18 m-es légihidakon közlekedik. Az em- 
lősök között a repülőmaki már 60-70 
méter távolságba lendül, de a rekordot 
mégis a repülőmókus tartja, amely sikló 
repülésével állítólag 80 méter távolságot 
ível át. Ez egyébként nem jellemző érték, 
mert a repülőmókusok általában 30-40 
méter távolságba ugranak a mellső és hát- 
só lábak között kifeszített bőrredőjükkel. 
A , kísérleti repülők" közül a 15-25 cm 
hosszúságú repülőhalak a legfurcsábbak. 
A vízből kiszökkenve akár 200-400 mé- 
tert is szállhatnak, és gyakran hullanak a 
Földközi-tengeren haladó hajók fedélze- 
tére. E különös állatokról, amelyeken 
a melluszony siklórepülésre alkalmas 
szárnnyá fejlődött, régebben azt hitték a 
kutatók, hogy úgy pattannak ki a vízből, 
mint egy tengeralattjáróból függőlegesen 
kilőtt rakéta. V. V. Sulejkin szovjet pro- 
fesszor vizsgálatai azonban bebizonyítot- 
ták, hogy a repülőhal nem képes erre. 
A laboratóriumi felvételek tanúsága sze- 
rint ugrás előtt a vízfelszínen úszik, és 
egyre kisebb vízgyűrűk jelzik körülötte, 
hogy fokozatosan szakad el a víztől. 
Amikor a repülőhal kb. 30 km/óra 
sebességet ér el, testének jellegzetes ki- 
emelkedő élére — a , siklólépcsőre" — tá- 
maszkodik a vízfelszínen. Ilyenkor már 
úgy halad, hogy csak a farka csapkod 
eszeveszett csavar módjára, majd abban 
a pillanatban lendül a magasba, amikor 


Régen azt hitték, hogy a repülőhal a melluszonyaival csapkodva emelkedik a levegőbe. A laboratóriumi 
kísérletek ma már bebizonyították, hogy farokcsapásaival gyorsítja fel magát, miközben kiemelkedik 

a vízből. A kezdősebesség elérése után nagy felületű melluszonyain siklik apró vitorlázórepülő 

módjára a levegőben. Közben , szárnyai" erősen rezegnek, innen ered a tévhit 


másodpercenként 18 méteres sebességet 
ér el. Szédítő száguldás! Ezzel a 65 
km/óra sebességgel hirtelen 0,5—5 méter 
magasba siklik, kb. 10 fokos szögben 
emelkedve a vízfelszínhez képest. 

És még egy meglepő megfigyelés. Ami- 
kor lélegzetállító küzdelmében, rendsze- 
rint egy aranymakréla elől menekülve, 
ismét a vízfelszínre száll, csak a farkát 
dugja a vízbe. Rendkívül sebes farokre- 
zegtetéssel újból felgyorsítja magát, így 
annyi felhajtóerő keletkezik szárnyuszo- 
nyain, hogy újból a levegőbe lendülhet. 
Menekülés közben ezt a trükköt három- 


négyszer is alkalmazza, s akár egy tó tük- 
rén elhajított lapos kavics, többször fel- 
pattanva repül végig a csillogó vízfelszín 
fölött. 

Hogy milyen messzire jut el a repülőhal, 
sok mindentől függ. Minél hullámosabb 
a vízfelszín, annál nehezebben tudja el- 
érni a kezdősebességet, mert a , felszálló- 
pályán" többször is vízbe merül a teste. 
A megnövekvő közegellenállás így vissza- 
fogja száguldásában. Az sem mindegy, 
hogy mekkora a szél sebessége a víz fe- 
lett. H. Hertel professzor ezzel kapcso- 
latban érdekes számításokat végzett. Ter- 

A vízi világ furcsa akrobatái a repülőhalak, amelyek időnként a levegőbe emelkedve menekülnek 
üldözőik elől. A hal siklási pályája a repülési kezdősebességtől és az ellenszél erősségétől függ. 

A fizikai tényezők alapján kiszámított pályák a valóságban kissé módosulnak, mert a hal 
szárnyán is változik az emelőerő. Jobb oldalt a nyilak sűrűsége a szélerőt jelzi 


mészetesen minél gyengébben fúj az ellen- 
szél, annál messzebb érhet újra vizet a 
repülőhal. Bizonyos szélerősségen túl az 
is előfordulhat, hogy a hal hátrafelé repül, 
mert a szél könnyű falevélhez hasonlóan 
elsodorja. A valóságban persze az a való- 

színűbb, hogy ilyenkor már meg sem 
próbálkozik a repüléssel halunk, hiszen 
nem sokkal jutna távolabb kiindulási 
pontjától, feleslegesen pazarolná ener- 
giáját, ahogyan erős szélben a rovarok 
sem szállnak fel. 


A legújabb kétéltű jármű még nem rendelkezik olyan képességekkel, mint a repülőhalak. Csak a 
vizfelszínen úszik, de légcsavarját felgyorsítva a levegőbe emelkedhet. A műanyagból készült 
,Csónakrepülő" közvetlenül a vízfelszín felett száll, és óránként 100 km-es sebességet érhet el 


A technika világában csak néhány éve 
jelentek meg a repülőhalat utánzó, vízből 
kiemelkedő járművek. A legsikeresebb 
kísérleti példány Donald Rein elektro- 
mérnök nevéhez fűződik. A 7 méter 
hosszú, deltaszárnyú repülőgépre emlé- 
keztető szerkezet 65 lóerős motorja nem- 
csak a víz alatti haladást teszi lehetővé, 
hanem a torlósugárhajtású motorok el- 
vén a repüléshez is elegendő tolóerőt ter- 
mel. A gép pontosan úgy emelkedik ki 
a vízből, mint a repülőhal. Bizonyos fel- 


színi sebességen lábkormánnyal vezérelt 
talp ereszkedik ki az aljából, ezen a , sik- 
lólépcsőn" gyorsul fel annyira, hogy a 
szárnyain keletkező felhajtóerő valóság- 
gal feltépi a tapadó vízfelszínről. A kü- 
lönös járműről 1969-ben érkeztek az első 
hírek, de azóta sem tudjuk, sikerült-e 
tökéletesíteni. Valószínűleg megmaradt 
alig használható kísérleti példánynak, 
amely ismét azt bizonyítja, hogy a mér- 
nököknek van még mit tanulniuk a ter- 
mészettől. 

Hosszú út vezetett a fényérzékeny sejtektől a bonyolult szemekig az állatvilág törzsfejlődésében. 
De volt rá idő — néhány milliárd év. Így tett szert kitűnő látásra az alkonyi vadászatairól 
nevezetes bagoly is 


SZEMTŐL SZEMBEN A FÉNNYEL 


Johannes Kepler, a neves német csilla- 
gász fáradtan üldögélt sátrában. Odakinn 
perzselve sütött a nap, de a sátor fülledt 
félhomályában tenyérnyi világos folt tán- 
colt a falon: szemközt egy apró résen át 
szökött be a fény. A csillagvizsgálóban 
töltött hosszú éjszakák után jólesett ez a 
kis kikapcsolódás itt a szabadban, ahol 
most a földmérőkkel együtt dolgozott ; a 
földmérés módszerei ugyanis szoros ro- 
konságban vannak a csillagászati méré- 
sekkel. Kepler tűnődve nézte a fényfoltot, 
s egyszer csak furcsa dolgot vett észre. 
Két parányi alak sétált végig a szélén 
— fejjel lefelé. A fény különös játéka meg- 
lepte a csillagászt, de azonnal sejtette a 
magyarázatot. Minthogy a sugarak egye- 
nes vonalban terjednek, a sátorponyva 
apró nyílása elvileg egyetlen pontba 
, markolta össze" a fénysugarakat, az 
alulról érkezőket felfelé, a felülről jövő- 
ket lefelé terelte, s így került a fordí- 
tott kép a túlsó falra. 

Talán ekkor ismerkedett meg Kepler 
a ,camera obscura" (a sötétkamra) elvé- 
vel, de az is lehet, hogy Alhazen könyvé- 
ben olvasott róla. A nagy arab tudós 
ugyanis Az optika törvényei című össze- 
foglaló művében már a X. század táján 
ismertette a sötétkamra szerkezetét. Ány- 
nyi bizonyos, hogy Kepler meglepően 
pontos tájképeket rajzolt a külvilág for- 
dítottan beszűrődő, éles körvonalai alap- 
ján sátrának camera obscurájában. 

Fény és élet szorosan összefonódott az 
állatvilág fejlődése folyamán. Nem csoda, 
hogy az élő fénymérő és fényképező mű- 


szerek között a camera obscura is felbuk- 
kant. De nem tett szert nagy népszerű- 
ségre, egyedül a csigáspolip (Nautilus) ra- 
gaszkodik hozzá még napjainkban is. Az 
állatok azonban lehetőleg minél zártabb 
burkolatot igyekeztek kialakítani testük 
körül a külvilággal szemben. A puhates- 
tűek áttetsző kristályszemcsével zárták lt 

parányi sötétkamrájukat, s ez megterem- 

tette a szem további fejlődésének lehe- 
tőségét. 

Ezek a merev lencsés szerkezetek -— a 
pontszemek - voltaképpen átmenetet al- 
kotnak a fénymérő és az egyszerű fény- 
képezőgép között. A fénymérő csak azt 
jelzi, milyen erősen veri vissza egy tárgy 
a napsugarakat; a fényképezőgép viszont 
már képet rajzol a fényárnyalatok alap- 
ján. Minél több fényérzékelő idegsejt so0- 
rakozik az állat pontszemében az áttet- 
sző lencse mögött, annál több részletre 
bontható a környezet képe. A törzsfejlő- 
dés folyamán így a külvilág homályos 
képfoltja egyre több részlettel gazdago- 
dik, s a fénymérő lassan fényképező- 
géppé, pontosabban: televíziós kamerává 
változik. 

Ha valaki több ezer fénymérőt rakna 
egymás mellé, és sorban leolvasná a mű- 
szermutatók állását, majd az értékeknek 
megfelelő árnyalatú szürke pontokat egy- 
más mellé festené, ezekből az elemekből 
is összeállna valamiféle homályos, durva 
kép. A természetben ennek az ötletnek 
a megvalósítására is akad példa. Ame- 
rika csendes-óceáni partvidékeinek la- 
kója, a , kékszemű" kagyló első pillan- 

Megpecsételődött a légy sorsa! A szőrös ugrópók 
villámgyors mozdulattal vetette rá magát. 

A pontos tájolásban nagy segítségére van nyolc 
szeme is, amelyek közül legalább néggyel veszi 
szemügyre áldozatát 


Nyolc szemmel néz zsákmány után a hálótlan 
ugrópók. Fejtetői szemeivel valószínűleg a távoli 
tárgyakat veszi szemügyre (1). Két homlokszemével 
előre- és oldalt pillantva, háromdimenziós 

látással rendelkezik (2). Nagy látószögű 
melléklencséi pedig egyszerre nagy terület 
áttekintésére nyújtanak lehetőséget (3) 

tásra valamilyen ünnepre siető puhatestű- 
nek látszik, mert teknőjéből kibújtatott 
testén pontszemek gyöngysora csillog. A 
fésűkagyló már több száz pontszemmel 
figyeli a víz alatti tájat, néhány páncé- 
los, henger alakú tengeri puhatestűn pe- 
dig akár 12000 pontszemet is megszá- 
molhat a türelmes biológus. De ezek a 
parányi szemek nem összevissza, hanem 
határozott sorrendben helyezkednek el, 
és mindegyikükből egy-egy látóidegsejt 
nyúlik a kagyló puha testébe a páncé- 
lon át. 

Nem lett volna sok értelme tovább sza- 
porítani a parányi kamerák számát. A 
Copilia nevű tengeri rákfaj ezért már új 
szerkezetet kísérletezett ki. Mindössze két 
pontszemet használ, amelyek az autó 
fényszórójához hasonlóan helyezkednek 
el páncéljának két oldalán, a lencsékkel 
bevetített képet pedig egy-egy, izmokkal 
mozgatható látóidegsejt , tapogatja le". 
Íme, a tv-kamera primitív őse! Az ideg- 
sejt éppúgy pásztázza végig a képet, aho- 
gyan a tv-kamerában pontról pontra sza- 
lad végig az elektronsugár. Csakhogy a 
Copilia lényegesen rosszabb képet lát: 
szemlencséje tökéletlen, és letapogatási 
sebessége is kicsiny. 

Az ízelt lábú állatok pontszemei közül 
leginkább a pókok szeme ad okot sok fej- 
törésre. Több mint húsz családjuk közül 
négyben csak hatszemű egyedek találha- 
tók, míg a többi családban az állaton min- 
dig nyolc szemet találunk. Ezek az apró 
periszkópok annyira különféleképpen he- 
lyezkedhetnek el az állat testén, hogy 
, feltérképezésük" alapján tudtak a bioló- 
gusok rendet teremteni legkönnyebben a 
pókok népes osztályában. Általában a 
szemek közül négy felfelé, kettő oldalt, 
kettő pedig előre vagy inkább lefelé néz. 
Hogyan látja így a pók a világot? Nehéz 
elképzelni! Talán parányi központi ideg- 
dúcában egyesülnek a részletek egyetlen 

Mintha farsangi bálra készülne a nagy púpos szövőlepke hernyója. Színes , álarcán" a két csalóka 
fekete pontot véljük szemnek, pedig ahogy aztl a rajzunk mutatja öt-öt pontszeme kétoldalt 


a fekete sávban található 


s körképpé". De erről nem sokat tudunk. 
A jó látás valószínűleg csak a háló nél- 
kül vadászó pók számára fontos, mert 
amelyik a hálóban várja a jó szerencsét, 
inkább finom tapintásában bízik, a háló 
apró rezdüléseit figyelve. 

Minthogy a szemlencsék a kemény ki- 
tinburkolatból alakultak ki, a pók min- 
den vedléskor a szemét is eldobja. A nyolc 
lencse valószínűleg csak arra kell neki, 
hogy időnként kitekintsen valamelyiken, 
mint a kíváncsi utas a repülőgép egyik 
kerek ablakán. Minthogy nem tudja tolo- 
gatni szemlencséjét, úgy kap éles képet 
a közeli tárgyakról, hogy fényérző ideg- 
hártyáját mozdítja hátrább a lencse mö- 
gött. Az ugrópókfajok ennek ellenére ki- 
tűnő látásról tesznek tanúságot. Ha óva- 


Csak dísznek látszik a pontszemek sora a hernyó 
fejének két oldalán, Pedig ezek a kettős lencsék 
nem is a legrosszabb képet szolgáltatják. 

tosan mászik a pók az asztalon, jól meg- 
figyelhető, hogy egyes szemei sötét szí- 
nűek, mások viszont fehérek. Egy érdekes 
elmélet szerint sötét (tehát fényelnyelő) 
szemeit nappal, világos (tehát fénysok- 
szorozó) szemeit viszont szürkületben 
használja. Ha áldozata felé lopakodik, 
szemében villogva változnak a színek. 
L. H. Matthews angol kutató szerint va- 


kitinlencse 


kristálylencse 


látóidegszál 


Az Isia isabella hernyójának szemében a függőleges 
látóidegszál mentén jelennek meg a képek. 
Bizonyos távolsághatáron belül így mindent élesen 
lát, mint az olcsó , doboz"-fényképezőgépek. 

Az 1-es tárgy helyét F-ben látja és így tovább 

lószínűleg ilyenkor állítja élesre ideghár- 
tyáján a gyanútlan áldozat képét. Álta- 
lában 20-25 cm-ről veszi észre a zsák- 
mányt, és 8-10 cm-ről egyetlen ugrással 
kapja el. 

Amikor a lepkék a természet nagy kör- 
forgásában bogár alakból hernyóként 
kelnek új életre, úgy járnak, mint amikor 
valakitől elveszik értékes fényképezőgé- 
pét, és egy boxkamerát adnak helyette. 
Az összetett szemű rovar néhány pont- 
szemet kap cserébe. A hernyó vaksi pil- 
lantással néz körül, s főként azért nem lát 
élesen, mert kevés fényérző sejt sorakozik 
szemlencséje mögött. Maguk a lencsék 
ugyanis meglepően jó optikai tulajdon- 
ságúak, amint azt V. G. Dethier amerikai 
kutató megmérte. Az Isia isabella nevű 
lepke hernyójának hat pontszemét átla- 
gosan 14 dioptriásnak találta. Noha ezek 
a szemlencsék sem mozgathatók, mégis 
van lehetőség távolsági életlenségük ki- 
küszöbölésére : a fényérző idegsejthártya 
tölcsérszerűen helyezkedik el, így a her- 
nyó bizonyos távolságon belül arány- 
lag mindent élesen láthat. 

Az viszont még ma is homályos a ku- 
tatók előtt, miért őriznek meg három 
pontszemet a homlokukon a kifejlett ro- 
varok. Egy-egy homlokszem olyan fény- 
képezőgépre hasonlít, amelybe véletlenül 
két negatívot fűzött a szórakozott fotós. 
A merev kitinlencse mögött két látósejt 
réteg húzódik egymás alatt, így a távoli 
tárgyakról a lencséhez közelebbi, a közeli 
tárgyakról viszont a lencsétől távolabbi 
rétegen keletkezik éles kép. Feltételezhe- 
tő, hogy a szitakötők például élesen is 
látnak velük, de a többi rovar valószínű- 
leg csak a fényerősség meghatározására 
használja pontszemeit, ahogyan a jó fotós 
is fénymérőt visz magával fényképező- 
gépe mellett. 

Ennek bizonyítására néhány türelmes 
kutató méhek és dongók pontszemének 


látóidegsejtjeiből elvezette azokat a pa- 
rányi villamos feszültségeket, amelyek a 
fényerősség változásainak hatására kelet- 
keznek. A mérésekből kitűnt, hogy a 
pontszem valóban finom fénymérő mű- 
szer. Egy méter távolságból már azt a kis 
fényerőkülönbséget is észreveszi, ha egy 
vakító 40 wattos villanykörte mellé égő 
gyertyát tesznek. A szabadban végzett kí- 
sérletek szerint az égbolt fényerősségétől 
függ az is, hogy a méhek hajnalban mi- 
kor indulnak gyűjtőútra, és alkonyatkor 
mikor térnek haza. Erre gondolva néhány 
kísérleti méhnek leragasztották egy pont- 
szemét. Ezek a méhek , elaludtak", és 


csak később indultak munkába, este vi- 
szont ugyanennyivel korábban tértek 
vissza. Ha két pontszemüket takarták le, 
akkor keltek útra, ha a reggeli fény 3,3- 
szer volt erősebb a megszokottnál. 

A fénymérő pontszem tökéletes össz- 
hangban működik valamilyen titokzatos 
belső órával is. Minél távolabbi réten 
gyűjtögetnek a méhek, annál korábban 
indulnak haza este a kaptárba. Mintha 
fénymérőjük azt is jelezné, mennyivel vi- 
lágosabb időben kell útra kelniük, hogy 
ugyanolyan félhomályban érjenek vissza 
a kaptárba, mint amilyen reggel volt in- 
duláskor az ég. 


A lódarázs fején a két csápostor között jól megfigyelhető a három pontszem. A törzsfejlődés során 
mindegyik állatlaj annyi szemre tett szert, amennyire szüksége volt az életben maradáshoz. 
A rovarok pontszemei többek között a fényerősség mérésére is alkalmasak 

Vízbe ejtett üveggolyók 


Ha valaki nyitott szemmel merül az uszo- 
da vizébe, furcsa látványban lesz része. 
Nemcsak gazdátlan kezek és lábak tűn- 
nek fel előtte, hanem minden távolibb- 
nak és kisebbnek is látszik a valóságos- 
nál, ráadásul az egész kép meglehetősen 


homályos. A fénysugarak játéka alapo- 
san megtréfálja az embert, reménytelenül 
távollátóvá válik a víz alatt! Ha kicsi- 
nyítő szemüveggel nézünk szét szobánk- 
ban, ugyanezt láthatjuk , szárazon" is. 

A nagyapa távol tartja az újságot a 
szemétől, máskülönben nem látja jól az 
apró betűket. Ő is távollátó. De ha fel- 


Golyó alakú szemlencsével a hal félgömb alakot lát a világból. Ez a 180 fokos látószögű objektív 
adta az ötletet a mérnököknek, hogy olyan fényképezőgépet szerkesszenek, amely ugyanekkora 
teret fog át pillantásával. Ilyen halszem-optikával készült a felvétel egy meteorológiai 
megfigyelőállomásról 

teszi domború lencsés nagyító szemüve- 
gét, megint fiatalnak érezheti magát, mert 
az éleslátás határáról, 25 cm-ről is köny- 
nyen olvashat. Lényegében a halak is így 
segítettek magukon, amikor a víz fény- 
töréséhez alkalmazkodniuk kellett a 
törzsfejlődés folyamán. Egyre dombo- 
rúbb szemlencsére tettek szert, végül elju- 
tottak a gömblencséhez, s ezzel tökéle- 
tesen alkalmazkodtak a vízi világ fény- 
tanához. A szárazra vetett hallal ezért 
éppen a fordítottja történik, mint a víz 
alá merülő emberrel. Szánalmasan rövid- 
látóvá válik, mert a szemébe lépő fény- 
sugarak erősebb törést szenvednek, mint 
ha vízből érkeznének. Csak úgy válna 
látása ismét élessé, ha kicsinyítő szem- 
üveget kapna . . . 

A vízben persze nem kell a halnak 
szemüveget hordania, mert gömb alakú 
szemlencséje tökéletes képet rajzol látó- 
ideghártyájára. Egy üveggolyó csak szá- 
nalmas utánzata ennek az optikai lencsé- 
nek. Ha kis játék golyóval falra vetítjük 
az asztali lámpa képét, elég életlenül raj- 
zolódik ki a fehér háttéren. A homályos 
körvonalak a golyó úgynevezett gömbi 
hibájából erednek. A szélén áthaladó su- 
garak nagyobb szögben törnek meg, mint 
a középsők, így a kép nem pontosan egy 
síkban keletkezik. A halak szemlencséje 
kiküszöböli ezt a hibát. R. J. Pumphrey 
angol kutató mérései szerint a gömb- 
lencse közepén nagyobb a törésmutató 
(1,53), mint a szélén (1,33), a sugarak 
tehát pontosan egyesülhetnek mögötte. 
Ilyen változó törésmutatójú tökéletes len- 
csét még napjaink technikája sem képes 
előállítani. 

A víz alatti világban a szemek élő fény- 
képezőgépeiről hiányzik az , objektívsap- 
ka". Ezért olyan jeges, közönyös tekinte- 
tűek a halak. Nem tudják lehunyni sze- 
müket, mert nincs szemhéjuk. A száraz- 
földi állatok szemlencséjét minden pillan- 


Nem éppen dicsérő jelző, ha valakire azt mondják, 
hogy ..halszemü". De a halak erről nem tehetnek. 
Nem hunyják le a szemüket, mert a vizben 

nincs szükségük a védő és nedvesítő , redőnyre". 
Szemgolyójukat csak kis szögben képesek 
elfordítani, ezért is merev a tekintetük 


tás újra nedvesíti, a halaknak azonban 
nincs erre szükségük, hiszen ott a víz. De 
ha a levegőhöz szokott állatok merülnek 
a vízbe, különleges védőablakot használ- 
nak, mint a könnyűbúvár, aki gumimasz- 
kot ölt. A gyíkok és a krokodilok átlát- 
szó pislogóhártyája például harmadik 
szemhéjként borul a szemgolyóra. A 
pingvin is egyetlen szempillantással von 
hasonló védőablakot szemére. A harma- 
dik szemhéj nyoma még az ember szeme 
sarkában is megtalálható a rózsaszín le- 
benydarab alakjában. 

A korszerű fényképezőgépeken nem- 

Döntő különbség van az ember és a hal szemének felépítése között. A végtelenből (gyakorlatilag nagyon 
távolról) érkező sugarakat minden optikai lencse a gyújtópontjában egyesíti. Ha a tárgy közelít 

a lencséhez, akkor az objektívot a tárgy felé kell tolni a fényképezőgépben, hogy éles kép keletkezzék (1). 
Az emberi szemben ilyenkor csak a lencse válik domborúbbá (2). Azok a halak, amelyek nyugalmi 
állapotban az orruk elé néznek, gömb alakú szemlencséjüket kissé hátrahúzzák, ha távolabbra 


akarnak pillantani (3) 

csak beépített fénymérő van, hanem 
olyan önműködő szerkezet is, amely a 
megvilágítási idő beállítása után a fény- 
mérő villamos jelzésének megfelelően 
szűkíti vagy tágítja az objektív rekesz- 
nyílását. Verőfényes napsütésben kisebb, 
borús időben viszont nagyobb nyíláson 
át engedi be a sugarakat. A vizek lakói- 
nak szemében a pupilla képviseli a fény- 
rekeszt, gyűrű alakja éppúgy szűkül vagy 
tágul. mint a fényképezőgépek blendéje. 
Ha sok fény éri a szemet, összeszűkül, 
ha kevés, kitágul. Az emberi szem né- 
hány másodperc alatt alkalmazkodik, a 
halak pupillája azonban sokkal nehézke- 
sebb szerkezet : a mérések szerint a cápák 
fényrekesze például 2-15 perc alatt húzó- 
dik"össze, s általában fél óra alatt tá- 
gul ki. A víz alatt persze nincs is szük- 
ség gyorsabb alkalmazkodásra az egyen- 
letes félhomály miatt. 

A kép élesre állítása viszont minden 
élő és élettelen fényképezőgépben döntő 
fontosságú. Ha jó a gép -— jó a kép! A le- 
képezés optikai törvénye aránylag egysze- 
rűen megjegyezhető : a végtelenből érkező 
sugarak a lencse gyújtópontjában egye- 
sülnek. Ha azonban a tárgy közelebb van, 
a kép hátrább keletkezik, és minél köze- 
lebb jön a tárgy, annál jobban távolodik 
a kép a lencsétől. A fényképezőgépben 
nem lehet hátrább tolni a negatívot, ezért 
az objektívot kell annál kijjebb csavarni, 
minél közelebbi tárgyról készül a felvé- 
tel. Az emlősállatok fényérző ideghártyá- 
ja sem mozgatható, mégsem tologatják 
a szemlencséjüket, mert különleges , gu- 
mioptikával" rendelkeznek: a szemlen- 
cse görbületét változtatják. Nyugalmi ál- 
lapotbana szem a végtelenbe néz. A szem- 
lencse lapos, ilyenkor legkisebb a görbü- 
lete. Ha azonban egy közeledő alakot kö- 
vet, a lencse egyre inkább összehúzódik, 
görbületi sugara megnövekszik, így a kép 
állandóan éles marad az ideghártyán. 


De mit csináljon a hal? Hiába próbálja 
összenyomni szemlencséjét. A gömb nem 
válik még gömbölyűbbé! Ezért más tech- 
nikai megoldást kellett választania: az 
elmozduló szemlencsét. Ebből a szem- 
pontból a halak két főcsoportra osztha- 
tók. Az első csoportba a tengerfenéken 
és a korallzátonyok közelében békésen 
keresgélő halak tartoznak, amelyek nyu- 
galmi állapotban alig látnak tovább az 
orruknál. Nincs is rá szükségük, mert el- 
sősorban nem a látásukkal keresik táp- 
lálékukat. P. B. Bogatirjev szovjet kutató 
mérései szerint például bizonyos ponty- 
fajok, kárászok és keszegek alig 1—5 cm-re 
látnak maguk körül élesen. Az emberrel 
ellentétben, aki gondolataiba merülve 
rendszerint a végtelenbe néz, ezek a gond- 
talan halak nyugalmi helyzetben a legrö- 
vidlátóbbak. De természetesen nem jön- 
nek zavarba, ha valami távolabbi dolgot 
akarnak élesen szemügyre venni. Ilyen- 
kor reflexszerűen hátrább húzzák szem- 
lencséjüket, ez közelebb kerül a látóideg- 
hártyához, tehát a távoli tárgyak válnak 
rajta élessé. De érdekes módon csak fer- 
dén előre látnak élesen, mintha két lát- 
hatatlan reflektorsugár mentén szemlé- 
lődnének. Körülöttük a víz többi része 
továbbra is homályban marad. 

A halak másik csoportjának még fur- 
csább szeme van. Szemlencséjük nem elő- 
re-hátra mozog, mint egy fényképezőgép 
objektívja, hanem inkább oldalirányban, 
a szemtengelyre merőlegesen. A pisztrán- 
gok szemének vizsgálata vezetett először 
arra a meglepő felismerésre, hogy a gyor- 
san mozgó, vadászó és jól tájékozódó 
halak szemének ideghártyája nem fél- 
gömb alakú (mint várható lenne), hanem 
inkább kivájt tökre emlékeztet, ponto- 
sabban: ellipszoid formájú. Ebből adódik 
a szemlencse különös játéka és szokat- 
lan élesre állítási módszere. 

Nyugalmi állapotban például a piszt- 

Nyugalmi helyzetben a pisztráng élesen látja távoli 
környezetét, csak előrenézve rövidlátó 
(vonalkázott terület). Ilyenkor az ellipszis 
keresztmetszetű ideghártya közepén 

helyezkedik el szemlencséje. Ha azonban a hal 

ezt kissé oldalra húzza, valósággal beszűkül 
körülötte az éleslátási tartomány, viszont a fej 
irányában messzebbre lát, mint 

korábban (pontozott terület). Farka mögött 

a fehér legyező sávjában semmit sem lát 


ráng jobban lát hátra, mint előre. Az 
orra előtt csak 10-20 cm távolságra is- 
meri fel élesen a tárgyakat. Ez az éles- 
látási sáv azonban kétoldalt nagy ívben 
kihajlik, hátrafelé egyre szélesedik, és el- 
vileg a végtelen felé tart. Ha egy pillan- 
tást vetünk a hal szemének metszetére, 
ezérthetővé is válik. Az elölről jövő fény- 
sugarak számára az ideghártya távolabb 
van a szemlencsétől, tehát csak a közeli 
tárgyak képe rajzolódik ki rajta élesen. 
Az oldalról jövő, távoli fénysugarak vi- 
szont éppen éles képet adnak a közelebb 
fekvő retinán. 

A halcsak akkor mozdítja meg a szem- 
lencséjét, ha távol előre akar látni élesen. 
Ilyenkor az ellipszoid középpontjából 
kissé oldalt húzza szemgolyóját. Az élesre 
állítási játék nem befolyásolja a halak 
térlátását. G. Walls amerikai kutató mé- 
rései szerint csupán 15-25 fokos sugár- 
kúpban látják maguk előtt térben a tár- 
gyakat, tehát sokkal ,szüklátókörűb- 
bek", mint a két szemmel előretekintő 
ember. 

A halszem alkalmazkodása tehát attól 
függ, milyen irányban akarja az állat 
szemügyre venni környezetét. P. B. Boga- 
tírjev szovjet kutató mérései szerint ez a 
furcsa élességszabályozó rendszer kitű- 
nően működik: a legtöbb hal öt centimé- 
tertől a végtelenig tetszés szerinti távol- 
ságról kaphat éles képet. Sőt kis mérték- 
ben még a szemgolyójukat is tudják for- 
gatni, ami különösen a zsákmány követé- 
sében nyújt nagy segítséget. K. Irewar- 
then angol kutató vizsgálatai szerint a ra- 
gadozó aranykárász például 35 fokos , le- 
gyező alakban" néz maga elé két szem- 
mel. Ha oldalról pillantja meg zsákmá- 
nyát, egyik szemét a másiktól függetlenül 
mozgatva, egy szemmel követi az apró 
halat. Amikor támadásba lendül, egyene- 
sen ráúszik : szemei egyre beljebb fordul- 
nak, szinte bandzsítva tapadnak a zsák- 
mányra. Végül térlátásának határvona- 
lán már csak ki kell tátani a száját, hogy 
bekapja a falatot. 

A halak és a hüllők rosszabbul látnak, 
mint az ember, a látásélesség ugyanis 
nemcsak azon múlik, hogy a szem opti- 
kai rendszere mennyire tökéletes. Attól 
is függ, hogy milyen sűrűn helyezkednek 
el az ideghártyán a fényérző idegsejtek. 
Hiába használ valaki tökéletes fényké- 
pezőgépet, durva szemcsézetű negatívon 
minden kép életlen lesz. Az átlagos em- 
beri szemhez képest I. J. Weiler mérései 
szerint az Ástronotus ocellatus nevű hal 

A ragadozó aranykárász az áttetsző vízben 
úszkálva kissé előretekint. Két szemének látótere 
átfedi egymást, így 35 fokos szögben 
háromdimenziósan lát (1). Amikor megpillantja 
zsákmányát, és üldözésére indul, bal szemét 
elfordítja a célpont irányában (2). A kis hal 

az aranykárász térlátásának zónájába került (3). 
Most már nem menekül! A ragadozó hal mindkét 
szeme rászegcződik (4). A szemek csaknem 

az utolsó pillanatig kísérik az áldozatot, amíg 

a dráma be nem teljesül (5) 


Még nehezen szoktak hozzá a kétéltűek és a hüllők 
a levegőben való látáshoz, amióta hal őseik 
kimerészkedtek a szárazföldre. Ezért ha 
mozdulatlan körülöttük minden, alig isrnerik 

fel környezetüket. A vízben lapuló krokodil 

csak homályos foltokat lát maga körül 


például ötször rosszabbul lát. Szemének 
felbontóképessége 5,3 szögperc, tehát 
nagyjából úgy lát a vízben, mint a macs- 
ka a szárazon. Ezt a kísérleti megfigyelést 
G. Brunner mikroszkópos vizsgálatai is 
igazolják: a halak szemében körülbelül 
ennek megfelelő távolságban sorakoznak 
a látóidegsejtek. Az alligátorok még ilyen 
éleslátással sem dicsekedhetnek: tíz mé- 
ter távolságból egy 3-3 cm széles fekete- 
fehér csíkokkal borított takarón nem 
vesznek észre egy puskacsövet, mert az 
egészet egyetlen fekete foltként érzékelik. 

Azok a tengeri halak, amelyek nem 
tudják mozgatni szemlencséjüket, asze- 
rint látnak éles képet, hogy milyen irány- 

A mélytengeri halak különös teleszkópos szemre 
tettek szert. A Scopelarchus csak homályosan 
látja járulékos ideghártyáján a távoli halat. Ha 
tudni akarja, hogy barát vagy ellenség közeledik-e, 
akkor alá úszik. Gömblencséjének gyújtópontjába 
a főideghártyán most már éles kép keletkezik 


ból jön a fény. Különösen a mélytengeri 
halak kedvelik ezeket a különös kamerá- 
kat. A világító szardínia alakúak rendjé- 
be tartozó teleszkópszemű Scopelarchus 
nevű mélytengeri csontoshal lencséje alatt 
például zsák alakban húzódik a látóideg- 
hártya. Ha úszás közben előretekint, csak 
homályos képet lát, mert ideghártyájá- 
nak ezen a végén sokkal ritkábban helyez- 
kednek el a látósejtek, mint lejjebb. Len- 
cséje ilyenkor a távoli tárgyakról vetít vi- 
szonylag éles képet, ami talán elég is a 
felderítéshez. Ha azonban a Scopelarchus 
alaposabban akarja szemügyre venni a 
vízben feltűnt homályos alakzatot, alá- 
úszik. A kép a , zsák" aljára vándorol, 
s most már elég éles ahhoz, hogy a hal 
eldöntse, támadjon vagy meneküljön. 
Annyi bizonyos, hogy ez a mulatságos- 
nak tűnő kamera a törzsfejlődés évmilliói 

alatt fontos feladatot töltött be abban a 
küzdelemben, amelyet a mélytengeri ha- 
lak életük fenntartásáért vívtak. A köve- 
telményeknek megfelelően alakult ki szá- 
mos lehetséges változat közül. Több ezer 
méter vízmélységben ezeket a halakat 
nem oldalról, hanem rendszerint felülről 
érheti meglepetés, és a zsákmány 15 itt 
tűnhet fel. Ezért látnak felfelé a legéle- 
sebben. A pupilla is hiányzik szemükből, 
mert a lencsének a lehető legtöbb fényt 
kell összegyűjtenie a tenger félhomályá- 
ban. A Scopelarchus számára tehát ez a 
teleszkóp a legtökéletesebb szem, és 
ugyanígy a többi állat , találmánya" is a 
lehetőségekhez képest a legjobb, csak az 
ember szempontjából van közöttük ,,pri- 
mitív" vagy , tökéletes" szerkezet. 
Mérnökszemmel nézve azonban a poli- 
pok és a tintahalak , gÖmbkamerája" még 
az emberi szemnél is jobb. [deghártyáju- 
kon ugyanis a látósejtek éppen ellenkező 
irányba néznek, mint az ember szemében. 
Ehhez tudni kell, hogy szemünkben fur- 
csa módon , hátat fordítanak" a fénynek 
a látósejtek. A 0,06 mm hosszú pálcikák 
(és csapok) fényérzékeny vége az ideghár- 
tyába van ágyazva, így a hozzájuk csatla- 
kozó látóidegsejtek hálózata külön réte- 
get alkot felettük a szem belsejében. Vala- 
hol azonban a hétmillió idegszál kötegé- 
nek el kell hagynia a szemgolyót, hogy a 
látósejtek villamos jelei eljussanak az agy- 
ba. Ahol a köteg áttöri a fényérzékeny 
réteget és az érhártyát, ott van szemünk- 
ben a , vakfolt". Ha ide esik például a 
telihold képe, semmit sem látunk belőle. 
A polipokat nem érheti ilyen meglepetés. 
Minthogy szemükben a látósejtek a fény 
felé néznek, éppen fordított irányban s0- 
rakoznak. Az ideghártya a látósejtek mö- 
gött húzódik, és az idegszálköteg úgy 
hagyhatja el a szemet, hogy nem okoz 
vakfoltot. A vízben kalandozó lábasfe- 
jűek sokszor ennek köszönhetik életüket : 

Ahol a látóidegszálak kötege áttöri a retinát, ott van az ember szemében a vakfolt. Ha ide esik a kép, 
semmit sem látunk. A polipot nem fenyegeti cz a veszély. Ideghártyája a látósejtek sora mögött húzódik. 
(1: szaruhártya, 2: szivárványhártya, 3: szemlencse, 4: ideghártya, 5: látósejthártya, 6: idegszálköteg) 


a támadó egy pillanatra sem tűnik el lá- 
tóterükből. 


Levegő és víz határán 


Az angol ICL laboratóriumban az emberi 
szem alakfelismerő képességét vizsgálták 
a kutatók. A félhomályban csak a négy- 
zethálós rácsszerkezet derengett, amely- 
"nek mozaikkockáin egy-egy színfolt je- 
lezte a kivetített színes kép részleteit. A kí- 
sérlet résztvevői némán ültek. Egyikük 
sem tudta felismerni, mit ábrázol a kép. 
Amikor azonban az eredménytelen kísér- 
let végén a kezelő kihúzta a gépből a dia- 


pozitívot, az elmozduló kép láttán egy- 
szer csak megszólalt valaki: , Akadályon 


. átugrató lovas van a képen." 


Ez a kísérlet szemléltetően bizonyítot- 
ta, hogy a mozgó formák, alakzatok 
könnyebben felismerhetők, mint az állók. 
De nemcsak az ember számára. Köz- 
tudott, hogy a békák meglepően vaksiak. 
L. H. Matthews megfigyelése szerint csak 
90 cm-ig látnak élesen. Mégis hiába rak- 
nak egy fogva tartott béka ketrecébe Íris- 
sen megölt rovarokat, inkább éhen hal, 
de nem nyúl hozzájuk. Egyszerűen nem 
veszi észre a finom falatokat. Csak azt 
látja, ami mozog! 

Bizarr feltevés? Az amerikai MIT ku- 

tatólaboratóriumban J. Lettvin, H. Ma- 
turana és munkatársai — majd később más 
országok kutatói is — kézzelfogható bizo- 
nyítékokkal támasztották alá az elméle- 
tet. Vizsgálataik alapján kiderült, hogy a 
békák olyan alakfelismerő berendezéssel 
rendelkeznek, amelynek bámulatos töké- 
letességéből és gazdaságos felépítéséből 
még az elektronika szakemberei is tanul- 
hatnak. Egy leopárdbéka ideghártyájá- 
nak villamos jeleit fogták vallatóra a ku- 
tatók. Az emberi hajszálnál tízszer véko- 
nyabb platina tűket szúrtak a béka agyá- 
nak látómezejébe, s ezeknek az elektró- 
doknak a villamos jeleivel térképezték fel 
a béka látásának mechanizmusát. 


Homorú alumínium tükör elé ültették 
a békát, kipécézett idegszálainak villamos 
vezetékét pedig tv-képernyőhöz és egy 
hangszóróhoz kapcsolták. Ezután külön- 
féle apró alakzatokat - háromszöget, 
négyszöget -— helyeztek a lemezre. A kép- 
ernyőn semmiféle villogó jel nem mutat- 
kozott, a hangszóró is hallgatott. , Nem 
látja őket a béka" - állapították meg a 
kutatók. Végül egy korong került sorra. 
Még mindig csend volt a szobában. Ámi- : 
kor azonban mozgatni kezdték, egyszer- 
csak szapora kattogás tört elő a hangszó- 
róból, és a képernyőn is kiugró fénytüs- 
kék jelentek meg ugyanebben az ütem- 
ben. 


Derűs nyugalommal tekint a világba az ásóbéka. Ha szellő se rebbenti körülötte a nádast, a levegő 
olyan kékesszürke ködként lebeg a szeme előtt, mintha mocsár mélyén ülne. Így annál könnyebben 
észreveszi, ha egy bogár száll el előtte. Mást nem is lát ilyenkor a háttérben, csak a mozgó csalétket 

Mi az, ami általában ilyen kerek kör- 
vonallal tűnik fel a béka ideghártyáján? 
Rendszerint egy bogár, a leendő zsák- 
mány! Ez tehát a béka szemének titka. 
Csak a mozgó rovart, bogarat veszi észre! 
Lettvin és Maturana el is nevezték ezt az 
idegrosttípus , bogár-érzékelőnek". A to- 
vábbi kísérletek azonban még érdekesebb 
rendszerre derítettek fényt. Ezeken az 
idegrostokon kívül olyanokat is találtak, 
amelyek a béka ideghártyáján egy tárgy- 
nak csak a körvonaláról vesznek tudo- 
mást. Ezek a , körvonal-érzékelők" má- 
sodpercenként 30-40 parányi villamos ki- 
süléssel küldenek jelzést a béka agyába 
azokról a pontokról, ahol a tárgy képé- 
nek , folyamatossága" megszakad. Van- 
nak olyan idegsejtek is, amelyek csak az 
egyes látósejtek megvilágításának válto- 
zásáról adnak hírt. Ezek az , esemény- 
érzékelő" idegszálak tehát a mozgásokat 
figyelik. És végül bizonyos idegszálak 
olyan vészjelző rendszert alkotnak, 
amelyből csak akkor érkeznek villamos 
jelek az agyba, ha az egész látómező hir- 
telen elsötétül. Nyugodtan összpontosít- 
hatja tehát figyelmét a béka egy mozgó 
bogárra, mert , homály-érzékelője" azon- 
nal jelez, ha például érdeklődve hajol 
fölé egy gólya. 

Mindebben az a legfantasztikusabb, 
hogy a béka agyában négy különböző 
, mozaikkép" rétege jelenik meg egymás 
fölött, alulról felfelé a következő sorrend- 
ben: a határvonal-térkép, a bogárérzéke- 
lő-térkép, az eseményérzékelő-térkép és a 
homály-térkép. Ezek csodálatos pontos- 
sággal másolódnak egymásra, mint egy 
nyomtatott színes képen az alapszínek. 
Ennek alapján a béka biztosan dönthet, 
hogy könnyű zsákmány vagy veszélyes 
élőlény mozog-e előtte. Ha a négy képből 
például egy gyanútlan rovar portréja ala- 
kul ki, máris készenlétbe helyezheti , ka- 
tapultját" az ugráshoz. A Harvard Egye- 


temen végzett vizsgálatok arra utalnak, 
hogy a majmok látóidegsejtjei is hasonló 
rendszert alkotva küldik villamos jeleiket 
az agyba, és egyre erősödik a kutatók gya- 
núja, hogy az emberi szem Is voltaképpen 
ilyen , széttördelt" részletek alapján isme- 
ri fel a különféle formákat. 

Ezek a kutatások rendkívül jelentősek 
az elektronikus alakfelismerő gépek szer- 
kesztése szempontjából, hiszen az évmil- 
liók alatt kikísérletezett és bevált élő talál- 
mányok felhasználhatók a technikában 
is. Az amerikai Bel! kutatólaboratórium- 
ban például már elkészítették az első mes- 
terséges , bogárérzékelő" készüléket. A 
kártyalap nagyságú , idegsejten" öt tran- 
zisztor és egyéb elektronikai egységek ta- 
lálhatók. Hat fotocellával összekapcsolva 
- amelyek hat mesterséges látósejtként ér- 
zékelik a fényerősségváltozásokat — a 
szerkezet csak akkor ad villamos jelet, ha 
valamilyen kerek mozgó tárgy tűnik fel 
előtte. Az elektronikus számítógépek 
nemsokára ilyen szemekkel akár terv- 
rajzokat is olvashatnak majd, és ön- 
állóan végezhetnek kisebb szerelési mun- 
kákat a hozzájuk kapcsolt ügyes mani- 
pulátor-kezekkel, miközben folyamato- 
san , szemmel tartják" az alakuló munka- 
darabot. 

A hüllők mozgásérzékelése a kétéltűe- 
kéhez hasonló. Így válik érthetővé, miért 
himbálja fejét a kígyó, ha zsákmányt szi- 
matol. Ilyenkor szemének ideghártyáján 
mozgatja a környezet képét, így könnyeb- 
ben felismeri a lapuló áldozatot. Nem- 
csak a félelem diktálja tehát, hogy a kí- 
gyóval szembetalálkozó kisebb rágcsáló 
önkéntelenül megmerevedik. Ősidők óta 
szerzett tapasztalata tanította meg arra, 
hogy a kígyó nehezebben veszi őt észre, 
ha mozdulatlanná válik, mint ha mene- 
külni próbál. 

De még ma sem tudunk sokat a két- 


aga le e. 

A négyszemű hal (Anableps tetrophthalmus) 
nagy szemét egy sötét válaszfal felső 

és alsó részre osztja. 

Kettős szemével egyszerre figyeli, 

hogy mi történik a vízen és a víz alatt. 

A szemlencse eltorzult gömb alakú, lefelé, 

a viz irányában vastagabb és görbitettebb, 
így erősebben töri meg az érkező fénysugarakat. 
Az ivadék szerne kezdetben még osztatlan. 
A közép-amerikai és brazil tengerpartok 
közelében él 


különböző fénytörése mindenképpen pró- 
bára teszi szemüket. A halak, mint tud- 
juk, teljesen csődbe jutnak a levegőben. 
Egyedül az ún. négyszemű halnak (Anab- 
leps) sikerült olyan szemre szert tennie, 
amely vízben és levegőben egyaránt jól 
használható. Egyszerű megoldást talált: 
négy szemet használ! Minthogy rendsze- 
rint a vizfelszínen tartózkodik, kíváncsian 
lesi az eseményeket a víz alatt és a víz 
felett egyaránt. Két szemlencséje van, 
mégis négyszemű, mert ideghártyája két 
részre osztva várja a levegőből és a víz 
alól érkező képeket. Szemlencséjének viz 
alatti része vastagabb, ebben az irányban 
tehát csaknem ugyanakkora a gyújtó- 
távolsága. mint levegővel érintkező kes- 
kenyebb felének, ez okozza, hogy min- 
denképpen éles kép keletkezik látóideg- 
hártyáján. 


A víz felett óvatlanul elszálló rovarokra vadászik az Ánableps. Ezért fejlődött ki különleges szeme, 
amellyel egyszerre lát a víz felett és a víz alatt. A levegőben a rovarokat figyeli, hogy a kellő 
pillanatban ugorjon ki, a vízben viszont arra ügyel, hogy közben ne ő váljon egy ragadozó hal prédájává 

A repülőhal számára létkérdés, hogy a 
levegőbe lendülve pontosan lássa, milyen 
magasan száll a víz felett, mert ettől függ 
sikeres menekülése üldözője elől. E. R. 
Baylorangol kutató 1967-ben végzett vizs- 
gálatai szerint a repülőhal szaruhártyája 
erősen domború, de alsó egyharmada hir- 
telen ellaposodik. Ez a különös hal tehát 
állandóan magánál hordja , szemüvegét", 
amely megmenti őt a rövidlátástól. A le- 
vegőből visszapillantva pontosan fel- 
becsülheti a vízfelszíntől való távol- 
ságát. 

A lövőhalnak is felkopna az álla, ha 
nem ismerné a fénytörés szabályait. Per- 
sze nem a fizikakönyvekből. Évmilliók ta- 
pasztalata vezette rá, hogy a víz alól ki- 
lőtt vízsugár mikor találja el a víz felett 
gyanútlanul lebegő pillangót vagy a fa- 
ágon üldögélő bogarat. A kutatók sokáig 
arra gondoltak, hogy a Toxotes jacula- 
tor ösztönösen ismeri a fénytörés szabá- 
lyait, de később a vizsgálatok során ki- 
tűnt, hogy a pontos célzás csak jól beideg- 
zett reflex, amelyhez a hal kitűnő térlátása 
nyújt segítséget. Általában úgy úszik a 
zsákmány alá, hogy 140-170 fokos szöget 
zárjon be a függőlegessel, ebben az irány- 
ban a vízbe érkező fénysugár már csak 
alig észrevehetően törik meg. Ugyanak- 
kor egészen a vízfelszínhez közel úszik, 
tehát a fénysugár gyakorlatilag törés nél- 
kül érkezik szemébe. Ezzel minden fény- 
tani problémát kiküszöbölt. Ahová néz, 
oda lő! 

A lövés pillanatában hossztengelye 
csaknem egy irányban van a célponttal, 
így vízsugarának lövési szögét sem kell 
esetenként módosítania. De nem is tudja, 
ahogyan lövőerejét sem képes szabá- 
lyozni. Lüling amerikai kutató szerint 
akár közelre, akár távolra lő, mindig azo- 
nos a , tűzereje". Általában 40-60 cm tá- 
volságig meglepően pontosan lő, de 90- 
120 cm-ről is eltalál egy rovart. Sőt, F. D. 


célpont (6) 
49 


Közvetenül a vízfelszín alól céloz a lövőhal, 
miközben testének hossztengelyét a cél felé 
irányítja. A vízsugár sebessége.4 m/mp. Ez 
elenyésző egy pisztolygolyó 700 m/mp sebességéhez 
képest, de a lövőhal így sem hal éhen 


Omrmaney a halakról írott könyvében azt 
állítja, hogy egyes példányok 4-5 méter 
távolságra lőnek. De hogy mennyire nem 
tudatos tevékenységről van szó, arra jel- 
lemző, hogy Hediger biológus professzor- 
nak volt egy ferde szájú lövőhala. Ez min- 
dig mellélőtt. Sohasem tanulta meg a he- 
lyes célzást, mert ösztönös célzóművésze- 
tét csak örökölte. 

Két szem háromfelé néz 


Az egyiptomi domborművek és falfest- 
mények figurái szinte időtlen tekintettel 
pillantanak le ránk az évezredek távlatá- 
ból. De ez nem valamiféle homályos ér- 
zés, amely hatalmába keríti a szemlélőt, 
hanem a művész által tudatosan kiváltott 
lélektani hatás. Minden alakot , beforgat- 
tak" az egyiptomiak a fal síkjába, s az 
egyes részleteket hol szemből, hol oldal- 
ról nézve ábrázolták. Így került profilba 
az arc, a szemet viszont szembefordítot- 
ták. Ezért olyan nagy és kifejező az egyip- 
tomi figurák szeme. Ugyanez az elrende- 
zési mód azállatvilágban is megtalálható, 
desokkalgyakorlatibb célt szolgál. A nyu- 
lak szemének tengelyei például csaknem 
180 fokot zárnak be egymással, tehát va- 
lóságos , körlátásuk" van; a zsiráfok 
140 fokos, a szarvasok több mint 100 fo- 
kos szemtengelyszöge is lehetővé teszi, 
hogy csaknem az egész horizontot szem- 
mel tartsák maguk körül. Bár a növény- 
evők látása nem olyan éles, mint az em- 
beré, a mozgást azonnal észreveszik. Az 
első figyelmeztetést szemükből kapják, 
majd , bekapcsolják" kifinomult hallásu- 
kat és szaglásukat, hogy pontosabb infor- 
mációt szerezzenek, barát vagy ellenség 
közeledik-e feléjük. 

A kutyák és a farkasok szemtengelye 
30-50 fokot zár be egymással, az oroszlán 
pedig még , szúrósabb" tekintettel néz 
előre: szemtengelyszöge mindössze 10 
fok. A szemek elhelyezkedése az életmód- 
hoz igazodott, azzal együtt alakult ki a 
törzsfejlődés folyamán. Elég egy pillan- 
tást vetnünk bármelyik emlősállatra, hogy 
nagy valószínűséggel megmondjuk, hol 
áll a növényevőktől a ragadozókig hú- 
zódó sorban. (Persze nemcsak ennek van 
jelentősége az életmód megítélésében.) 
Annyi bizonyos, hogy minél előbbre te- 
kintő egy állat szeme, annál kisebb teret 

fog be. Az elveszett látótérért viszont a 
térlátás nyújt kárpótlást. 

Két szemmel nézve ugyanazt a tárgyat, 
felbecsülhetővé válik távolsága. A légi- 
felvételekből is így állapítják meg a szak- 
emberek a földfelszín domborulatainak 
magasságát. A sztereo-fényképezőgépen 
az objektívok tengelye párhuzamos, az 
előretekintő szemek tengelye azonban 
mindig azon a ponton metszi egymást, 
ahová a figyelem irányul. Az elforduló 
szemek így beépített távmérőként mű- 
ködnek. A szemek helyzetéről a szem- 
mozgató izmok megfeszüléséből kap tá- 
jékoztatást az agy, s ennek alapján hatá- 
rozza meg a távolságot. 

De a szemekben más ötletes technikai 
megoldások is föllelhetők. A fényképező 
kamerák belseje teljesen fekete, nehogy a 
visszaverődő fényekből , szellemkép" ke- 
letkezzék a negatívon. Még a fényérzé- 
keny film hátlapját is fényelnyelő réteg- 
gel vonják be gyárilag, nehogy az ezüst- 
bromid szemcsék között akadálytalanul 
áthaladó fénysugarak visszaforduljanak. 
Az állatok szemében ugyanilyen fényel- 
nyelő festékréteg található, amely meg- 
akadályozza, hogy a látósejtek közt elsu- 
hanó fénysugarak visszaverődve szellem- 
képet idézzenek elő. 

A legmodernebb fényképezőgépekben 
csak a kazettát kell kicserélni, ha valaki 
fekete-fehér negatív helyett színesre akar 
dolgozni. Az élő kamerában egyszerre áll 
készenlétben mind a két , nyersanyag". 
Az emberi szemben 125 millió, pálciká- 
nak nevezett parányi látósejt érzékeli a 
fényerősség-változásokat, és 5 millió, 
csapnak mondott, egészen más alakú lá- 
tósejt fogja fel a különböző hullámhosz- 
szúságú színes sugarakat. A pálcikákkal 
szürkületben, a csapokkal nappal látunk. 
De az ideghártya , negatívja" nem egyfor- 
mán , szemcsézett" mindenütt. A szem- 
lencsével szemközti 0,6-0,7 mm átmé- 


rőjű darabkáján csak csapok zsúfolódtak 
össze. Itt az ideghártya bemélyül, és ezen 
a felületen, az ún. sárgafolton veszteség 
nélkül éri el a fény a csapokat. 

Ha egy könyvespolcra pillantunk, azt 
a könyvcímet tudjuk elolvasni, amelynek 
a képe éppen a sárgafoltra esik. Erről 
a területről kapja ugyanis agyunk a leg- 
élesebb és a legszíngazdagabb képet, hol- 
ott a többi könyv is benne van a látó- 
terünkben. Minthogy a sárgafolt éppen 
szemben van a szemlencsével, azt látjuk 
mindig a legélesebben, ami felé a szem- 
golyónkat fordítjuk. Ezért követi sze- 
münk például röptében a teniszlabdát, 
noha akkor is látnánk, ha meg sem moz- 
dítanánk szemgolyónkat. Így azonban a 
labda képe folyamatosan a sárgafolton 
marad, tehát állandóan éles kép kelet- 
kezik róla. 

Ezt azért jó tudni, mert a ,légtér- 
ellenőrző" állatok szemében jórészt fény- 
érzékelő pálcikák sorakoznak. Csapok 
hiányában így színtelen és életlenebb ké- 
pet látnak, viszont a megvilágítás erős- 
ségének változásából a legapróbb moz- 
gást is észreveszik. Az előrenéző állatok 
szemében több csap van, mint pálcika, 
a színes látás révén tehát a finomabb 
részleteket is megkülönböztetik. 

A madarak színekben tobzódó világá- 
ban különös légi-fényképezőgépek talál- 
hatók. Nappal valószínűleg az ő látásuk 
a legtökéletesebb az állatok között. Ideg- 
hártyájukon csak csapok sorakoznak, és 
legtöbbjüknek két sárgafolt van a sze- 
mében. Így egyszerre három tárgyat lát- 
hatnak élesen három különböző irány- 
ból: két oldalról a távoli képek egy-egy 
szemben a központi sárgafoltra esnek, 
ugyanakkor közelről is éles képet lát a 
madár maga előtt. Ilyenkor a fénysuga- 
rak az oldalsó sárgafoltra érkeznek, tehát 
az agyban térhatású kép alakul ki. 
A csirke vagy a pulyka szeméből azonban 


A vörös vércse két szemének vízszintes metszete. 
A kettős sárgafolt (1 és 2) lehetővé teszi, hogy 

a madár egyszerre három irányba nézzen. 

A központi fovcákkal (2) két tárgyat láthat 
oldalról, egymástól függetlenül élesen. A két 
oldalsó foveán (1) kialakuló kép a háromdimenziós 
látást teszi lehetővé 


A sólyom szemében két ponton keletkezik éles kép, 
így elvileg egyszerre háromfelé nézhet. Nem tudjuk, 
hogyan lát, de valószínűleg egyszerre csak 

egy irányba néz. Ha nagy magasságban kering, 
valamelyik szemével oldalra pillantva látja 
térképszerűen a tájat , végtelen" távolságra 
beállított szemlencséjével. Ha viszont lecsap 
áldozatára, már két szemét egyszerre használja 

a rövid távú térbeli látásra 

hiányzik az oldalsó sárgafolt. Ezért for- 
dítja el a fejét a csirke olyan mulatságo- 
san, mintha valami kérdésen tűnődne, 
amikor magot keres a földön. Szemében 
csak akkor keletkezik éles kép a központi 
sárgafolton. A sólyom viszont oldalsó 
, éleslátásával" már egy kilométer magas- 


ságból is észrevesz egy egeret, ami hat- 
szorosan múlja felül az emberi szem tel- 
jesítőképességét. 

A bagoly teljesen a térlátásra rendez- 
kedett be. Előrenéző szemeit már nem is 
tudja forgatni, mert szemmozgató izmai 
elsorvadtak. Ha élénken figyel, a fejét kell 


mer A 


al 


Nyugodtan néz a galamb a villamos hegesztőpáka vakító ívfényébe. Semmivel sem veszélyesebb 

ez számára, mint amikor a Napot látja órákon át. A legújabb vizsgálatok szerint szemében a csipkeszélű 
fésűszerv alkot , védő szemüveget". Ezenkívül szovjet kutatók megállapítása szerint látóideghártyája 
kisebb ingerrel válaszol, ha csőrének vonalától magasabb szögből érkeznek a napsugarak, mint ha 

alulról kapja a fényt. Ennek mintájára szerkesztették a jobboldalt látható tört vonalú védő szemüveget 

forgatnia, ebben viszont olyan ügyességre 
tett szert, hogy több mint egy kört tud 
vele leírni. Innen származik az a tréfás 
amerikai mondás, hogyan kell baglyot 
fogni: , Járd körül háromszor, így addig 
követ a szemével, míg ki nem tekeri saját 
nyakát, és a markodba hull." 

A madaraknak a gyors mozgásokat is 
pontosan kell érzékelniük. Ha a veréb le- 
száll egy ágra, ez számára legalább olyan 
sebesség, mintha egy sugárhajtású gép 
összekapná szárnyait, és egy lapos ház- 
tetőn landolna. Ilyenkor érdekes késlel- 
tető rendszerrel követi a madár szeme az 
elsuhanó képeket. Ideghártyáján egymás- 
tól távoli látósejtek kapcsolódnak ugyan- 
ahhoz az idegsejthez, így a villamos jelek 
egymáshoz képest késve indulnak az agy 
felé. Ezzel a trükkel több idő jut egy- 
egy kép részleteinek felismerésére. A ma- 
darak éleslátását valószínűleg az is elő- 
segiti, hogy ideghártyájukon nincs olyan 
érhálózat, mint az emlősök szemében, a 
fény tehát akadálytalanabbul jut el a látó- 
sejtekig. A vérerek egy vékony membrán- 
ban — a pectenben -— tömörülnek, és az 
ideghártya sejtjei ebből kapják táplálé- 
kukat. Ez az úgynevezett fésűszerv csak- 
nem teljesen átlátszó, s hogy tulajdonkép- 
pen mire jó, még ma is vitatkoznak rajta 
a kutatók. Egyesek szerint a Föld mág- 
neses erővonalait érzékeli a madár, s en- 
nek alapján tájékozódik a nagy őszi vonu- 
lások idején. 

1972-ben a California Egyetem két ku- 
tatójának vizsgálatai nyomán újabb el- 
mélet látott napvilágot, amely azt az el- 
képzelést támasztja alá, hogy a fésűszerv 
különös alakja optikai célt szolgál. A ku- 
tatók szerint mintegy , szemellenzőként" 
használják a madarak a pectent az állan- 
dó napsütésben. Megállapították, hogy a 
galamb fésűszerve az ideghártya külön- 
böző pontjairól visszaverődő erős fény- 
reflexeket fogja fel. A Nap képe ugyanis 


A titokzatos fésűszerv a madarak szemében 

a látóideghártya sejtjeinek vérellátásáról 
gondoskodik. De optikai feladatot is ellát: a nap 
vakító fényét tompítja a madárszemben. Fent 

a galamb, lent a bagoly szemének függőleges 
metszete 


állandóan ott villog az ideghártyán. Fé- 
nye olyan erős, hogy a hártyáról vissza- 
verődő sugarak bevilágítják az egész 
szemgolyó belsejét. A fésűszerv naper- 
nyőként borul a látógödör fölé, így tom- 
pítja a vakító fény-árnyék ellentétet. 


Ezerszemű rovarok 


Aki túlságosan tolakodó, azt mondják 
rá: , Szemtelen, mint a piaci légy." A ha- 
sonlat valóban találó, hiszen a legyek nap 
mint nap igazolják ezt. De miért olyan 
szemtelenek ? Nyilván természetesnek ve- 
szik, hogy nem lehet őket elkapni. Hiába 

Egyszerű lencsék tömege alkotja a házi légy összetett szemét. A középső V alakú sávon, amely 
elválasztja egymástól a két félgömb-szemet, érzőszőrök magasodnak. A felvétel térhatású 


elektronmikroszkóppal készült, 210-szeres nagyításban 


próbálunk gyorsan lecsapni valamelyikre. 
Az utolsó pillanatban könnyedén felröp- 
pen, és szélsebesen tovaszáll. Még hátul- 
ról is megközelíthetetlen: azonnal észre- 
veszi az óvatos kézmozdulatot. Persze 
könnyű a légynek! Olyan találmánnyal 
rendelkezik, amely több mint ötszázmil- 
lió éve öröklődik egyre finomodva a 
rovarok csaknem egymillió fajt felölelő 
osztályában. Az összetett szem az állat- 
világ legkülönösebb találmányai közé 
tartozik. 

A tv-kamerában egyetlen optikai len- 

cserendszer vetíti a képet a fényérzékeny 
lemezre. Ezen több mint félmillió parányi 
pontra bomlik a kép, hogy egy távoli 
képernyőn ismét egységes egésszé álljon 
össze. Elvileg olyan tv-kamerát is lehetett 
volna készíteni, amelyben apró fénygyűj- 
tő lencsék sora bontja fel a képet. Csak- 
hogy technikai szempontból ez túlságosan 
bonyolult megoldás. A rovarok mégis ezt 
választották. 

Két félgömb alakú szemük parányi 
szemek sorából áll. De az elvileg lehet- 
séges tv-kamerához képest a rovarok 


szerényebb keretek között dolgoznak: 
több ezer lencsével is megelégszenek. I 
Ezek az elemi szemek olyan finom- 
mechanikai remek művek, amelyekre még 
korunk mérnökei is elismeréssel pillan- 
tanak. Egy-egy 15-40 ezredmilliméter 
átmérőjű, fényszigetelt csövecskén a ki- 
tinburokból kialakult optikai lencse he- 

lyezkedik el. Alatta fénygyűjtő kristály- 3 
kúp, a cső alján pedig egy fényérző .. 
látósejtcsoport foglal helyet, amely vala- e. 
melyik idegroston át küldi villamos e. 
jeleit a rovar központi idegdúcába. A s 
légyszem félgömbjében 4-5 ezer ilyen 2. közi 
csőkamera (ommatidium) található, a 6 coca RRRRR" 
szitakötőében 12-13 ezer parányi távcső es 


sorakozik, a jelenleg ismert rekorder 


li EGK et. 


TERET HEZ EKET Ö3X 


Még korunk technikája sem tud ilyen parányi 
optikai szerkezetet készíteni, amilyen a rovarok 
összetett szemének egysége, a fényérzékelő 


A rovarok elemi szemeinek sora ugyanúgy bontja ommatidium. Száz ilyen parányi cső kötege nem 
pontokra a környezet képét, mint a tv-kamera. vastagabb egy gombostűnél. 1: kitinlencse, 

A különböző fényerősségű pontokból végül 2: kristálykúp, 3: fényvezető sejt, 

egyetlen képet lát a rovar, ahogyan a televízió 4: festéksejt, 5: a látósejt sejtmagja, 

képernyőjén is a világító foszforpontok sorából 6: látósejt, 7: fényérzékelő pálcikaszegély 
rajzolódik ki a kép (rhabdom), 8: tengelyüreg, 9: látóideg 

pedigatemetőbogár 30ezer ommatidium- 
mal. 

A képeslapokban időnként látványos 
fotók jelennek meg ezzel az aláírással: 
,Így látja a légy a világot." Parányi kép- 
kockák sorakoznak egymás mellett, és 
mindegyikben ugyanaz az éles kép lát- 
ható - például egy nyíló virág a párizsi 
Eiffel-torony előtt. Ezek a fényképek 
teljesen félrevezetőek. Egyetlen rovar sem 
látja így a világot. Az összetett szem nem 
parányi képek sorozatát állítja elő, ame- 
lyek önállóan 15 felismerhetők. Hiába van 
minden ommatidiumnak külön lencséje, 
a rovar csak egy képet lát, azt is elég 
homályosan. Minden egyes csőkamerája 
egy-egy részlet átlagos fényességét érzé- 


keli, s ezekből a képpontokból áll össze 
az egységes kép, akár a tv-képernyőn. 

A kutatók egy részének véleménye 
szerint minden egyes ommatidiumban 
fordított kép jelenik meg a környezet 
parányi részletéről, ahogyan az egyszerű 
üveglencse is megfordítja a képet. Ér- 
dekes, hogy a lencse és a kristálykúp 
optikai sugármenetét még ma sem isme- 
rik pontosan. Igaz, rendkívül nehéz ,,le- 
hámozni" egy rovar összetett szemének 
lencserendszerét. Néhány kutatónak 
mégis sikerült a bravúros művelet, de a 
mikroszkópos vizsgálatok sem adtak vá- 
laszt. Annyit mégis szemmel láthatóan 
bebizonyítottak, hogy az egyszerű len- 
csék sora alatt egy távoli izzólámpáról 


Áz összetett rovarszem kétféle elrendezése. A nappali rovarok appozíciós szemet használnak. Ebben 
minden fényérzékelő pálcikaszegély (rhabdom) csak a felette levő kristálykúpból kaphat fényt (1). 
Az éjjeli rovarok szuperpozíciós szemében a fényérzékelő pálcikaszegély lejjebb helyezkedik el, ezért 
több irányból is kaphat fényt, így világosabb képet lát a rovar (2) 

valóban egyetlen kép alakul ki. A kép- 


pontok szempontjából tulajdonképpen" 


mindegy, hogyan állnak, hiszen egy szür- 
ke korong képe sem változik meg, ha 
,fejre állítják". 

Az összetett szem fényérzékelő látó- 
sejtjei kétféleképpen helyezkednek el. Az 
úgynevezett appozíciós szemben közvet- 
lenül a kristálykúp alatt várja a fényt 
minden egyes látósejtcsoport, így mind- 
egyik a , saját" szemlencséjének megvi- 
lágítását érzékeli. A szuperpozíciós szem- 
ben a látósejtek rétege távolabb van a 
kristálykúpoktól, egy-egy csőkamerából 
tehát a szomszédos sejtekre is átszökhet a 
fény. Ezt a megoldást elsősorban az éjsza- 
kai rovarok alkalmazzák, mert így , több 
szem többet lát" alapon egyetlen lencse 
gyenge fénye több látósejtet ingerel egy- 
szerre. 

Azappozíciós összetett szemmel arány- 
lag éles, de fényszegény képet látnak a 
rovarok, a szuperpozíciós szem viszont 
világos, de életlen képet ad. Bámulatosan 
finom módszerrel S. R. Shaw amerikai 
kutató 1969-ben még azt is megmérte, 
hogyan oszlik el a fény az egyes látósejt- 
csoportokon az appozíciós és a szuper- 
pozíciós szemben. Egy háziméh és a fo- 
lyami rák összetett szemét vizsgálta. 
20-30 ezredmilliméter átmérőjű üveg- 
szállal vetített fényt az összetett szem 
egyes lencséire, és parányi tűelektróddal 
vezette el a megfelelő látósejtek villamos 
jeleit. Vizsgálatai alapján kitűnt, hogy a 
méh appozíciós szeme valóban tökéletes 
fényszigetelésű. Egy-egy ommatidiumból 
csak 0,1-1 százalék fény szűrődik át a 
szomszédos csőszemek látósejtjeire. A 
rák szeme viszont olyan fényképezőgép- 
nek bizonyult, amellyel még félhomály- 
ban is jó képek készíthetők. Egyetlen 
kitinlencséjének fényén nyolc szomszé- 
dos ommatidium látósejtcsoportja osz- 
tozik, így a beérkezett fénymennyiségnek 


csaknem a fele jut a környező sejtekre. 
A szuperpozíciós szemből tehát erősebb 
villamos jelek futnak az idegközpontba, 
ami szürkületben is lehetőséget nyújt az 
állat tájékozódására. 

A rovarok látásának élessége szorosan 
összefügg a gömbszem szerkezetével. A 
mozaikkép nyilván annál élesebb lesz, 


£ 


130 cm távolságból a méh ilyennek látja az 
üldögélő nyulat (fent). Kissé távolabb röppenve, 
2 méterről még homályosabbá válik a kép, 

mert kevesebb elemi lencsére esik a fény (lent) 

minél kisebb szöget zár be egymással 
két szomszédos elemi szem, hiszen annál 
finomabb részleteket különböztetnek 
meg a látótérben. H. Baumgartner német 
kutató már 1928-ban megmérte a méhek 
szemén ezt a legkisebb szöget, és 0,90- 
1,00 foknak találta. A legújabb látás- 
élesség-vizsgálatokból, amelyeket legyek 
és méhek előtt mozgatott csikokkal vé- 
geztek, pontosan ugyanez az érték adó- 
dott. Semmi kétség tehát: a méhek elké- 
pesztően rosszul látnak! Ha az ember 
például 6 méterről felismer egy virágot a 
réten, a méhnek 10 cm közelre kell 
jutnia, hogy ő is megtudja, milyen virág- 


ról van szó. Ennél távolabbról csak egy 
elmosódott színfoltot lát. A legyek sem 
büszkélkedhetnek élesebb látással, sőt 
ommatidiumaik elhelyezkedése alapján 
talán még rosszabbul is látnak. Az össze- 
tett szem ugyanis nem pontosan gömb 
alakú. A méhek szemén például vannak 
olyan részletek, ahol az elemi szemek 4 
foknál nagyobb szöget zárnak be egy- 
mással. 

Ha nem találta volna fel az ember a 
fényképezőgépet, az állatok szemének 
ismeretében is összeállíthatta volna. De 
az állatok birodalmában csak minden 
tizenhetedik állatfaj szeme működik a 


Egyszerre pillant az egész égboltra és a látóhatárra a különleges filmfelvevő gép, amelyet 
a rovarszem mintájára szerkesztettek 57 elemi kamerából. A Polyvision gömbmozit 1964-ben mutatták be 
a svájci Lausanne-ban 

fényképezőgép mintájára. A nagy több- 
ség összetett szemet használ! Miért ra- 
gaszkodtak hozzá a rovarok a törzsfejlő- 
dés folyamán? Nyilván valami előnye van 
számukra. Kipróbálhatjuk, hogyan lát- 
ják a világot, ha egy köteg műanyag 
szívószálon át nézzük környezetünket. 
A kép elég homályos. Ha azonban ide- 
oda mozgatjuk a szálköteget, a kép egy- 
szerre élessé és felismerhetővé válik. Ez 
tehát az összetett szem titka: mozgás 
közben használható. Akár a méh repül, 
akár hozzá képest mozog valami. 

A kétéltűek, a hüllők és a madarak is 
könnyen érzékelik a gyors mozgásokat, 
de nem olyan nagy a látóterük, mint a ro- 
varoké. Ha a méhet egy planetárium 
közepére ültetnék, nem kellene forgatnia 
a fejét, hogy a mesterséges égbolton 
sorban szemügyre vegye a csillagokat. 
Egyszerre látná csaknem az egész égbol- 
tot. S ha hirtelen egy hullócsillag tűnne 
fel, sokkal élesebben látná, mint az álló- 
csillagokat. 

E. T. Burtt és W. T. Catton angol 
kutatók ezt közvetlen méréssel is bebizo- 
nyították. Egy sáska látóidegsejtjeinek 
villamos jeleit vezették el, miközben az 
állat különféle mozgó tárgyakat figyelt. 
A sáska hatszor távolabbról ismerte fel 
a mozgó tárgyat, mint az állót. A méh is 
hatszor élesebben látja tehát a virágokat 
repülés közben, mint álló helyzetből, 
ami kétségtelenül segítséget nyújt számára 
a nektárforrások felderítésében. 

Az összetett szemek szerkezete már a 
mérnököketis megihlette. A repülőgépek 
sebességét eddig csak a környező leve- 
gőhöz viszonyítva tudták mérni. Változó 
erősségű szélben azonban nem pontosak 
az adatok. Egy újfajta sebességmérő mű- 
szer ezért a méhek összetett szemének 
mintájára működik. Az egyik , gépszem" 
a repülő orrában, a másik a farkán he- 
lyezkedik el. Mindkét szem a földet nézi, 


Repülés közben mutatkozik meg az összetett szem 
nagy előnye. Ami mozog a rovar előtt, sokkal 
könnyebben felismerhetővé válik, mint nyugalmi 
helyzetben. A levegőben szállva ez a sáska például 
hatszor messzebbre lát élesen 


miközben elektronikus áramkörök mérik 
azt az időt, amely alatt a talaj világos 
és sötét foltjainak képe azegyik szem látó- 
teréből a másikba suhan. Ha ezt az adatot. 
arányba állítják a gép magasságával, 
könnyen meghatározható a gépnek a 
földhöz viszonyított valódi repülési sebes- 
sége. A rovarok is ezt a módszert alkal- 
mazzák, így mindig tudják, milyen szél- 
ben érdemes még repülniük. Ha a szem- 
befújó szél eléri repülési sebességüket, jól 
érzékelik, hogy egy tapodtat sem moz- 
dul szemünkben a kép. Ilyenkor inkább 
leszállnak, és megvárják, amíg a szél eláll. 

A régi idők mozijában még 16 film- 
kocka pergett le másodpercenként, ezért 
tűnik olyan mulatságosan darabosnak 

az emberek mozgása a hajdani híradó 
felvételeken. Korszerű filmvetítőink 24 
kockát vetítenek másodpercenként, így a 
felvillanó állóképek már folyamatos moz- 
gássá olvadnak össze a szemünkben. 
Ebből a szempontból a rovarok érdekes 
képességgel rendelkeznek. Ha valamelyi- 
kük moziba menne, nagyon unatkozna, 
mert csak az állóképek sorát látná. Sőt az 
esti villanyfénynél röpködő légy is talán 
azon csodálkozik, miért alszik el a lámpa 
másodpercenként ötvenszer. Az össze- 
tett szemek látósejtjeiről elvezetett villa- 
mos áramok ugyanis azt mutatják, hogy 
a rovarok rendkívüli , időszeletelő" ké- 
pességgel rendelkeznek. H. Autrum mé- 
rései szerint a dongólégy például másod- 
percenként 300 felvillanást képes meg- 
különböztetni, de a háziméh sem marad 
el sokkal 250-265/mp-es érzékelésével, a 
szitakötő pedig 220 képet különböztet 
meg. Más mérések szerint a csótányok 
már a , lassú szeműek" közé tartoznak 
45—60/mp-es eredményükkel. Ők már elé- 
gedettek lennének, ha egy filmben 65 koc- 
ka peregne másodpercenként, mert folya- 
matos mozgást látnának. 

Néha a lassú mozgás felismerése is élet- 
be vágó lehet az állat számára, hiszen az 
ellenség sokszor lopakodva közeledik. Az 
összetett szem ebből a szempontból sem 
hagyja cserben az ízeltlábúakat. A kuta- 
tók mérései szerint az összetett szemű 
tarisznyarák egy faliórára pillantva nerm- 
csak a nagymutató mozgását látja, hanem 
még az órajelző kismutató járását is érzé- 
keli. Sőt ennél négyszer lassúbb mozgá- 
sokat is észrevesz! 


Itt a piros! Hol a piros? 


Milyen gyönyörűek a piros trópusi virá- 
gok! Ezer szin közül is ezek vonzzák leg- 
jobban az ember tekintetét. A méhek vi- 

szont rájuk sem hederítenek ! Ha a köny- 
nyedén lebegő kolibrik nem látogatnák 
meg ezeket a virágokat, nem jutnának 
hozzá a megtermékenyítő virágporhoz. 
De miért nem mutatnak érdeklődést a 
méhek a piros virágok iránt? Mert nem 
látják a vörös szint! Szemük érzéketlen a 
600 nm-nél nagyobb hullámhosszúságú 
fénysugarakra (nm — nanométer, a méter 
ezermilliomod része). Holott az ember 
még a 760 nm-es vörös sugarakat 15 érzé- 
keli. De amit a méhek elvesztettek a 
szinképtartomány egyik végén, bepótol- 
ták a másikon. Nemcsak az ibolyakék 
színeket veszik észre, hanem az ibolyán- 
túli sugarakat is, amelyek számunkra már 
láthatatlanok. 

A piros pipacsok még így sem marad- 
nak beporzatlanok, mert a vörös sugara- 
kon kívül az ibolyántúli sugarakat is 
visszatükrözik a napfény szivárványszín 
keverékéből, s ezzel vonzzák a méheket. 
A fénylőn sárga gólyahír szinte játszik a 
fénnyel: szirmai elnyelik, porzói pedig 
visszaverik a napfény ibolyántúli sugarait. 
Így ha arra száll a méh, csillogó ibolyán- 
túli gyűrűt lát a virág közepén. 

Még a rovarok udvarlásában is szere- 
pet játszik a különös színlátás. Van egy 
lepkefaj, ahol a hím és a nőstény a mi 
szemünkben egyformán zöld színűnek 
tűnik. De a lepkék szemében nem! 
Ibolyántúli fényben mindketten más szí- 
nűnek látszanak, azt is mondhatnánk, 
hogy a lány szőke, a fiú meg barna, így 
már távolról felismerik egymást. A fehér 
lepkék lebbenő világos szárnyai láttán 
sem tudja megmondani a leggyakorlot- 
tabb biológus sem, hogy melyik a hím, és 
melyik a nőstény. A legújabb kutatások 
szerint a hímek felső szárnyának vala- 
melyik része visszaveri a napfény ibo- 
lyántúli sugarait, a nőstényé viszont nem. 
Egy libegve közeledő lepke láttán tehát 
egy nőstény már messziről megállapít- 


Ahogyan az ember látja a gólyahír virágait (balra), és ahogyan a rovarok (jobbra) T. Eisner 
amerikai professzor fényképei szerint. Az utóbbi felvétel ibolyántúli sugarakra érzékeny 
fényképezőgéppel készült. Nemcsak a porzók nyelik el ezeket a rövid hullámhosszúságú sugarakat, 
hanem a szirmok töve is. Ebből alakul ki a sajátságos mintázat 


hatja, hogy egy barátnő vagy egy ud- 
varló száll-e felé. 

Minthogy a Nap fehér fényében a zöl- 
dessárga színű sugarak záporoznak a 
Földre a legnagyobb energiával, az ember 
színérzékenysége is úgy alakult, hogy az 
560 nm hullámhosszúságú zöldessárga 
színből veszi észre a legfinomabb árnya- 
lati különbségeket. Színlátásunk tarto- 
mánya egyébként a 360 nm hullámhosz- 
szúságú ibolyakék sugarakkai kezdődik, 
és a kék, zöld, sárga színen át tart a 720 
nm hullámhosszú vörös színig. Noha az 
ibolyántúli sugarakat nem látjuk, bőrünk 
ezektől a láthatatlan sugaraktól bar- 
nul le. 

Az erdei hangyák nálunk valami- 
vel sötétebb színben látják a világot. 


Egy hangya portréja. 170-szeres nagyításban. 
Elsősorban tapintással és illatok alapján 
tájékozódik, ezért összetett szeme aránylag kicsi. 
Akár a többi rovar, érzéketlen a vörös szinre, 
viszont kitűnően látja az ibolyántúli sugarakat 

W. Treen karl-marx-stadti kutató hallat- 
lanul finom elektródokkal végzett méré- 
seiből tudjuk, hogy az 510 mm-es tiszta 
zöld színre a legérzékenyebbek. A vörös 
színárnyalatokat a többi rovarhoz ha- 
sonlóan ők sem látják, de érzékenységi 
tartományuk hozzánk hasonlóan a sötét 
ibolyakék szinnél ér véget. Még a sárga 
színnek is négyszer fényesebbnek kell 
lennie a leghalványabb zöldnél, hogy 
egyáltalán észrevegyék. 

T. H. Goldsmith amerikai kutató vil- 
lamos mérései szerint a háziméhek szín- 
érzékenységi csúcsa a 400 nm hullám- 
hosszúságú sötétibolyakék egyik árnyala- 
tában van. K. Daumaer és E. Heintz 
vizsgálatai viszont azt mutatják, hogy ez 
a csúcs éppen a számukra még látható 
ibolyaszín határán mozog. El sem tudjuk 
képzelni, milyen furcsának látják a méhek 
a világot! A 320-340 nm körüli ibolyán- 
túli sugarakat két-háromszor könnyeb- 
ben észreveszik, mint a kéknél világosabb 
színeket. Valószínű, hogy egy égő kvarc- 
lámpa sokkal vonzóbb látvány számukra, 
mint a legtündöklőbb piros tulipán. 

A halak színes látásához sem fér két- 
ség, hiszen a párkeresés időszakában 
többek között ragyogó színeikkel vonják 
magukra a másik nem figyelmét. Ugyan- 
így pompáznak a madarak is, sőt a 
kutatók véleménye szerint az a tény, 
hogy a levegő lakóinak szemében csak 


színérző csapok vannak, valószínűleg . 


döntő segítséget nyújt számukra a távoli 
éleslátásban a színes részletek megkülön- 
böztetésével. A békák és a gőték a leg- 
újabb vizsgálatok szerint ugyancsak 
különbséget tesznek a színek között, de 
a zöld szín többet mond nekik, mint a 
kék. A sárga és a vörös színre ügyet sem 
vetnek, mert érzéketlenek ezekre a hul- 
lámhosszúságokra. Az emlősállatok is 
megkülönböztetnek bizonyos színárnya- 
latokat, de csak a majmok rendelkeznek 

kifejezetten jó színlátással. Érdekes, hogy 
még a , napszemüveg" sem ismeretlen 
találmány az állatvilágban. A madarak 
szemének ideghártyájában színszűrő olaj- 
cseppek találhatók, amelyek valószínűleg 
kissé letompítják az ég harsány kékjét, és 
kiemelik a többi színt, így még tarkábbnak 
és részletdúsabbnak látják a világot, mint 
az ember. 

Maxwell, a nagy elméleti fizikus 1859- 
ben látványos bemutatóval ejtette ámu- 
latba az angol tudományos akadémia 
tagjait. Kisérlete azt szemléltette, hogy 
három egyszerű szín — a vörös, a zöld és 
az ibolyakék - egymásra vetítve fehér 
színt ad, s ebben a szivárvány valamennyi 
színe megtalálható. Ugyanígy három 
alapszínű festékből bármilyen szin előál- 
lítható, csak a keverési arányt kell jól 
megválasztani. Tulajdonképpen ez a fel- 
ismerés teremtett alapot a színes fényké- 
pezésnek is. Ma már a 0.2 mm vastag 
fényérzékeny színesfilm-bevonatban öt 
réteg húzódik : legfelül a kék fényre érzé- 
keny szemcseréteg, alatta a sárga szín- 
szűrő hártya található, amely a tovább- 
haladó fényből elnyeli a felesleges kék 
sugarakat, majd a zöld színre, alatta 
pedig a vörös színre érzékeny réteg he- 
lyezkedik el. Végül az utolsó sáv a meg- 
maradt fényt is elnyeli. Ha fényképezés 
után a filmet előhívják, és a festékszem- 
cséket rögzítik, kész a ragyogó színes 
diapozitív. 

A kutatók egyre több bizonyítékkal 
támasztják alá azt a feltevést, hogy az 
állatok hasonló módon háromféle festék 
fényelnyelő hatásának köszönhetik szín- 
érzékenységüket a teljes színképtarto- 
mányban. W. B. Marks amerikai kutató 
például az aranyhalak szemének látó- 
sejtjeiben háromféle színérzékelő csapot 
fedezett fel. Ezek külön-külön a vörös, a 
zöld és a kék színre érzékenyek, de nem 
egyenlő mennyiségben találhatók az 

Furcsa módon észre sem veszik a piros szint a rovarok, viszont az ibolyántúli sugarakat - amelyek 

értékci 0-tól 1-ig mutatják a kísérletek során mért válaszok százalékát. (Az egyes pontok azt a szint 


jelzik, amellyel a kutatók az egyes rovarokat megvilágítva vizsgálták) 

ideghártyán, hanem 2: 4: 1 arányban, te- 
hát két vörösérzékelő csapra négy zöld- 
érzékelő ésegy kékérzékelő jut. Így köny- 
nyen elképzelhető, hogy az aranyhal 
szeme a zöld színnek megfelelő hullám- 
tartományra a legérzékenyebb. D. Burk- 
hardtés H. Autrumnémetkutatók viszont 
a dongólegyek családjába tartozó rova- 
rok összetett szemét vizsgálták, s egy- 
egy csőkamerában 5 zöld, 1 kék és I sár- 
gászöld színre érzékeny látósejtet talál- 
tak. Ez nincs ugyan összhangban a legyek 
ismert színérzékenységi hullámtartomá- 
nyaival, de arra utal, hogy az állatok 
szemében valamennyi szín a három 
alapszin-érzékelő látósejt villamos össz- 
játékából válik felismerhetővé. 


Ha leszáll az éj 


Sem ember, sem állat nem lát teljes 
sötétben. Még az éjjeli állatok sem. De 
hol van teljesen sötét a természetben? 
A Hold lámpása állandóan világít, fénye 
még a felhőkön is átdereng. Azok az 
állatok, amelyek a napfény eltűnése után 
még nem térnek nyugovóra, vagy éppen 
akkor kelnek, a törzsfejlődés évmilliói 
alatt olyan különleges fényképezőgépre 
tettek szert, amely a leghalványabb fény- 
sugarat sem hagyja elveszni, hogy minél 
világosabb kép keletkezzék a szemben. 

Szürkületkor teljes objektívnyílással 
kell fényképezni. Ugyanígy tágul ki az 
állatok pupillája is. A technika alkotta 
fényrekesznek csak az a hibája, hogy 
amikor nappali verőfényben ezer-tízezer 
milliószorosra növekszik a fényerősség, 
nyílása nem szűkíthető eléggé. Az éjjeli 
állatok jobb fényrekeszt használnak. Ez 
a tág köralakból keskeny réssé szűkíthe- 
tő, sőt elzárhatja teljesen a fény útját. Az 
életmód azonban rányomja bélyegét a 
pupillára is: a vadállatok szemében füg- 

gőlegesen zárul össze, a növényevők, a 
patások szemében viszont vízszintes rést 
alkot, így nem korlátozza az életfontos- 
ságú nagy látóteret. 

A tigrisvadászok sokat tudnának me- 
sélni az éjszakai szemekről. Nem éppen 
kellemes érzés, amikor néhány lépés 
távolságból zöldesen világító, kísérteties 
szempár tűnik fel. De nem kell ezért a 
látványért a dzsungelbe menni. A macs- 
kák szeme néha ugyanúgy világít, mint a 
vadállatoké. Valóban világít? Nem, ez 
költői túlzás. Csak a ráeső fényt veri 
vissza, mint a sorompóra szerelt , macs- 
kaszem". Az éjjeli állatok szeme ugyanis 
kétszer használja fel a fényt. Amikor a su- 
garak elhaladnak a látósejtek mellett, 
nem nyelődnek el az ideghártya festékré- 
tegében, hanem egy fényvisszaverő ré- 
tegbe ütköznek. Ez a tükör (a tapetum) 
ismét visszaküldi a sugarakat a látósejtek 
közé, így az állat világosabb képet lát, 
mint ami a valóság, mert minden látósejt 
kétszer erősebb megvilágítást kap. 

Azt is tudja minden fotóamatőr, hogy 
szürkületben már használhatatlanok a 
színes negatívok. Inkább nagy érzékeny- 
ségű fekete-fehér negatívra kell fényké- 
pezni. Az állatok szürkületi látóképessé- 
ge is attól függ, mennyi fekete-fehér érzé- 
kelő pálcika-látósejt helyezkedik el sze- 
mükben. A madaraknak például csak 
, Színes negatívjuk" van (ideghártyájukon 


. csupán színérzékelő csapok sorakoznak), 


ezért válnak vaksivá a sötétben. Nem is 
várják be az éjszakát, hanem napnyugtá- 
val térnek aludni. A bagoly viszont az 
esti szürkületben indul vadászatra. A 
törzsfejlődés során szemében a pálcika 
alakú látósejtek kerültek többségbe, így 
félhomályban százszor érzékenyebb a 
szeme, mint az emberé. 

Azéjjelierdőt járó vadászok jól tudják, 
hogy ha alaposabban akarnak szemügyre 
venni valamit a félhomályban, akkor 

mellé kell nézniük. A megszokott pillan- 
tással ugyanis a kép a szemideghártya 
éleslátási területére, a sárgafoltra, a fo- 
veára esik. De itt nincsenek fényérző 
pálcikák, csak színérző csapok. A sötét- 
ben tehát még egy vakfolttal gyarapodik 
a szem. A baglyot nem fenyegeti ez a 
kinos meglepetés, hogy látóteréből eltű- 
nik a kiszemelt áldozat képe. Bármerre 
nézhet: szeméből hiányzik a csapok al- 
kotta színérzékelő sárgafolt. 

A vízben élő állatok érdekesen válta- 
nak át a színes látásról fekete-fehérre. Ha 
gyengül a világítás, szemük ideghártyá- 
jában a csapok hátrahúzódnak, a pál- 
cikasejtek pedigelőrenyomulnak. Hason- 
ló fényérzékenység-növelő módszerrel 
dolgoznak az éjjeli rovarok. Nappal a 
szuperpoziciós szem minden kis cső- 
kamerájában is közvetlenül a kristálykúp 
alá húzódva helyezkednek el a látósejtek. 
Amikor azonban leszáll az este, a fény- 
érzékeny sejtek hátratolódnak. Így min- 
den ommatidiumból a környező látósej- 
tekre is jut fény. 

A legújabb elektronmikroszkópos fel- 


Minél gyengébb fény éri az újfajta napszemüveget, 
annál jobban kivilágosodik. Így mindig 
változatlan mennyiségű fényt enged át. 

A Corning-üveggyár lencséjéhez hasonlóan az éjjeli 
rovarok szeme is ősidők óta így alkalmazkodik 

a félhomályhoz 

vételek alapján még egy furcsa dolog de- 
rült ki az éjjeli rovarok 15-40 mikron (a 
mikron a méter milliomodrésze) átmérőjű 
kitinlencséiről.  Felületük nem olyan 
sima, mint ez egy optikai lencsétől elvár- 
ható! Parányi dudorok borítják, csöpp- 
nyi cornea-tűk, ahogyan felfedezőjük, 
C. G. Bernhard svéd kutató elnevezte 
őket. Mindössze 0,1] mikron vastag és 
0,2 mikron magas átlátszó dombocskák. 
Egy-egy ommatidium kitinlencséje az 
összetett szemen alig nagyobb egy haj- 
szál keresztmetszeténél, de ha millió- 
szorosan felnagyítanánk, 15-40 méter 
átmérőjű óriás üveglencse lenne belőle. 
Most képzeljük el, hogy valaki 10 cm 
magas üvegpoharakat ragaszt erre a len- 
csére, de a poharak is tömör üvegből van- 
nak. Ezek a cornea-tűk ! 

Nyoma sincs a cornea-tűknek a nap- 
pali rovarok elemi szemlencséin. A szita- 
kötök, a méhek, de még a bogarak 
kitinlencséinek felülete mindig tökélete- 
sen sirna. 

Miért van szükségük az éjjeli rovarok- 
nak ezekre a különös , recés" lencsékre? 
A kutatók sejtették, hogy a különös dom- 
borzat egy-egy kitinlencse fénygyűjtő ké- 
pességével kapcsolatos. De lehetetlen fel- 
adat lett volna , lereszelni" a dudorokat, 
hogy a sima felületű lencsével végezzenek 
összehasonlító méréseket. Ezért méh- 
viaszból és parafinból felnagyított mo- 
dellt szerkesztettek, ésennek arányában a 
fényhullámokat is mikrohullámokkal he- 
lyettesítették. 

A besugárzási kísérletek meglepő ered- 
ményre vezettek: a cornea-tűk javítják 
a kitinlencsék fényelnyelő képességét! 
Minden optikai üveglencsének az a nagy 
hibája, hogy a fény egy részét visszaveri. 
Ezért vonják be leheletvékony réteggel a 
fényképezőgépek objektívját, mert ez az 
úgynevezett T-réteg átmenetet képez a 
levegő és a lencse törésmutatója között. 


Így kevesebb fényt tükröz vissza a felület, 
több fény haladhat át a lencsén. 

Azéjszakai rovarok más megoldást vá- 
lasztottak, s a kutatók matematikai leve- 
zetései alapján kitűnt, hogy a tűk mérete, 
egymástól való távolsága megdöbbentően 
egyezik az elméletileg számított ideális 
értékekkel. Ezekről a lencsékről a lehető 
legkevesebb fény tükröződik vissza, és a 
lehető legtöbb fény halad át rajtuk. Ilyen 
módon az éjjeli lepkék, a recésszárnyúak 
és a síkszárnyúak rendjébe tartozó rova- 
rok körülbelül 5 százalékkal több fényt 
gyűjtenek szemükbe, mint más rovarok. 
Ez a , szabadalom" tehát szintén javítja 
látásukat a félhomályban. 

Ellenőrző mikroszkópos vizsgálatok- 
kal is meggyőződtek arról a kutatók, 
hogy például a háziméh szeme sokkal 
több fényt ver vissza, mint egy éjjeli 
rovaré. S ennek nemcsak a látásban, 
hanem a rejtőzésben is fontos szerepe 
van. A nappal alvó lepkék nagy veszély- 
ben forognak, ha szemükön megcsillan a 
fény, a cornea-tűk viszont elősegítik tö- 
kéletes rejtőzködésüket, mert a leggyen- 
gébb áruló sugarat is elnyelik. 

A rovaroknak ezt a találmányát ma 


Holdvilágos éjszakán 500 méter távolságban egy 
emberalak már láthatatlan. A holdfénytávcsővel 
azonban felismerhető. Elektronikus optikai egysége 
45000-szeresen erősíti fel a fényt 


még nem utánozza a technika, de a 
korszerű tv-kamerák segítségével már 
sikerült olyan holdfénytávcsövet készí- 
teni, amely a leggyengébb fénysugarakat 
is felerősíti villamos jelek alakjában, s a 
készülék keresőjében már nappali vilá- 
gosságú kép jelenik meg. Sőt korunk 
technikája a hősugarakat is felhasználja. 
Ezek a kamerák még koromsötétben is 
kitűnően látnak, mert annál világosabb 
kép keletkezik bennük, minél több hőt 
sugároz egy tárgy vagy egy élő test. Az 
állatok éjszakai viselkedésének megfigye- 
lésére mégsem kell ilyen bonyolult beren- 
dezést használni. Elég egy vörös lámpát 
meggyújtani. 


Lámpagyújtás luciferinnel 


Meleg nyári estéken az előkelő japán 
éttermek tulajdonosai azzal kedvesked- 
nek vendégeiknek, hogy ezerszámra hin- 
tik szét a szentjánosbogarakat, s a leve- 
gőben villogó apró lámpások különös- 
romantikus hangulatot keltenek. A keleti 
néphit még ma is azt tartja, hogy ezek az 
apró lámpások a szegény diákok mécse- 
sei. Valóban olcsó kis mécsesek, de 
bionikai szempontból rendkívül érdeke- 
sek, mert egy hasznos szabadalom titkát 
őrzik: a hideg fény előállításának legtö- 
kéletesebb módszerét. Persze a szentjá- 
nosbogarak nem egyedülállóak ezzel az 
állatvilágban. Dél-Amerika keleti part- 
vidéke mentén hajózva Darwin már a 
múlt században ezt írta naplójába: ,.M1I- 
kor a Platától kissé délre vitorláztunk, 
egy sötét éjjelen csodás és gyönyörű 
látványban részesített a tenger. Friss 
szellő fújdogált, s a felület minden része, 
melyet nappal tajtékozni láttunk, most 
halvány fényben izzott. A hajó elöl két 
folyékony foszfortarajt vágott, hátul meg 
tejlehér nyomot hagyott. Ameddig a 

szem ellátott, minden hullámhegy vilá- 
$os volt, s a horizont fölötti ég az eleven 
lángok visszavert fényétől szintén nem 
volt olyan vaksötét, mint a fejünk fö- 
lött." 

A tengeri tűzijátékot rendszerint pará- 
nyi véglények idézik elő, de se szeri, se 
száma az állatvilágban a különféle eleven 
fényforrásoknak, amelyeknek egyetlen 
közös tulajdonsága, hogy hőfejlődés nél- 
kül bocsátják ki a fényt. Bizony messze 
elmarad ezektől a mi jó öreg izzólám- 
pánk! A felhasznált villamos energiának 
mindössze 2 százalékát alakítja látható 
fénnyé, legnagyobb részét, 65 százalékát 
láthatatlan hősugarak alakjában szórja 
szét, a maradék 33 százalék sugárzással 
pedig az üvegburát melegíti. 


A mélytengeri Vinciguerria halfaj a hasi oldalán 
hordja világító jelzéseit. A pontok sorában vegyi 
reakció útján keletkezik a hideg fény - ez 

a biolumineszcencia 

Érthető, hogy a kutatókat régóta 
nyugtalanítja azállatok keltette hidegfény 
- a biolumineszcencia — problémája. 
Furcsa módon már egyes sejtek is képesek 
fénykibocsátásra, ez a legelterjedtebb 
világítási módszer. Az úgynevezett foto- 
citák rendszerint a halak bőrébe ágyazva 
helyezkednek el, s olyan jellegzetes dísz- 
kivilágítást adnak, mintha éjszakában 
úszó sétahajó volna a hal. Más esetekben 
a táplálkozást segíti ez a fény. A kardfogú 
viperahalnak például a felső szájpadlásán 
sorakozik 350 apró lámpácska, s mint- 
hogy a halak - ma is megfejthetetlen 
módon - vonzódnak a fényhez, csak a 
száját kell kitátania, hogy beszállingóz- 
zanak rajta a kíváncsi áldozatok. Más 
víziállatok valóságos zseblámpát horda- 
nak maguknál, amelyben a világító sejtek 
mögött fénytükröző felület, előtte pedig 
színszűrő és kristálylencse található. 

Egyes szépia- és tengerikagyló-faj hi- 
deg fényű oldatot képes kibocsátani ma- 
gából, és ez világító felhőként lebegve 
zavarja meg támadóját. Bizonyos halak 
viszont világító baktériumokat tűrnek 
békésen, így gondoskodnak maguknak 
megfelelő fényforrásról. Ezek a millimé- 
ter ezredrészénél nem nagyobb bakté- 
riumok csak gyenge fényt bocsátanak ki, 
ötventrilliót kell összegyűjteni belőlük, 
hogy egy gyertya fényével vetekedjenek. 
Az édesvízi állatok, néhány kivételtől 
eltekintve, nem világítanak, bár sokszor 
közeli rokonságban vannak azokkal a 
fajokkal, amelyek a tengerben élve hideg 
fényt bocsátanak ki. 

A biolumineszcencia titkának megfej- 
tésében R. Dubois Írancia professzor 
tette az első tapogatózó lépéseket a múlt 
században. Kimutatta, hogy nemcsak a 
fúrókagylók, hanem hidegvizes kivona- 
tuk is néhány percig világít. A különös 
anyagot, amely a fényt kibocsátja, a 
bibliai fényhordozó Lucifer nevéről luci- 


ferinnek keresztelte el. Minthogy a vegyi 
fénykeltés mindig oxidáció következmé- 
nye, így a luciferin is oxigénnel egyesülve 
bocsát ki (fényt. De a víz vagy a levegő 
oxigénjével nem hajlandó rögtön egyesül- 
ni, csak akkor, ha egy másik anyag, 
valamilyen katalizátor is jelen van, amely 
rábírja a kémiai reakcióra. Ezt az anya- 
got, bár Dubois nem ismerte összetételét, 
elnevezte luciferáznak. 

A biokémikusok vizsgálatai szerint 
sokféle luciferin létezik. Mindegyiknek 
más a vegyi összetétele, amit kibocsátott 
fényük színképelemzése árul el. Csak a 
hatvanas évek elején sikerült a világon 
először két japán kutatónak vegytiszta 
kristályos alakban is előállítani lucife- 
rint. Ehhez több mint négyezer világító 
halat dolgoztak fel, hogy egy tűhegynyi 
anyagot kapjanak, amely már behatób- 
ban elemezhető. 

A szentjánosbogarak luciferinjének 
szerkezeti képlete ma már pontosan 
ismert. Ez az anyag csak akkor világít, ha 
a potroh idegnyalábjából villamos kap- 
csolási jelzés fut a , lámpába". Ilyenkor az 
idegvégződések az acetilkolin nevű ve- 
gyületet bocsátják a fénysejtekbe, ennek 
hatására a luciferin más vegyületek gátló 
hatása alól felszabadulva reakcióba lép a 
légzőcsöveken odaszállított oxigénnel, és 
világítani kezd. E villogó jelzések alapján 
a párkeresésre induló rovarok könnyen 
felismerik egymást az éji sötétben. 

A luciferin oxidációja a leggazdaságo- 
sabb fénykeltő mód az élő természetben: 
minden egyes luciferinmolekula elbom- 
lásakor egy foton keletkezik (a fény leg- 
kisebb energiaegysége). Ezek szerint a 
szentjánosbogár a lehető legjobb hatás- 
fokkal alakítja át a kémiai energiát fény- 
energiává. De az utóbbi években a vegyé- 
szek sem tétlenkedtek. Hatévi kutató- 
munka után az amerikai Du Pont vegy- 
ipari cég szakemberei 1968-ban PR-155 


Villanykörte módjára világít a lombik, pedig 
nincsen benne izzószál. Csupán luciferint és 
luciferázt öntöttek össze benne a vegyészek. 
A hideg fény előállításának ezt a módszerét 
a természettől tanulták 


jelzéssel olyan vegyületet állítottak elő, 
amely oxigén hatására szintén hideg fényt 
bocsát ki. Ha ezzel a folyadékkal szövete- 
ket itatnak át, a légszigetelt csomagjuk- 
ból kivett szalagok két-három órán át 
világítanak. Fényáramerősségük nem is 
olyan kicsi: egyenként több mint négy 
gyertya fényével világítanak. Az új anyag 
nemcsak folyékony, hanem aeroszolos és 
tubusos alakban is forgalomba kerül, így 
bármilyen anyag világítóvá tehető vele. 
Ha például tintában oldják fel, sötétben 
lehet vele levelet írni. Az állatvilágban is 
voltaképpen üzeneteket közvetítenek a 
hideg fények, csak sokkal egyszerűbb 
, nyelven". E jelzések értelmének megfej- 
tése már a kutatások új ágába vezet. 

Táncoló felderítők 


A gyakorlott elefántvadászok jól tudják, 
hogy ha a lomha hústorony vízszintesen 
vagy kissé ferdén felfelé tartja ormányát, 
ez nem jelent jót: az állat rettenetesen 
dühös, és bármelyik pillanatban támad- 
hat. Ha viszont lelógatja ormányát, vagy 
kissé visszakunkorítva játszik vele, zavar- 
ban van vagy fél. Tinberg angol kutató 
saját megfigyelései alapján miniszótárat 
állított össze az elefántok jelbeszédéből, 
sezis bizonyítja, hogy alátás is lehetőséget 
nyújt az állatok , beszédére". Persze csak 
szük keretek között. Mozdulataikkal in- 
kább magukról mondanak el valamit, 
rendszerint hangulataikat fejezik ki, mint- 
sem a másik számára is használható 
értesülést adnának tovább. A mozdula- 
toknak elsősorban az udvarlásban van 
jelentőségük, a halak és a madarak való- 
ságos ősi koreográfia alapján mozognak. 
De a legcsodálatosabb táncot a méhek 
lejtik. S nem is párkereséskor, hanem 
munka közben! Róluk derült ki először, 
hogy mozdulataik jelbeszéde felér egy 
apróhirdetéssel. K. Frisch német profesz- 
szor immár három évtizede tanulmá- 
nyozza a méhek táncbeszédét, s még 
egyre újabb részleteket fedez fel. 

Ha a háziméhek kaptárától távol cuk- 
ros vízzel telt csészét helyeznek el, ez 
néhány napig érintetlenül áll. Ám amikor 
valamelyik méh rátalál, és visszatér a 
kaptárba, hamarosan újabb felderítők 
jelennek meg, egy órán belül pedig már 
több száz méh nyüzsög szorgalmasan az 
édesség körül. 

Ha három cukros csészét helyeznek el 
egyszerre, de az első felderítő csak a kap- 
tárhoz legközelebbit veszi észre, a többi 
méh, amelyik később érkezik, szintén a 
legközelebbi csészéhez repül. Mindez azt 
bizonyítja, hogy a felderítő méh vala- 
milyen módon hírt ad társainak az új 

táplálékforrásról. De hogyan közli ennek 
irányát és távolságát? 

A kaptár előtti dobogón különös tán- 
cot jár. Potrohát csóválva 8-as alakú 
hurkokat rajzol olyan módon, hogy a 
nyolcas középső szakaszának iránya a 
lelőhely felé mutat. Az irányjelzésnek 
azonban van egy bonyolultabb változata 
is. Hűvös időben a felderítő a kaptár fél- 
homályába húzódva, a függőleges falon 
járja el ugyanezt a táncot. Ilyenkor tánc- 
nyolcasának középső hullámos szakasza 
akkora szöggel tér el a függőlegestől, 
mint amekkora szöget a nektár ésa Nap 
iránya zár be egymással vizszintesen a 
kaptárból nézve. Ha például a Nap suga- 
raitól balra 60 fokos szögben van a 
viráglelőhely, a függőlegestől is 60 fokos 
szögben tér el balra a nyolcas csóvatánc 
középső szakasza. 

A táncrepülésről készített filmfelvéte- 
lek elemzése derített fényt erre a különös 
hírközlési módszerre. Sőt később Frisch 
professzorés munkatársai még a méheket 
is becsapták egy parányi méh-utánzatú 
szerkezettel. Csóvatánccal mozgatták a 
kaptárban, és a méhek megértették az 
üzenetet. Pontosan azt az irányt válasz- 
tották startoláskor a kaptár előtti dobo- 
gón, amelyikről a gép-méh ,beszélt" 
nekik. 

De nemcsak a lelőhely irányát, hanem 
a távolságát is jelzi a csóvatánc. Minél 
közelebb van a nyíló rét a kaptárhoz, 
annál gyorsabban mozgatja potrohát a 
a felderítő. Teste hullámokat rajzol a 
nyolcas középső szakaszán, s ezek szapo- 
rasága jelzi a távolságot. Frisch professzor 
mérései szerint, ha a háziméh 15 másod- 
perc alatt 9,5 hullámot ír le potrohával, 
ez a többiek számára azt jelenti, hogy a 
nektárforrás 100 méter távolságban van. 
Ha csak 4,8-szer csóválja potrohát a 
nyolcas középső részén, ez 1 kilométert 
jelent, 11 kilométer távolságot pedig 


A kaptár előtt a bejáratnál táncoló méh 
a középső hullámsorozattal a nektárlelőhely 
irányába mutat (1) 


Hűvös időben a felderítő a kaptárban 
függőlegesen járja el táncát a lépen. 
Ekkor a függőleges egyenessel lezárt 
szög jelzi a táplálék irányát (2) 


hullám /15mp 

A csóvatánc során potrohát lengetve hullámokat 
ír le a kettős hurok közepén a felderitő méh. 
Minél gyorsabban rezeg a potroha, annál közelebb 
van a viráglelőhely. A hullámok száma 

(15 másodperc alatt) a várható út hosszát jelzi 

a többieknek 

mindössze 1,4 hullámhosszúsággal jelez 
negyedperc alatt. 

Amikor Salzburg közelében egy hegy- 
gerinchez közel végezték a kísérleteket, 
és a nektárt tartalmazó csészét a hegy 
túlsó oldalán helyezték el, még furcsább 
dolgot vettek észre. Az első felderítő 
visszatért a kaptárba, és csóvatáncával, a 
biológusok legnagyobb meglepetésére, a 
hegyen át mutatta az irányt, mintha vala- 
milyen láthatatlan térképet szemlélne. 
De még megdöbbentőbb volt, hogy nem 
azt a távolságot jelezte, amelyet a hegy- 
gerinc megkerülésével tett meg, hanem 
légvonalban adta meg a távolságot. A fel- 
derítő , jelentése" után a méhek azonnal 
kirepültek. Vízszintesen szállva szépen 
megkerülték a hegyet, és habozás nélkül 
rátaláltak a nektáros csészére. A tájé- 
koztatás annyira pontosnak bizonyult, 
hogy a méhek mindössze 2,5 fokot hibáz- 
tak, amikor a nektárforrás felé repültek. 

A kísérletsorozat folyamán különböző 
helyekre rakták a csalogató csészét, ami- 
kor egy alkalommal újabb meglepetés kö- 
vetkezett. A felderítő adatai alapján a 
méhek ismét felkerekedtek, de most fel- 
felé szállva kerülték meg a hegygerincet. 
A későbbi mérések során kiderült, hogy 
néhány méterrel hosszabb utat kellett 
volna megtenniük, ha vízszintesen kerü- 
lik meg a hegy lábát, ezért a függőleges 
utat választották. Hogyan számították ki 
a méhek ezt a minimális különbséget? 
Még ma is rejtély. 

A méhek nemcsak a csóvatáncot isme- 
rik. Ha a nektárforrás nagyon közel van 
a kaptárhoz, csak sima körtáncot járnak, 
gyakran változtatva a körüljárás irá- 
nyát. Ha viszont a nektár 10-100 méter 
távolságban van, C alakú sarlótáncot 
lejtenek, amely átmenet a körtánc és a 
nyolcas alakú csóvatánc között. 

Kezdetben csak fekete ausztriai házi- 
méhekkel kísérletezett Frisch profesz- 

Ha a nektárforrás közel van a kaptárhoz, egyszerű 
körtánccal ad hírt a felderítő, váltogatva a kör 
irányát. Ilyenkor a virágpor illata alapján találnak 
oda könnyen a többiek (1). A sarlótánc azt jelzi, 
hogy a nektár 100 méter távolságon belül van (2). 
Ha még messzebb kell repülni, a csóvatánc ad 
felvilágosítást a nektár irányáról és távolságáról (3). 
Közben a többick utánozzák a hírhozó méh 
mozgását, és megízlelik a rátapadt virágport 


szor. Ezek a méhek a körtáncból rögtön 
csóvatáncba váltanak át, ha a táplálék- 
forrás 86 méternél távolabb van a kaptár- 
tól. Más méhek későbbi vizsgálata során 
azonban már mind a három táncalakzatra 
fény derült, s az is bizonyossá vált, hogy 
a méheknek nincsen közös , világnyel- 
vük", hanem tájanként más-más dialek- 
tusban beszélnek. Az európai háziméhek 
olasz fajtájának tagjai például 9 méterig 
tekintik közelinek a lelőhelyet, amikor 
még körtáncot járnak. Ennél nagyobb 
távolságokat 36 méterig sarlótánccal kö- 
zölnek, s ha a táplálékforrás még mesz- 
szebb van, akkor térnek át a csóvatáncra. 
Azindiai háziméhek számára, úgy látszik, 
életbevágóbb a távolság pontos ismerete, 
vagy a közelben sem tudnak tájékozódni 


a virágpor és a nektár illata alapján, mert 
már 3 méternél nagyobb távolságot is csó- 
vatánccal jeleznek, a délkelet-ázsiai óriás 
háziméhek pedig 4,5 métertől veszik elő 
pontos hullám-mértékrendszerüket. 

A törpe háziméhek, amelyek olyan ap- 
rók, hogy egy szárnyas hangyával is 
összetéveszthetők, a hírközlés kezdetle- 
gesebb változatát használják. Csak víz- 
szintes felületen képesek a táncbeszédre. 
Ha minden vízszintes síkot eltávolítanak 
a kaptár közeléből, képtelenek egymás- 
sal közölni a megtalált nektárforrás he- 
lyét. Ők még nem ismerik a függőleges 
tánc matematikáját. Még néhány millió 
év, és talán ők is rájönnek a bonyolul- 
tabb módszerre, ha a létfenntartásért 
folyó harc rákényszeríti őket. 


ás 


Teljes áhítattal .. énekel" a stuttgarti állatkert elefántlókája. Az állatok olyan hangokat bocsátanak ki, 
amelyekre saját fülük is érzékeny. Valószínűleg a hangkeltő és a hangérzékelő szervek 
egymással párhuzamosan alakultak ki a fajok törzsfejlődése folyamán 


DALLAMOK A FÖLD KÖRÜL 


Felső-K ongó falvaiban még napjainkban 
is gyakran feldübörögnek a dobok, akár 
egy évszázaddal ezelőtt, azon a napon, 
amikor az eltűnt Afrika-kutató, Living- 
stone keresésére indult H. M. Stanley. 
Ő jegyezte fel naplójában, hogy a Kongó 
folyó mentén dobok hangja kísérte útját. 
A szomszédos törzsek dobnyelven adták 
hírül egymásnak, hol tartózkodik éppen, 
és mikor indul tovább. A dobtávíró ma 
már ritkábban szólal meg, de a benn- 
szülöttek éppúgy ismerik szókincsét, mint 
élő nyelvüket. 

Az állatvilágban szintén fontos hírköz- 
lések forrása a hang. Egy-egy holló vész- 
kiáltására az egész csapat rémülten emel- 
kedik a levegőbe, a nőstény krokodil pe- 
dig még a csapdából is kiszabadítja ki- 
csinyét, ha meghallja segélykérő hang- 
jeleit. De az állatok nemcsak hírközlésre 
használják hangjukat, hanem némely 
esetben tájékozódásra is, amikor többi 
érzékszervük már csődöt mond. Érzé- 
keny , mikrofonjaik" is sokoldalúak : egy- 
részt a saját fajukhoz tartozó társak 
jelzéseit fogják fel, másrészt a környe- 
zetben végbemenő láthatatlan esemé- 
nyekről szereznek hírt. A madarak és az 
emlősállatok füle az egyetlen olyan érzék- 
szerv, amely még éjszaka is ,riadóké- 
szültségre" van kapcsolva. Ha különös 
zaj üti meg az alvó macska fülét, azon- 
nal abba az irányba fordítja fülkagylóját. 

Az állatok többsége a fény segítségével 
szerzi információinak 99 százalékát, de 
gyakran a hangok is jó szolgálatot tesz- 
nek. A fény a legkisebb akadályon meg- 


torpan, a hang viszont könnyedén meg- 
kerüli a köveket, növényeket, ezért néha 
messzebbre jut, mint a fény. A hang vol- 
taképpen az anyag apró részeinek hul- 
lámzó, ritmikus mozgása, így terjedési 
sebessége attól függ, milyen közegben ha- 
lad. Vízben csaknem ötször gyorsabban 
teszi meg az utat, mint levegőben, így 
a vizek lakói gyorsabban kaphatnak hí- 
reket, bár bizonyos szempontból nehe- 
zebben is. A talaj szintén jól vezeti a rez- 
géseket, nem véletlen, hogy az indiánok 
a földre tapasztották fülüket, amikor ül- 
dözőik lovainak dobogását figyelték. 

A törzsfejlődés folyamán egyre fino- 
modtak és tökéletesedtek a különféle 
, hallókészülékek", mind árnyaltabb kü- 
lönbségeket szűrve ki a hangjelekből. 
A legprimitívebb állatok még azzal sem 
dicsekedhetnek, hogy hangokat hallanak, 
csupán a rezgéseket fogják fel. Igaz, ezek- 
re viszont olyan érzékenyek, hogy ha va- 
laki megkopogtatja például a csőlakó 
gyűrűsférgek üvegtartályát, az állatok 
azonnal visszahúzódnak külön bejáratú 
, Diogenész-hordóikba". 

Számunkra csak az a rezgés számít 
hangnak, amit meghallunk. Húszéves 
korig általában 16-tól 20000 Hz rezgésig 
terjed a hallási tartomány (1 Hz—1 
Hertz, vagyis másodpercenként egy rez- 
gés). Idősebb korban csökken az érzé- 
kenység a magas hangok iránt, ezért az 
sem téves adat, ha ezt az öregkoti értéket 
tekintik az emberi fül hallástartományá- 
nak 16-tól 16000 Hz rezgésszámig. 

A valóságban persze olyan hangok is 

előfordulnak, amelyek rezgésszáma ki- 
sebb 16 Hz-nél, és nagyobb 20000 Hz- 
nél. A fizikusok az alsó határ alatt levő 
hangokat infrahangoknak, a tartomány 
felső határán túl terjedőket pedig ultra- 
hangoknak nevezik. De az állatvilág a 
soron következő találmányaival ebbe a 
végtelenbe vesző hangtartományba is be- 
jutott! 


Úszó reszelők és dobok 


1942 tavaszán az amerikai Chesapeake- 
öböl bejáratánál víz alatti mikrofonokat 
szereltek fel a műszaki alakulatok az 
ellenséges tengeralattjárók felderítésére. 
A ,hidrofonok" főként a vízben terjedő 
hangokra érzékenyek, így a tengeralatt- 
járók Diesel-motorjait is könnyen lelep- 
lezik, amelyek erős zajt keltenek, jóllehet 
a felszínen semmit sem hallani ebből. 
A parti őrszolgálat emberei ettől kezdve 
feszülten figyelték az öböl minden kis 
neszét. Semmi jel. Egy napon azonban 


különös hangok szűrődtek fel a vízből. 
Azonnal teljes riadókészültség! Éberen 
várták a felbukkanó tengeralattjárókat, 
de a titokzatos hangok éjfélkor elhallgat- 
tak. Mi történhetett az öböl mélyén? 
Búvárok ereszkedtek a vízbe, és óvato- 
san megkezdték a kutatást, de semmit 
sem találtak. Másnap viszont újból fel- 
hangzott a különös zaj. Még lázasabb 
nyomozás, semmi eredmény! Végül a bio- 
lógusok oldották meg a rejtélyt : az öböl- 
ben van a dobos halak ívóhelye, ide vo- 
nulnak ívni minden évben. Csaknem 300 
millióan gyültek össze, és rezgő úszóhó- 
lyagjukkal keltették a gyanús hangokat. 
Ekkor derült ki először, hogy mégsem 
csendes a csend világa. 

A második világháború víz alatti 
akusztikus aknái, amelyek a felettük el- 
haladó vízi jármű motorhangjának érzé- 
kelésére robbantak, ugyanígy hívták fel 
a figyelmet a halak hangjaira. Néha min- 
den különösebb ok nélkül, maguktól fel- 
robbantak. Csak később derült ki, hogy 
a halak különféle hangjai tévesztették 


Az édesvízi dobos hal másodpercenként kétszer húzza össze úszóhólyagját. Így olyan hangok szállnak 
szét a vízben, mintha valaki türelmetlenül kopogtatna. Az úszóhólyagra tapadó izmok megfelelő villamos 


idegi parancsra kezdenek rezegni 

meg a pusztító szerkezeteket. Azóta már 
számtalan magnetofontekercs és kísérlet 
bizonyítja, hogy a vizek lakói valóban 
nem némák. 

Igaz, a halaknak nincsenek hangszá- 
laik, de ez nem zavarja őket abban, hogy 
különféle rezgésszámú hangokat keltse- 
nek. Azt is mondhatnánk, , síppal-dob- 
bal" zenélnek. Az ördöghal például iz- 
mainak segítségével rezgeti meg úszóhó- 
lyagjának hártyás oldalát, a gáztöltet mo- 
lekulái vibrálni kezdenek, és a hal úgy 
búg, mint egy közlekedő hajó ködkürtje. 
Ha tengervízzel töltött edénybe helyezik 
kioperált úszóhólyagját, majd villamos 
áramot kapcsolnak rá, ugyanez a jelenség 
tapasztalható. Az izmok ritmikusan ösz- 
szehúzódnak, és ugyanolyan hangot kel- 
tenek, mint a hal a vízben. 

Ha valaki másodpercenként kétszáz- 
szor tudna pergetni egy dobverőt, a ten- 
geri , vörösbegy" hangját utánozhatná. 
Ez a hal persze dobverő helyett úszó- 
hólyagjának vékony válaszfalát használ- 
ja, amelyen parányi lyuk van. Hólyagiz- 
mainak mozgatásával ezen áramoltatja át 
a levegőt oda-vissza másodpercenként 
200-szor. A hártya rezegni kezd, az úszó- 
hólyag pedig felerősíti a hangot. Az euró- 
pai íjhalnak sincs szüksége külön dobve- 
rőre. Úszóhólyagjának egyik , ablaka" 
éppen melluszonya alatt helyezkedik el, 
így ahányszor rácsap, annyi tompa dob- 
banás száll szét a vízben. Az árnyékhalak 
viszont , húros hangszert" használnak: 
koponyájuk és gerincük között feszülő 
izomszálaikat rezegtetik. 

A vízi világ lakóinak másik csoportja 
csikorgó hangokat hallat. A tüskéshalak 
rendszerint párhuzamos garatfogazatu- 
kat dörzsölik össze, mintha egy kifeszí- 
tett villámzár két fogsora csúszkálna egy- 
máson. Az úszóhólyag közvetítésével a 
vízben már olyan zaj hallatszik, mintha 
valaki hajóroncsot reszelne. A papagáj- 


Amikor az a szólás-mondás keletkezett, hogy 

, néma, mint a hal", az emberek még valóban 
azt hitték, hogy a víz alatt van a csend világa. 
A hidrofonos vizsgálatok kiderítették, 

hogy a halak is , hangoskodnak". A papagájhal 
például csikorgó-recsegő hangrezgéseket kelt 
egymáshoz dörzsölt foglebenyeivel 


hal recsegő-ropogó hangjait az össze- 
dörzsölt foglebenyek keltik, az íjhal pe- 
dig éles metszőfogainak csikorgatásával 
ad hangokat. 

A tengerben sokféle mozgás is zajjal 
jár. Az Alfeus-rákok egyik faja például 
az ellenséggel találkozva olyan dübör- 
gést rendez, mint egy víz alatti kazán- 
kovács. A kisebb kagylók egy ajtó csapó- 
dásának zajával is megelégszenek, a két- 
méteres átmérőt is elérő , gyilkos" kagy- 
lók viszont olyan erővel zárják össze héju- 
kat, mintha ágyút sütöttek volna el. 
A berlini Humboldt Egyetem állathang- 
tárában még egy hím rozmár különös 
hangja is megtalálható, amely leginkább 
a színházi előadás kezdő gongütésére em- 

lékeztet. De a legfurcsább zajra csak né- 
hány éve figyeltek fel a kutatók. A tenger 
óriásai, a kékbálnák időnként 20/mp-es 
rezgésszámú, tompa dübörgést hallatnak. 
Honnan jön ez a hang? Egy amerikai 
biológus lelt rá a titok nyitjára: a bálna 
szívdobbanásai hallatszanak. A vízi em- 
lős öt mázsa súlyú szíve csaknem nyolc 
tonna vért keringtet végig a hatalmas 
testen, így tízlóerős motor teljesítményé- 
vel dolgozik. A , motor" dübörgése min- 
dig akkor hallható, mikor a táplálkozó 
bálna kitátja száját, hogy beszűrje 2000 
literes gyomrába a lebegő parányi élő 
szervezetek tömegét, a planktont. 

A vizek világában a zenélő reszelő 
mesterei a mély hangokat kedvelik, bár 
ezek inkább zajok, semmint dallamok. 
Általában 100 és 8000 Hz közötti hango- 
kat keltenek fogcsikorgatással, a mell- 


uszonyok dörzsölésével. Azok a halak, 
amelyek úszóhólyagjukat használják a 
hangok felerősítésére, 1000 és 8000 Hz 
közötti hangtartományban morognak, 
krágoknak, kattognak és kopognak. Az 
úszóhólyag közvetlen rezegtetése még 
mélyebb hangokat ad. A vörös tüskés- 
hal például egy-egy ,.kiáltáskor" 0,05 mp 
alatt ötször feszíti meg és ernyeszti el 
úszóhólyagját, így körülbelül 100 Hz-es 
rezgésszámú hangot kelt. A tüskéshar- 
csák egyik faja gyorsabban rezegteti úszó- 
hólyagját: 150 Hz-es, sajátságos ,.mor- 
gást" hallat, amely akár 12 mp-ig is 
eltarthat. A tőkehalak viszont a vízi világ 
basszus énekesei : úszóhólyagjuk másod- 
percenként 40-50-szer vibrál. 

Az ördöghal meglepő hangerejével vá- 
lik ki a tenger zajos kórusából. Búgó 
ködkürtre emlékeztető hangja a vízben 


A kétéltűek hangja elsősorban a párkeresésben nyújt segítséget. Még a rokon fajok is különböző 
rezgésszámú szaggatott kiáltásokkal hívják fel magukra a figyelmet. Ennek az úszó békának kétoldalt 
dudorodik jellegzetes hanghólyagja, amely ritmikus rezgéssel erősíti fel a torkából előtörő hangokat 

még 5 méter távolságról is olyan hang- 
erővel hallatszik, mint egy beindított 
repülőgépcsavar. Hangmagassága általá- 
ban 75-300 Hz között mozog, bizonyos 
hívójelei 4800 Hz-et is elérhetnek. De a 
Bahama-szigeteken még a bennszülöttek 
is megborzonganak, amikor 6000 Hz-es 
rezgésszámú hangja félelmetes sikolyként 
siklik végig a vízen. 

Kétszázmillió évvel ezelőtt valószínű- 
leg a békák verték fel először a száraz- 
föld csendjét. Pedig nincs valami szép 
hangjuk! De már hangszalagokon zeng 
fel minden tavasszal a békaszerenád. 
A tüdőből előtörő levegő ritmikus moz- 
gását a hanghólyag erősíti fel. Ez a garat 
nyálkahártyájának  kitüremlett része, 
amely jól látható, amikor a béka , fel- 
fújja" magát. Megfigyelhető, hogy a hím 
békák rendszerint nem egymagukban 
, énekelnek", hanem énekes triót alkot- 
nak. Felváltva szólalnak meg, így a 
hangoktól elbűvölt nőstény egyszerre há- 
rom gavallér közül választhatja ki a leg- 
ügyesebb énekest. 

A levegőben szálló , békaszerenád" 
rezgésszáma meglehetősen szűk határok 
között váltakozik. A varangyfélék általá- 
ban 2510-2700 vagy 2000-2300 Hz-es 
hangon kuruttyolnak. Az ásóbéka vi- 
szont olyan kiáltásokat hallat, mintha 
pingponglabda pattogna az asztalon. No- 
ha ebben a hangban az 1500 Hz-es rez- 
gés hallatszik a legerősebben, ami még 
a szoprán énekesnő hangjánál is maga- 
sabb, a brekegés mégis zeneietlen, mert 
az összes többi magasabb frekvencia is 
megtalálható benne 7000 Hz-ig. Még a 
némának hitt szalamandrák is képesek 
időnként ugatásszerű hangot adni. A ka- 
liforniai szalamandra 0,3 mp-ig tartó, 
kb. 3100 Hz-es kiáltásokkal igyekszik 
megfélemlíteni közeledő ellenségét. Hogy 
milyen sikerrel, ezt még nem vizsgálták 
alaposabban a kutatók. 


Mit hall a hal? 


Nincs olyan biológus, akinek ne lenne 
kedvenc állata. Konrad Lorenz német 
professzor libákkal kötött barátságot, 
Karl von Frisch, a méhek táncának fel- 
fedezője pedig egy törpeharcsát szelídí- 
tett meg. Ha a tópartra ment sétálni, a 
hal már egyetlen füttyszóra megjelent, 
akár a hűséges kutya. Kell-e ennél több 
bizonyíték a halak hallására? 

Bizony kell, mert a halak anatómiai 
felépítése nem sokat árul el abból, hogy 
a vízben miképpen fogják fel a nyomás- 
hullámok és a rezgések alakjában terjedő 
hangokat. Belsőfülük ugyanis nem olyan 
fejlett, mint az emlősállatoké. Az ismert 
csigajárat, amelyben a tengervíz emlékét 
őrző különleges folyadék parányi érző- 
idegsejtek segítségével alakítja át a hang- 
rezgéseket villamos jelekké, a halakban 
mindössze egy megnyúlt zsákocska. Ben- 
ne apró kő (az otolit) foglal helyet. Ha 
a kövecske rezegni kezd, ingerli a zsál 
oldalát borító érzősejteket, így a hal tudo 
mást szerezhet a rezgésekről. 

De hogyan jutnak el a hangok a hal 
belsőfüléig? Minthogy a hal teste a víz- 
ben terjedő rezgések szempontjából csak- 
nem teljesen , átlátszó", a kutatók azt 
gondolták a múlt században, hogy sem- 
mit sem hall. Nyilván átsuhannak testén 
a rezgések anélkül, hogy valamit is fel 
tudna belőlük venni. Fizikai szempontból 
a hangok feltartóztatásához olyan anyag- 
ra van szükség, amelynek sűrűsége és 
hangtani tulajdonságai erősen eltérnek 
a környező közegétől. A vízben például 
a légbuborékok ilyen kitűnő hangvissza- 
verő tükrök és rezgéserősítők. 

A figyelem tehát a halak úszóhólyag- 
jára terelődött, amely gázzal töltve kivá- 
lóan alkalmas arra, hogy felfogja a víz- 
ben terjedő rezgéseket. E. H. Weber né- 
met kutató, szinte korát megelőzve, ana- 

tómiai vizsgálataiból már 1820-ban arra 
a következtetésre jutott, hogy valószínű- 
leg a halak úszóhólyagja fogja fel a hang- 
energiát, és rezgésekké alakítva továbbít- 
ja a belsőfülhöz. Azokat a csontocskákat, 
amelyek az úszóhólyagot a belsőfüllel 
összekötik, ma is Weber-féle szerkezet- 
nek nevezik, s a legújabb kutatások be- 
bizonyították, hogy valóban ezek juttat- 
ják el a hangrezgéseket a halak belső- 
füléhez. 

A halak hallási tartományának felmé- 
rése nem könnyű feladat, mivel igen ne- 
héz olyan reflexeket kialakítani, amelyek 
egyértelműen jelzik, meghallott-e vala- 
milyen hangot a hal vagy sem. Néhány 
éve az amerikai Brandeis Egyetemen dol- 
gozták ki a legelfogadhatóbb módszert. 
A sivár akváriumban egyetlen hal úsz- 
kált békésen. Egyszer csak minden látha-" 
tó ok nélkül összerándult, és rémülten 
siklott az üvegmedence széléhez. Ami- 
kor egy idő után felbátorodva ismét ka- 
landozásra indult, az akvárium közepe 
táján megint eszeveszett menekülésbe 
kezdett, mintha áramütés érte volna. 


A hal valóban áramütést kapott. W. 
N. Tavolga amerikai kutató figyelmesen 
ült az akvárium előtt, és időnként meg- 
nyomott egy gombot. Ekkor kapcsolta 
be az áramot. Ez az akvárium nem a 
csend és nyugalom jelképeként került a 
laboratóriumba, hanem egy fontos kísér- 
letsorozathoz tartozott. Közepén kavics- 
zátonyt emeltek, amelyen már olyan se- 
kély volt a víz, hogy a hal éppen csak 


. át tudott úszni rajta. A medence vizébe 


két elektródot vezettek. a zátony alatt 
pedig olyan gömbhangszórót helyeztek 
el, amely légbuborékok alakjában sugá- 
rozta szét a hangokat a vízben. A halnak 
meg kellett tanulnia, hogy bármilyen 
hangot hall a zátony fölött, azonnal 
ússzon át a másik oldalra, különben 
áramütést kap. Ezzel a módszerrel derí- 
tette fel Tavolga és kutatócsoportja a 
halak hallástartományait. 

A kísérletekből kitűnt, hogy a tengeri 
halak felső hallási küszöbe 1500-2000 
Hz körül van, másfél-két oktávval maga- 
sabban a zongora normál a hangjánál. 
A vizsgálatokat összegezve két csoportot 


A vízi világ egyik , lehallgató" szakembere a törpeharcsa. Kamrákra osztott úszóhólyagjából (2) 
a hangrezgéseket a Weber-féle készülék (1) vezeti el, amely egy nagy és három kisebb csontocskából áll 

Hiába keressük a halak fülét, kívülről semmi sem látszik. Testükben rejtőzik az érzékeny mikrofon 
- az úszóhólyag (1). A morgóhal hangfelvevő szerkezetének vázlatán a hang további útja is nyomon 
követhető. Az úszóhólyag falának rezgéseit a Weber-féle csontocskák (2) közvetítik a belső fülhöz (3). 


Itt alakulnak át a hangok villamos jelekké 


találtak a kutatók. A halak többsége nem 
hallja a 2000-2500 Hz-nél magasabb han- 
gokat, tehát a zongora legmagasabb ok- 
távján leütött hang teljesen hidegen hagy- 
ja őket. Második, kisebb csoportjukat 
a pontyalakúak alkotják. Az ide tartozó 
pontyok, fürge csellék és kárászok a 
víz alatti , lehallgatás" mestereinek te- 
kinthetők : még 4000 Hz-es hangokat is 
érzékelnek. Sőt a törpeharcsák a zongora 
legmagasabb hangjánál csaknem egy ok- 
távval szaporább rezgésekre is felfigyel- 
nek 8000 Hz körül, V. R. Protaszov szov- 
jet kutató pedig olyan egyedet is talált, 
amely 13139 Hz-es hangot érzékelt. 
A jelenlegi kutatások szerint ez a halak 
hallási csúcsa a víz alatti világban. 


A hallószervek érzékenységét azonban 
nemcsak az jellemzi, milyen rezgésszá- 
mú hangokat képesek felfogni. Ugyan- 
ilyen fontos a hang erőssége is. Az emberi 
fül például a 2734 Hz-es hangra a leg- 
érzékenyebb, ami a zongora legmagasabb 
e és f hangja közötti rezgésszámnak fe- 
lel meg. Ehhez képest egy 1000 Hz-es 
hangnak már tízszer erősebben kell szól- 
nia ahhoz, hogy az ember éppen meg- 
hallja. A halak érzékenysége a mélyebb 
hangok iránt nagyobb. A vizsgálatok sze- 
rint a tüskéshal a 800 Hz-es hangokat 
hallja meg a legtávolabbról a vízben, 
az emberevő cápa az 500 Hz-es hangok- 
ra a legérzékenyebb, a törpeharcsa pedig 
a 200 Hz-es gyenge hangrezgésekre figyel 

fel először, amikor más frekvenciákat 
még nem fog fel, pontosabban: furcsa 
módon ugyanilyen érzékeny az 1000 
Hz-es hangokra is, tehát kettős hallás- 
küszöbe van. 

A mélyebb hangok kétségtelenül hasz- 
nosabbak a halak tájékozódásában, mert 
a távolsággal arányosan e rezgések ener- 
giája kevésbé csökken, mint a magas 
hangoké. A vízben nagyjából ötször gyor- 
sabban terjed a hang a levegőben mért 
sebességnél, de a , nehézkes" vízmoleku- 
lák megmozgatása több energiát emészt 
fel útközben. A magas hangoknak tehát 
nagyobb energiával kell útra kelniük, 
hogy ugyanakkora távolságra jussanak 
el, mint a mély hangok. 

A fizikusok a különböző erősségű han- 
gok összehasonlítására azt a küszöbérté- 
ket választották, amellyel még éppen 
meghalljuk az 1000 Hz-es hangot. Ezt a 
pontot elnevezték 0 decibelnek. Ha ennél 
tízszer erősebben szól a hang, erőssége 10 
decibel (dB), ha százszor erősebb, akkor 
20 dB, az ezerszer erősebb hang 30 dB 
és így tovább. 

Mindez a levegő által közvetített han- 
gokra érvényes. A levegőnél nyolcszáz- 
szor sűrűbb közeg, az összenyomhatat- 
lan viz nagyobb ellenállást fejt ki a rez- 
gésekkel szemben, több energiát nyel el. 
Ha azember ugyanolyan erősségű hangot 
hall a vízben, mint a levegőben, akkor a 
hangforrás tulajdonképpen 36 dB hang- 
erővel erősebben szól. A biológusok ezt 
az eltérést úgy vették figyelembe, hogy 
a mérési eredményekből levontak 36 
dB-t, így már összehasonlíthatóvá vált 
a halak fülének érzékenysége az ember 
hallásával. 


Néhány hal és az ember hallásának 
rezgéstartományai. Ugyanaz a hangforrás sokkal 
távolabbról hallható a vízben, mint a levegőben. 
A vízbe merülő ember hallásával csak 

a törpeharcsa veszi fel a versenyt. 


Megállapították, hogy néhány faj (pél- 
dául a törpeharcsa) legalább olyan jól 
hall a vízben, mint az ember a levegőben. 
De ha az 1000 Hz körüli hangrezgéseket 
hasonlítjuk össze, kitűnik, hogy a törpe- 
harcsához képest a tüskéshal már kissé 
, nagyothalló". Annyival nagyobb hang- 
energiának kell érnie a fülét, mintha egy 
csendes szobában valaki csak az óra ke- 
tyegésénél erősebb hangokat érzékelné. 
Az emberevő cápának még ennél is száz- 
szor nagyobb hangenergiára van szüksé- 
ge, hogy felismerje az 1000 Hz-es hangot. 
Mintha a levegőben az emberi halláskü- 
szöbhöz képest csak egy eltépett papír 
zajára figyelne fel. 

A vízben terjedő hangoknak még egy 
furcsaságuk van. Alacsony rezgésszámo- 
kon és a hangforráshoz közel a hullá- 
mok energiája kétféleképpen érzékelhe- 
tő: egyrészt nyomás, másrészt a víz ré- 
szecskéinek elmozdulása (vibráció) alak- 
jában. Melyiket érzékeli a kettő közül a 
hal? A kísérletek alapján a kutatóknak 
az a véleményük, hogy 800 Hz-nél maga- 
sabb hangokat csak a nyomásváltozások 
alapján érzékelnek a halak. Alacsonyabb 
hangok esetében és 6-9 méter távolságon 
belül még mindig ezek a nyomáshullá- 
mok a döntőek a hal számára, de való- 
színű, hogy ekkor már a vízrészecskék 
elmozdulását, ütemes rezgését is észre- 
veszik. 

Mindebből önként adódik a kérdés, 
hogy hol van a halak hallási tartomá- 
nyának alsó határa. Nehéz meghatároz- 
ni. Ehhez előbb azt kell tisztázni, mit 
nevezhetünk még hangnak. Ha egy acél- 
penge másodpercenként hússzor vagy 
ennél kevesebbszer rezeg, ezt a hangot 
már nem halljuk. Ez az infrahangok tar- 
tománya. Lényegében ezek is hangnak 
tekinthetők, hiszen rezgésekből állnak, 
de azt is mondhatjuk, hogy másodpercen- 
ként húsznál kevesebb lökéshullám indul 


el a levegőben vagy a vízben. Ha egy 
hallószerv felfogja egy távoli hangforrás 
lökéshullámainak nyomását, akkor az 
infrahangokra is érzékeny. 

Annyi bizonyos, hogy a legtöbb vízi- 
állat érzékeny az infrahangokra. Ilyen 
hangok keletkeznek a tengerben, ha vala- 
hol távoli vihar tombol, vagy földrengés, 
szökőár keletkezik. A medúzák már 10- 
15 órával a vihar kitörése előtt a tenger 
mélyére húzódnak, mert a kis frekven- 
ciájú infrahangok figyelmeztetik őket a 
veszélyre. Ugyanígy a delfinek viselkedé- 
se 15 elárulja, ha vihar közeledik, és bi- 
zonyos halfajok a földrengéseket is , előre 
jelzik". 

Minthogy a halak hallásában döntő je- 
lentősége van az úszóhólyagnak, a Szov- 
jet Tudományos Akadémia geofizikai in- 
tézetében a halbiológusok közreműkö- 
désével olyan érzékeny hidrofont szer- 
kesztettek, amely az infrahangokat fog- 
ja fel, így jelzi a vihar közeledtét. Gázzal 
töltött ballont bocsátottak a víz mélyére, 
és ennek az , úszóhólyagnak" a rezgéseit 
erősítették fel villamos úton. A talál- 
mány valóban igazolta a biofizikusok el- 
képzelését. Sokkal érzékenyebb az iníra- 
hangokra, mint a hagyományos hidrofo- 
nok és nyomásérzékelők. 

A kétéltűek és a hüllők füle nem olyan 
fejlett, mint az emberé, ahol a középfül- 
ben három kis csontocska - a kalapács, 
az üllő és a kengyel - továbbítja a rez- 
géseket a belsőfül csigajáratához. Csak 
egyetlen csontocska húzódik a dobhár- 
tya falaés a belsőfül ovális ablaka között. 
Ez az egyszerű csont többé-kevésbé egye- 
nes és rugalmas, így nagyjából ugyanúgy 
működik, mint az emberi fülben a három 
hallócsontocska. A gyenge rezgéseket fel- 
erősíti, de ha túl erős rezgések érik a fület, 
elhajlik, mint a gumibot. Tehát ,.leblok- 
kolja" a hangokat, és nem továbbítja 
őket a belsőfülhöz. Bár a békák füle 

Talán éppen egy távoli hangra figyel a foltos szalamandra. Az esetlen állat hallószerve eléggé kezdetleges. 
A zongora három legmélyebb oktávjára terjed mindössze hallási tartománya, de abból is csak 


minden ötödik zenei hangot ismer fel 


nem látható, dobhártyájuk általában 
néhány milliméteres mélyedésben foglal 
helyet a fej két oldalán. Hallásuk csak- 
nem megközelíti az emberét. A század- 
fordulón végzett mérések szerint általá- 
ban 50-től 10000 Hz-ig hallják meg a 
hangokat, de a legújabb vizsgálatok sze- 
rint 30-tól 15 000 Hz-ig terjed hallástarto- 
mányuk. A hüllők világában a kutatók 
sokáig azt hitték, hogy a szalamandrák 
egyáltalán nem hallanak. A legújabb 
vizsgálatok kimutatták, hogy 244 Hz-ig 
fogják fel a hangokat. Ezeket is héza- 
gosan, mert csak egy kvint hangnak meg- 
felelő másfélszeres frekvencia különbsé- 
get érzékelnek, ha többféle rezgés érke- 

zik egyszerre fülükbe. Számukra a hallás, 
úgy látszik, csak kiegészítője a többi 
érzékszervnek. A létért való küzdelemben 
nyilván nem volt szükségük arra, hogy 
túlzottan tökéletesítsék fülüket. 


Hatlábú hegedűsök 


,Bahia vagy San Salvador. Brazília. 
Február 29. A nap pompásan telt el. 
A xypompáskx szó különben gyenge egy 
természetbúvár érzelmeinek kifejezésére, 
aki először kóborol magányosan egy 
brazíliai erdőben... Az erdő árnyas ré- 
szeiben a zaj és csend ellentmondó ke- 


veréke uralkodik. A rovarok lármája 
olyan hangos, hogy egy több száz yardnyi 
távolságban horgonyzó hajóról is hallha- 
tó. . ." Charles Darwin, a nagy természet- 
tudós 1832-ben jegyezte fel naplójába eze- 
ket a sorokat, s a rovarok mit sem vál- 
toztak azóta. Tarka sokaságuk nap mint 
nap bizonyítja, hogy hírközlő rendsze- 
rükben a hangok is helyet kaptak. Még 
a pöttömnyi hangyák is , hangoskodnak" 
néha. I. I. Marikovszkij szovjet kutató 
megfigyelése szerint például a fekete erdei 
fahangyák katonái, amelyek a boly bejá- 
ratát őrzik, ha idegen szagot sodor fe- 
léjük a szél, azonnal jelzik a veszélyt. 
Az éber katona a boly falához üti áll- 
kapcsát, s ez a rezgés a bentiek számára 
valószínűleg úgy hangzik, mintha vész- 
csengő szólalt volna meg. A kis kop- 


panást még az ember is meghallhatja, ha 
néma csendben figyeli a boly életét. Ez 
azonban még csak olyan hangkeltés, 
mintha valaki egy üres hordó oldalát ütö- 
getné. 

A több mint négyezer hangyalfaj fele — 
főként a trópusokon - olyan szerkezettel 
is rendelkezik, amelyről már száz évvel 
ezelőtt megállapították a biológusok, 
hogy hangképző szervnek kell lennie. 
A levélvágó hangyákról készült elektron- 
mikroszkópos felvételeken világosan ki- 
vehető a különös pengetős hangszer: a 
csuklósan illeszkedő utolsó torszerelvé- 
nyen parányi tüske látható, amely a pot- 
roh fölé nyúlik, a potroh peremén viszont 
apró árkok húzódnak. Amikor a hangya 
meghajlítja derekát, a vékony tű úgy kar- 
colja végig a barázdákat, mint a lemez- 


A levélvágó hangya hangképző szerve olyan parányi, hogy csak mikroszkóppal vehető szemügyre. 
A tor végéből kinyúló tű a potroh kitinbarázdáin perceg végig. A hangya olyan hangot ad, mintha valaki 


egy húszfilléres peremén húzná végig a körmét 

játszó tűje, ha véletlenül beljebb lökik a 
lemezen. Csakhogy ezek az árkok rend- 
kivül kemény anyagból, kitinből vannak, 
így nem roncsolódnak el akkor sem, ha 
a hangya egész életén át percegteti rajtuk 
, hangszedő tűjét". A vibrálásból azután 
a test együttrezgése következtében kelet- 
kezik a hang. 

Az egyenes szárnyú rovarok még tö- 
kéletesebb szerkezettel muzsikálnak. A 
szöcske kissé megemeli fedőszárnyait, és 
ollózva mozgatja őket, mintha valaki for- 
dítva venné álla alá a hegedűt. Bal szár- 
nyának alján van a ciripelő-ér, jobb szár- 
nyának tetején viszont a vonó-ér. Ha két 
szárnyát egymáshoz dörzsöli, a vonó alul- 
ról csúszik végig a ciripelő-éren. és hang- 
rezgések keletkeznek. A tücsökszerenád 
hasonló módon zendül fel. A jobb szárny 
alján található reszelő 20, egyes fajokon 


Munkában a levélvágó hangya. A kivágott levéldarabkát becipeli a bolyba, és itt a többiekkel a begyűjtött 
növényrészeket péppé őrli. Ezen a táptalajon gombaspórákat tenyésztenek, mert a kifejlődő 
gombafonalak a kedvelt táplálékuk (fent). Ezek a hangyák a derekukon hordják parányi hangszerüket. 
Potrohuk első szelvényén húzódik az a barázdasor, amelyen a tor , pengető" tűje végigkattog 

(lent balra, 400-szoros nagyításban). Az elektronikus hangerősítővel felvett , szonogramon" egy katlanási 
sorozat képe látható (lent jobbra) 

A lombszöcske jobb fedőszárnyán az ovális tükör 
a valóságban olyan hajszálvékony hártya, amely 

a ciripelés ütemében rezeg. Nagy felülete egyszerre 
sok levegőt hoz mozgásba, a szöcske erős hangja 
ennek a rezonáló hártyának köszönhető. 

A szárnyfedőn a . húr" és a , vonó" is 
megtalálható: a ciripelő-szegély baloldalt a szárny 
szélén, a ciripelő-ér a tükör mellett húzódik 
függőlegesen 


150 fogból áll, a másik szárnyon pedig 
a sima ívecske húzódik. Amikor ciripelni 
kezd a tücsök, ferdén vagy csaknem füg- 
gőlegesen felemeli szárnyait, és a bal 
szárny ívecskéje végigfut a jobb szárny 
reszelőjén. A vonó és a reszelő ivelt alak- 
ja mechanikai szempontból is érdekes. 
Az elforduló szárnyakon a , húr" és a 
,Vonó" mindig derékszögben találkozik, 
ami a hártyás szárnyak rezegtetése szem- 
pontjából a legkisebb erőkifejtést igényli. 

A sáskák mulatságos módon a lábuk- 
kal hegedülnek. Két hátsó lábuk comb- 
jának belső oldalán recés hangléc talál- 
ható, ezt dörzsölik a szárny valamelyik 
kidudorodó hosszanti eréhez. A hang lé- 
nyegében ugyanúgy keletkezik, mint a 
valódi hegedűn. Ahogy a gyantázott vo- 
nó a rezgések ütemében tapad a húrhoz, 
és siklik le róla, ugyanúgy kezd rezegni 
a szárny 15. Csakhogy a hegedűtest hang- 
erősítő feladatát itt a nagy felületű szár- 


nyak látják el. Minél kiterjedtebbek, an- 
nál nagyobb légtömeget rezegtetnek meg 
környezetükben. A zenélő sáska furcsa 
mutatványt végez: elülső négy lábával 
kapaszkodik, miközben egyszerre moz- 
gatja mindkét összehajtott lábát. Nehéz 
lenne utánozni két hegedűn, két vonó- 
val... 

A cincérfélék viszont a hangyák hang- 
szerét találták jobbnak, ezért hasonló 
szerkezettel keltik a rezgéseket. Nyikorgó 
hangjuk azonban messzebb hallatszik, 
mint a hangyáké. A rezgések az első és a 
második torszelvény között keletkeznek. 
Ha a cincér bólogatni kezd, recés gallérja 
végigsúrlódik a második torszelvény 1,5 
mm széles sávján, amelyen parányi ke- 
resztirányú barázdák sorakoznak. 

Bizonyára mindenki felfedezte már; 
hogy még egy konzervdoboz is , hang- 
szerré" válhat: az oldalát nyomogatva, 
erős csattanások vagy puffanások csal- 
hatók ki belőle. A kabócák fejlődése so- 
rán ez a hangképző szerkezet alakult ki. 
Potrohuk első szelvényén a hasi oldalon 
két félkör alakú lemez található, amelyet 
izmok és inak nyalábolnak körül. Ha az 
állat megfeszíti ezeket az izmokat. a ke- 
mény kitinhártyák behorpadnak, majd 


Hátsó lábát felhúzva muzsikál a sáska. Combjának 
belső felén apró recék sorakoznak, ezeket dörzsöli 
szárnyának valamelyik kiálló eréhez. Különös 
hegedűjével magasabb hangokat kelthet, mint 

a zongora legrövidebb húrja 

A ciripelő rovarok közé tartozik a nagy hőscincér is. Ha fejével bólogat, első és második torszelvényének 
parányi barázdái úgy súrlódnak össze, mintha két reszelő mozogna egymáson. A rovar mellett 


a barázdalemez kinagyított képe látható 


hirtelen visszapattannak. A különös zaj 
egyéni jellegét a kitinlemezek vastagsága, 
rugalmassága és domborulata szabja 
meg. 

Ahogyan a földön húzott kerti locsoló- 
cső jellegzetes súrlódó hangot ad, valami 
hasonló módszernél kötöttek ki a törzs- 
fejlődés folyamán azok a poloskafajok, 
amelyek hosszú szívókájukat injekciós tű 
módjára szúrják növénybe vagy állatba. 
Pihenés közben úgy keltenek hangot, 
hogy szívókájukat lehajlítva visszagörbí- 
tik, és hasi oldalukon egy recés barázdá- 


A pengetős hangszerek mintájára a mezei poloska 
a hasi oldalán húzódó parányi kitinlécek során 
húzza végig szívóját. Ettől a rovar teste rezegni 
kezd, bár a surrogó hang olyan halk, hogy csak 

a szomszédja hallhatja meg 


158 


ban mozgatják. Ez a surrogó zaj elég 
gyenge, csak közvetlen közelről hallható. 

A rákoknak sincs különb hangkeltő 
berendezésük. Minthogy első pár lábuk 
az évmilliók folyamán ollóvá alakult, ezt 
dörzsölik a bordás fejtori páncélhoz. 
Nem csoda, hogy olyan hang keletkezik, 
mint amikor egy rozsdás lovagi páncél 
karját emeli valaki. A garnéla rák valami- 
vel hatásosabb trükköt alkalmaz: ollóját 
csattogtatja, de nem akárhogyan. Az olló 
két szárának metszéspontjához közel, az 
alsó, merev száron apró üreg van, amely- 
be pontosan beleillik a felső szár fogszerű 
dudora. Ha a rák összecsukja ollóját, 
a két rész egymásba simul, amikor pedig 
hirtelen kinyitja, ugyanolyan csattanás 
hallatszik, mint egy pezsgősüveg felnyi- 
tásakor. 

A hártyás szárnyú rovaroknak nincs 
szükségük külön hangszerre, hiszen a rez- 
géskeltő ott van a hátukon. Ha nem re- 
pülnek, szárnyaik gyors rezegtetésével 
kelthetnek hangokat. A. Haas müncheni 
kutató megfigyelte, hogy minden hajnal- 
ban különös , müezzin" szálla méhkaptár 
tetejére. Torát és potrohát a magasba 
emelve, fejét a deszkafalhoz támasztja, 
majd rezegtetni kezdi szárnyait. A vibráló 
hang lassan átterjed az egész kaptárra, 
és a méhek felébrednek, mint hajdan az 
igazhitű törökök a müezzin kora reggeli 
imájára. Az óriás méhcsaládban ez való- 
színűleg , nyugdíjas" foglalkozás: egy- 
hónapos megfigyelés során mindig ugyan- 
az a méhecske szállt a kaptárra. 


Túlszárnyalják a zongorát 


Amikor a szoprán énekesnő , kivágja" a 
magas c-t, a közönség elragadtatottan 
tapsol. Ez az emberi hangszálak csúcs- 
teljesítménye: másodpercenként 1046,5- 
szer rezegnek. De annak az énekesnek is 


kijár a taps, aki zengő basszus hangon 
szólaltatja meg a 73,58 Hz-es rezgésszá- 
mú d hangot. Itt van a legmélyebb em- 
beri hang határa. 

Az állatvilág nem elégedett meg ilyen 
szűk hangtartománnyal. Szinte minden 
lehetőséget kipróbált a hangkeltésre, így 
a különféle rezgésszámokból hézagmen- 
tesen lehetne összeilleszteni az egyre 
emelkedő hangok végtelenbe futó sorát. 
A határtalanság persze csak elvi lehető- 
ség. A valóságban a delfinek hallhatatlan 
füttyeinél magasabb hangokat még nem 
ismernek jelenleg a kutatók. Az elektro- 
nikus rezgésszámelemző mérések azon- 
ban már a levélvágó hangyáknál is érde- 
kes hangokat mutattak ki. Minden egyes 
potrohemeléssel kb. 30-40 barázdán per- 
cegtetik végig toruk tűjét. Egy-egy kat- 
tanás 0,0001 mp-ig tart, és 0,001—-0,0015 
mp-es szünet választja el a következőtől. 
Másodpercenként 4-7 kattanási sorozat- 
tal a hangyák olyan magas hangokat kel. 
tenek, melyeket emberi fül alig tud felfog- 
ni, többszörös rezgésszámú, halk felhang- 
jaik között pedig 20-60 ezer Hz-es rez- 
gésszámú ultrahangok is megszólalnak. 

A tücskök 2-6 ezer Hz-es rezgéstarto- 
mányban muzsikálnak, tehát a zongora 
négyvonalas c hangjánál jóval magasab- 
bakat is megszólaltatnak apró hegedű- 
jükön. A sáskák viszont csak a 12 ezer 
Hz-es hangokig jutottak el, de a zongora 
4186 Hz-es legfelső c hangját így is túl- 
szárnyalják. Általában a 4-8 ezer Hz-es 
sávban muzsikálnak a legszívesebben. 
A szöcskék nemcsak emberi füllel hall- 
ható hangokat bocsátanak ki. Muzsiká- 
juk akár 100 ezer Hz-ig is felfuthat az 
ultrahangok tartományában, ami már a 
denevérek és a delfinek hallhatatlan kiál- 
tásainak rezgésszámával vetekszik. 

A rezgő szárnyakon ébredő , dalla- 
mok" elsősorban attól függnek, hogy a 
hajszálvékony legyezők milyen gyors 

ütemben csapnak fel-alá a levegőben. 
Minél sebesebb a vibrálás, annál maga- 
sabb a hang. A szúnyogok például kü- 
lönleges szárnymozgató izmaik segítségé- 
vel másodpercenként 300-500-szor rezeg- 


tetik szárnyukat, így a C-dúr skálán az 
e és a h hang között játszanak. A sze- 
relmes muslicák hímjei hasonló hang- 
terjedelemben udvarolnak a kiválasztott 
nősténynek. Dr. H. C. Bennet-Clark és 
munkatársainak mérése szerint általában 
330 Hz-es hangon zümmögtetik szár- 
nyukat. Egyes fajok azonban 575 Hz-es 
hangot, mások pedig a 225 HZ-eset vá- 
lasztották igéző énekül. Vannak találé- 
konyabb trubadúrok is. Egy másik musli- 
cafaj, a Drosophila paramelanica például 
a nőstény nyomában sétálva egy ablak- 
üvegen, több másodpercen keresztül 
zümmög: az első tizedmásodpercben 440 
Hz-en kezdi (éppen a normál a hangon!), 
majd a 265 Hz-es mélyebb hangra tér át, 
azután ezt a két hangot váltogatja néhány 
másodpercen keresztül. 


Nem csoda, hogy a nőstény muslica érdeklődését nehéz felkelteni a zümmögő szercnáddal. Kicsit 
nagyothall szegény! Csak olyan erős hangokat érzékel, amilyennek mi a kazánkovácsolás dübörgését 
halljuk. Ezeket a rezgéseket a rövid bunkós csápból kiálló csápsertével fogja fel, amely a térhatású 
elektronmikroszkópos felvételen apró faágra emlékeztet. A csápserte a hím hangjával egy 

ütemben rezeg (lent) 

Ritka pillanatkép egy udvarló muslicáról. 

Az üvegedény falán a Drosophila melanogaster 
hímje kitartóan lengeti jobb szárnyát, és 
másodpercenként 330 rezgést kelt. Az edény alján 
a nőstény meglehetősen közömbösen hallgatja. 

A felvétel villanófénnyel készült, az elmozduló 
szárnyat a sötét folt jelzi. A két mozdulat közötti 
időkülönbség 0,002 másodperc volt 


Minél nagyobb légtömeget mozgat meg 
a rezgés, annál erősebb hang keletkezik. 
A rovarok különféle szerkezeti megol- 
dásokat kísérleteztek ki hangerejük nö- 
velésére. Darwin a brazíliai őserdőben 
sétálva már 18 méterről hallotta az Age- 
ronia trópusi lepkefaj kiáltását. Azéneklő 
lombszöcske nősténye 38 méter távolság- 
ból észreveszi a hevesen udvarló hím 
hangját, a magányos lótücsök hangja pe- 
dig 300—-350 méterre is elhallatszik. A pa- 
rányi levélvágó hangyák sem magukban 
percegnek csendesen. Egy centiméter tá- 
volságból olyan zajosnak tűnnek, mint 
egy járművekkel zsúfolt, forgalmas utca, 


a lótücsök hangja pedig 10-20 cm közel- 
ről már fájdalomérzetet kelt kb. 130 
decibel hangerejével. Az olasz tücsök a 
rendkívüli mozgékonyság látszatát éri el 
muzsikáló szerkezetével. Hol itt, hol ott 
hangzik fel hangja a fűből, miközben el 
sem mozdul a helyéről. Szárnyait ugyanis 
úgy támasztja fel, mint egy hangverseny- 
zongora fedelét, így testének helyzete 
szabja meg, hogy ciripelése melyik irány- 
ból hangzik a legerősebben. 

A fatönkök szélén , doboló" énekes 
kabóca az első helyre verekedte fel magát 
a muzsikáló rovarok hangerőversenyé- 
ben. Potrohán három üregrezonátor erő- 
síti fel a hangokat. Ha a vékony, rezgő 
hártyákkal borított üregeket felszúrják, a 
kabóca elnémul. Középső , zeneszekré- 
nyének" térfogata kb. 1 cm:, ami a hely- 
kihasználás szempontjából már nagy ál- 
dozat egy rovartól. De ezzel a szerkezet 


Két szárnyát dörzsöli össze az olasz tücsök, 
amikor ciripelő éjszakai szerenádot ad. Ezek 
"a hangok egy elektronikus műszer képernyőjén 
váltak láthatóvá. A hangerősség ingadozásait 
a fehér területek jelzik 

A kabóca , kattogtató" szerkezete az első potrohszelvény üregében helyezkedik el. Vastag izomkötege (3) 
a húr közvetítésével (2) behúzza, majd visszaengedi a rugalmas kitinburkolatot (1). Ekkor ugyanolyan 
kattanás hallatszik, mintha egy behorpasztott bádogdobozt engednének cl hirtelen. A rovar hallószerve 


a potroh alsó felén található (4) 


1 3 
] 

j 

hangszóró lótücsök mra 

megoldással például az indiai kabóca 
hangja akár egy kilométer távolságra is 
elhallatszik. 

Nem véletlen, hogy az átlátszó testű 
garnélarákok egyik faját a tengerparti 
emberek pisztolyos ráknak is nevezik. 
Az üvegpalackdugó-szerkezet akkorá- 
kat csattan, mint egy légpuska, s ha ten- 
gervízzel töltött palackba helyezik a 
pisztolyos rákot, még a palackot is szét- 
töri egyetlen durranással. A lótücskök 


A hím lótücsök kettős kijáratú üreget vág magának 
a földbe, majd napnyugta után legalább fél óráig 
,hangol", hogy felmelegítse testét. Ezután egy 
órán át sugározza , műsorát" kb. 3500 Hz-es 
rezgésszámon olyan hangerővel, amely nyugodt 
időben 600 méter távolságban is hallható 


egyik faja (a Gryllotalpa vinese) még ér- 
dekesebb hangerősítőt kísérletezett ki a 
törzsfejlődés során. H. C. Bennet-Clark 
angol kutató vizsgálatai szerint olyan 
alagutat készít a föld alatt, amely két 
ággal fut a felszínre. Ha a rovar az elága- 
zásban foglal helyet, a kettős alagút kü- 
lönleges akusztikai erősítőrendszert ké- 
pez. Egy centiméterre föld alatti hangszó- 
rójától olyan erős hang hallatszik, mint 
amikor a metró befut az állomásra (90 
dB). De ha a zajos tücsköt kiemelik 
alagútjából, hangereje azonnal ezredré- 
szére csökken. 


A , varázsszem?" üzenete 


A rovarok rendszerint a lábukon hordják 
a fülüket. A szöcske és a tücsök elülső 
lábszárán két parányi rés található. 
Ezekenarésekenátjutahangabbaa páros 
üregbe, amelyet a rovar légcsőrendszere, 
atrachea vékony hártyája bélel. A két üre- 
get elválasztó kettős hártya (a timpanum) 
a legfinomabb cigarettapapirnál is véko- 


nyabb, mindössze 2-3 ezredmilliméter 
vastag. Ha a hangok hatására remegni 
kezd, kettős fala között az érzőszőrök 
ütemesen elgörbülnek, így villamos jelek- 
ké alakítva továbbítják a rezgéseket az 
állat központi idegdúcába. 

Ezek a parányi fülek olyan tökéletes 
technikai remekművek, amelyeknek ér- 
zékenységével csak a legjobb mikrofonok 
vetekedhetnek. A gombostűfejnyi szer- 
kezet már akkor is érzékeli a hangokat, 
ha a hártya mindössze ezermilliomod 
centiméterrel domborodik ki a lüktető 
légnyomás hatására! Ez olyan hihetetle- 
nül kis érték, hogy az atomok átlagos át- 
mérője is tízszer nagyobb ennél. 

A muzsikus rovarok általában nemcsak 
arra a rezgéstartományra érzékenyek, 
amely zenéjüket is jellemzi. A sáskafélék 
300-tól 20 000 Hz-ig hallják a hangokat, 
de egyes mérések szerint még a 90 000 
Hz-es ultrahangrezgéseket is érzékelik. 
A tücskök 300-tól 8000 Hz-ig, a szöcskék 
pedig 800-tól 45 000 Hz-ig fogják fel a 
levegő rezgéseit. A szöcskék hallástarto- 
mányának felső határa tehát már mesz- 


A zöld szöcske mindkét lábán két párhuzamos rés látható. Ezek a rovar fülnyílásai, amelyek 
a kettős légkamrába vezetnek. Közöttük két rachea-csövecske húzódik. Hajszálvékony faluk 
a hanghullámok hatására rezegni kezd. Ezt a mozgást a görbült érzőszőrök sora alakítja át villamos jelekké 

sze, a számunkra hallhatatlan ultrahan- 
gok birodalmába nyúlik. A csótányon 
végzett mikroelektronikai vizsgálatok 
szerint hallószervéből kétféle idegszál fut 
a központi idegrendszer felé: az egyik 
mély hangokról, 30—-200 Hz-es rezgések- 
ről ad hírt, a másik viszont 200-tól 5000 
Hz-ig fogja fel a hangokat. 


A sáskák parányi fülében a leheletvékony 
dobhártyát és a hozzá tapadó hangátalakító 
készüléket csak elektronmikroszkóppal sikerült 
feltárni. Működési elve egyszerű: a hanghullámok 
a dobhártyát rezegtetik, és az átalakító szervből 
már villamos jelek távoznak a hallóidegszálon 


A sáska a , derekán" hordja a fülét. A képen 

a combtő felett és a szárnyak alatt, nagyjából 
középen látható. A sötét üreget ferdén zárja le 
a timpanális hártya, tehát a sáska furcsa módon 
hátrafelé fülel. A mérések szerint a 3-6000 és 

a 15-20000 Hz-es rezgésekre a legérzékenyebb 


Lézersugaras megvilágítással sikerült láthatóvá tenni, hogyan rezeg a sáska hallóhártyája. Ezen a két, 
úgynevezett hologramfelvételen a fekete és fehér sávok a körkörösen kialakult hullámokat mutatják. 
A baloldali képen 3250 Hz, a jobboldalin 4000 Hz rezgésszámú hang érte a hallószervet 

De a kutatókban régóta él a gyanú, 
hogy a frekvenciavizsgálatok nem adnak 
jellemző képet a rovarok hallószervének 
érzékenységéről. R. J. Pumphrey és A. F. 
Rawdon-Smith már 1939-ben arra a kö- 
vetkeztetésre jutott, hogy a rovarmuzsi- 
kában nem a rezgésszámok, hanem a 
hangerőváltozások hordozzák a híre- 
ket. Így a hallószervnek is inkább ezeket 
a hangerőváltozásokat kell megkülön- 
böztetnie. A rovar számára tehát nem a 
hangok magassága, hanem az erőssége 
a fontos. Ez azért érdekes, mert az embe- 
ri fülinkább a hangok magasságát külön- 
bözteti meg rendkívül finoman, de kevés- 
bé ismeri fel a hangerő változásait. 

Ezt a feltevést K. D. Roeder és A. E. 
Treat kísérletei is megerősítették. A ro- 
varnőstény valahogy úgy érzékeli a hímek 
szerelmes udvarló muzsikáját, mintha 
valaki egy lehalkított rádiókészülék előtt 
ülve, a villogó varázsszemet figyelné. A 
varázsszem zöld , legyezője" nem a hang- 
magasság változásait, hanem a pilla- 
natnyi hangerősséget jelzi. Ezért vibrál 
olyan fürgén, ha egy zenekar játszik, 
riportnál viszont hírtelen szétnyílva jelzi 
a szavak közötti szüneteket. Kis gyakor- 
lattal bárki megmondhatja az elnémí- 
tott rádióra pillantva, hogy éppen zenét 
vagy beszédet közvetítenek-e. A rovar 
központi idegrendszerébe hasonló villa- 
mos jeleket küldenek a hallószerv ideg- 
szálai. A rovar ezt a képzeletbeli belső 
varázsszemet figyeli, amikor arra kíván- 
csi, mit üzennek a távoli hangok. 

De miért muzsikálnak a rovarfajok 
különböző hangokon? Fizikai szempont- 
ból ezek a frekvenciák csak arra kellenek, 
hogy a rovar rájuk tűzze , névjegyét" a 
hangerőváltozások alakjában. S ezért 
nem tévesztik össze egymás hangját. 
Ahogy mi is választhatunk a hullámsáv 
beállításával a Kossuth vagy a Petőfi rá- 
dió műsora között. A világ műsorszóró 


adóinak — hullámhosszait nemzetközi 
egyezmény alapján osztották fel, hogy 
ne zavarják egymást. Az egyes rovarfajok 
híradástechnikai rendszere is meghatá- 
rozott hanghullámokra van beállítva, 
így minden rovar a saját fajára jellemző 
hangjeleket foghatja fel. 


Két dallam egy légcsőben 
A szakkönyvek általában a fúvós hang- 


szerek működéséhez hasonlítják az éne- 
kesmadarak bámulatosan hajlékony 


hangképzését, de baj van az elmélettel. 
A klarinét hangmagasságát a csőben vib- 
ráló levegőoszlop saját rezgésszáma ha- 
tározza meg. Minél több lyukat takar le 
ujjaival a zenész, annál hosszabbá válik a 


Nem kell társat keresnie a vörösbegynek, ha kettőst 
akar énekelni. Torkában két hangképző szerv 
található, amelyek egyszerre is működhetnek. 

A rigófélék családjába tartozó madár éneke 
rendszerint a zongora legfelső hangjánál egy 
oktávval magasabban szárnyal 

levegőoszlop, annál mélyebb hang kelet- 
kezik. A hangszín bonyolultabb dolog. 
A hangtani törvények értelmében az 
alapírekvencián kívül két-háromszoros 
rezgésszámú hangok - felhangok — is 
keletkeznek a levegőoszlopban. A fel- 
hangok aránya és erőssége alapján tudjuk 
megkülönböztetni például az oboát a 
klarinéttól még akkor is, ha mindkettő 
ugyanazon a hangon szól. 

Ha a madarak is igy énekelnének, 
olyan lenne a nyakuk, mint egy gumicső. 
Az erdei szürkebegynek, amely kétok- 
távos hangterjedelemben énekel, a leg- 
mélyebb hangoknál a fizika törvényei 
szerint négyszeresére kellene kinyújtania 
a nyakát. Másrészt az énekesmadarak 
olyan tiszta (sinusos) hangokat kelte- 
nek, amelyekben nincsenek felhangok. 
A kiáramló levegőnek csak egyetlen rez- 
gésszáma van, ami a fúvós hangszereknél 
elképzelhetetlen. 

Akkor inkább az emberi hangképzésre 


hasonlít a madarak éneke? C. H. Greene- 
walt amerikai kutató szerint sem az előb- 
bi, sem az utóbbi elmélet nem jöhet 
szóba. A madarak énekét finom műsze- 
rekkel elemezve, egészen különleges 
hangképző rendszert derített fel. A 
madár gégefője ún. alsó gégefő, mert az 
emberével ellentétben nem a nyak végé- 
ben, vagyis , fent" helyezkedik el, hanem 
,lent", ahol a tüdőből jövő két hörgő a 
légcsőbe torkollik. Az alsó gégefő mind- 
két oldalán önálló izomrendszer és ideg- 
hálózat van, így a madár mindkét hörgő- 
ben egymástól függetlenül vezérelheti a 
levegő útját. Duettet énekelhet önma- 
gával! 

Ez nemcsak biológiai lehetőség. A va- 
lóságbanis így van, amint ezt Greenewalt 
frekvenciamérései is igazolták. Az ame- 
rikai gezerigó például az egyik felvételen 
úgy énekelt önmagával kettőst, hogy 
egyik dallamvonala a 2600-2800 Hz-es 
hangtartományban csengett (mintha a 


A hangképzés kellékei egy énekesmadár gégefőjében, ahol légcsőgyűrűk és a hörgőgyűrűk találkoznak. 

A kulcscsonti légzsák nyúlványa (1) kétoldalt rugalmas belső hangszalaggal, tíimpanális hártyával 

(4) zárhatja el a két hörgő (5) torkolati nyílását. A belső hangszalaggal szemben az izmokkal (2) 
mozgatott külső ajkak (3) alkotják a légzár másik felét. Így két torka" van a madárnak az énekléshez 

REZGÉSSZÁM 1000 Hz 


IDŐ (ezredmásodperc) 


Csúfolódó rigó kettős éneke. A két kitartott hang valószínűleg csak azért vibrál, mert az élő hangszer 
nem olyan pontosan működik, mint egy automata. Az elektronikus úton rögzített kettős dallamfüzér 
a legmeggyőzőbb bizonyíték arra, hogy bizonyos madárfajok egyszerre két torokból énekelhetnek 


zongora legmagasabb oktávján az e és f 
hang között trillázott volna), másik dal- 
lamfüzére viszont a 3500-3800 Hz-es hul- 
lámsávban , kísérte" a dallamot. 

A titok nyitja tehát a kettős gégefőben 
rejlik. A részletes anatómiai vizsgálat 
szerint az énekesmadár gégéjét a kulcs- 
csonti légzsák rugalmas nyúlványa tölti 
ki. A gége porcos ürege kétoldalt elvéko- 
nyodik, és kissé kidudorodik. Ezek az 
s ablakok" — az ún. timpanális hártyák — 
a gégefő izmaival külön-külön is meg- 
feszíthetők és elernyeszthetők. Velük 
szemben a két hörgő bejáratánál egy-egy 
izmos , ajak" nyúlik ki a gégefő falából. 
Megfelelő izmok segítségével ezek szin- 
tén önállóan mozgathatók. Ennyi , me- 
chanika" már elég is a madárnak, hogy 
könnyedén képezze szebbnél szebb dal- 
lamait. 

Ha énekelni akar, teleszívja tüdejét és 
légzsákjait levegővel. A kulcscsont alatti 


légzsák megfeszül, mint a felfújt léggömb, 
és légnyomása hozzáfeszíti a két timpa- 
nális hártyát a szemközti ajkakhoz. A 
levegő most nem tud elszökni a tüdőből. 
Ekkor azonban a gégefő izmaival vala- 
melyik hártyát megfeszíti, ez kissé visz- 
szahúzódik, és szabaddá teszi az utat a 
tüdőből kiáramló levegő előtt. A lég- 
sugárban rezegni kezd a hártya, így a 
továbbhaladó levegő is rezegni kezd: 
megszületik a hang. Ha a madár mind- 
két hártyáját megfeszíti, egyszerre két 
hang keletkezik. Fizikai szempontból 
kissé leegyszerűsített magyarázata ez a 
hangképzésnek, de jól tükrözi a való- 
ságot. 

A különleges gégefő azonban egyéb 
zenei bravúrokra is képes. Az énekes- 
madarak nemcsak a , glissandó"-kat ké- 
pezik könnyedén, amikor az emelkedő 
vagy ereszkedő dallamok szinte folyama- 
tosan siklanak egyik hangról a másikra a 

A gégefő működésének egyszerű modellje. Felülről 
a légzsák nyúlványának légnyomása feszíti 

a timpanális hártyát. Alulról az ajak alkotja 

a , tolózárat" a légáramlat útjában (A). Ha kicsi 

a hangrés, és a hártya lazán nyúlik be, halk 

és alacsony hang keletkezik (B). Minél jobban 
megfeszül a hártya, annál szaporább és erősebb 
rezgések keletkeznek (C). Bizonyos hangmagasság 
felett a hangerő már nem fokozható. Ez az 

, átváltási pont". Beljebb tolódik az ajak, ismét 
szűkül a rés. Most még magasabb, de haikabb 
hangok keletkeznek , negatív visszacsatolással" (D) 


közbeeső frekvenciák futólagos érin- 
tésével. Hangerejüket is észrevétlen át- 
menetekkel képesek változtatni ezalatt, 
így a dallam elhalkul vagy felerősödik. 
Amint egyre magasabb hangokat énekel 
a madár, egyre erősebben feszíti gégefőjé- 
nek valamelyik hártyáját. Ez egyre gyor- 
sabban pattan vissza a levegőáramlás- 
ban. De minél feszesebb lesz a hártya- 

membrán, annál inkább eltávolodik a 
szemközti ajaktól. Egyre több levegő 
tódul ki. Minél nagyobb tömegű levegő 
rezeg a légcsőben, annál erősebb lesz a 
hang. Az emelkedő dallammal együtt 
tehát a hangerő is emelkedik. 

De ha ez így megy tovább, egyszer csak 
bekövetkezik a pillanat, amikor a hártya 
már olyan feszessé válik, hogy az egyre 
táguló hörgőnyíláson át elszökik a levegő 
anélkül, hogy megrezegtetné a membránt. 
Az erdei szürkebegy énekében ez kb. 
6800 Hz-en következik be. Ennél maga- 
sabb hangon nem énekelhet a madár? De 
igen! Csakhogy ekkor lép működésbe a 
hörgő falába épített ajak. A gégefő izmai 
kissé beljebb ékelik a nyilásba, így ismét 
szükül a hangrés, halkabbá válik a hang. 
Ettől kezdve tehát akármilyen magasra 
szárnyal a madár hangja, hangereje már 
nem növekedhet, csak csökkenhet. 

Ez a különös , váltópont" az emelkedő 
rezgésszámok lejtőjén pontosan megha- 
tározza, hogy a madár párhuzamosan 
futtatja-e hangját és hangerejét, vagy 
egyre magasabb hangokra kapaszkodva, 
egyre halkabban énekel. A gégefő memb- 
ránjának feszültségváltozásai és a szem- 
közti ajak ,eltorlaszoló" mozgásának 
együttes összjátéka természetesen szám- 
talan változatra ad lehetőséget. Ha pél- 
dául a madár egyetlen hangot akar egyre 
halkabban énekelni, rezgő hártyájának 
feszültségét nem változatja, így azonos 
magasságú hang keletkezik. De közben 
az ajkat egyre beljebb szorítja a hörgő 
nyílásába: csökken a hangrés, halkul az 
ének. 

A vizsgálatokból arra is fény derült, 
milyen teljesítményekre képes ez a 
csodálatos hangszer. Az egyik madárfaj 
például egytized másodperces ,glug" 
kiáltásával egyszerre négy oktávot ölel 
fel. Hangja közben 750 Hz-től 10 700 Hz 
rezgésig terjed, minden eddig ismert ma- 

Ha a klarinétmadár csak a timpanális hártyáját rezegteti, dallamának hangmagasság-változásait 
(fekete körök) szinte önműködően követik a hangerő változásai (kék körök). Minél magasabbra szárnyal 
a hang, annál erősebbé válik (A). A hangmagasság és a hangerő fordított arányú változásait a pirosvállú 


csiröge énekének diagramja szemlélteti. Ilyen magas rezgésszámokon már , negatív visszacsatolással" 
működik a madártorok (B) 

dárhangnál magasabban. Végsősoron 
nincs mit csodálkozni, hogy a madártan 
kutatói, az ornitológusok nem ismerték 
eddig pontosan a madárének titkát. A gé- 
gefő egyszerűnek tűnő felépítése ezt nem 
is árulja el. Csak korunk rendkívül érzé- 
kenyelektronikus műszereivel vált lehető- 
vé, hogy a madárhangokat szinte ez- 
redmásodperces pontossággal , felszele- 
teljék", és végre fizikailag is helyesen ma- 
gyarázzák az éneklő madarak gégefőjé- 
nek működését. 

De ezzel még nincs vége a meglepeté- 
seknek! A Magyar Tudományos Aka- 
démiaállathangkutató laboratóriumában 
olyan magnetofonfelvétel is található, 
amely egyetlen erdei pacsirta kétezer dal- 
lamát őrzi. A madarak különleges gégefő- 
je lehetővé teszi, hogy másodpercenként 
300 különböző hangot énekeljenek egy- 
más után. Hihetetlen teljesítmény! Sőt 
vannak olyan énekesmadarak Is, amelyek 
400 hang/mp sebességgel énekelnek. Nem 
csoda, ha az ember sokszor azt hiszi, 
hogy csak cserregő-csattogó csetepaté 
folyik a feje fölött az énekesmadarak 
között, holott a legszebb dallamívek 
gyöngyöznek a levegőben. 


Időszeletelő fülek 


A madarak közül a bagolynak van a 
legérzékenyebb füle. Ez számára létkér- 
dés, hiszen hallása alapján vadászik. Még 
koromsötétbenis meghallja a neszező egér 
hangját, s olyan pontosan , rástartol", 
hogy amikor R. S. Payne amerikai kutató 
laboratóriumában a lecsapás pillanatá- 
ban felgyújtották a lámpákat, már a kar- 
mai között volt azáldozat. Pedig legalább 
7 méter távolságból kellett , bemérnie" a 
sötétben lopakodó egeret. Érdekes, 
hogy a bagoly nem akkor hagyta el őrhe- 
lyét, amikor a mocorgást hallotta. Ekkor 

még tájékozódott. Csak akkor lendült 
támadásba, amikor hirtelen csend lett. 
Fülének szerkezete sokban eltér a ma- 
darak hallószervének felépítésétől. Az 
itt található mechanikai trükkök sora 
mind azt szolgálja, hogy a leggyengébb 
zörejeket, zajokat is meghallja. A mada- 
rak külső füle például csak egy apró 
süllyeszték a koponyán. Nyoma sincs 
fülkagylónak, ezért nehéz megállapítani, 
hol a madarak füle. A fülesbagoly viszont 
már messziről felismerhető furcsa tollas 
fülkagylóiról. A dobhártyája előtti üre- 
get két részre osztja egy bőrredő. Az egyik 
csatorna csak vakjárat, a másik viszont a 
dobhártyához vezet. A bőrredő mozga- 
tásával a bagoly valószínűleg pontosab- 
ban tudja fülébe terelni a hangokat, így 
több rezgési energiát gyűjthet össze a 
hangforrásból. Dobhártyája is  meg- 
lepően nagy. Ez a nagyobb felületű hártya 
érzékenyebben fogja fel a hangrezgéseket, 
mert kisebb hangerő készteti ugyanak- 
kora kitérésre, mint amekkorára más 
madarak dobhártyája domborodik. 
Középfülében a dobhártyát és a belső- 
fül ovális ablakát egyetlen hosszú csont, 
a kolumella köti össze. A madarak közép- 
fülében ez a csont pontosan a dobhártya 
közepéhez támaszkodik. A bagolyéban 
kissé távolabb van a vége a középponttól. 
Bár így kisebb kitérésekkel mozog a 
kolumella, ha rezgés éri a dobhártyát, de 
nagyobb erővel , kopogtatja meg" a belső 
fül ablakát. Ez azért szolgálja a nagyobb 
érzékenységet, mert a belső fülben mozgó 
folyadék is nagyobb nyomáshullámokat 
kap. Az emberi fülben a három halló- 
csontocska közvetítésével a hanghullá- 
mok nyomása 22-szeresre nő. Körülbelül 
ilyen arányban továbbítja a hangrezgé- 
seket a házi veréb füle is. A hosszúfülű 
bagoly 40-szeres , áttétellel!" rendelke- 
zik! Nem véletlen tehát, hogy a bagoly el- 
sősorban a , fülére támaszkodva" vadá- 


Az érzékeny fül is elősegíti a bagoly éjszakai vadászatainak sikerét. A hanghullámok a fülre boruló 
bőrlebeny mellett (1) elhaladva, a fülnyíláson át (2) lépnek a külső fül csarnokába (3), és rezegtetik 
a szokatlanul nagy méretű dobhártyát (4). Hátulról a kolumella vékony csontja támaszkodik rá (5). 
Ez a pálca vezeli át a rezgéseket a belső fülbe 


Nesztelenül suhan a bagoly a félhomályban. Százszor gyengébb hangokat is meghall, mint az ember, így 
könnyen betájolja az avarban neszező rágcsáló helyét. A legújabb vizsgálatok szerint parabola alakú 
fejtollazata a gyenge hanghullámok összegyűjtését segiti elő 

szik. Noha szemét is használja a félho- 
mályban, az áldozat helyét mindenkép- 
pen hallása alapján határozza meg. 
Amikor lesuhan a faágról, már pontosan 
tudja, hová kell repülnie. Repülés közben 
szürkületi látású szeme az útjában álló 
fák, bokrok elkerülésében nyújt számára 
segítséget. 

A madarak hallásának alsó küszöbe 
általában 100-300 Hz körül mozog, de a 
felső határ sok esetben már az ultra- 
hangok tartományában van. Ezeket a fel- 
ső küszöbértékre vonatkozó méréseket 
Galton-síppal végezték, amely ultrahan- 
gok előállítására alkalmas. Masakazu 
Konishi japán kutató szerint azonban 
ezek a vizsgálati eredmények meglehető- 
sen bizonytalanok. 1969-ben saját kísér- 
letei alapján arra a következtetésre jutott, 
hogy a madarak nem hallanak magasabb 
hangokat, mint az ember. Szerinte a ré- 
gebbi kutatók azért tételeztek fel szá- 
munkra hallhatatlan hangokat a mada- 
rak énekében, mert az emberi fül nem 
tud különbséget tenni az énekesmadarak 
egyes hangjai között. De ez nem a rend- 
kívül magas rezgésszám miatt van, hanem 
azért, mert a madárénekben egymásra 
torlódnak a különböző hangok. 

Ha egy madártrillában másodpercen- 
ként 30 különböző rezgésszámú hang 
gyöngyfüzére sorakozik, ezt az ember 
még hangonként hallja. De amikor a frek- 
venciaváltozás sebessége 100 hang/mp 
fölé emelkedik, csak berregést vagy 
zümmögést hallunk. A madarak ,idő- 
szeletelő" hallása 50—-100-szor jobb az 
emberénél. Valóban hangonként hallják, 
amit a társuk énekel! Ennek alapján az 
is érthetővé válik, hogyan tudják egymást 
, Személy . szerint" megkülönböztetni. 
Énekükben annyi változatot valósíthat- 
nak meg a hangok magasságának és 
erősségének gyors változtatásával, hogy 
ez a szám vetekszik a lottó ötös kihúzásá- 

nak variációs lehetőségeivel. Minden 
madár így szinte saját , dallam-névje- 
gyét" küldheti szét a levegőben, sa nőstény 
egyenként ismeri fel minden udvarlóját a 
távoli trubadúrdal alapján. 

Az emlősállatok közül a kutyák fülé- 
nek érzékenysége messze felülmúlja az 
emberét. Négyszer távolabbról érzékelik 
ugyanazt a gyenge neszt, amit éppen csak 
meghal! az ember. Philadelphiai kutatók 
azt is kimutatták, hogy a kutyák belső- 
fülének csigajárata csak akkor kezd 
rezegni, ha ugatás hangjai érik. Ilyenkor 
sajátos rezgésminta alakul ki a belső fo- 
lyadékban, és az érzősejteken keresztül 
azután megfelelő villamos jelek futnak a 
kutya agyvelejének hallómezejébe. Ezzel 
arra a meglepő felfedezésre jutottak, hogy 
a kutya belső-füle csak társainak ugatá- 
sát érzékeli. De hogyan hallja meg az 
emberi hangokat, és hogy tesz különb- 
séget az ismerős szavak között? Ezt még 
ma sem sikerült pontosan tisztázniuk. 

A macskák füle legalább olyan érzé- 
keny, mint a kutyáké. Már 14 méterről 
meghallják a surranó egér neszét. Ért- 
hető, hogy a hangtani mérések szerint 
nem a 2734 Hz-es hangra a legérzéke- 
nyebbek (mint az ember), hanem a zon- 
gora legnagyobb rezgésszámánál csak- 
nem két oktávval magasabb hangokra 
figyelnek fel először. Ennek kitűnő hasz- 
nát veszik egerészéskor, minthogy a 
gyenge zajokban a magas hangok van- 
nak többségben. 

Általában a hírközlés szempontjából 
az állatok hangadó és hangfelvevő szer- 
kezetei azonos rezgési tartományokra 
hangoltan működnek, érzékenységük 
pedig megfelel az életkörülmények meg- 
követelte pontosságnak. De vannak még 
homályos területek. Nem tudjuk, hogy 
egyes rovarok, így például a szemölcs- 
vesztő szöcskék miért érzékelik a 90 000 
Hz-es ultrahangokat is. Osztrák oceano- 


lógusok szerint a halak különleges érzék- 
szerve, az oldalvonal is felveszi az ultra- 
hangtartományból érkező rezgéseket. Az 
egerek a legérzékenyebb ultrahangmikro- 
fonokat is megszégyenítve, kb. 100 000 
Hz-es vészkiáltásokkal figyelmeztetik 
egymást, ha macska közeledik. Hogy 
ennél magasabb hangokat meghalla- 
nak-e, ezt még ma sem vizsgálták meg 
alaposabban a kutatók. A mérések szerint 
a kutyák 38000 Hz-ig érzékenyek a 
hangrezgésekre. Ezért taníthatók meg a 
rendőrkutyák arra, hogy egy Galton-sip 
hallhatatlan hívójelére jöjjenek. Ugyan- 
így a majmok hallásának tartománya is 
belenyúlik az ultrahangsávba. Amerikai 
kutatók makákó majmokon végzett vizs- 
gálatai során bebizonyosodott, hogy a 
kísérleti állatok 45000 Hz-es hangokat 
is meghallanak. Valószínű, hogy az ult- 
rahangok tartományában végzett hallás- 
mérések a jövőben még sok meglepetés- 
sel szolgálnak a biofizikusoknak. 


Az ember , közbeszól" 


Ki nem álmodozott már gyermekkorá- 
ban arról, milyen jó lenne megérteni az ál- 
latok beszédét? A biofizikusok álmodozás 
helyett tudományos vizsgálatokkal igye- 
keznek valamiféle szótárt összeállítani az 
állatok hangjeleiből, de meg kell! vallani, 
hogy a titokzatos hangok megfejtésében 
ők sem jutottak sokkal előbbre, mint a 
hajdani természetbúvárok. Persze nem is 
várhatunk sokat ettől a beszédtől. Az 
állatok valószínűleg sok mindent ki tud- 
nak fejezni hangjeleikkel, de közléseik 
csak a jelenre vonatkoznak. Nincs fogal- 
muk múltról, jövőről, nem ismerik az 
emberi beszédnek azt a második jelző- 
rendszerét, amelynek segítségével az el- 
vont fogalmak is megidézik a valóságot, 
így tehát gondolatokat sohasem cserél- 


hetnek egymással. Hangjel-rendszerük 
sohasem beszéd, hanem csak hírközlés. 

Ebbe persze több minden beletartozik. 
Kluyver holland természetkutató például 
a madárnyelvet tanulmányozva elragad- 
tatottanjegyezte fel : , Négy évig követtem 
nyomon magnetofonnal egy előzőleg 
meggyűrűzött ökörszemet. Ligetről liget- 
re, bokorról bokorra követtem. S most 
már tudom, hogy miről beszélt. Az éhes 
gyermek rémületéről, a pajkos kamasz 
csavargásairól, a gilisztavadászat első 
izgalmáról, első fészkének építéséről, ta- 
lálkozásáról szívének választottjával.. . 
Valóságos hangos regény..." 

A legtöbb kutató nem ennyire roman- 
tikusan fogalmazza meg az állatok hang- 
jainak információtartalmát. Rezgésszá- 
mok és hangerősségek, időtartamok és 
szünetek alapján próbálnak törvény. 
szerűségeket, azonos közléseket felfe- 
dezni a hangokban. A méhek híres 
, táncbeszédéről" például kiderült, hogy a 
felderítő nemcsak mozdulataival közli az 
élelemforrás távolságát, hanem hangok- 
kal is. Dr. H. Esch, a Notre-Dame Egye- 
tem kutatója részletes vizsgálatokkal 
bizonyította, hogy a sikeres felderítésről 
hazaérkezők különféle hangimpulzuso- 
kat bocsátanak ki. A mérések szerint a 
csóvatáncban, amikor a leírt 8-as közép- 
ső szárán halad a hírközlő méh, kb. 
200-250 Hz-es hangot hallat szárnyainak 
rezegtetésével. A hangképzés időtartama 
pontos összefüggésben van a lelőhely 
távolságával. Ha a nyíló virágokkal bo- 
rított rét például 200 méterre van a kap- 
tártól, a hangjelzés 0,5 mp-ig tart. Ha a 
lelőhely 1,2 km-re található, az impulzu- 
sok időtartama 2 mp. Dr. Esch ezt azzal 
is igazolta, hogy a trópusi Melipona- 
méhek egyik fajának jelzéseit magneto- 
fonra vette, amint a dolgozó a sikeres 
gyűjtőútról visszatérve, hangjelekkel adta 
tudtára társainak a lelőhely távolságát. 

Hangjelek hossza (ezredmásodperc) 


Hangjelek száma 


10 50 200 
Távolság (méter) 


A sötét kaptárban vagy félhomályos időben 

a hangjelzéseknek is nagy hasznát veszik a méhek. 
J. K. Jeszkov szovjet kutató mérései szerint 

a méhtáncnál a szárnyrezgések időtartama (A) 

és a hangjelek száma (B) arányos a jelzett 
távolsággal. A folyamatos kék vonal az , élelmiszer- 
beszerző" méhek, a szaggatott a , szállásmester" 
méhek jelzéseit mutatja 


Később azután pusztán e hangjelek visz- 
szajátszásával sikerült elérnie, hogy a 
méhek ismét kiszálltak a kaptárból, és 
pontosan ugyanazt a virágcsoportot ke- 
resték fel, mint korábban. Ez a kísérlet 
arrais figyelmeztet, hogy nemcsak a távol- 
ságról, hanem az irányról is tájékoztatást 
kaptak a méhek a hangjelekből. Ennél 
többet egyelőre még nem tudnak jelenleg 
a kutatók erről a különös, zenélő mérő- 
szalagról. 

J. K. Jeszkov, a szovjet ribnojei méhé- 
szeti tudományos kutatóintézet munka- 
társa viszont a méhek rajzását tanulmá- 
nyozva figyelt fel néhány érdekes hangra. 
Amikor kirepülés után a raj egyetlen 
óriási fürtben csüng valamelyik ágon az 
anyaméh körül, , élelmiszer-beszerző" és 
, szállásmester" méhek válnak ki a cso- 

portból, hogy előkészítsék a méhcsalád 
új letelepedési helyét. Amikor visszatér- 
nek kereső útjukról, valóságos párbeszéd 
alakul ki a raj és a felderítők között. Meg- 
felelő erősségű, szünetekkel tarkított 
hangjelekkel 400-500 Hz-es frekvencián 
közli a szállásmester, hogy merre van az 
új lakóhely. Ha a többség elfogadja ezt az 
ajánlatot, akkor 200 és 400 Hz-es szárny- 
rezgéssel válaszol. Kis idő múltán, ami- 
kor elrepüléshez készülődik a raj, a 
zsibongásban 120-180 Hz-es hangrezgés 
válik uralkodóvá, így az óriás családnak 
mind a negyvenezer tagja értesül az indu- 
lásról. A jófülű méhész tehát előre meg- 
tudhatja, mikor készülődnek indulásra 
méhei, és még idejében leemelheti az 
egész fürtöt. 

Az állatok hangjában sokféle érzés és 
jelzés rejtőzik. Ezek a hangok csalogat- 
nak, fenyegetnek, félelmet és örömöt 
fejeznek ki. A békák brekegése, a madarak 
éneke egyaránt messze hangzóan hirdeti 
a saját otthon területének határait. Bizo- 
nyos hangok élettani folyamatokat is ve- 
zérelhetnek. Margaret Vimce kutatónő 
megfigyelte, hogy a fürjfészekben a tojá- 
sok néhány nappal a fiókák kikelése előtt 
, ketyegni" kezdenek. Ez a hang a ma- 
daraklélegzésével függ össze, s akutatónő 
szerint gyorsabb növekedésre serkenti a 
fejlődésben lemaradt fürjembriókat. Ezt 
az elképzelést kísérletileg is igazolta. 
Idősebb fürjtojásokat rakott fiatalabb 
embriók tojásai mellé. A tojások ketyegé- 
se megtette hatását. A fejlődésben , lema- 
radottak" egy nappal hamarabb keltek 
ki, mint ahogy várni lehetett a költési idő 
alapján. 

Van egy régi vicc a macska elől mene- 
külő egérről. A kis állat beszalad a lyukba, 
és remegve figyel kifelé. Egy idő múlva 
semmit sem hall. Egyszer csak kutyauga- 
tás üti meg a fülét. , Remek -— gondolja 
magában -, elmúlt a veszély!" —s azzal ki- 


ruc 
va 


Úun I 


A zaj a hangok világában olyan, mint a fehér fény az optikában. Ahogyan különböző szinek keverednek 
a fehér fényben, ugyanígy a zaj is azért nem dallamos, mert mindenféle hangrezgés kavarog benne. 

Ilyen a varjú károgása is! Ezek a hangképek függőleges irányban a növekvő rezgésszámokat, 
vízszintesen a múló időt jelzik. Az amerikai keleti varjú néhány perc alatt több százszor ismétli 

ezeket a gyülekezésre hívó jeleket (fent). A vészkiáltás magasabb rezgésszámú, és rövidebb 


hangjelekből áll (lent) 


sétál a lyukból. A következő pillanatban 
éles karmok csapnak rá, a macska pedig, 
miután megette az egeret, elégedetten 
megszólal: , Hiába, jó, ha tud az ember 
egy idegen nyelvet." Marikovszkij szovjet 
professzor a rovarhangokkal kapcsolat- 
ban hasonló, de fordított példát említ. 
A bundás zengőlégy úgy kerüli el a vadá- 
szó madarakat, hogy a földidongó hang- 
ját utánozza. Repülés közben pontosan 
ugyanolyan rezgésszámmal mozgatja 


szárnyait, így a madarak a dongó szúrá- 
sától félve békén hagyják a vészjósló ber- 
regéssel közeledő legyet. Ez legalább 
olyan jó csel, mintha az egér megtanulna 
ugatni . . . 

Annyit ma már az ember is megért az 
állatok beszédéből, hogy időnként közbe 
tud szólni. Főként akkor, ha halakat 
kell hálóba csalogatni, vagy kártevő ál- 
latokat kell elriasztani. A Miami Egyetem 
tengerbiológiai intézetének kutatói pél- 

dául sikeresen tévesztettek meg néhány 
jellegzetes tengeri halat, amelyek a halá- 
szat szempontjából igen fontosak. Víz 
alatti hangszóróval egy oktáv terjedelmű 
zajt sugároztak 25 és 50 Hz között. 
A hullámsáv alsó és felső széle között 24 
dB hangerőkülönbség volt. Percenként 
néhány impulzustól másodpercenként 
több impulzusig váltakoztatva a jeleket, 
a hangszóró lényegében ugyanolyan han- 
gokat szórt szét a vízben, mintha mély- 
tengeri ragadozó halak lakmároznának. 
Ezek a hangok csalogatják a ,terített 
asztalhoz" a hívatlan vendégeket, a kisebb 
halakat is. Valószínűleg nagy meglepe- 
tés lehetett a halak körében, amikor az 
ismerős csalogató hangok nyomán finom 
falatok helyett csak egy hálót fedeztek 
fel, de azt is már későn. 

Francia kutatók a sáskahangok elem- 
zéséből jutottak hasznos adatokhoz. 


Sokáig kísérleteztek, amíg kiderült, hogy 
a félelmetes kártevők nem a fokozatosan 
erősödő vagy halkuló, hanem a hirtelen 


félbeszakadó hangokra figyelnek fel. A 
kutatók úgy jöttek rá erre, hogy mikor vé- 
letlenül elszakadt egy magnetofonszalag, 
a kísérleti sáskáknak lejátszott erősödő 
hang is hirtelen félbemaradt. A vizsgá- 
latokból kitűnt, hogy a , derékszögű" 
hangok, amelyek hirtelen élességgel kez- 
dődnek, vagy váratlanul megszakadnak, 
kitűnő hívójelként használhatók. Ami- 
kor kísérletképpen ilyen , műsort" sugá- 
roztak a szabadban, a nőstény sáskák 
óriási tömegben gyűltek a hangszóró 
köré. Nem lehetetlen, hogy a sáskairtás 
legegyszerűbb módját sikerül kidolgoz- 
ni az állatok beszédének megfejtése nyo- 
mán. 

Ha egy elfogott holló rémülten verdes, 
rikoltozása a legfélelmetesebb vészjel a 
többi holló számára. Francia kutatók ezt 
a vészkiáltást rögzítették magnószalag- 
ra, majd egy hollókkal lepett tölgyesbe 
hajtottak hangszórós gépkocsijukkal. 
Amikor azéj leszállt, sa madarak elpihen- 
tek, megszólalt a magnetofon. A hatás 


Varjúkárogással riaszthatók el a lábatlankodó galambok a leghatásosabban. A Kawasaki japán acélgyár 
ajánlotta fel ügyfeleinek ingyen ezeket a hanglemezeket, amelyekre varjúhangokat vettek fel. 
Az egyik központi raktárból állítólag ezzel a módszerrel zavartak el száz befészkelt galambot 

leírhatatlan volt! A hollók ezrei dühös 
károgással menekültek, s az ellenőrző 
vizsgálatok szerint a következő télig 
vissza se tértek erre a helyre. Angol 
kutatók ugyanezt próbálták ki egy sere- 
gély vészkiáltásával. A felriasztott mada- 
rak egynapi kóválygás után még vissza- 
tértek éjjeli szálláshelyükre. De amikor a 
második éjszakájukat is megzavarta a 
vészkiáltás, a következő éjjel az ellenőrző 
radarberendezés képernyője már azt mu- 
tatta, hogy a seregélyek nagy része új 
szálláshely keresésére indult. Ezek a 
kísérletek a mind gyakoribb repülőgép- 
katasztrófák megelőzését is szolgálják, 
minthogy a madarak ellepik a repülő- 
tereket, és a levegőben egyre több balese- 
tet okoznak. Hasonló kísérletek folynak 
hazánkban. Dr. Szőke Péter madárhang- 
kutató és kollégái a szajkók , halálfélel- 
mének" kiáltását sugározzák magneto- 
fonról. A szajkók ezeknek a hangok- 
nak a hallatára lélekszakadva menekül- 
nek. 


Honnan jön a hang? 


Németországban és Franciaországban 
már az első világháborúban titkos kísér- 
letek folytak olyan forgatható tölcséres 
fülelőkészülékekkel, amelyekkel meg- 
határozható a közeledő repülőgépek 
iránya. Noha az ember még csak az első 
szárnypróbálgatásoknál tartott, a moto- 
ros gépmadarak máris félelmetes fegyver- 
ré váltak: a harci pilóták a fülkébe rakott 
bombaszállítmányt egyenként dobták ki 
a gépből. Így az elhárítókészülékek terve- 
zése is megkezdődött. A forgatható töl- 
csért a denevérfül mintájára szerkesz- 
tették. Tengelye akkor mutatott ponto- 
san a láthatatlan repülőgép irányába, 
amikor a készülékben a legerősebb zaj 
hallatszott, mert a tölcsér ilyenkor nyalá- 


bolta össze a legnagyobb területről a repü- 
lőgép szétszóródó hangjait. 

A rovarok évmilliók óta sikerrel hasz- 
nálják ezt a találmányt. Lábukba süly- 
lyesztett fülük a mérések szerint irány- 
érzékeny: akkorjelzi a legerősebb hangot, 
ha tengelye éppen a hangforrás irányába 


Fél lábbal is megállapíthatja a szöcske a hangforrás 
irányát. Lábszárán két párhuzamos hasítékon át 
(közülük csak az egyik látszik) jutnak a hangok 

a hallószervébe. Minél jobban elfordul a lába 

a hangforrástól, annál halkabb hangot hall. 

Ennek segítségével hasonlóan tájékozódhat, mint 
az ember fél füllel. Minthogy két első lábának 
hallószervét egyszerre használja, így már 

a hangforrás térbeli helyzetét is pontosan bemérheti 

mutat. A nőstény rovarok már 10 méter- 
ről lelkesen indulnak a ciripelő hím felé, 
és csaknem egyenes úton haladnak a 
találkozásig. H. Autrum német kutató 
1955-ben egy zöld lombszöcskét fekte- 
tett egy körbeforgatható korongra, s a 
különböző szögekből sugárzott hangjelek 
segítségével állapította meg a szöcske 
hallószervének irányérzékenységét. Ha- 
sonló kísérleteket végzett Pumphrey angol 
kutató is, amikor egy sáska hallószervé- 
nek jól körülhatárolható érzékenységi 
sugártölcsérét határozta meg. 

A tölcséres fülkagyló a magasabb fej- 
lettségű állatokon szintén ezt az irányér- 
zékenységet szolgálja. A denevérek füle 
csaknem körbeforgatható, és ha a pat- 
kósorrú denevér egyik fülét betömik, 
akkor sem veszti el tájékozódóképessé- 
gét. A madaraknak nincs fülkagylójuk, 
akadályozná őket a repülésben. A leg- 


több madár fülén kis bőrredő található, 
amely tollakkal borítva szintén az irány- 
meghatározást segíti elő. De mindehhez 
egy fül is elegendő volna. Vajon miért 
van mégis két füle az állatoknak? 
Mindenki ismeri azt a kétágú gumi- 
csövet, amely ott lóg a legtöbb vizsgáló 
orvos nyakában, és a mellkas hangjainak 
felderítésére szolgál. Ez a sztetoszkóp jól 
használható egy meglepő kisérlethez. Ha 
a gumicső mindkét végére egy-egy moz- 
gatható csődarabot húzunk, majd , tapin- 
tó" végét egy kartondobozhoz szorítjuk, 
amely mögött hangszóró helyezkedik el, 
a sztetoszkóp különös illúziót kelt. Ami- 
kor monoton hangon zümmögni kezd a 
hangszóró, hunyjuk le szemünket, és csak 
a sztetoszkópban hallgatható hangra 
figyeljünk. Ha valamelyik csődarabot 
kissé kihúzzuk, egyszer csak , vándorol- 
ni" kezd a hang. Ha például a bal oldali 


Ha a hangszóró zümmögését egy sztetoszkóp két gumicsöve közvetíti fülünkhöz, lehunyt szemmel 
előidézhetjük a hangforrás mozgását. Minél inkább széthúzzuk például a jobb oldali cső toldalékát, 
annál nagyobb késéssel ér jobb fülünkbe a hang. Úgy érezzük, mintha a hangszóró balra vándorolna 


a szobában 

csövet hosszabbítjuk fokozatosan, úgy 
tűnik, mintha a képzeletbeli hangforrás 
jobbra haladna. 

Mi a magyarázata ennek a különös je- 
lenségnek ? Ilyenkor a bal oldali csőben 
hosszabb utat tesz meg a hang, így 
később ér bal fülünkhöz. Ezt a késést 
úgy érzékeljük, hogy tőlünk jobbra álló- 
nak képzeljük a hangforrást. Mindez ta- 
pasztalatainkból következik. Ha jobbról 
kiált felénk valaki, később jut el a hang 
a bal fülünkhöz, mint a jobbhoz. Agyunk 
ezt az időkülönbséget kielemzi, és meg- 
határozza a hangforrás irányát. A leg- 
kisebb időkülönbség, amelyet még érzé- 
kelni tudunk, 0,0001 másodperc. De a 
késve érkező hang gyengébben is ér fü- 
lünkhöz, mert , meg kell kerülnie" fejün- 
ket. Ez az árnyékolási jelenség, ami szin- 
tén hasznos információt szolgáltat 
agyunknak. A legújabb vizsgálatok sze- 
rint az 1400 Hz-nél kisebb rezgésszámú 
hangok irányát időkülönbségük, az en- 
nél nagyobb rezgésszámúakét pedig 
hangerőkülönbségük alapján határozza 
meg agyunk. Lényegében hasonló elven 
működnek az alacsonyabb fejlettségű 
állatok hallóberendezései is. A zöld 
lombszöcske például külön-külön érzé- 
keli két tímpanális szervével a hangokat, 
majd dúcidegrendszerében a kétféle jel- 
ből együttesen alakul ki az irányérzet. 
A rovarok két füle közötti távolság nem 
nagyobb I cm-nél. Nagyobb távolsággal 
pontosabb iránymeghatározásra nyilik 
lehetőség. Egyedül a halak vannak nehéz 
helyzetben. Úszóhólyagjuk révén gyakor- 
latilag csak egy fülük van. Harris és Van 
Bergerijk véleménye szerint azonban 
mégis tudnak tájékozódni. Oldalvonaluk 
ugyanis a víz nyomáskülönbségeit érzé- 
keli, így nagyjából meghatározhatják a 
hangforrás irányát. 

Az éjjel vadászó állatok közül a 
bagolynak van legnagyobb szüksége a 


pontos tájékozódásra, hiszen a surranó 
egér. halk neszéből kell megállapítania, 
hol lapult le az állat a sötétben. Irány- és 
távolságérzékelése valóban kitűnő : 5 mé- 
ter távolról legfeljebb 8,7 cm-t téved, ha 
lecsap a sötétben. Egyes kutatók szerint 
ezt a nagy pontosságot aszimmetrikus 
fülének köszönheti. Két füle ugyanis nem 
esik vízszintesen egy vonalba, mint a 
többi állaté. Egyik füle kissé feljebb van. 
Az ember zavarba jön, ha pontosan az 
orra előtt, a két fülétől egyenlő távol- 
ságból érkezik a hang. Képtelen meg- 
mondani, hogy ebben a függőleges síkban 

fentről vagy lentről jön-e a hang. Ha fel-le 

mozgatnak egy hangszórót ebben a sík- 

ban, azember nem érzékeli elmozdulását. 

Nem így a bagoly! Ferdén elhelyezkedő 

két fülében még ilyenkor is időkülönbség 

jelentkezik, tehát pontosan meghatározza 

az irányt. 


Puhatolódzás a térben 


Ha új akváriumba helyezik a tengeri 
csikóhalat, olyan hangosan kezd kattog- 
ni, hogy még a szoba távoli sarkába is 
elhallatszik. A kutatók szerint visszave- 
rőödő hangjaival tapogatja le ilyenkor 
környezetét, s csak akkor csitul el, amikor 
már megismerte új otthonának kiterje- 
dését és felszíni alakzatait. Íme, a vissz- 
hangos távolságmérés találmánya, ame- 
lyet az állatvilág számos tagja alkalmaz. 
A találmány alapötlete egyszerű: minél 
későbbérnek vissza a kibocsátott hangok, 
annál messzebb van az akadály, amely 
útjukban állt. Feltehető, hogy a sekély 
part menti vizekben tanyázó halak dobo- 
lása és úszóhólyagjuk rezegtetése hasonló 
, bemérésre" is szolgál. 

A víz felszínén élő, vízbe hullott rova- 
rokra vadászó keringőbogarak megdöb- 
bentő finomsággal alkalmazzák ennek a 

A keringőbogár csápján hallatlanul érzékeny 
tapintószőrök helyezkednek el (lásd a részletrajzot). 
Még a lemezjátszó tűjének kitéréseinél apróbb 
rezgéseket is felfogják a vizfelszínen. Így a bogár 
könnyen megtalálja a vízre hullott falatokat 


felderítési módszernek a legegyszerűbb 
változatát. A vízen visszaverődő hullá- 
. mok alapján tájékozódnak. Friedrich 
Egger német biológus vizsgálatai szerint 
a bogár csápjának második ízén külön- 
legesen finom szőrök érzékelik a vízfelszín 
legapróbb változásait. Ha levágják 

ezeket, a keringőbogár szinte vakon 
bolyong a vízhullámokon. Ezek a szőrök 
annyira érzékenyek, hogy a vízfelszín 
0,000 000004 cm-es elmozdulását is 
azonnal jelzik. Ennél már a vízmolekulák 
véletlenszerű mozgása is nagyobb! Csak- 
hogy a rovar azt érzékeli, amikor egy 
vízhullám hatására egyszerre mozdul el 
az egész vízfelszín. Minthogy páros 
szervről van szó, a keringőbogár a két- 
oldalt érzett nyomáskülönbséget is szá- 
mításba veszi, és ennek alapján tájolja 
be a felszínen úszó zsákmányt vagy a 
vízből kiálló akadályokat. 

A visszhangos távolságmérést a mada- 
rak is ismerik. A Ceylon szigetén is élő 
szalangána, ha a fészkét rejtő sötét szik- 
laüreg felé repül, a zongora legmagasabb 
hangjainak megfelelő ,kattanásokkal" 
tájékozódik. A venezuelai guacharo-ma- 
darakra több mint másfél évszázaddal 
ezelőtt Alexander von Humboldt, a híres 
természettudós figyelt fel először. Ezek a 
különös zsírfecskék Caripe város közelé- 
ben egy óriási barlangban élnek. Hum- 
boldtnak feltűnt, hogy kiáltásaik milyen 
félelmetesen verődnek vissza a sötét bar- 
lang falairól. Ez a leírás viszont Donald 
R. Griffin amerikai kutatónak tűnt fel, 
aki már hosszabb ideje tanulmányozta a 
denevérek tájékozódási módszerét. 1953- 
ban expedíciót szervezett a barlanghoz, 
és még ugyanott találta a madarakat, 
mint annak idején Humboldt. Csakhogy 
ő már ultrahangos mikrofonokkal és rez- 
géselemző elektronikus berendezésekkel 
felszerelve érkezett. A vizsgálatokból ki- 
tűnt, hogy a guacharók a zongora leg- 
magasabb a hangjánál egy oktávval ma- 
gasabb, kb. 7000 Hz-es hangokat bocsá- 
tanak ki. A barlang mélyén olyan sötétség 
uralkodik, hogy a madarak valóban csak 
a visszaverődő hangok alapján tájéko- 
zódhatnak. Amikor a kutatók betömték 
az egyik madár fülét, a szabadon enge- 

Amelyik állat hangokat ad ki, az tájékozódni is képes a visszhangok alapján. A sötét barlangokban élő 
venezuelai zsírfecske vagy szuszók (guacharo) madarak különösen jól használják ezt a tájékozódási 
módszert. Repülés közben , kattanások" sorozatát hallatják, és a visszaérkező hangok segítségével 


kerülik el a sötétben az akadályokat 


dett állat elvesztette tájékozódóképessé- 
gét. Repülése bizonytalanná vált, időn- 
ként a sziklafalnak ütközött. Ha a gua- 
charók este kirepülnek a barlangból, a 
szabadban már nem használják ezeket 
a kiáltásokat. 

Vannak a levegő és a víz birodalmá- 
ban olyan állatok is, amelyek továbbfej- 


lesztették a lokátoros távmérést. Ezek az 
állatok emlősök, jóllehet a denevérek a 
madarak világában, a delfinek pedig a 
halak közt élnek. De talán ez magyaráz- 
za, hogy az emlősök fejlett idegrendsze- 
rével rendelkezve olyan finom műszerre 
tettek szert, amelyet még a XX. század 
mérnökei is kíváncsian tanulmányoznak. 

A sötétség titokzatos lovagjai, a suhanó denevérek fantasztikus találmánnyal rendelkeznek. Ultrahangos 
lokátorukkal ugyanolyan jól tájékozódnak éjjel, mint más állatok nappal. Az emberek sokáig azt 
hitték, hogy némán repülnek, pedig hallhatatlan kiáltásaik hangfüzéreiben szinte szimfóniák zengenek 


NÉMA SZIMFÓNIA 


A nagy laboratóriumban teljes csend és 
sötétség honolt. Mintha kihalt volna az 
élet. De az egyik sarokban nagy érzékeny- 
ségű ultrahangmikrofon és elektronikus 
erősítőberendezés működött, a levegő- 
ben pedig egy szabadon eresztett denevér 
vadászott szorgalmasan a sötétben kó- 
száló szúnyogokra. Donald R. Griffin, 
aki a szokatlan kísérletet előkészítette, 
fülére helyezte a fejhallgatót. És nem 
akart hinni a fülének ! 

Először egy induló csónakmotor lassú 


pöfögését hallotta, majd egy idő után fel- . 


gyorsultak a jelek, és egy motorkerékpár 
berregett a fülébe. Azután egyre erősöd- 
tek a hangok, egy nyikorgó ajtó csapó- 
dott, végül beállt a csend. 

A denevér elkapott egy szúnyogot! 
A hangok kétségtelenül a , bőregér" 
ultrahangos jelei voltak, csakhogy ezeket 
az elektronikus berendezés hallható han- 
gokká alakította. A denevér először csak 
felderítő sugarakat bocsátott ki, majd a 
zsákmány felfedezése után egyre Fövi- 
debb időközökben küldte ultrahangos je- 
leit, végül villámgyorsan a szúnyog köze- 
lébe ért és bekapta. 

Az amerikai kutató ezzel az első kíi- 
sérlettel 1938-ban véglegesen választ ka- 
pott arra a kérdésre, hogyan látnak a 
denevérek a sötétben. A régi sejtés igazo- 
lódott, Nem a fény, hanem az emberi fül 
számára hallhatatlan hangok alapján tá- 
jékozódnak. Másodpercenként 20 000- 
nél többször rezegtetik meg a levegőt, 
s ennek az ultrahangsugárnak a vissza- 
verődéséből állapítják meg, milyen aka- 


dályokat kell elkerülniük repülés közben, 
sőt mindennapi élelmüket, az apró repke- 
dő rovarokat is ilyen módon fedezik fel. 

Különös lokátorukat évmilliók óta 
használják, méghozzá számtalan válto- 
zatban, ahogyan a létfenntartásért folyó 
küzdelemben különféle fajaik a legelő- 
nyösebben tudtak alkalmazkodni a kör- 
nyezet teremtette életfeltételekhez. Az 
ember számára azonban ez a tökéletes 
eleven találmány csak ebben a században 
vált ismertté, amikor az ultrahangmikro- 
fonok lehetővé tették a denevérek éjszakai 
viselkedésének behatóbb megismerését. 
Korábban inkább csak a babonák vilá- 
gához tartozott a nesztelenül suhanó 
,bőregér", és az omladozó kastélyok nél- 
külözhetetlen kelléke volt a romantikus 
regényekben. 

Pedig a denevérek rendje már biológiai 
szempontból is figyelmet érdemel. Van- 
nak köztük olyan parányok, amelyekről 
Eisentraut német biológus meglepve írta : 
, Kamerunban több példányt fogtam az 
Eptesicus tenuipinnis faj képviselőiből, 
miután kivilágított szobámba repültek. 
Amikor a lámpaernyő körül köröztek, 
első pillantásra rovaroknak véltem őket, 
olyan aprócskák voltak . . . Ez a faj olyan 
kicsi, hogy talán még egy gyűszűben is 
tanyát üthetne." Vannak viszont olyan 
denevérfajok is, amelyeknek kiterjesztett 
szárnyai elérik az 50 cm-t. S ami a leg- 
furcsább: az állatvilág legmagasabb fej- 
lettségű csoportjába, az emlősök közé 
tartoznak, tehát ugyanúgy elevenen szü- 
lik utódaikat, mint a négylábú állatok. 

Érdekes, hogy a denevérek titokzatos 
röpködése csaknem két évszázaddal ez- 
előtt már felkeltette egy olasz természet- 
tudós érdeklődését. Lazzaro Spallanzani- 
nak ütött szeget a fejébe először a kér- 
dés, hogyan is tájékozódnak a denevérek 
a sötétben. Zsinórokra függesztett csen- 
gőket helyezett el egy szobában. Józan 
ésszel arra számított, hogy a denevérek 
éppúgy fognak botorkálni a levegőben, 
ahogyan egy ember is neki menne a csen- 
gőknek, mert fény hiányában nem tudja 
használni a szemét. De a várt zenebona 
elmaradt. A gyorsan cikázó denevérek 
játszi könnyedséggel kerülték ki a zsinó- 
rokat. Talán a sötétben is látnak? Meg- 
vakította a kísérleti denevéreket, de azok 
továbbra is magabiztosan röpködtek. 
Erre -— kíváncsi kutatóhoz illően — be- 
tömte viasszal az állatok fülét, és várta, 
mi történik. A denevérek repülése bizony- 
talanná vált, és mindennek nekimentek. 
Spallanzani tehát megállapította, hogy a 
denevérek a fülükkel , látják", pontosab- 
ban: hallják környezetüket. De mint- 
hogy erre a furcsa feltevésre sehogyan 
sem sikerült elfogadható magyarázatot 
találni, ezért a természettudósok elve- 
tették a füllel való tájékozódás lehető- 
ségét, és még Cuvier, a XIX. század ki- 
váló tudósa is inkább arra gyanakodott, 
hogy a denevérek rendkívül fejlett tapin- 
tóérzékkel rendelkeznek, s valószínűleg 
ez a titka biztos repülésüknek. 

A titok azonban továbbra is titok ma- 
radt egészen addig, amíg D. R. Griffin 
amerikai kutató a magyar származású 
Galambos Róberttal együtt be nem bizo- 
nyította, hogy a denevérek emberi fül szá- 
mára hallhatatlan hangokat bocsátanak 
ki. Ettől kezdve a kutatók egyre lendü- 
letesebben tárták fel a denevérek rejté- 
lyét, s a kísérleti adatok még az ultra- 
hangos lokátorok szerkesztésében tájéko- 
zott szakembereket is meglepték. 

Megdermedt síkfutók 


Alvin Novick, a denevérek lokátorának 
szorgalmas kutatója írja, hogy egyik kol- 
légája Indiában töltötte gyermekkorát, s 
ő mesélte, hogy gyakran nem tudott el- 
aludni, mert a hálószobája nyitott ablaka 
előtt hangos kiáltásokkal vadásztak a de- 
nevérek. Dajkája egyszerűen nem akarta 
elhinni, hogy emiatt nem tud aludni. 
Érthető, mert idősebb korban romlik az 
ember hallása, és a magas hangokat már 
nem hallja meg. A gyerek viszont még 
könnyen felismerte a 20000 Hz-es han- 
gokat is az emberi hallásküszöb felső ha- 
tárán. A kísérletek szerint egy jól szige- 
telt szobában a felnőttek is meghallhat- 
ják a denevér jellegzetes, halk , ketyegé- 
sét", amint sorozatban küldi ultrahangos 
jeleit. 

Néhány denevérfaj emberi füllel is hall- 
ható rezgéseket sugároz szét másodper- 
cenként kb. 12000 rezgéssel, de a legtöbb 
denevér 20 000 Hz fölött kelti vadászó és 
tájékozódó kiáltásait. A patkósorrú de- 
nevérek családja például a 60-120000 
másodpercenkénti rezgésszámú ultrahan- 
gok tartományából használ valamilyen 
meghatározott frekvenciát. Ha egy ilyen 
impulzust (rövid ideig tartó hangot) 
bocsát ki a denevér, ez számára körül- 
belül úgy hangzik, mintha valaki egyet- 
len hangot fütyülne kitartóan. De az im- 
pulzusok rövidsége meglepő. Általában 
0,05-0,1 mp-ig tartanak, aszerint hogy 
milyen hosszúságú jelre van a denevérnek 
szüksége a felderítéshez. A , bőregerek" 
világában ezek már hosszú kiáltások- 
nak számítanak. (Ezzel ellentétben a tá- 
tottszájú denevérek impulzusai például 
0,000 72-0,000 54 mp hosszúak.) Pedig 
emberi mértékkel mérve 0,05 mp is rövid 
idő! Ezalatt a százméteres síkfutók szinte 
, vonszolják" magukat, s csak kb. 50 cm- 
relhaladnak előre. (540 milliomodmásod- 

Bemutatkoznak a denevérek. Az ultrahanglokátor szempontjából két nagy családjukat tanulmányozták 
behatóan a kutatók. A patkósorrú denevérfélék családjának tagjai állandó rezgésszámú hangokat 
bocsátanak ki (CF-denevérek). Kiáltásaik hossza 0,05 mp-nél nagyobb. Orrukon át bocsátják ki a hangokat, 
patkós orruk apró parabolikus sugárvetőként működik. A simaorrú denevérfélék családjának tagjai 
változó rezgésszámú kiáltásokat hallatnak (FM-denevérek). Kiáltásaik hossza 0,05 mp-nél rövidebb. 
Torkukból bocsátják ki a hangokat (2: egérfülű denevér, 3: hosszúfülű denevér, 4: kései denevér) 

perc alatt pedig valósággal . megdermed- 
nek", 0,5 mm-nél is rövidebb utat tesz- 
nek meg.) 

A kutatók szerint még egy érdekessége 
van a patkósorrú denevérek kiáltásainak. 
Nemcsak állandó rezgésszámúak, hanem 
velük párhuzamosan egy oktávval maga- 
sabb hangok is szólnak valamivel hal- 
kabban, ahogy a megpendített hegedűhúr 
hangjában is felfedezhető az alaphangnál 
egy oktávval magasabban felcsendülő, 
kétszeres rezgésszámú, úgynevezett fel- 
harmonikus hang. Hogy a patkósorrú 
denevérek használják-e valamire ezt a kü- 
lönös felhangot, még ma sem sikerült 
kideríteni. 

A simaorrú, a hosszúfülű, a szelindek 
denevérek még különösebb jeleket hasz- 
nálnak. Hallhatatlan kiáltásaik sokkal 
rövidebb ideig hangzanak, mint az előző 


csoport tagjaié. Ezek az ultrahangimpul- 
zusok rendszerint csak ezredmásodper- 
cekig tartanak, így ha meghallhatnánk 
őket, rendkívül gyors csattanásoknak 
tűnnének. De még érdekesebb, hogy nem 
állandó rezgésszámot használnak, hanem 
egy-egy kiáltáson belül körülbelül fele 
rezgésszámra csökkentik hangjukat. A si- 
maorrú denevérek általában 120000 Hz 
rezgéssel kezdik a jelet, de mire befeje- 
zik, már 60000 Hz-nél tartanak. Ez úgy 
hangzana számunkra, mintha valaki 
rendkívüli gyorsasággal a normál a-val 
kezdődő füttyét a hangskálán hirtelen le- 
csúszva, egy oktávval mélyebben, az alsó 
a hangon fejezné be. A technika jól ismeri 
ezt a hangképzési módszert, s minthogy 
a rezgésszám változtatására épül, ezért 
ezeket a hangokat frekvenciamodulált 
(FM) hangoknak nevezik, megkülönböz- 


Macbeth, a kis barna denevér volt a főszereplője azoknak az ultrahangmérési kísérleteknek, amelyeket 
amerikai kutatók a Massachusetts Műszaki Intézetben végeztek. Ivövizét szemcsepegtetőből adagolták, 
és naponta ellenőrizték testsúlyát is 

tetésül a CF hangoktól, amelyek - mint 
a patkósorrú denevérek jelei — változatlan 
magasságúak (CF — constans - állandó - 
frekvencia). 

Az FM-denevérek lokátorai általában 
nem 120 000 Hz-es hangokkal dolgoznak, 
hanem alacsonyabb rezgésszámon. Az 
amerikai kis barna denevérek (Myotis 
lucifugus) kutatóhangja például 90000 
Hz-en kezdődik, és 45000 Hz-en fejező- 
dik be, egy oktávval mélyebben. A leg- 
általánosabb tartomány azonban 60- 
80000 Hz, amely a csattanó jel befejezé- 
sekor 30-40000 másodpercenkénti rez- 
gésszámra csökken. 


A kiáltás visszakiált 


Ahhoz képest, hogy egy kalapáccsal meg- 
ütött vasúti sínben másodpercenként 
5000 métert tesz meg a hang, a vízben 
pedig kereken 1500 m/mp sebességgel ha- 
lad, a levegőben valósággal vánszorog: 
mindössze 340 métert tesz meg másod- 
percenként. Aki legalább ennyit tud a 
hangról, könnyen kitalálhatja a villám- 
csapást követő mennydörgésből, milyen 
messze van a közeledő vihar. Ha a vil- 
lámlás után lassan számolni kezdünk (kb. 
egy másodperces időközökkel), a menny- 
dörgés megérkezésének pillanata elárulja 
a távolságot: ha például 6-nál tartunk, 
a villám kb. két kilométer távolságban 
csapott le. 

Mindenféle lokátor lényegében ugyan- 
ilyen távolságmeghatározásra alkalmas, 
azzal a különbséggel, hogy a lokátor sa- 
ját jelet küld a távolba, és a jel vissza- 
érkezéséig eltelt időből határozható meg 
a jel által megtett út. Ennek fele adja 
azután azt a távolságot, amely a lokátort 
elválasztja a felderített tárgytól. A jel 
lehet elektromágneses hullám - ezzel mű- 
ködnek a radarberendezések ; lehet ultra- 


A repülőtéri radar ugyanazon az elven működik, 
mint a denevér lokátora. A forgó antenna 
elektromágneses hullámokat bocsát ki. Ha ezek 

a jelek egy közeledő repülőgépbe ütköznek, 
villámgyorsan , sarkon fordulnak", és visszatérnek 
az antennába. A jel kibocsátása és visszaverődése 
között eltelt időből kiszámítható a repülőgép 
távolsága. A korszerű lokátorok már körképet 
adnak, amelyen a repülőgépek világító pontjairól 
olvashatók le a légtéri adatok 


hang - ezt használják a víz alatti tárgya- 
kat és akadályokat felderítő szonárok. 
De lehet emberi füllel hallható hang is. 
Rossz látási viszonyok között a hajó- 
sok rendszeresen használják a mély han- 
gon búgó ködkürtöt, amely a közelben 
tartózkodó vízi járműveket figyelmezteti 
a közeledő hajóra. A gyakorlott matró- 
zok a ködkürt visszaverődő hangjai alap- 
ján még a part menti sziklák távolságát 
is megbecsülik -— pusztán füllel. 

Ezek után könnyen elképzelhető, ho- 
gyan használják a denevérek eleven loká- 
torukat távolságmérésre. Csak az a kér- 
dés, miért éppen a hallhatatlan ultrahan- 
gokat. A kutatók erre több okot is talál- 
tak. Ilyen hangok rendkívül ritkán for- 
dulnak elő a természetben. Ha számunk- 
ra is hallható kiáltásokkal próbálna tá- 

0,001 mp 


0--— e-t 


Minden lokátor működési elve azon alapszik, hogy a keresősugár kibocsátása és visszatérése között 

eltelt időből kiszámítható a megcélzott tárgy távolsága. Az elektromágneses hullámok 300 000 km-t 
tesznek meg másodpercenként. Ha a lokátorsugár indulása és érkezése között 0,001 mp az időkülönbség, 
a hullámok 300 km utat futottak be. A repülőgép tehát 150 km távolságban van 


jékozódni minden denevér, nemcsak ala- 
pos hangzavar keletkeznék, hanem a visz- 
szaverődő jelekkel együtt sok más állat 
hangját is felfognák, és nehezen tudnák 
eldönteni, melyik érkezett vissza saját 
hangjelzéseik közül. De az ultrahangok 
fizikai szempontból is számos előnyt kí- 
nálnak. 

Ehhez előbb érdemes egy kicsit köze- 
lebbről is megismerkedni a hangok né- 
hány tulajdonságával. Ha egy konzerv- 
doboz bádogdarabkáját meghajlítjuk, 
hirtelen csattanó hangot hallunk. Az em- 
beri hallástartományban ez a rövid hang 
jól utánozza a denevérek egy-egy ultra- 
hangos kiáltását. A kattanó bádogdarab 


hangja azonban szétszóródik minden 
irányban. Tegyük most a fémlapot egy 
parabola alakú lámpabura fókuszpontjá- 
ba, és meglepve tapasztaljuk, hogy sokkal 
erősebb hang tör elő a burából. A han- 
got valósággal összenyalábolja a lámpa- 
ernyő, és csak egy irányban küldi előre. 
A felderítő denevéreknek éppen erre van 
szükségük. De nem hordhatnak maguk- 
kal állandóan egy ilyen óriási sugárvetőt, 
hiszen a legtöbb denevér alig tenyérnyi 
nagyságú. Kisebb parabolatányért hasz- 
nálnak, amellyel csak rövidebb hullám- 
hosszúságú - tehát nagyobb rezgésszámú 
- jelek sugározhatók. Íme, az egyik ok 
az ultrahangok használatára. 

A hang hullámhosszának és rezgésszá- 
mának kapcsolata rendkívül egyszerű. 
Minél magasabb frekvenciájú a hang, 
annál kisebb hosszúságú hullámokban 
terjed. Ha elkattintott bádogdarabunk 
másodpercenként 10000-szer rezegteti 
meg a levegőt, 10000 hullámból álló 
,Sugárvonat" indul el a levegőben, amely- 
nek eleje egy másodperc alatt kereken 
340 méter távol jut a bádogdarabtól. 
A ,sugárszerelvény" 10000 hullámból 
áll, tehát egy hullám hossza az egész 
távolság tízezred része, vagyis 34 mm. 
Ebből most már ésszerűen következik, 
hogy ha 20 000-szer rezegteti meg a hang- 
keltő a levegőt, a , sugárszerelvény" csak 
17 mm hosszú darabokból állhat. A de- 
nevérek végső soron azért használnak 
ultrahangokat, hogy minél kisebb hul- 
lámhosszúságú , darabkákból" álló suga- 
rakat indíthassanak útnak a levegőben 
egy-egy kiáltással. 

De miért van szükségük ilyen rövid 
hullámhosszúságra? A választ a kattogó 
bádogdarab is megadhatja. Ha egy fa- 
törzshöz közelítünk vele, a csattanások 
visszhangja még tisztán kivehető. Ha 
azonban egy földbe szúrt sétabot felé 
irányítjuk, nem hallunk visszhangot. 


A fizikusok erre azt mondják, hogy a 
tárgyak annál erősebben verik vissza a 
hangot, minél nagyobbak a hang hullám- 
hosszánál. A bádogdarab 3,4 cm-es hul- 
lámai könnyen visszapattannak a széles 
fatörzsről, de a 2 cm átmérőjű bot alig 
jelent számukra akadályt. Nem csoda, 
hogy a 120000 másodpercenkénti rezgés- 
számú hangjelekkel a denevérek alíg né- 
hány milliméter kiterjedésű alakzatokat 
is biztosan felismerhetnek a sötétben. Így 
még a villámgyors szúnyogok is áldoza- 
tul esnek az eleven lokátorral felszerelt 
vadászoknak. 

A kisebb termetű denevérek, amelyek 
kisebb áldozatokra vadásznak, maga- 
sabb hangrezgésű jeleket, a nagyobb de- 
nevérek viszont alacsonyabb frekvenciá- 
kat használnak -— erre következtethetünk 
az előbbiekből. De a természetben nem 
egy kaptafára alakultak ki a ,lokáto- 
rok", így ellenkező példák is szép szám- 
mal akadnak. Most már csak azt kell 
tisztázni, miért olyan rövidek a denevé- 
rek kiáltásai. Ennek is fizikai oka van, 
és szorosan összefügg a távolságmegha- 
tározással. 

Ha egy zárt udvarban állva, a sima 
fal felé kiáltunk egy hosszú szót, még 
ki sem mondtuk az egészet, máris vissza- 
érkezik a hang. Ha rövidebb szót kiál- 
tunk, csak néhány pillanatnyi csend után 
tér vissza. Így addig közeledhetünk a fal- 
hoz, amíg az elkiáltott szó nem jön visz- 
sza olyan gyorsan, hogy az , eleje" éppen 
eléri a kiáltás ,. végét". 

Valami hasonlót találunk a denevérek- 
nél is. Csakhogy a kimondott szó az ő 
esetükben egy-egy ultrahangos kiáltás. 
Ha például valamelyik denevér 0,04 mp 
időtartamú hangot bocsát ki, akkor 6,8 
méternél rövidebb távolságból már úgy 
érkezik meg a visszhang, hogy a denevér 
egyszerre hallja saját kibocsátott és visz- 
szaérkezett hangját. Így voltaképpen csak 

egyetlen hangot hall! Ha viszont a kiál- 
tás időtartama az előbbi tizedrésze, tehát 
csak 0,004 mp-ig hangzik, akkor már kö- 
zelebb mehet a tárgyhoz, mégsem , fedi 
át" eredeti hangját a visszhang. A távol- 
sághatár most éppen a tizedére csökken. 
De a 0,68 méter távolságban álló aka- 
dállyal megint úgy jár, mint az előbb: egy- 
szerre hallja a kibocsátott és a visszave- 
rödött hangot. Minthogy a denevérek 
nemcsak az akadályokat kerülik el (ame- 
lyeket tanácsos minél távolabbról észre- 
venni), hanem vadásznak is, ezért arra is 
szükségük van, hogy a sötétben egyre 
közelebbről kövessék nyomon menekülő 
áldozatukat az ultrahangos lokátorral. 


Kiáltásainak hosszát a távolsághoz alkalmazkodva 
kell megválasztania a denevérnek. Ha például 
0,04 mp-es impulzust bocsát ki, ez 13,6 m hosszú 
. Sugárvonatot" alkot a levegőben (1). Amikor 

a denevér 6, 8 m közel kerül a tárgyhoz, kiáltásának 
befejezésekor már meghallja visszaérkező 
visszhangját (2). Ezért rövidebb impulzusokra 

vált át (3), amelyek 0,68 m távolságig használhatók 
(4). A valóságban a denevérek sokkal 

finomabban változtatják kiáltásaik hosszát 

Dúdoló denevérek 


A denevérek lokátora bámulatosan érzé- 
keny szerkezet. 10 x 3 météres laborató- 
riumban azt vizsgálta Griffin, hogy az ál- 
latok milyen vékony huzalokat képesek 
elkerülni repülés közben a sötétben. 
Olyan huzalfüggönyt feszített ki a terem 
hátsó falától 45 cm-re, amelyben a szálak 
mindössze 30 cm-re voltak egymástól, így 
a kiterjesztett szárnyú kései denevér 
(Eptesicus) éppen átsuhanhatott közöt- 
tük. A kísérletek azt mutatták, hogy 0,12 
mm vékony szálakat még könnyen felis- 
mert lokátoruk. Még 0.08 mm-es huzalok 
között ís biztonsággal repültek, csupán 
akkor ütköztek a hálóba, ha a szálak 
ennél is vékonyabbak voltak. 

Ez mindenesetre azt mutatja, hogy lo- 
kátoruk sokkal érzékenyebb, mint amit 
pusztán kisugárzott ultrahangjeleik hul- 
lámhossza alapján várhatnánk. Igaz, 
hogy a hosszú huzal sokat számít, mert 
ugyanannyi hangenergiát tükröz vissza, 
mint egy vastag, de rövidebb acélrúd. És 
persze a rendkívül érzékeny fül is segítség 
a visszaverődött gyenge jelek összegyűjté- 
sében. A kis barna denevérnek (Myotis 
lucifugus) például kb. 2 mm a legrövi- 
debb hanghullámhossza, de 0,2 mm-es 
huzalt is felfedez, csupán 0,1 mm-es szá- 
lak közt mond csődöt a lokátora. 

A terem faláról visszaverődő jelek erő- 
sen zavarták a huzalokról visszaérkező 
lokátorhangokat, de a denevérek így is 
tudtak tájékozódni. Ekkor a kutatók erős 
ultrahangsugárzóval próbálták megza- 
varni repülésüket. Érzékeny hallásukkal 
a denevérek most is pontosan kiválasz- 
tották saját kiáltásaik visszhangját. Még 
akkor is, ha az 2000-szer halkabban ér- 
kezett vissza, mint a kibocsátott jel. Bra- 
vúros akadályversenyük során repülési 
sebességük a laboratóriumi kísérletekben 
másodpercenként kb. 4 méter volt, tehát 


rendkívül gyorsan kellett tudomást sze- 
rezniük az akadályokról, hogy megfelelő 
szárnymozdulatokkal idejében kikerül- 
hessék őket. 

Ha összemérjük az ember alkotta mű- 
szereket az eleven lokátorokkal, nem 
kell szégyenkezniük a  denevéreknek. 
Minthogy az ősállattan kutatói szerint 
kb. 70 millió évvel ezelőtt jelentek meg 
a Földön a denevérek, valóban volt ide- 
jük tökéletesíteni felderítőeszközüket. 
Hasonlítsunk össze egy 12 dkg súlyú ké- 
sei denevért, egy 90 kg súlyú radarberen- 
dezést (amely elektromágneses hullámo- 
kat bocsát ki) és egy 450 kg súlyú szonárt 
(amely ultrahangokkal működik). A rá- 
diólokátor 80 km távolságból 3 méter 
átmérőjű tárgyat fedez fel, a szonár 2.5 
km-ről vesz észre egy 5 méter átmérőjű 
tárgyat, a denevér pedig 2 méterről 0,1 
mm kiterjedésű akadályra figyel fel. Az 
energiafelhasználás szempontjából a de- 
nevér lokátorának kisugárzott jelei mind- 
össze 0,000 01 watt teljesítményűek, ezzel 
szemben a rádiólokátor 10000 wattot, 
a szonár pedig 600 wattot sugároz. Eze- 
ket az adatokat egybevetve kiderül, hogy 
a denevérek lokátoros felderítésének ha- 
tásfoka billiószor jobb, mint a régebbi 
típusú rádiólokátoroké, de még napjaink 
korszerű radarjainak érzékenységét is 
százszorosan felülmúlja. Nem véletlen 
tehát, hogy a biofizikusok behatóan ta- 
nulmányozzák ezt a különös találmányt. 
Pontosabb megismerése kétségtelenül 
hasznos lehet, hiszen olyan műszaki meg- 
oldásokra derülhet fény, amelyek a ter- 
mészetben ősidők óta már beváltak, te- 
hát a technikában is valószínűleg sikerrel 
alkalmazhatók. 

Pedig a denevérek meglehetősen primi- 
tív módon keltik az ultrahangokat. Nem 
ismerik a piezoelektromos kristályt, 
amely - ha váltakozó áramot vezetnek 
át rajta -— az áram feszültségingadozásá- 

én ! 

Nagy zársebességű fényképezőgép és érzékeny ultrahangpfelvevő berendezés a legfontosabb kelléke 
a laboratóriumi kísérleteknek. És persze egy denevér! Időnként a háttérben látható lepkefogó hálóval kell 
lehalászni a falról, ha valamelyik kiszögellésben megkapaszkodik 


Nem azért repülnek nyitott szájjal a simaorrú denevérfélék családjába tartozó éjjeli vadászok, mintha 
így várnák a levegőben repkedő rovarokat. A tátott száj a torokban keletkező ultrahangok kibocsátásának 
legbiztosabb jele. A közönséges denevérről is kiáltás közben készült a villanófényes felvétel 


nak ütemében vibrálni kezd, és a környe- 
ző levegőt vagy vizet megrezegtetve kelti 
az ultrahangokat. Csupán a tüdejükből 
kiáramló levegővel mesterkednek. Gégé- 
jük közönséges sípra emlékeztet, azzal a 
különbséggel, hogy a hallható hangoknál 
magasabb rezgésszámmal táncoltatja 
meg a rajta átáramló levegőt. Ilyen a 
Galton-féle síp is. Első pillantásra alig 
tér el egy közönséges síptól, de az a 
különlegessége, hogy rezgő levegőoszlo- 
pának hossza finoman változtatható. Ha 
valaki fújja a sípot, és közben egyre bel- 
jebb csavarja a végét, fokozatosan emel- 
kedő hangot hall. Nemsokára a sípszó 
már olyan magassá válik, hogy csak a leg- 
érzékenyebb fül hallja meg. Ha még to- 
vább csavarják, már hiába szól a síp: 


csak az ultrahangokra érzékeny állatok 
figyelnek fel rá. 

Felderítés közben a denevér időközön- 
ként feltartóztatja a gégéjén átáramló lég- 
sugarat, majd egy záróizom kilazításával 
ismét felszabadítja a nyílást. A hang szin- 
te robbanásszerűen távozik — ebből kelet- 
kezik az ultrahangimpulzus. Nyugodt re- 
püléskor 5-10 kutató kiáltást bocsát ki 
az állat másodpercenként, de amikor a 
zsákmány közelébe ér, kiáltásai megsza- 
porodnak. A röpködő áldozat megraga- 
dásakor akár 200-ra is felszökhet lokátor- 
jeleinek gyakorisága. 

Az FM-denevérek, tehát a simaorrúak 
és társaik, amelyek , lefelé skálázó" kiál- 
tást hallatnak, rendszerint ezzel a mód- 
szerrel rendkívül rövid, néhány ezredmá- 

Mulatságos ábrázatukat apró csészealjra emlékeztető orruknak köszönhetik a patkósorrú denevérfélék 
családjának tagjai. Az orrukon át kiáltanak. Ezzel egy időben az egyik (ül hátulról előre-, a másik 
pedig elölről hátrafordul, kutatva a visszaverődő jelek után 


zodperces impulzusokat bocsátanak ki. 
A CF-denevérek viszont, tehát a patkós- 
orrúak, amelyek csak egyetlen hangot 
, énekelnek", kitartóbb impulzusokat 
keltenek, és nem a szájukon keresztül, 
hanem az orrukon át áramoltatják ki a 
levegőt. Ezek a denevérek szinte csak 
, dúdolnak", mert csukott szájjal is tud- 
nak felderítő füttyöket kibocsátani, sőt 
még evés közben is hallatják ezeket a 
hangokat. 

De nehogy azt higgyük, hogy ezek halk 
hangok! Ha érzékeny lenne fülünk az ult- 
rahangok rezgésszámaira, alaposan meg- 
döbbennénk. A leggyengébb denevérkiál- 
tás is 5000-szer erősebb annál a finom 
hangnál, amelyet még képesek vagyunk 
meghallani. Ezt azok a kísérletek mutat- 
ták ki, amelyek során 5 cm távolságban 
tartották az ultrahangmikrofont a dene- 
vér szája előtt, és magnetofonon rög- 

zítették hangjait. Találtak olyan eleven 
lokátorokat is, amelyeknek jelei a hall- 
ható rezgések tartományában egy sugár- 
hajtóműves repülő dübörgésével veteked- 
nének. Ebben csak a hajókra szerelt ult- 
rahangos szonárok tesznek túl a denevé- 
reken: egy-egy kutató impulzusuk olyan 
hangerővel tör elő, mintha hatmillió em- 
ber kiáltott volna egyszerre a víz alatt. 

Persze szükség is van erre az óriási 
hangerőre. A denevérkiáltás hanghullá- 
mai gömbszerűen terjednek szét a levegő- 
ben, s csak nagyon kis részük verődik 
vissza például egy gyanútlanul repkedő 
szúnyogról. Általában minél nagyobb fel- 
derítő területen dolgozik a denevér loká- 
tora, annál hangosabb jelet sugároz. 
A patkósorrú denevérek már 6-7 méter 
távolságból észreveszik a leendő zsák- 
mányt. A nagyobb hatósugárral együtt- 
járnak a hosszabb időtartamú impulzu- 


sok, és ezek a denevérek általában gyor- 
sabban is repülnek más típusú lokátort 
használó társaiknál. i 

A kisebb vadászterületű denevérek vi- 
szont csak , suttogó" jeleket sugároznak 
szét. Lassabban repülnek, és A. Novick 
amerikai professzor feltevése szerint egy- 
szerre akár 3-10 tárgyról képesek fel- 
fogni a visszhangokat. Ekkor kiválaszt- 
ják a számukra legérdekesebbet (például 
egy röpködő rovar jelét), és többé ügyet 
sem vetnek a mozdulatlan tárgyakra, fa- 
ágakra, gyümölcsökre. Figyelmüket csak 
a legközelebbi rovarra összpontosítják, 
így kiáltásaik még halkabbá válnak, hogy 
csak a mozgó alakot vehessék , szem- 
ügyre", miközben a távolabbi tárgyakról 
ezek a halk hangok már olyan gyengén 
verődnek vissza, hogy meg sem hallja 
őket a denevér. 


Me 


Pingpongjáték a fülben 


A kutatók három jól elkülöníthető sza- 
kaszt figyeltek meg a vadászó denevér 
mozgásában és lokátorának működésé- 
ben. Az első szakasz a , keresés", a má- 
sodik az , üldözés", a harmadik pedig a 
,támadás", amelynek végén a denevér 
megkaparintja a zsákmányt. 

A részletes vizsgálatok már a , keresés" 
szakaszában érdekes összefüggésre derí- 
tettek fényt. Nem véletlen, hogy a külön- 
féle denevéreknek mekkora a kutatási 
körzetük, amelynek peremén először 
vesznek tudomást a rovarzsákmány meg- 
jelenéséről. Ez szorosan összefügg azzal, 
hogy milyen időtartamú kereső impulzu- 
sokat bocsátanak ki. A nagy patkósorrú 
denevér például 0,05 másodpercig tartó 
kiáltásokkal deríti fel környezetét, így kb. 


esze 
Mi Mi 


A dencvér kiáltásának ultrahanghullámai felfúvódó szappanbuborék módjára terjednek a levegőben. 
Ahol a hullámok beleütköznek például egy gyanútlanul repkedő rovarba, egy részük visszaverődik, 
és szétsugárzódva száll vissza. Így a denevérnek rendkívül hangosan kell kiáltoznia ahhoz, hogy a 


visszaverődött hullámok gyenge töredékét meghallja 

8,6 méter távolságban veszi észre a röp- 
ködő falatot. A hártyásorrú denevérfélék 
családjába tartozó leveles ajkú denevér 
(Chilonycteris psilotis) viszont sokkal rö- 
videbb kutatójeleket sugároz. Négy ez- 
redmásodpercig tartó kiáltásaival csak a 
68 cm-nél közelebb felbukkanó zsák- 
mányra figyel fel. De miért nem vesz tu- 
domást egy távolabb röpködő éjjeli lep- 
kéről? 

Erre az előbb említett leveles ajkú de- 
nevér lokációjának pontosabb vizsgálata 
adott választ. Ez az állat a , keresés" 
szakaszában percenként 18 impulzust bo- 
csát ki. Egy-egy hallhatatlan kiáltás idő- 
tartama 0,004 másodperc. Ez azt jelenti, 


A vadászat utolsó pillanata. A laboratóriumban 
röpködő denevér bekapja a felfüggesztett kukacot. 
Ezúttal tökéletes volt a lokátoros felderítés, de 

a kívánatos falat nem is tudta változtatni helyét 

a térben. Ha egy fürge éjjeli lepke a zsákmány, 

a denevér néha a szárnyával ragadja meg, és úgy 
viszi a szájához 

hogy kibocsátott , hullámvonatának" 
hossza 340 m/mp:0,004 mp — 1,36 mé- 
ter. Ha ez a hullámsor 68 cm-re levő 
tárgyról verődik vissza, a , kiáltás" vége 
éppen találkozik a visszaverődött hullám- 
sor elejével, mint egy félbehajtott harmo- 
nika. 68 cm-nél távolabbról a denevér 
még , hallja a csendet" a kiáltás és a be- 
érkezett visszhang között, de ilyenkor 
már nem. Most a kiáltás és annak vissz- 
hangja egybefolyik. Ha a tárgy még kö- 
zelebb van, a hullámsor átfedése még 
nagyobb lesz. 

Minden valószínűség szerint tehát a ki- 
bocsátott kutató hang és a visszhang egy- 
beolvadása kelti fel a denevér figyelmét 
a sötétben röpködő rovar iránt. Nagy 
előnye ennek a módszernek, hogy az 
együtthangzásból a denevér rögtön tudja 
azt ís, milyen távol van tőle az áldozat. 
Tehát semmiféle külön távolságmérésre 
nincs szüksége, csak a fülére kell hall- 
gatnia. 

Az események ezután drámai gyorsa- 
sággal peregnek. A denevér egyre köze- 
ledik a gyanútlan rovarhoz, és körülbelül 
fél méterre tőle már 100 impulzust bocsát 
ki másodpercenként. De nincs idő ennyi 
jel kisugárzására, mert az , üldözés" sza- 
kasza még egy sóhajtásnál is rövidebb, 
mindössze 0,2 mp-ig tart. A befejező ,tá- 
madáskor" már valóságos , berregéssé" 
válik alokátor hangja, másodpercenkénti 
impulzusainak száma 170-re szaporodik. 
A támadás szakasza mindössze 0,075 mp, 
s a denevér már el is kapta a rovart. 

De miért kezdi gyorsítani kiáltásait a 
denevér? Ésszerűnek látszott az a felte- 
vés, hogy amint a célponthoz közeledve 
egyre rövidebb idő alatt érnek vissza ki- 
áltásai, egyre hamarabb kell újabb impul- 
zust kibocsátania, ha nem akarja, hogy 
a kisugárzott hangok és a visszhangok 
teljesen összekeveredjenek fülében. En- 
nek alapján E. J. Pumper szovjet kutató 


érdekes elméletet állított fel: a denevér 
mindig akkor küldi újabb hangimpulzu- 
sát, amikor éppen felfogta az előzőt, kü- 
lönben nem tudná megkülönböztetni sa- 
ját kiáltását és a visszaérkezett hangot. 
Világos elképzelés, de a legújabb vizs- 
gálatok bebizonyították, hogy a valóság 
sokkal bonyolultabb. Amikor a denevér 
felfedezi áldozatát, az , üldözés" szaka- 
szában igenis hagyja, hogy , átfedje" egy- 
mást a kibocsátott hang és a visszhang! 

Nem úgy jár, mint a kiabáló beat- 
énekes, akinek a fülébe akarnak súgni va- 
lamit, és egy szót sem ért a zajban? Szó 
sincs róla! Dobhártyája ugyanis a három 
hallócsontocskával és a belsőfül csiga- 
járatával együtt parányi dobozként van 
hangszigetelten felfüggesztve koponyájá- 
ban. Kocsonyás, rugalmas sejtszövetből 
álló szigetelőanyag akadályozza meg, 
hogy a kiáltások okozta csontrezgések 
átterjedjenek a közép- és belsőfülre. 
A Yale Egyetemen azt is megállapították, 
hogy 0,01 másodperccel minden kiáltás 
előtt a denevér megfelelő izmok össze- 
húzásával rögzíti középfülének három 
apró csontocskáját, így ezek sem közve- 
títnetik a kiáltás hangját belsőfülébe. 
Csak a hangimpulzus vége felé lazulnak 
el ezek az izmok, amikor már a vissz- 
hangot kell figyelnie a fülnek. Ez a bio- 
fizikai megoldás tehát megőrzi a fül ér- 
zékenységét, így az előző kiáltás koráb- 
ban is visszaérhet, és átfedheti a követke- 
ző kiáltást. De miért van szüksége a de- 
nevérnek arra, hogy lokátorhangjai át- 
fedjék egymást? Ennek megértéséhez 
előbb az ember alkotta ultrahangos [o- 
kátorok - a szonárok - világába kell 
ellátogatnunk. 

A Kegyetlen tenger című film egyik 
felejthetetlen jelenete volt, amikor a rá- 
diósszobában feszült figyelemmel ültek 
a tisztek, és a dermesztő csendet csak 
egy ütemesen felcsendülő hang szakította 


meg. Ping-ping-ping - hallatszott ideg- 
tépően. Egyszer csak a hang magasabbá 
vált! Az arcok megfeszültek. Ellenséges 
tengeralattjáró közeledtét jelezte a loká- 
tor hangja. . . 

Az ultrahangokat érdekes módszerrel 
teszik hallhatóvá a lokátorkezelők szá- 
mára. Ha a szonár például 23000 Hz-es 
hangokat bocsát ki, ezzel együtt a ké- 
szülék 22000 Hz-es rezgésszámú hango- 
kat sugároz szét a megfigyelőszobában. 


A simaorrú denevérfélék lokátorát 
tökéletesebbnek tartják a kutatók, mint 

a patkósorrúakét. A , dúdolástól" a torokból 
előtörő kiáltásokig hosszú út vezetett 

a törzsfejlődésben. Az egy oktávot lefelé , skálázó" 
lokátorjelekkel a simaorrú denevérek általában 
2,0-2,4 méter távolságból képesek felfedezni 

a sötétben röpködő rovarokat 

Mind a két hang hallhatatlan. De ha a 
lokátor visszaérkező hangimpulzusa ta- 
lálkozik az állandó hangjellel, a két rez- 
gésszám különbsége 1000 Hz-es hangot 
kelt, amely már hallható. Ez adja a jelleg- 
zetes harangütésszerű hangot. 

Mi történik azonban, ha például egy 
közeledő tengeralattjáróról verődik visz- 
sza a lokátorjel? Ekkor a hang furcsa 
módon magasabb rezgésszámmal érkezik 
vissza, mint amellyel elindult. Ez az úgy- 
nevezett Doppler-jelenség figyelhető meg 
akkor is, amikor egy közeledő vonat 
füttye magasabbnak, a távolodóé pedig 
mélyebbnek tűnik. A felénk közeledő 
tárgy szinte harmonikaszerűen össze- 
nyomja a hangok ,hullámvonatát". 
Csökken a hullámok hosszúsága, egy 
másodpercbe több fér belőlük, tehát nö- 
vekszik a hang rezgésszáma. Tegyük fel, 
hogy a lokátorba ekkor már 23500 Hz 
rezgésszámmal érkezik vissza az ultra- 
hangjel. Mit hall a megfigyelő? 1000 Hz 
helyett 1500 Hz-es hangot, ami maga- 
sabb, mint az eredeti különbségi hangjel. 
A gyakorlott lokátorkezelő ebből a hang- 
játékból pusztán , füllel" még azt is meg 
tudja állapítani, hogy a tengeralattjáró 
éppen fordul, vagy csökkenti sebességét. 

Nagyon valószínű, hogy a denevér fülé- 
ben is valami hasonló jelenség megy vég- 
be. Kibocsátott és visszaérkező hangjá- 
nak , átfedése" voltaképpen a hajólokáto- 
rok különbségi hangját állítja elő számá- 
ra. Ha a szúnyog például éppen egy 
helyben táncol, s csak a denevér repül felé 
egyenletes sebességgel, a különbségi hang 
azonos magasságon marad, s a denevér 
talán ezt hallja: pang-pang-pang. Ha 
azonban a szúnyog valamit megneszel, 
és menekülni kezd, a denevér egyszer csak 
ezt hallja: pong-pong-pong. És minél 
gyorsabban menekül az áldozat, annál 
inkább mélyül a hang. Ha azonban a szú- 
nyog mit sem sejtve a szárnyas vadász 

felé repül, egyszerre emelkedni kezd a 
denevér által hallott különbségi hang: 
ping-ping-ping. 

Persze nem tudjuk bizonyosan, hogy ez 
a ,pingpongjáték" valóban végbemegy-e 
a denevér fülében vagy pontosabban: 
agyában, ahol a hangjelek villamos ideg- 
ingereinek összehasonlítása is elég ahhoz, 
hogy a különbségi hang képzete létre- 
jöjjön. De tény, hogy egy-egy kibocsá- 
tott és visszaérkezett hangjel rezgés- 
számkülönbsége alapján pontosan tájé- 
kozódik a denevér a célpont sebességéről. 
A sikeres vadászathoz ugyanis három 
dolgot kell villámgyorsan megtudnia: 
áldozatának távolságát, irányát és Vi- 
szonylagos sebességét. Amikor a denevér 
felfedezi a lebegő rovart, egyúttal érzékeli 
távolságát is az első összeolvadó hang- 
visszhang alapján. A közeledés sebességét 
minden valószínűség szerint az , üldözés" 
szakaszában méri be szinte reflexszerűen, 
amikor a különbségi hang játékát figyeli, 
mint a gyakorlott lokátorkezelők. 

Az ultrahangos időmérések szerint a 
legtöbb denevér lokátorjeleiben megfi- 
gyelhető az , átfedés", sőt repülés köz- 
ben még az átfedések hossza is változik, 
de ennek jelentőségét még nem sikerült 
feltárni. A hártyásorrú denevérfélék csa- 
ládjába tartozó Chilonycteris parnellii 
nevű leveles ajkú denevérfaj például 2 
méterre egy muslicától már 0,019 másod- 
perces átfedéssel figyelte saját impulzus- 
jeleit, 1,65 méter távolban pedig a ,, belső 
hang" hossza elérte maximumát: 0,021 
mp-et. Ettől kezdve egyre rövidebb idő- 
tartamú impulzusokat bocsátott ki, ki- 
áltásainak átfedési ideje is rövidült, míg 
le nem csapott áldozatára. — 

De nemcsak a különbségi hang ma- 
gasságingadozásából lehet következtetni 
a sebességre. Vannak olyan szonárok is, 
amelyek ben az összehasonlításra szolgáló 
ultrahang változtatható. Ilyenkor a se- 

A Chilonycteris parnellii dencvér még kiált, amikor már meghallja saját visszhangját. A hang és visszhang 
átfedési hossza a zsákmány felé közeledéskor egyre csökken. Így a denevér pusztán a hangátfedések 

időtartamából és a hangmagasságból tájékozódhat folyamatosan, hogy milyen messze van még a cél. 
A fekete függőleges vonalak a kiáltások hosszát, a kékek a visszaérkező és új impulzusok átfedési idejét 


mutatják 


bességmeghatározásban nincs egyedül a 
fülére utalva a lokátorkezelő. Ha például 
egy közeledő halrajról 23500 Hz-es jel 
érkezik vissza a 23000 Hz-es kisugárzott 
jel helyett, akkor egy hangolókorong el- 
fordításával a kezelő az állandó hangjel 
magasságát is megváltoztatja. Így 22000 
Hz helyett 22 500 Hz rezgéssel találkozik 
a visszaérkező ultrahang, tehát a hallható 
frekvenciakülönbség változatlanul 1000 
Hz marad. A kezelő ugyanazt a magas, 
ismétlődő hangjelet hallja továbbra is, 
mint amikor a lokátor még nem vette 
észre a halraj közeledését. 

Ez a lokátortipus lényegesen megköny- 
nyíti a kezelő munkáját. Egyrészt csak 
arra kell ügyelni, hogy változatlan magas- 


ságon szóljon a különbségi hang, más- 
részt a hangolókorongról közvetlenül le- 
olvasható, hogy milyen sebességgel mo- 
zog a halraj. De ez a megoldás nemcsak 
a mérnököknek jutott az eszébe. A nagy 
patkósorrú és a kereknyergű patkósorrú 
denevérek már valószínűleg évmilliók óta 
alkalmazzák ezt a sebességmérési mód- 
szert. : 

H. U. Schnitzler a tübingeni egyete- 
men megmérte az etető felé szálló dene- 
vérek kiáltásainak rezgésszámát, és meg- 
lepve tapasztalta, hogy ez a frekvencia 
alacsonyabb, mint amit nyugalmi hely- 
zetben bocsátanak ki a denevérek. Az 
etető felé szállva, a kereknyergű patkós- 
orrú denevér 83000 Hz-es kiáltások he- 

Szinte , ráhangolja" magát a denevér a céltárgyra, ebből tudja meg, hogy milyen sebességgel repül. 
Amikor az etető felé száll, csak arra ügyel, hogy mindig azonos magasságú visszhangot halljon (például 
83 000 Hz-et). Ezért repülés közben bizonyos sebességnél 81 000 Hz-es kiáltásokat hallat (fent), így a 
hozzá érkező visszhang változatlanul 83 000 Hz-nek hallatszik (lent) 


lyett csak 81 000 Hz-eseket bocsátott ki, 
a nagy patkósorrú viszont 104000 Hz 
helyett csak 101 700 Hz-es impulzusokat 
használt. 

A kutató tisztában volt azzal, hogy az 
etető felé szálló denevérek füléhez maga- 
sabb rezgésszámmal érkeznek vissza a 
kiáltások, mint amilyenekkel elindultak. 
A repülési sebesség és a távolság ismere- 

tében tehát kiszámította a visszaérkező 
jelek rezgésszámát. Meglepve pillantott 
azeredményre : 83 000 és 104000 Hz volt. 
Ezek a denevérek tehát repülés közben 
is ugyanazt a hangrezgést hallják, mint 
amit nyugalmi helyzetben bocsátanak ki. 
Kiáltásaik , hangolásával" kiküszöbölik 
a Doppler-jelenséget, és egyúttal ez az 


. elhangolás tájékoztatja őket a célponthoz 


viszonyított sebességükről. Közben csak 
arra kell ügyelniük, hogy fülükben a 
megszokott  rezgésszámú visszhangot 
hallják. Egy másik kísérletben ezek a 
denevérek még arra is képesek voltak, 
hogy egy ingával szembeültetve, váltako- 
zó rezgésszámú kiáltásokat küldjenek a 
közeledő-távolodó ingakorongra. Való- 
sággal ráhangolták magukat, miközben 
a visszhangok megszokott rezgésszámát 
hallgatták. 

Ez azt mutatja, hogy lokátorukat 
egyetlen tárgyra tudják összpontosítani! 
Hiába verődnek vissza más tárgyakról is 
a lokátorjelek, csak a kiválasztott célra 
, fülelnek". Amire csak a szemünk képes, 
azt a denevérek a fülükkel is meg tudják 
tenni! Ha például egy repülő madarat 
figyelünk, csak ezt látjuk élesen, de mö- 
götte a fák és a házak már homályosak. 
A denevér ugyanígy egy repülő rovart 
figyelve minden mást , homályosan hall", 
csak a kiszemelt áldozat mozgását érzé- 
keli élesen a visszaverődő ultrahangim- 
pulzusok segítségével. 


, Képhallás"?" 


A rádióteleszkópok óriás parabola-an- 
tennái éjjel-nappal szüntelenül figyelik a 
világegyetem távoli tájairól érkező rádió- 
jeleket. Amikor a parabola tengelye pon- 
tosan a csillag irányába mutat, a jelek 
is a legerősebbek. Ha az óriás tányér el- 
fordul, rögtön gyengül a vétel. A dene- 
véreknek viszonylag kis fülük van, de 
éppúgy mozgatható, mint egy parabola- 
antenna. A. D. Grinnel és N. Suga vizs- 
gálatai szerint nyugalmi helyzetben a fü- 
lek a test hossztengelyétől 30 fokkal ol- 
dalirányban a legérzékenyebbek. A de- 
nevér fülkagylójának forgatásával, hallás 
alapján is megállapíthatja, honnan verőd- 
nek vissza ultrahangkiáltásai a legerő- 


sebben. A röpködő szúnyog nyilván eb- 
ben az irányban van. Ha ezután fülével 
a legerősebb visszhangok irányát követi, 
, Szemmel" tarthatja a leendő zsákmányt, 
ahogyan a második világháborúban az 
óriás fényű reflektorok , elkapták" és kö- 
vették az ellenséges repülőgépet, hogy a 
légvédelmi tüzérek jól láthassák a cél- 
pontot a sötétben. 

Az éjjeli vadászatra induló denevér 
azonban két füllel tájékozódik. Így nem- 
csak a kiszemelt rovar irányát, hanem 
távolságát is szüntelenül bemérheti tér- 
hallásával. Nemcsak úgy, hogy két füle 
állandóan a visszaverődő hangok irányá- 
ba szegeződik, amiről a feszítőizmok 
megfelelő információt küldenek agyába, 
hanem a hangok időkülönbsége alapján 
is. Képzeljük el, hogy a zümmögő szú- 
nyog egy helyben lebeg. Az ultrahang- 
kiáltások egymás után verődnek vissza 
róla. A , bőrköpenyes vadász" fülel. Hol 
lehet a szúnyog? Ha jobb füléhez vala- 
mivel később ér a visszhang, mint a bal- 
hoz, semmi kétség: a szúnyog balra van. 
Ennek a hajszálnyi időkülönbségnek az 
alapján a denevér pontosan tájékozódik, 
ahogy az ember is meg tudja mondani, 
merre hangzott fel a sötétben például a 
bagoly kiáltása. De a denevér irányérzé- 
kenysége két és félszer pontosabb. 

Mindezek alapján egyre biztosabbnak 
tűnik, hogy a sebesen suhanó kis állatok 
valóságos , képhallással" rendelkeznek. 
Ugyanazt , látják" a sötétben a fülükkel, 
amit mi világos nappal a szemünkkel. 
A hosszúfülű denevérek 90 fokos szög- 
ben szórják előre ultrahangsugaraikat. 
Mintha apró hangreflektorral , világíta- 
nák" meg környezetüket. A patkósorrú 
denevérek hanghullámai csak 20 fokos 
sugárkúpot alkotnak. Mintha éles fényű 
zseblámpával pásztáznának maguk előtt. 
Ha azután , megpillantanak" valamit, 
ami több figyelmet követel, szűkítik a 

Óriási rádióteleszkópok szegeződnek az éjszakai égboltra a legnagyobb csillagvizsgálókban. A szakemberek 
a világegyetem láthatatlan égitesteit keresik, amelyek csak rádióhullámokat bocsátanak ki. Amikor 
a forgó parabola-antennában a legerősebbé válnak a jelek, a kutatók bizonyosan tudják, 

hogy az antenna tengelye éppen a láthatatlan sugárforrás felé mutat. A denevérek hasonló módon 


használják tölcséres fülüket a visszhangok mérésére 


hangsugárnyalábot, mintha valaki zseb- 
lámpájának fénykörét vonná kisebbre, 
hogy erősebb fényt kapjon. 

Lokátoruk valóban több, mint egysze- 
rű távolságmérő műszer. Azonos alakú 
tárgyakról el tudják dönteni a sötétben, 
melyik az élelem, és melyik a számukra 
értéktelen kődarab. A laboratóriumban 
kifeszített huzalokról repülés közben ál- 
lapítják meg, hogy vízszintesen vagy füg- 
gőlegesen helyezkednek-e el. Sven Dijk- 
graaf, az utrechti egyetem kutatója még 
arra is meg tudta tanítani kísérleti dene- 

véreit, hogy különbséget tegyenek egy ke- 
reszt és egy kör alakú tárgy között. Az 
állatok valóban úgy viselkedtek, mintha 
látnának a sötétben! 

A hangok nyilván ugyanolyan tájékoz- 
tatást nyújtának számukra, mint más ál- 
latoknak a fény. Talán a denevérek a 
fényhez hasonlóan is kezelik az informá- 
ciókat? Ifj. dr. Greguss Pál erre gondolva 
dolgozta ki meglepő elméletét, amely sze- 
rint a denevér agyában biohologramok 
keletkeznek. A hologram — a Nobel-díjas 
Gábor Dénes professzor találmánya — 


EZT TT HETÉT TI RAGEE 


olyan fénykép, amely egy tárgy térbeli 
képének valamennyi adatát őrzi. Ha egy- 
színű fénnyel (lézersugárral) világítják át, 
megjelenik mögötte a tárgy háromdimen- 
ziós képe. Elképzelhető, hogy a denevér 
agyába futó hangingerek villamos jelei 
ugyanilyen térbeli képet keltenek. Az ál- 
lat tehát - pusztán a hangok segítségével — 
egész környezetét maga előtt láthatja há- 
rom dimenzióban. 

Ezt a szellemes elméletet még kevés 
kísérlet támasztja alá, de K. D. Roeder 
vizsgálatai nyomán már bizonyos, hogy 
a denevér , látja", sőt még a szárnycsapá- 
sait is érzékeli például egy apró éjjeli lep- 


A hosszúfülű denevérek fülében furcsa redők 
találhatók. A legújabb vizsgálatok szerint 

ezek is a denevérlokátor érzékenységét növelik. 
Mindegyikük parányi hangtükörként tereli a 
dobhártya felé a kiáltásból visszaérkező gyenge 
ultrahangsugarakat 


A denevér fülkagylójának hallótere nem 
egyenletesen érzékeny. Ha a tölcsér 30 fokos 
szögben áll a test tengelyéhez képest, érzékenysége 
nagyjából a középponttól a széle felé csökken. 
Ezeket a tartományokat az egyre sötétebb sávok a 
jelzik (fent). Ha a denevér testéhez szorítja fülét, 

kitágulnak az érzékenységi sávok. Ilyenkor 

a , vadász" még csak a gyenge visszhangokat veszi 

észre, de nem ismeri fel irányukat (lent) Mel 


Valószínűleg így , látja" képhallásával a denevér az éjjeli lepkét! Minden képkockán három fotó van 
összemásolva. Balra a mesterséges denevérkiáltás jele, középen a visszhang (amelyet a denevér hall), 
jobbra a verdeső rovar látható. A visszhangok oszcilloszkópos képe megdöbbentően érzékelteti, hogy 
a denevér még a menekülő lepke szárnycsapásait is hallja. A bal oldali oszlopban a rovar 
keresztirányban, a jobb oldaliban párhuzamosan repül a denevérrel 

kének, a visszaverődő hangjelek alapján. 
A gyanútlan áldozat akkor van a leg- 
nagyobb bajban, amikor éppen merőle- 
gesen keresztezi a denevér útvonalát. 
Ilyenkor körülbelül százszor erősebben 
verődnek vissza róla az ultrahangkiáltá- 
sok, mint közeledő vagy távolodó repülé- 
sekor. Hogy a denevér képlátása milyen 
a valóságban, erre talán csak akkor ka- 
punk végleges választ, ha lokátoruk min- 
den részletét megismerve, hasonlót sike- 
rül szerkeszteni. 


Áruló jelek a vízen 


A halászó denevérfélék családja nem ro- 
varokkal táplálkozik, hanem halakkal. 
Amióta a kutatók felfigyeltek az eleven 
lokátorokra, kétségtelennek látszott, 
hogy a halászó denevérek is ultrahan- 
gokkal kutatják fel táplálékukat. De ép- 
pen ez okozott újabb fejtörést. Hiszen a 
fizikusok régóta tudják, hogy a levegő és 
a víz határfelülete tükörként veri vissza 
a hanghullámokat. Így a denevér ultra- 
hangos kiáltásainak csak 0,001 része jut 
a víz alá, és ugyanennyivel gyengül a 
visszaverődő hang is, ha ismét kilép a 
levegőbe. Ezenkívül a csábító falatok, a 
halak, hangtani szempontból átlátszók, s 
csak úszóhólyagjuk tükrözi vissza gyen- 
gén az ultrahangsugarakat. A denevér te- 
hát akármennyire erősen kiált, ennek az 
enegiának legfeljebb egymilliomod része 
érkezhet vissza fülébe. , Úgy látszik, rend- 
kívül érzékeny lokátoruk van a halászó 
denevéreknek" - ezzel a megállapítással 
könyvelték el a kutatók ezt az állat- 
családot. 

R. A. Suthers amerikai biológus azon- 
ban nem nyugodott bele a bizonytalan 
magyarázatba. Elhatározta, hogy utána- 
jár azügynek. Laboratóriumi vizsgálatai- 
ban vízmedence felett röptette kísérleti 


állatait, s először azt derítette fel, milyen 
a nyúlszájú halászódenevér lokátora. A 
mérések szerint bebizonyosodott, hogy ez 
az állatfaj nem rendelkezik kiválóbb ké- 
pességekkel, mint a többi fajok. Keresés 
közben a denevérek másodpercenként 
10-20 kutató-impulzust bocsátottak ki, 
amelyek rezgésszáma kb. 60000 Hz volt. 
Ha 0,1 mm átmérőjű huzalokat feszítet- 
tek ki, elég bizonytalan pontossággal re- 
pültek át a hálón. 

A meglepetés akkor következett, ami- 
kor a kutató arra szoktatta a denevé- 
reket, hogy vízbe helyezett haldarabokra 
vadásszanak. A kísérleti állatok könnye- 
dén megtalálták a , csalikat", ha legalább 
1-2 mm magasan kiálltak a vízből. Ami- 
kor azonban a falatok néhány millimé- 
terrel a vízszint alatt rejtőztek, egyet sem 
tudtak felfedezni ! 

Suthers és munkatársai ekkor arra gon 
doltak, hátha a halak úszóhólyagjáról 
visszaverődő impulzusokat figyelik a de- 
nevérek. Apró léggömbökhöz erősítették 
a húsdarabokat, és a ballonokat 1-2 mm- 
rel a vízfelszín alá helyezték. A kísérleti 
állatok azonban éhkoppon maradtak, és 
tehetetlenül kóvályogtak a vízmedence 
fölött. Egyetlen falatot sem sikerült fel- 
fedezniük. Mikor azonban a léggömbök 
csak pár milliméterrel a víz fölé nyúltak, 
azonnal lecsaptak rájuk. 

Ezzel tehát megoldódott a kérdés. 
A nyúlszájú halászódenevérek és nyilván 
a család többi tagja is, csak a vízfelszínt 
, Seprik" végig lokátorukkal. Amikor Su- 
thers apró szökőkutat állított a víz alá, 
és a csőből kiáramló víz kissé kidombo- 
rította a viízfelszínt, a denevérek zsák- 
mányra éhesen repültek oda azonnal. 
Lokátoruk érzékenységére jellemző, hogy 
ha a vízből l mm magasan kiemelkedve 
0,2 mm vékony huzaldarab jelezte a víz 
alatt rejtőző haldarabot, habozás nélkül 
lecsaptak rá. , Képlátásuk" annyira ki- 

Tükörként veri vissza a halászó denevér képét a víz. Sokáig azt hitték a kutatók, hogy lokátora 
különösen érzékeny, mert a víz alatt is felderíti a halakat. R. A. Suthers vizsgálatai azonban 
bebizonyították, hogy lokátoruk csak akkor jelez, ha a hal mozgása hullámokat kelt a vízfelszínen 


tűnő, hogy 0,4 mm-es vastagságkülönb- 
séget is észrevesznek. Az egyik kísérlet- 
sorozatban gyorsan megtanulták, hogy 
a vízből elszórtan kiálló 09 mm-es hu- 
zalok nem rejtenek semmit, csak az 
1,3 mm vastag huzaldarab tövében talál- 
nak élelmet a víz alatt. Akárhányszor át- 
rendezték a kutatók az 5 mm magasan 
kiálló huzaldarabokat, a denevérek mind- 
annyiszor megtalálták köztük az egyetlen 
1,3 mm-es jelzőhuzalt. 

Ha lokátorukkai bemérték már a víz 
alól felbukkanó halat, figyelmüket any- 
nyira összpontosították, hogy sokszor 

csak az utolsó pillanatban vették észre, 
ha valamelyik társuk szintén lecsapott az 
áldozatra. Alig tudták elkerülni a légi 
karambolt. Egyszerűen nem vették figye- 
lembe az összeütközést jelző visszhan- 
gokat. A kutatók régóta gyanítják, hogy 
egy zsúfolt barlangban sem sokat törőd- 
nek lokátorukkal a denevérek. Ilyenkor 
hangos , csipogásuk" szinte betölti az 
egész üreget, és nemcsak egymás kiáltá- 
sait zavarják, hanem az érdes falakról 
visszaverődő hangok is teljesen szétszó- 
ródnak. Lehet, hogy ilyenkor a denevérek 
nem is figyelnek lokátoruk jelzéseire? 


Igen! Bebizonyosodott, hogy emléke- 
zetből tájékozódnak. Lakóhelyük bar- 
langjának minden kiszögellését olyan jól 
ismerik már, hogy ügyet sem vetnek szo- 
nárjuk jelzéseire. D. R. Griffin ezt a ma- 
gatartást , Andrea Doria-jelenségnek" 
nevezte el. Az óriás óceánjáró hajó olyan 
nyugodtan és biztosan haladt megszokott 
útvonalán a hagyományos navigációs 
eszközök segítségével, hogy még a loká- 
tort sem figyelték. Senki sem gondolt rá, 
hogy egy eltévedt hajó beléjük futhat. 
Így következett be a váratlan összeüt- 
közés Nantucket szigetének közelében, és 


az óriás hajó roncsa azóta is ott hever 


a hullámsírban. 

A denevérek tehát úgy röpködnek a 
számukra ismerős környezetben, mintha 
valaki behunyt szemmel menne végig ott- 
honában, anélkül hogy beleütközne vala- 
melyik bútorba. Ezt az elképzelést A. D. 
Grinnel és munkatársai egy különös aka- 
dályverseny során kísérletileg is igazol- 
ták. 70 négyzetből álló huzalhálózaton át 
röptettek tátott szájú denevéreket. A kí- 
sérleti állatok nem összevissza repültek 
át a nyílásokon. Csak egy bizonyos négy- 
Zeten át az etetőig, és egy másikon vissza. 
Ha egy nap alatt harmincszor kellett re- 
pülniük, mindannyiszor ugyanazt a két 
nyílást választották. Eszerint a denevérek 
téremlékezete kitűnő. 

Egy másik kísérletben egy 42 cm széles 
ablakot vékony huzallal két részre osz- 
tottak 18 és 24 cm arányban. Lokátoruk 
segítségével a denevérek pontosan betá- 
jolták a huzal helyét, így mindig össze- 
húzott szárnyakkal siklottak át a keskeny 
ablakrések között. Ekkor a kutatók el- 
távolították a huzalt, és helyébe látha- 
tatlan , fényhuzalt" feszítettek. Ez lénye- 
gében olyan fotocellás érzékelő, amelyet 
gyakran az ajtók elé szerelnek. Ha valaki 
az ajtó elé lép, megszakítja a fénysuga- 
rat, a fényforrással szemben a fotocellá- 


ban villamos jel keletkezik, ez vezérli az- 
után a nyitószerkezetet. Ilyen módon a 
kutatók könnyen tudomást szerezhettek 
arról, hogy a denevér mikor , szakította 
meg" a fénysugarat. 

Ekkor következett a meglepetés. Hiába 
távolították el a valódi huzalt, hogy a 
denevérek tetszés szerint repüljenek át az 
ablakon. Továbbra is összehúzott szár- 
nyakkal siklottak át rajta, anélkül hogy 
a fénysugár útját megszakították volna. 
Tehát pontosan úgy viselkedtek, mintha 
a huzal még mindig útjukat állná. Holott 
lokátoruk biztosan jelezte számukra, 
hogy már nincs akadály. Dé nem vették 
figyelembe a visszhangokat, emlékezetből 
repültek! 

Ez a magyarázata annak is, hogy egy 
kivágott fa helyén néha napokig röpköd- 
nek a denevérek, rovarokat keresve. Egy- 
szerűen nem veszik tudomásul, hogy a fa 
már nincs ott. Ha ismeretlen környezetbe 
kerül az állat, lehetőleg nem repül. Egy 
nyugodt sarokban függeszkedve előbb 
gondosan tájékozódik ultrahangjaival, 
csak azután kerekedik fel. Így később 
könnyen összpontosítja figyelmét az elé 
kerülő rovarokra : az ismerős környezet- 
ben , behunyt füllel" is tájékozódik. 

Ezzel persze újabb kérdések vetődnek 
fel. Ha nem használja lokátorát az állat, 
hogyan képes emlékezni a , megfogha- 
tatlan" térre? Még síkban sem könnyű 
tájékozódni behunyt szemmel, hát még 
térben. Lehet, hogy az állat ilyenkor más 
visszhangokra figyel? Nem valószínű, 
hiszen a hallásvizsgálatok alapján tudjuk, 
hogy a denevérek fülének rezgésérzékelő 
sejtjei a 30-70000 Hz-es ultrahangokra 
a legérzékenyebbek, legalábbis az egér- 
fülű denevéreken végzett mérések ezt mu- 
tatták. Tehát a köznapi hangok, amelye- 
ket mi hallunk, számukra nem sokat 
jelenthetnek. Talán egyensúlyérzékük és 
szárnycsapásaik száma tájékoztatja őket 

Hamar megtanulja a sötétben repülő denevér, hogy melyik négyzethálón át jut a legkönnyebben 

a laboratórium túlsó felében álló etetőhöz. A felvételsorozatban a harmadik fotón bújik át éppen 
az , ablakon". Ha később eltávolítják a huzalhálót, akkor is , kedvenc" négyzetén repül át, pedig 
lokátora már jelzi, hogy nincs akadály. Ilyenkor nyilván emlékezetből repül 

térbeli helyzetükről? Ez a kérdés még 
eléggé tisztázatlan, s csak a jövő kuta- 
tásai adhatnak rá végleges választ. 


A lepkék légvédelmi rendszere 


A denevérlokátor használhatóságát mi 
sem bizonyítja jobban, mint az a kísér- 
let, amelynek során Griffin laboratóriu- 
mában egy 7 gramm súlyú kis denevér 
egy óra alatt Il gramm mennyiségű szú- 
nyogot vadászott össze. Igazán szép tel- 
jesítmény, minthogy egy szúnyog súlya 
kb. 0002 gramm! De még meglepőbb 
volt az a parányi denevér, amely negyed- 
órai vadászat után 3,5 g súlyához 10 szá- 
zalékot , hízott" hozzá, vagyis legalább 
175 szúnyogot kapott el. Lokátorával 
keresgélve a vaksötétben, átlagosan 6 má- 
sodpercenként csípett el egy rovart. 

De mit csinálnak ezalatt az , üldözöt- 
tek"? Ölbe tett kézzel várják, hogy el- 
fogja őket a denevér? A rovarok és a 
denevérek párviadalában eddig a tudo- 
mány csak a denevérek harci módszereit 
kutatta, pedig a rovarok is szolgálhatnak 
még néhány meglepetéssel. Legalábbis 
erre következtethetünk két amerikai ku- 
tató, A. E. Treat és K. D. Roeder 
vizsgálataiból, akik fényt derítettek az 
éjjeli lepkék különös légvédelmi rend- 
szerére. 

A molyok, éjjeli lepkék a , derekuk- 
hoz" közel, a torukon viselik fülüket, 
vagyis azt azérzékeny hallószervet, amely 
villamos jelekké alakítja a hangrezgése- 
ket. A törpe hallóberendezés vallatása 
nem volt könnyű feladat a kutatók szá- 
mára. Finom ezüstelektródokat szúrtak 
az érzősejtek idegszálaiba, így vezették el 
a gyenge áramokat. Egy tv-készülékhez 
hasonló berendezéssel azután láthatóvá 
tették ezeket a jeleket. 

Meg voltak győződve, hogy a denevér 


Teljes pompájában közelít egy nyíló virághoz 

a szenderlepke. Bozontos teste és szárnya úgy 
nyeli el a denevér ultrahangjeleit, mint 

a bársonyfüggöny a kiáltásokat. A rovar érzékeny 
füle is a , légelhárítás" szolgálatában áll: könnyen 
felfogja a legnagyobb rezgésszámú ultrahangokat 
is, amelyek a denevér közeledtét jelzik 


leendő áldozatának hallania kell az ultra- 
hangokat. Különböző ultrahangimpul- 
zusokkal ingerelték a hallószervet, s a 
villamos , válaszok" valóban érdekes ké- 
pet mutattak. Minél erősebb volt a hang, 
az érzősejtek annál szaporábban küldték 
riasztó jelzéseiket a hallószervből a rovar 
agydúcába. Ha ezeket a jeleket hang- 
szóróra vezették, egyre magasabb hang 
hallatszott. 

Újabb kísérletsorozattal megállapítot- 
ták, hogy az éjjeli lepkék hallószerve 
3000 Hz-től 150000 Hz-ig fogja fel a 
hangokat, tehát a parányi molylepke szá- 
mára egy zongora meglehetősen szegé- 
nyes hangszer. De a denevér ultrahang- 
jait könnyen meghallja, mert ezeknél a 

rezgésszámoknál jóval magasabb han- 
gokra is érzékeny. 

A laboratóriumi kísérletek után a ku- 
tatók egy elkábított lepkével és elektro- 
nikus készülékekkel felszerelve kivonul- 
tak a szabadba. Denevérekkel zsúfolt, 
régi csűrt kerestek, és ettől 180 méter 
távolságban helyezkedtek el. A lepkét 
úgy fektették, hogy hallószerve a csűr 


irányába forduljon. Megfigyelőhelyüket 
6 méteres körzetben kivilágították, hogy 
megpillanthassák a közeledő denevére- 
ket. Csendben vártak, amikor az élet- 
veszélyt érző lepke alaposan megtréfálta 
őket. Még semmit sem láttak, de a lepke 
már jelezte a denevérek érkezését. A mé- 
rések szerint 30-36 méter távolságból 
vette észre a denevér lokátorjeleit. 


Most még sikerült a menekülés a jobbról érkező denevér elől, amely vastag csikot húzott 
a megvilágított terület fényében a negatívon. Az éjjeli rovar horog alakú útvonala az utolsó pillanatban 


felkunkorodik, így tért ki üldözője elől 


Drámai pillanat a sötétben. A denevér kiáltásait hallva, a rémült éjjeli lepke hurok alakban felfelé, 
majd hátrafelé repül. De a denevér lokátora pontosan működik. A két nyomvonal találkozik, és 
a rovar eltűnik . . . 

Ezután következett a kísérletek legér- 
dekesebb része. A rovar mindkét halló- 
szervéről egyszerre vezették el a közeledő 
denevér kiáltásainak villamos jeleit, és 
sztereo magnóval rögzítették az impul- 
zusokat. Kiderült, hogy a rovar három 
dimenzióban hallja a denevér közeledtét. 
Amelyik oldalról erősebb ultrahangok 
érik hallószervét, ott érzősejtjei is szapo- 
rább villamos jelekkel válaszolnak. 

Képzeljük el, milyen különös érzés a 
hallóidegek válaszát hallgatni egy sztereo 
fülhallgatóval. Mintha az ember a rémült 
rovar idegrendszerében ülne, és figyelné 
a denevér közeledtét. Pontosan hallható, 
amint a félelmetes vadász egyik oldalról 
a másikra repül, majd szembefordulva 
közelít! Ez a különös érzéki csalódás on- 
nan ered, hogy az idegimpulzusok rezgés- 
száma annál magasabb, minél erősebb a 
denevérkiáltás. Így az ember önkéntele- 
nül hozzáképzeli a hangforrás távolságát 
is. Ha a denevér közeledik, az ultrahang 
erősödésével az érzősejtek villamos jelei 
szaporábbá válnak. A rezgésszám úgy 
szökik fel, mint egy sikoltás. 

A két kutató azt is megvizsgálta, ho- 
gyan viselkednek az éjjeli lepkék a sza- 
badban, ha meghallják a denevér ultra- 
hangkiáltását. Egy magas rúd tetejére 
ultrahangsugárzót helyeztek, s ezt akkor 
kapcsolták be mindig, amikor éjjeli lepke 
közeledett a lámpával megvilágított rúd 
felé. A fényképfelvételek alapján kiderült, 
hogy a rovarok kétféleképpen menekül- 
nek a denevér elől. Ha elég távolról hall- 
ják meg a félelmetes jeleket, hirtelen meg- 
változtatják útirányukat, és a lehető leg- 
gyorsabban igyekeznek elhagyni a veszé- 
lyes légteret. Ha viszont túl közelről jön- 
nek a jelek, és nincs idő visszafordulásra, 
szárnyaikat összekapják, és zuhanórepü- 
lésben igyekeznek eltűnni a fűben. Csak 
akkor kapnak szárnyra, ha elmúlt a légi- 
veszély. 


A medvelepkék nem rémülnek meg egykönnyen 
a vadászó denevér kiáltásaitól. Ahogyan 

a második világháborúban a repülőgépekről 
leszórt sztaniolcsikok hatástalanná tették 

a felderítő radarokat, ugyanígy ezeknek a 
rovaroknak a vastag bundája is szinte teljesen 
elnyeli az ultrahangokat. Ha mégis veszélyesre 
fordul a helyzet, éles kattanásokkal adnak 
figyelmeztető jelzést (1: hallóüreg, 2; hangképző 
szerv) 


David Blest és David Pye angol kuta- 
tók a medvelepkék bozontos családjának 
számos tagján , ellenlokátort" is felfedez- 
tek! Az éjjeli rovarok, úgy látszik, nem 
elégednek meg azzal, hogy vastag bun- 
dájuk csaknem teljesen szétszórja a dene- 
vérek ultrahangsugarait, és így gyenge 
jelek verődnek vissza róluk. Egyes fajok 
harmadik pár lábukat gyorsan össze- 
húzva, majd kinyújtva, fésűszerű hang- 
képző szervükkel kb. 1000 Hz-es katta- 
násokat hallatnak. Ezekben a hangokban 
magas rezgésszámú ultrahangok is van- 
nak. Mire jók ezek a különös kattanások ? 

Dorothy C. Dunning angol kutató sze- 
lidített denevéreken vizsgálta e jelzések 
hatását. Magnetofonra vette egy medve- 
lepke hangját, és a készüléket mindig 
akkor kapcsolta be, amikor a denevér 
éppen egy feltűzött házi lisztbogarat ké- 
szült röptében elkapni. A medvelepke 
kiáltásai a legtöbb esetben hirtelen irány- 
változtatásra késztették az állatot. A ro- 
var , kattanásai" tehát valamiféle , felség- 


jelként" szolgálnak, amit a denevér tisz- 
teletben tart. 

Kidugja fejét a vízből, és nevet. A delfinek vidám népe olyan tökéletes lokátort használ, amelyet 
napjainkban is élénk érdeklődéssel tanulmányoznak a kutatók. Ultrahangos kiáltásaik a víz alatt 
hallhatatlanok az emberi fül számára. Még ma is rejtély, hogy a delfinek négylábú ősei a törzsfejlődés 
folyamán miért tértek vissza a vízbe kb. 50 millió évvel ezelőtt 


KIÁLTÁS A VÍZ ALATT 


Arión, a görög lantos-énekes és költő 
egész Itáliát elbűvölte gyönyörű dalaival, 
így gazdag ajándékokkal megrakottan 
hajózhatott haza Korinthoszba. A hajó 
matrózai mit sem törődtek azzal, hogy 
egy álmodozó költőt visznek a fedélzeten, 
de annál figyelmesebben vették .szem- 
ügyre kincseit. És döntöttek. Ariónt 
örökre elnémítják, a zsákmánnyal pedig 
elvitorláznak. Amikor a költő rájött szán- 
dékukra, minden vagyonát felajánlotta, 
hogy megkíméljék életét. A gazfickók 
azonban mindenképpen meg akartak sza- 
badulni a veszélyes szemtanútól, ezért 
csak annyi engedményt tettek, hogy vá- 
laszthat: önként a tengerbe veti magát, 
vagy ők ölik meg, és holttestét eltemetik. 

Arión a tengert választotta. De még 
utoljára elővette lantját, és legszebb éne- 
kével mondott búcsút a földi életnek. 
Azután megadóan a vízbe vetette magát. 
De csodák-csodájára nem merült el. Egy 
játékos delfincsapat vette körül, amelyet 
valószínűleg a különös hangok csaltak 
a közelbe. Az állatok hátukra vették 
Ariónt, és a Tainaron-fokig vitték. A cso- 
dás menekülés emlékére a meghatott köl- 
tő nemsokára bronzból készült delfin- 
szobrot állíttatott a parthoz közeli temp- 
lom szentélyébe. 

Arión különös megmenekülésének tör- 
ténetét Hérodotosz, a görög történetírás 
atyja jegyezte fel, s azóta is számtalan 
változatban dolgozták fel témáját írók, 
költők, festők és szobrászok. Csak éppen 
senki sem vette komolyan. Pedig az 
utóbbi évtizedek kutatásainak fényében 


egyre elképzelhetőbbnek tűnik a történet. 
A delfinek valóban közös erővel segítik 
megsebesült társukat a felszínre, ugyan- 
ezzel az ösztönnel sietnek a fuldokló em- 
ber segítségére i5. Erről számtalan érde- 
kes esetet jegyeztek már fel. 

A delfinnek nem nehéz megtalálnia egy 
vízbe merült embert, hiszen olyan talál- 
mánnyal rendelkezik, amelynek hason- 
mása csak az utóbbi évtizedekben terjedt 
el a hajózásban: ultrahangos lokátora 
van! Ugyanolyan hallhatatlan kiáltások- 
kal tájékozódik és vadászik, mint a dene- 
vérek. Csak sokkal! nehezebb a dolga, 
mert kibocsátott ultrahangjelei csaknem 
ötször olyan gyorsan érnek vissza füléhez, 
mint ugyanolyan távolságból egy dene- 
vérhez. 

De a vizsgálatok szerint a delfinek 
könnyedén használják lokátorukat, és 
egyáltalán nem jönnek zavarba, ha a Za- 
varosban kell halászni. Mégiszapos, sötét 
vízben is megtalálják legfőbb tápláléku- 
kat, a kisebb halakat. 1700 gramm súlyú 
agyuk, amely az ember agyvelejénél is 
nehezebb, tökéletes miniatűr elektro- 
nikus számítógéphez hasonlóan dolgozza 
fel az ultrahanglokátor jelentéseit. Rend- 
kívüli intelligenciájuk is ennek a szédí- 
tően bonyolult , sejtkapcsolási hálózat- 
nak" köszönhető. 

1912-ben, a Tiranic óceánjáró borzal- 
mas katasztrófája után Hiram Maxim 
angol mérnök (a Maxim-géppuska fel- 
találója) azt javasolta, hogy a hajókra 
olyan lokátort szereljenek, amely a visz- 
szaverődő hangok segítségével jelzi a víz 

alatti akadályokat. Az ötlet egyszerű volt, 
hiszen nyilvánvaló, hogy minél hamarabb 
érnek vissza a kisugárzott hangok, annál 
közelebb van a tengerfenék vagy a köze- 
ledő jéghegy. Maxim csak abban tévedett, 
hogy mindössze 15 Hz-es infrahangot 
javasolt a felderítésre. Ezek csak 150 mé- 
ternél nagyobb kiterjedésű tárgyakról ve- 
rődnek vissza, túl kicsi a , felbontóképes- 
ségük", vagyis nem különböztetnek meg 
kisebb részleteket. A delfinek az elmúlt 
évmilliók alatt szükségszerűen megtalál- 
ták a helyes megoldást. Olyan szonárt 
használnak, melynek felderítő ultrahang- 
ja 256000 Hz-et is elérhet. 


Vadászatra indul a delfin 


A delfinek víz alatti felderítő módszere 
iránt két amerikai kutató, W. Shevill és 
B. Lawrence kezdett először behatóbban 
érdeklődni. Egy kis tóban éjjel felkavar- 
ták az iszapot, hogy a szelídített delfin 
semmiképp se használhassa látását a tájé- 
kozódásban, majd csónakjukról haldara- 
bokat lógattak a vízbe. A kísérleti állat 
habozás nélkül megtalálta az élelmet. 
Ezután 2,4 méter hosszú hálót feszítettek 
ki a csónak oldalára merőlegesen, és hol 
a csónak elejénél, hol a végénél dugták 
a vízbe a haldarabot, egyszer a háló 
előtt, egyszer meg mögötte. 

A delfin most sem tévedett, holott a 
csónaktól legalább 2,4 méterre kellett el- 
döntenie, hogy a háló melyik felén úszik 
a táplálékhoz. A későbbi vizsgálatok ki- 
mutatták, hogy 10-15 cm hosszú halakat 
már 10 méter távolságból is felismer, és 
egy kísérleti medencében játszva úszkál 
2 cm átmérőjű rudak között. Kenneth 
Norris egyik kísérlete a delfinnek még 
azt a finom megkülönböztető-képességét 
is kimutatta, hogy ha választania kellett 
egy 4 cm hosszú, apró kövekkel töltött 

műanyag cső és egy 4 cm hosszú hal 
között, sohasem a csövet kapta be. 

A delfinek hangját még Yma Sumac, 
a világhírű perui énekesnő is megirigyel- 
hette volna, pedig ő állítólaghárom oktáv 
hangterjedelemben énekelt. A kecses vízi- 
állatok , éneke" - kibocsátott hangjaik 
rezgésszáma - a legmélyebb emberi 
basszus hangtól messze felfuthat a hall- 
hatatlan hangok tartományába. Ezen be- 
lül általában három hangcsoport külön- 
böztethető meg. A ,fültyök" 4000- 
20 000 Hz között hallhatók. A , csattaná- 


. sok" rezgésszáma 170 000 Hz-et is elérhet, 


így számunkra nem érzékelhető. Min- 
den valószínűség szerint ezek a rövid 
impulzusok a felderítő hangsugarak. A 
harmadik csoport ,hápogó" jeleiben 
olyan bonyolultan változó rezgésszámú 
és erősségű hangok olvadnak egybe, hogy 
ezekből tetszés szerint alakulhat ki krá- 
kogás, nyávogás, ugatás, vonítás, sóhaj- 
tás vagy nyögés. Ezek a hangok feltehe- 
tően a delfinek egymás közötti , beszél- 


. getésében" használatosak. 


A kiáltások hossza általában 0,1-1 ez- 
redmásodperc. Egy kaliforniai biológus, 
J. J. Dreher alapos képet akart kapni 
ezekről az impulzusokról, ezért külön- 


. böző fajok lokációs hangjait rögzítette 


magnetofonszalagra. Így derült ki, hogy 
a közönséges delfin 0,25-0,50 ezredmá- 
sodperces hangokkal tájékozódik, ami 
olyan rövid csattanás, hogy a 9,5 cm/mp- 
es sebességű magnószalagon a hangnak 
ez a darabkája mindössze 23,75—-47,5 ez- 
redmilliméter hosszú. A gömbölyű fejű 
delfin kétféle lokátorhangja közül viszont 
a hosszabbak 9,6-17,5 ezredmásodpercig 
is tarthatnak. A mérések szerint a jól 
ismert palackorrú delfinek kb. 0,7 ezred- 
másodperces hangokkal tájékozódnak. 
V. M. Belkovics és J. I. Nyesztyerenko 
szovjet kutatók szerint a delfinek kiáltá- 
sainak hangereje általában attól függ, 

Ruhásszekrény nagyságú elektronikus számítógép tudná csak utánozni a delfin agyának müködését, 
amikor ultrahangos lokátorával tájékozódik. Ma sem ismerjük pontosan a bonyolult eleven szerkezet 
minden részletét. Annyi bizonyos, hogy a vadászó delfin az üldözőbe vett halhoz közeledve, 

a denevérekhez hasonlóan szaporítja hallhatatlan füttyjeleit 


hogy milyen magas hangot használnak. 
Legerősebb lokátorjeleik a 20—60 000 Hz- 
es tartományban mérhetők, s noha ezek 
a hangok számunkra hallhatatlanok, 
olyan erős lökéseket keltenek a vízben, 
mintha motorkerékpár berregése verné 
fel egy utca csendjét. 

Egy másik szovjet kutatóval együtt 
Belkovics azt is kinyomozta, hogy a 
palackorrú delfin egy víz alatti mikrofon- 
nal felszerelt laboratóriumi medencében 
milyen gyakorisággal bocsátja ki felderítő 
ultrahangjait. A kísérletek során a tét- 
lenül kalandozó delfin általában 10-50 
jelet sugárzott másodpercenként. Ez nyil- 
ván a , nyugalom" szakasza volt. Amikor 
azonban kb. 40 cm-re. közelítette meg a 
vízben zsinóron függő csalihalat, impul- 


zusainak száma viharos gyorsasággal 
kezdett növekedni. Jóllehet az események 
drámai pergésében csak 0,25 másodperc 
választotta el zsákmányától, amint ezt a 
gyorsfelvevő kamerák filmkockáiról meg- 
állapították, impulzusainak másodper- 
cenkénti száma ezalatt 50-ről hirtelen 
200-ra szökött (sőt egyes esetekben a 
másodpercenkénti 500-at is elérte), majd 
a cél előtti centimétereken 250-re esett 
vissza. 

Meglepő a hasonlóság! A delfinek lo- 
kátora a vadászat során csaknem pon- 
tosan úgy működik, mint a denevéreké. 
De van egy ellentmondás is. A denevér- 
kísérletek szerint a repülő emlős valószí- 
nűleg akkor fordítja figyelmét egy röp- 
ködő rovar felé, amikor hirtelen szapo- 

TÁVOLSÁG A CÉLTÓL 


IDŐ 
(mp) 


JA 

o o 

Óó Óó 
ENKÉNT 


IMPULZUSOK SZÁMA 


. 


MÁSODPERC 


1 méter 0,5 


0,7 0,6 0,5 0,4 0,3 0,2 0,I 


A sötét országúton haladó gépkocsi annál gyakrabban villantja fel fényszóróját, minél veszélyesebb 
útszakaszra ér. Ehhez hasonló módszerrel használja lokátorát a delfin is. Minél közelebb ér az üldözőbe 
vett zsákmányhoz, annál sűrűbben hallatja ultrahangkiáltásait 


rítani kezdi másodpercenkénti kiáltásai- 

"nak számát. Ha ez a delfinek esetében 
is igaz, azt jelenti, hogy az úszó emlősök 
csak 40 cm távolról veszik észre az orruk 
előtt úszkáló halakat. A. E. Reznyikov 
és V. M. Belkovics ezért elfogadhatatlan- 
nak tartja a kiáltások gyorsulásának ezt 
a magyarázatát. Hiszen más kísérletek 
azt bizonyítják, hogy a delfinek sokkal 
távolabbról veszik észre a halakat. 

Nem lehetetlen, hogy a delfin már a 
keresés idején tudomást szerez a zsák- 
mányról, de csak a közelébe érve kez- 
di meg üldözését, amikor teljes energiá- 
val feléfordíthatja , ultrahangreflektorát". 
Talán a kiáltások felszaporításával kezdi 
figyelmét az előtte csellengő halra össz- 
pontosítani, hogy annak minden moz- 
dulatáról hírt kapjon. Annyi bizonyos, 
hogy a delfinek lokátorának szerkezetét 
még nem vizsgálják a kutatók olyan rég- 
óta, mint a denevérekét. A kiáltások 
gyakoriságának és az impulzusok hosz- 
szának összefüggéséről tehát nem állnak 
rendelkezésre részletesebb adatok. A va- 
dászó delfin ultrahangjeleinek törvény- 
szerűségeit a következő évek kutatásai- 
nak kell véglegesen tisztázniuk. 

A , hangreflektor?" 


Sokáig rejtély volt, hogyan ad hangot 
a delfin, hiszen nincsenek hangszálai. Az 
1960-es évek elején még csak annyit tud- 
tak a kutatók, hogy valahol a fejében 
keletkezik a hang, és nagyjából vízszintes 
irányban terjed előre. Később a gyanú 
a delfin orrára terelődött. A. G. Tomilin 
szovjet kutató írja, hogy amikor delfi- 
neket halásznak ki, a hálóban nyöszörgő, 
krákogó állatok körül szinte habzik a víz 
a légbuborékoktól, amelyek orrnyílásu- 
kon törnek elő. 

A részletes vizsgálatok során a bioló- 
gusok megállapították, hogy a delfin kissé 
magasan hordja az orrát. Orrjárata a 
felső szájpadlástól a homlokán levő nyí- 
lásig vezet. Ezen a csövön három pár 
elágazás található, amelyhez három pár 
szimmetrikusan elhelyezkedő légzsák 
csatlakozik. A levegő beszívására, illetve 
kifújására szolgáló orrjáratot és az emlí- 
tett légzsákok sorát finom izmok bonyo- 
lult rendszere veszi körül. Minden egyes 
kilégzéskor a delfin először orrjáratából 
préseli ki a vizet a megfelelő záróizmok- 
kal, majd a légzsákokban megőrzött leve- 


gőt egyik zsákból a másikba fújja, míg 
végül a maradék levegő is távozik orrán 
át. Eközben az apró légzsákok levegője 
vibrálni kezd, így a legkülönbözőbb rez- 
gésszámú hangok keletkeznek. 

Ezzel a bonyolult , zenekari felszerelés- 
sel" a delfin több szólamban játszhat egy- 
szerre. Amíg az egyik légzsákból például 
hallható hangokat, füttyöket hallat, en- 
nek párjából egészen más típusú, csat- 
tanó ultrahangokat bocsáthat ki. Mind- 
egyik légzsák annál magasabb rezgés- 
számú hangokat kelt, minél kisebb térfo- 
gatra húzódik össze a gyűrűs izmok 
hatására, ahogyan a harsona is annál 
magasabb hangot ad, minél beljebb tolják 
U alakú légvezetékét. Ilyen módon a 
delfin tetszés szerint állíthat elő váltakozó 


zsírpárna 


Három pár légzsák csatlakozik a delfin fejében 
az orrjárathoz. Mindegyik légzsák térfogata 
önálló izomzattal változtatható, így egyszerre 
többféle hangrezgés keletkezhet az akusztikai 
lencse, a dudorodó homlok zsírpárnája mögött 


Könnyűbúvár ismerkedik a víz alatt egy palackorrú delfinnel. Jól látható a delfin orrnyílása a fejtetőn. 
Egyetlen ki- és belégzése hihetetlenül gyors, mindössze 0,3-0,7 másodpercig tart. A vízfelszín közelében 
úszva, általában 3-8-szor vesz levegőt percenként, de akár 20 percig is tarthat szünetet. Egyik 
légzsákjából a másikba préselve a levegőt, ezek rezgései keltik valószínűleg a lokátor működéséhez 


szükséges ultrahangokat 

A Sealab-2 elnevezésű víz alatti házbafi már az ember szolgálatába állították a delfinek képességét. 
Tully, a két méter hosszú, 122 kg súlyú palackorrú delfin , futárszolgálatot" teljesített. A 62 méter 
mélyen fekvő Sealab-2 tenger alatti laboratóriumtól 45 másodperc alatt úszott a felszínen horgonyzó 
kísérőhajóhoz. Egy másik kísérletben a képen látható hidrofonnal (víz alatti mikrofonnal) vették fel 
füttyjeleit 


rezgésszámú és erősségű hangokat a só- 
hajtól a kiáltásig. 

Az ultrahangok Belkovics és Reznyi- 
kov vizsgálatai szerint rendszerint a kö- 
zépső páros légzsákból törnek elő. Ez a 
két, kifli alakú légzsák gyűrű alakban 
veszi körül az orrjáratot. Belső átmérőjük 
körülbelül 3-5 mm, mozgatóizmaik egy- 
mástól teljesen függetlenül működhet- 
nek. De az is elképzelhető, hogy a hang 
nem a légzsákokban keletkezik, hanem 
ezek csak olyan rezonáló üregek, amelyek 
felerősítik az orrjáratban keletkező rezgé- 
seket. Az orrvezeték izmaival a cső kü- 
lönböző szakaszain kényszeríthető rez- 
gésre a levegő, ez lehetővé teszi, hogy a 
hangforrás tetszés szerint vándorolhas- 
son végig az orrjáraton. 

Annyi bizonyos, hogy a hangok a delfin 
fejében a koponya erősen homorú hom- 
loktájéka előtt (amelyet a homlokcsont 

és a felső állkapocs alkot), de a mulat- 
ságosan kidudorodó húsos zsírpárna mö- 
gött keletkeznek. Most már csak az a 
kérdés, hogyan törnek elő a kiáltások 
a delfin fejéből. A kísérletek kezdetén, 
amikor még csak gyanították, hogy a del- 
finek ultrahangokkal tájékozódnak, lágy 
műanyag lapokkal takarták le az állatok 
szemét. Ilyen módon teljesen kizárták a 
látást a tájékozódásból, a kísérleti állatok 
mégis éppoly nyugodtan és kényelmesen 
siklottak a függőleges rudakkal tűzdelt 
medencében, és szedték össze a zsinó- 
rokon függő haldarabkákat, mintha tö- 
kéletesen látnának. 

Ha azonban hangszigetelő , bukósisa- 
kot" illesztettek fejükre, amely nem Za- 
varta látásukat, a nyugodt állatok egy- 
szerre megvadultak. Dühödten cikáztak, 
és addig mesterkedtek, amíg meg nem 
szabadultak a kényelmetlen sapkától. Ez 


megerősítette a kutatók feltevését, 
hogy a tájékozódáshoz szükséges ultra- 
hangkiáltások a delfin homlokán át ke- 
rülnek a vízbe. A bionikusok először fel- 
tételezték, hogy a koponya homorú hom- 
loktájékának döntő szerepe van a felderí- 
tő jelek kibocsátásában, mert parabola- 
tükörként sugározhatja ki a gyújtópont- 
jában levő hangforrás rezgéseit. Hiszen 
egy optikai parabolatükör is párhuzamos 
fénynyalábot vetít ki, ha égő gyertyát ál- 
lítanak gyújtópontjába. A későbbi vizs- 


gálatok azonban megcáfolták ezt a fel-. 


tevést, mert kitűnt, hogy hangtani szem- 
pontból ezek a csontok sokkal ,átlát- 
szóbbak", mint ahogy gondolták. A mé- 
rések szerint a koponyacsont a ráeső 
hangenergia 35 százalékát sugározza visz- 
sza, ez tehát rossz hatásfokú , hangtükör" 
a delfin számára. 

Ellenben a dudor a delfin fejebúbján 
különös hangtani eszközt rejt. Ez a zsír- 
párna úszáskor is hasznos, mert csök- 
kenti a víz hullámellenállását, de az ultra- 
hangos felderítéskor még nagyobb jelen- 
tőségre tesz szert. Tulajdonképpen olyan 
akusztikai lencse, amely az optikai üveg- 
lencsék fénytöréséhez hasonlóan gyűjti 


össze a sugárforrásból előtörő hangokat, 
és keskeny nyalábban lövelli előre őket 
nagyjából vízszintes irányban. J. V. Ro- 
manyenko szovjet kutató egy elpusztult 
delfin fejével végzett érdekes kísérletet. 
Vízzel telt medencében I méterrel a víz- 
szint alatt helyezte el az állványra szerelt 
fejet, és az orrnyíláson át I,6 cm át- 
mérőjű ultrahangsugárzót süllyesztett az 
orrjáratba. Ezután ettől a sugárforrástól 
1,5 méter távolságban 3 cm átmérőjű 
gömbmikrofonit állított fel. 

A kísérlet során 10 000-től 170 000 Hz- 
ig egyre növekvő rezgésszámú hangokat 
bocsátott keresztül a delfin fején. Az ered- 
mény meglepő volt. Minél magasabbá 
váltak a hangok, annál jobban összeszű- 
kült a sugárnyaláb. Érdekes, hogy a dene- 
vérek is képesek szonárjuk ultrahangsu- 
garát egyre keskenyebb csóvába fogni, 
amint , élesebb pillantást" vetnek a hang- 
visszaverő tárgyra. A delfin akusztikai 
lencséje mindezt önműködően végzi. Ha 
sugarainak energiáját a vízi vadász kisebb 
területre akarja összpontosítani, egyre 
magasabb hangon kell , énekelnie". 

Fizikai szempontból a , hanglencse" 
egyszerűen működik: szélétől a közepe 


Ha függőleges irányban akarja eltéríteni 
ultrahangos sugárnyalábját a delfin, 
valószínüleg a hangképzés helyét változtatja 
orrjáratában. Minél lejjebb rezeg a légcső, 
annál magasabbra emelkedik a sugár. 

A zsírpárna hangtani lencséje 
párhuzamosan .. vetíti ki" a gyújtópontjában 
keletkező hanghullámokat. Ha a delfin kissé 
változtatja a lencse alakját, a sugárnyaláb 
kúpossá terül szét 

Ha szűkíteni akarja felderítő sugárkúpját a delfin, hogy valamit alaposabban , szemügyre vegyen", 
egyre magasabb ultrahangokat bocsát ki. Ezt a jelenséget az a vízmedencés kísérlet tárta fel, 
amelynek során ultrahangsugárzót helyeztek el egy delfinfejben (I : ultrahangsugárzó, 2: mikrofon). 
Kitűnt, hogy a homlokzsírpárna hangtani lencseként viselkedik, amint egy optikai üveglencse is 
erősebben ,.hajlítja el" a vörösnél nagyobb rezgésszámú ibolyasugarakat 

felé egyre inkább lelassítja a rajta át- 
haladó hangokat. Ha vízbe süllyesztené- 
nek egy ilyen hanglencsét, és megkondií- 
tanának mögötte egy harangot, ennek 
hangja nem szóródna szét teljesen, hanem 
a lencse tengelyének irányában hallat- 
szana a legerősebben. A szerteszálló 
hanghullámok ugyanis hosszabb idő alatt 
érik el a lencse szélét, mint a közepét. 
Minthogy a közepe sűrűbb, itt jobban 
lelassulnak, mint a szélén, tehát a tengely- 
irányban áthaladó hullámok , bevárják" 
a szélről érkezőket, s a hullámok most 
már egyetlen nyalábban haladnak to- 
vább. 

A delfin fejében hasonló folyamat 
mehet végbe. A Szovjet Tudományos 
Akadémia Fejlődésbiológiai Intézetében 
végzett alaktani vizsgálatok azt bizonyít- 
ják, hogy ez a feltevés helytálló. A delfin 
zsírpárnája valóban akusztikai lencse- 
ként viselkedik. Ez az ellipszoid alakú 
test, amely leginkább egy összenyomott 
labdára emlékeztet, a delfin testének 
hossztengelyével 60 fokos szöget bezárva 
fekszik a homlokcsont előtt. Közepében 
apró zsírsejtek sorakoznak, s ezeket 
ugyanúgy, mint az emberi izomrostokat, 
rendkívül finom kötőszövet fogja össze. 
A mikroszkópi metszetek tanúsága sze- 
rint a lencse szélei felé a sejtek egyre 
ritkulnak, a kötőszöveti rostok viszont 
mind sűrűbb hálózatot alkotnak. 

Ebből két érdekes következtetés von- 
ható le. Egyrészt bizonyos, hogy a zsír- 
sejtekben lassabban halad a hang, mint 
a környező kötőszövetben. Tehát a zsír- 
párna valóban egy , akusztikai lencse" 
feladatát láthatja el. Másrészt a zsírpár- 
nát körülvevő kötőszöveti burok lehetővé 
teszi, hogy a delfin tetszés szerint változ- 
tassa a lencse sűrűségét. Szükség szerint 
a középpont felé tömörítheti a zsírsej- 
teket, másrészt szét is húzhatja őket. Így 
módosíthatja lencséjének , hangtörését". 


Ezzel a lehetőséggel rendkívül finoman 
alkalmazkodhat a környező víz sűrűségé- 
nek változásaihoz. Ha iszapos vízbe ke- 
rül, ez hangtani szempontból sűrűbb, 
mint a tiszta víz. Ilyenkor hangtani len- 
cséjének , törésmutatóját" is megnöveli. 
A víz és a lencse határfelületén így to- 
vábbra is a megszokott irányban lépnek 
ki a hanghullámok. 

De könnyen lehet, hogy lokátorának 
működése közben ezzel a lencsével tágítja 
vagy szűkíti a felderítő hanghullámok 
sugárkúpját. Igaz, hogy ha változatlanul 
hagyja lencséjének , hangtörését", akkor 
is bekövetkezik ez a jelenség — amint ez 
Romanyenko kísérletéből kiderült —, csak 
a kisugárzott hangok rezgésszámát kell 
csökkentenie vagy növelnie. De a lencse 
hangtörésének növelésével állandó hang- 
magasságon is szűkítheti a sugárkúpot. 

Ma még nem tudjuk, melyik elképzelés 
igaz, és hogyan , játszik" a delfin ezzel 
az akusztikai lencsével a valóságban. 
Mindenesetre meglepő, hogy ez a több- 
szörös szabályozórendszer erősen emlé- 
keztet az énekesmadarak hangképzésére, 
ahola hangmagasság és a hangerő tetszés 
szerint változtatható. A kísérletek során 
vallatóra fogott delfinek remélhetőleg 
ezekre a kérdésekre is válaszolnak majd. 


Kopogtató ultrahangok 


Felderítés közben a delfin csóválja a fejét ! 
Nem azért, mintha bosszankodna, hogy 
egyetlen hal sem akad az útjába. Éppen 
ellenkezőleg. A filmfelvételek elemzése 
arra mutat, hogy a delfin így kutat ultra- 
hangos sugárnyalábjával jobbra-balra a 
vízszintes síkban. Szinte , letapogatja" a 
környező teret. A mérések szerint hossz- 
tengelyéhez képest általában 10-13 fok- 
kal fordítja jobbra vagy balra a fejét, és 
így az előtte levő félgömb alakú térből 

Ha vízszintes irányban akarja mozgatni sugárkúpját a delfin, a fejét csóválja úszás közben. Minél közelebb 
kerül zsákmányához vagy valamilyen akadályhoz, annál gyorsabbá válik fejének lengése 


mintegy !"/9-!/s-nyi szeletet vesz szem- 
ügyre. De minél közelebb kerül vala- 
milyen akadályhoz, annál gyorsabban 
lengeti fejét. j 

Lokátorának sugárnyalábját nemcsak 
vízszintesen, hanem függőlegesen is moz- 
gathatja. Belkovics és Nyesztyerenko sze- 
rint a hangsugár iránya attól függ, hogy 
a delfin hol képezi orrjáratában a hangot. 
Ha a két, kifli alakú középső légzsák táján 
keletkeznek a rezgések, az akusztikus 
lencse nagyjából vízszintesen bocsátja ki 
a sugárnyalábot. Ha azonban a hang- 
forrás lejjebb csúszik az alsó légzsákok 
felé, a hangsugár , megbillen", és ferdén 
felfelé hagyja el a delfin fejét. Ha viszont 
az orrnyílás közelében képződnek az 
ultrahangok, a vízszintestől lefelé tér el 
a lokátorsugár. 

A két szovjet kutató olyan jelenségnek 
is nyomára bukkant, amely a delfin loká- 
torának rejtett képességeibe enged bepil- 
lantást. Egy-egy kiáltás sugárnyalábjában 

nem egyenlő a hangerő eloszlása. Ha 
képzeletben leheletvékony selyem zseb- 
kendőt tartanánk a delfin elé, azt lát- 
nánk, hogy rövid csattanó jel után a 
zsebkendő egy helyütt erősebben dudo- 
rodik ki. Itt nagyobb a hangnyomás! 
A következő lokátorimpulzus hatására 
másutt domborodik ki erősebben a se- 
lyem. A mérések szerint 0,003 másod- 
percenként kb. 1 fokkal fordul el a hang- 
nyomás , csúcsa" a sugárkúp tengelye 
körül. 

Vajon mi szüksége van a delfinnek erre 
a különös játékra? A kutatók feltevése 
szerint úszás közben így , tapogatja le" 
a környezet finom részleteit. Amikor a 
fejlengéssel és a sugárforrás helyének vál- 
toztatásával tetszés szerint elfordítja lo- 
kátorának ultrahangnyalábját, akkor a 
hangerőváltozással ebben az irányban 
további részleteket derít fel az előtte fel- 
bukkanó akadályokról. Olyannak tűnik 
ez a lokátorsugaras módszer, mint ami- 


A legújabb vizsgálatok szerint a delfin hangtani 
lencséje a visszaverődött ultrahangokat is 
összegyűjti. A két hallószerv közé érkező sugarak 
térbeli hallást tesznek lehetővé. Sajátságos a delfin 
képhallása: az apró halból valószínüleg csak 

a csontvázat és az úszóhólyagot ,látja". 

Az ultrahangok segítségével a delfin tehát , belelát" 
a tárgyakba. (1: hangtani lencse, 2: gyújtópont, 
3: bal fül, 4: jobb fül) 


kor valakire rászakad a sátor. Ilyenkor 
egyetlen pillantással megállapíthatjuk, 
hol akar éppen rémülten kimászni az 
illető, mert ott dudorodik ki legerőseb- 
ben a ponyva. A delfin esetében, mint- 
hogy lokátora hangokkal dolgozik, ezek 
a körben vándorló jelek valamiféle ko- 
pogtatáshoz hasonlítanak. Ha lokátorá- 
ból impulzussorozatot küld az akadály 
felé, a különböző erősségű kopogtatások 
árulják el számára, hogy a tárgy például 
milyen anyagból van. Nyilván ezzel ma- 
gyarázható, hogy egy azonos alakú cső 
és egy hal között is különbséget tesz, 
minthogy ezek egyes részletei nem egy- 
formán verik vissza a hangokat. Nap- 
jainkban a delfin lokátorának ezt az úgy- 
nevezett . amplitúdómodulációs (AM) 
módszerét vizsgálják behatóan a kutatók. 


Rejtett fülek 


Ilyen kitűnő lokátorhoz rendkívül érzé- 
keny fülre van szükség. De akárhogy néz- 
zük a delfinfotókat, fülkagylónak nyoma 
sincs rajtuk. Pedig ahogyan a denevérek- 
nek is nagy szükségük van ezekre a for- 
gatható , parabola antennákra" a vissza- 
verődő gyenge ultrahangok vételében, 
ugyanúgy a delfinek sem nélkülözhe- 
tik - gondolhatná az ember. A fej mind- 
két oldalán, közvetlenül a szem alatt 
elhelyezkedő külső hallójárati nyílás 
mégis oly kicsi, hogy csak a biológusok- 
nak van róla tudomásuk. A fülkagyló- 
kat nyilván , selejtezni" kellett a törzsfej- 
lődés során, mert nagy ellenállást fejtet- 
tek ki a vízben. 

Sokáig az volt a tudósok véleménye, 
hogy a cetfélék (ebbe a rendbe tartoznak 
a delfinek is) nem sok hasznát veszik a 
kintről bevezető vékony hangcsatorná- 
nak. A dobhártya és a középfül cson- 
tocskái olyan szokatlan alakúak, hogy 

már eleve nem vezethetik a hangot a 
belsőfül ovális ablakához. Feltételezték, 
hogy a cetek egész testükkel fogják fel a 
hangokat, így a koponyacsont közvet- 
lenül a belsőfülbe továbbítja a rezgése- 
ket. A későbbi vizsgálatok azonban 
bebizonyították, hogy a csontvezetés el- 
mélete teljesen hibás. A cetek hallása 
kitűnő, és a fülük hangátalakító szerke- 
zete ugyanúgy működik, mint a többi 
emlősé. 

Csakhogy a cetfélék nem a levegőben, 
hanem a vízben hallanak élesen. Mint- 
hogy testük nagy része vízből áll, így a 
hanghullámok valószínűleg a légzsákok 
levegőjét rezegtetik meg. Ez a hangrezgés 
azután az úgynevezett Eustach-csövön 


A delfinek térhallása sokkal finomabb, mint 

az emberé, és az ultrahangok tartományában 

a legérzékenyebb. Egyre inkább bebizonyosodik, 
hogy legalább olyan tökéletes képhallással 
rendelkeznek, mint a denevérek a levegőben 

keresztül jut a középfülbe, ahol , belülről 
kifelé" mozgatja meg a dobhártyát. Ezt 
a feltételezést azonban még nem igazolták 
kísérletileg. Annyi bizonyos, hogy a han- 
gok által megrezegtetett dobhártyáról kb. 
30-szoros erősítéssel továbbítja a három 
hallócsontocska a lokátorhangok vissza- 
érkezett jeleit a belsőfülhöz. A csiga 
meglehetősen bonyolult szerkezet, és 
valószínűleg finomabb elemzésekre ké- 
pes, mint az emberi fül. Az ember és a 
palackorrú delfin csigája ugyanis nagy- 
jából azonos méretű, de a belőle kivezető 
hallóidegköteg a delfinben kb. ötször 
vastagabb, mint az emberben (1 mm 
helyett 5 mm )). 

Minthogy a delfin ultrahangokat is ki- 
bocsát, természetes, hogy füle nemcsak 
az ember hallási tartományában műkö- 
dik, hanem a magasabb rezgésszámú 
hallhatatlan hangokat is érzékeli. Ez az 
érzékenység azonban bizonyos rezgés- 
számoktól felfelé egyre csökken. B. Law- 
rence és W. Shevil! palackorrú delfinek- 
kel végzett kísérletei során megállapí- 
totta, hogy ha az állatoknak bizonyos 
hangjelek alapján kellett egy feladatot 
megoldaniuk, 150-től 120 000 Hz-ig bár- 
milyen rezgésszámú jelre pontosan vá- 
laszoltak valamilyen mozdulattal. Ha 
azonban a hangrezgéseket 153 000 Hz-re 
növelték, egyre több hiba csúszott a 
válaszokba, mindössze 13 százalék volt 
elfogadható. S. C. Johnson amerikai 
kutató is hasonló eredményre jutott. 
Egy palackorrú delfin hallását 10 Hz-től 
150 000 Hz-ig találta még elfogadható- 
nak, azzal a szépséghibával, hogy a tar- 
tomány két szélső pontján a kísérleti 
delfin már csak olyan erős hangokat hal- 
lott meg, amilyen hangerővel egy zaka- 
toló porszívó rezegteti meg a levegőt. 
Máskülönben a delfin az ultrahangok tar- 
tományában, 50000 Hz-es rezgésekkel 
szemben bizonyult a legérzékenyebbnek : 


Az ultrahangos szonárberendezések nagy segítséget nyújtanak a tengerfenék feltérképezésében. 

A kutatóhajó haladása közben a hanghullámnyaláb oldalirányban ingázva ,. sepri végig" a tenger alját. 

A láthatóvá tett visszhangjelek egységes képekké állnak össze. Ezen a szonárfelvételen 800 méter széles, 
barázdált óccáni hátság húzódik. Valószínűleg a delfinek is ilyen képet , látnak" lokátorukkal 


olyan halk hangot is meghall, mintha fa- 
levelek zizegnének a levegőben. Leg- 
alábbis az irányát, mert a távolságról a 
lokátorjelek tájékoztatják. A hallható 
hangok tartományának határán (20000 
Hz-en) az óraketyegés erősségével kell 
szólnia a hangnak, hogy a delfin fel- 
ismerje. 

Fülei a visszaverődött hangok irányá- 
nak megállapítására is alkalmasak, mint- 
hogy tökéletesen el vannak szigetelve 
egymástól és a koponyacsonttól. 1960- 
ban F. K. Frazer és P. E. Pervec fedezte 
fel, hogy a középfület és a belső fület való- 
ságos habszigetelés veszi körül, amely 


minden zavaró rezgést elnyel. Ez a szige- 
telőanyag apró légbuborékokkal fella- 
zított zsírból áll. Az apró légbuborékok 
nyilván minden rezgést elnyelnek, így a 
hangok csak a középfülön át érkezhetnek 
a ,kopogtató kengyel" közvetítésével a 
belsőfülbe. Minthogy a két fül külön- 
külön érzékeli a hangokat, a visszhangok 
egymáshoz viszonyított késése vagy lehe- 
letnyi hangerőkülönbsége alapján a delfin 
agyának  ,elektronikus számítógépe" 
valószínűleg már pontosan meghatározza 
a visszaverődést okozó tárgy helyzetét a 
térben. Ez éppen elég ahhoz, hogy kiál- 
tásainak gyenge visszhangját is meghallja. 

s, Most te következel? 


sA kerítésen át beszélgettek egymással, 
mint a gyerekek szokták, akiket külön- 
külön szobában fektetnek le aludni. És 
ráadásul a találkozáskor szigorú sorrend- 
ben nyögtek és sóhajtoztak: mindegyik 
időt adott a másiknak, hogy befejezze a 
szavát" — írja John Lilly amerikai kutató 
a marinelandi oceanárium két delfinjének 
viselkedéséről. 

Valóban beszélgetnekegymással a delfi- 
nek? Hangképző szerveik felépítése alap- 
ján vitathatatlan, hogy rendkívül bonyo- 
lulthangokat kelthetnek, de ez nem jelenti 
azt, hogy emberi értelemben véve társa- 
lognak. Csupán bonyolultabb informá- 
ciókat közölhetnek egymással, mint az 
állatok általában. 

A delfinek beszédének titkát J. Bastian 


amerikai pszichológus vizsgálta behatób- 
ban. Durva hálóval két részre osztott 
egy vízmedencét, és mind a két térfélbe 
egy-egy delfint költöztetett. Mindegyik 
delfin két pedált kapott , lakosztályába", 
de a medence jobb felében egy villany- 
körtét is felszereltek a két pedál közé. 
A kísérletsorozat először a tanítással 
kezdődött. A lámpával egy térben levő 
nőstény delfin, amelyik az , összkomfor- 
tosabb" részbe került, megfelelő jutal- 
mazás ellenében először azt tanulta meg, 
hogy ha folyamatosan ég a lámpa, akkor 
a jobb oldali, ha szaggatottan ég, akkor 
a bal oldali pedált nyomja le. Ezt a má- 
sik oldalon a hím is hamar megtanulta, 
miközben állandóan ,átsandított" a 
hálón a lámpa felé. 

Ezután bonyolultabb feladat követke- 
zett. Amikor a lámpa kigyulladt, először 


Még keveset tudunk a delfinek beszédéről! Bár a kutatók számos hangjelet rögzítettek, és a legkülönbözőbb 
módon elemezték a füttyök időtartamát, alakját és rezgésszámát, távolinak tűnik a remény, hogy 


sikerül megfejteni a delfinek , beszélgetésének" titkát 

A híres kísérlet, amely először szolgáltatott kézzelfogható bizonyítékot arról, hogy a delfinek 
sbeszélgetnek" egymással. A kigyulladó lámpáról és a kísérleti feladatról a nőstény delfin különféle 
hangokkal tájékoztatta a medence túlsó felébe zárt társát (1: bal pedál, 2: jobb pedál, 3: hidrofon, 


4: jutalomhalak) 


a hálóval elválasztott hím delfinnek kel- 
lett megnyomnia a megfelelő pedált. A 
nősténynek türelmesen kellett várnia, s 
csak akkor nyomhatta meg valamelyik 
, Saját pedálját", ha társa már cselekedett. 
Ezt a játékot is viszonylag hamar meg- 
tanulták. Mindössze öt perc kellett hoz- 
zá! Száz esetből 97-szer hibátlanul végre- 
hajtották a feladatot, akár folyamatosan, 
akár villogva égett a lámpa. 

S itt következett a fordulat a kísérlet- 
ben! A delfineknek most már meg kellett 
szólalniuk. Az elválasztó hálót ugyanis 
átlátszatlan lemezre cserélte fel a kutató. 
Meggyulladt a lámpa, és folyamatosan 


égett. A nőstény delfin jól látta a jelzést, 
de várnia kellett a megszokott módon. 
Ezért bizonyos füttyjeleket hallatott, a 
társa a túloldalon azonnal lenyomta a 
jobb oldali pedált. Ha a lámpa villogott, 
néhány füttyjel hallatán az elkerített hím 
delfin a bal oldali pedált nyomta le. A 
nősténynek tehát nemcsak azt kellett 
közölnie a szomszédos hímmel, hogy ki- 
gyulladt a lámpa, hanem azt is, hogy 
folyamatosan ég-e vagy villog. Ettől füg- 
gött, hogy társának melyik billentyűt kell 
választania. A delfinek ismét 97 százalé- 
kos pontossággal hajtották végre a fel- 
adatot. S ami még érdekesebb, a hím 

A palackorrú delfin szemmel láthatóan élvezettel vesz részt az ember tudományos kísérleteiben 
és idomítási produkcióiban 


"ütyülve jelzett vissza a láthatatlan nős- 
ténynek, hogy most már ő is lenyomhatja 
a megfelelő billentyűt. 

Hogy valóban a hangjelek közvetítik 
az információkat, erről egyszerű módon 
győződtek meg a kísérletezők. Amikor 
hangszigetelő anyaggal választották ketté 
a medencét, 100 közül már csak 54-szer 
sikerült a feladat helyes végrehajtása, 
tehát akár véletlenül is eltalálhatták a 
választ. Ha azonban a műanyag szigetelő- 
lapon apró nyílást hagytak szabadon, a 
sikeres válaszok száma 84-re emelkedett. 

Bastian arra is kíváncsi volt, milyen 
hangjelekkel értesítik egymást a delfinek 
a kísérletek során. Víz alatti mikrofonok- 
kal magnetofonszalagra rögzítette , pár- 
beszédüket", és több ezer füttyöt, impul- 
zussorozatot tanulmányozott át. A gya- 
korisági elemzésből kitűnt, hogy a lámpa 

felgyulladása láttán a nőstény általában 
egy éles füttyöt és egy csattanási soroza- 
tot bocsátott ki. Ilyen esetben a hím pon- 
tosan végrehajtotta a feladatot. Ha a fütty 
elmaradt, rendszerint a hím sem találta 
el a megfelelő pedált. 

Egy-egy kísérleti szakasz során a lámpa 
kigyulladásától a pedálok lenyomásáig a 
nőstény összesen 25 füttyöt hallatott, és 
117-féle jelet adott. A hím viszont átla- 
gosan 20 füttyel válaszolt. Végső soron a 
delfinek 500 füttyel együtt 400 csattanó 
hangot is kiadtak. Tehát nemcsak az 
ember hallási tartományában, hanem 
ultrahangokon is közöltek egymással 
tudnivalókat. Az impulzusok sorozata 
1,6-0,9 mp-ig tartott, s egy-egy sorozat- 
ban átlagosan 47 impulzust bocsátottak 
ki. A jelekből az is kivehető, hogy a nős- 
tény hosszabb sorzattal adott jelzést a 


hímnek, ha folyamatosan égett a lámpa, 
mint ha villogott. De mindezek a meg- 
figyelések még távol állnak attól, hogy 
segítségükkel fogalmat alkothassunk a 
delfinek híradástechnikai rendszeréről. 
Minthogy ezek az emlősállatok rend- 
kívül tanulékonyak, és hallásuk is kitűnő, 
egyes kutatók angol szavakra próbálták 
megtanítani őket. A feltételes reflexek 
kialakítása révén el is értek annyit, hogy 
amikor az emberi beszédhangok rezgés- 
számát arányosan megnövelve, a vízbe 
vezették a , karika", a ,sapka" vagy a 
, pálca" szavak rezgéseit, a delfinek meg- 
tanulták, melyik tárgyat kell elhozniuk. 
De ezzel lényegében nem árultak el több 
tanulékonyságot, mint a kutyák. 


A fantasztikus regényeknek is főszereplője az okos, 


és sokféle kitűnő képességgel rendelkező delfin 


A Szovjet Tudományos Akadémia 
Morfológiai Intézetének vizsgálatai sze- 
rint a delfinek körülbelül négyszáz külön- 
féle , szót" használnak érzelmeik kifeje- 
zésére, az elégedettségtől a bosszúságon 
át a félelem hangképéig. 

De hogy valamikor igazán társalogni 
fogunk a delfinekkel? Ez olyan szép illú- 
zió, hogy nem is lehet igaz. Végső soron 
akármilyen nyelvre próbálják megtani- 
tani ezeket a víz alatti intelligens lénye- 
ket, azember fogalmi rendszerét sohasem 
érthetik meg, s így nem is társaloghatunk 
velük a jövőben, akármilyen érdekesen 
álmodta meg ezt a lehetőséget Robert 
Merle, a kitűnő francia író Állati elmék 
című könyvében. 

Ízek és illatok harmóniáját élvezve szívja a mézet a háziméh. A bionika szempontjából nem könnyű 
meghatározni az anyagok ízét és illatát ugyanolyan fizikai jellemzőkkel, mint a fényt és a hangot. 
Így az ingerfelvevő érzékszervek működéséről nem sokat tudunk 


ÍZEKRE SZEDETT ILLATOK 


Amikor összecsendül két pohár, és min- 
denki ízlelgeti az első kortyokat, a leg- 
többen csak annyit tudnak mondani a 
borról, hogy ízlik vagy nem ízlik. Néhány 
pohár után pedig már nem is törődik 
senki az ital illatával, izével és zamatával. 
A hivatásos borkóstolónak azonban min- 
dig józannak kell maradnia. Nem is issza 
meg a bormintákat, így harmincféle 
minőségi jellemzőt képes megállapítani. 
De hol van ez még a borokban kavargó 
ízek és a pohárból felszálló illatok szimfó- 
íz, annyi fajta. Nagyon nehéz rendszerezni 
őket. Nem csoda, hogy még korunk 
fejlett technikája is képtelen volt olyan 
műszert alkotni, amely valamilyen fizikai- 
kémiai értékmérő rendszer alapján meg 
tudná határozni az ételek és más anyagok 
illatának vagy ízének alkotóelemeit. 

Pedig az állatvilágban a szagok és az 
ízek sokszor döntően befolyásolják az 
egyedek viselkedését a táplálék keresésé- 
tőlamenekülésig. Az illatok révén számos 
faj ugyanolyan értesülésekre tehet szert, 
minta fény vagy a hang érzékelésével. Ha 
a bionika jobban feltárja majd az illat és 
az íz elemzésére alkalmas eleven készülé- 
kek működését, talán a technika is ver- 
senyre kelhet nemsokára ezekkel a hal- 
latlanul finom érzékszervekkel. 

Az élővilág illatérző , műszerei" való- 
ban talányos szerkezetek. Az ember or- 
rában mindössze 4—5 cm-3-nyi felületű a 
tulajdonképpeni szaglóhám, de ha figye- 
lembe vesszük, hogy ezekből a sejtekből 
2 mm hosszú érzőszálak (ciliák) nyúlnak 


bele abba a finom nyálkarétegbe, amely 
a szaglóhám felszínét borítja, akkor a 
ciliák együttes felülete 60-100 cm2-t tesz 
ki. Ezen a tenyérnyi területen kerülnek 
kapcsolatba a szaglósejtek a légáramlat 
útján besodródott anyagrészecskékkel. 
De hogyan vesznek tudomást a külön- 
féle molekulákról? Annyi bizonyos, hogy 
ha inger éri őket, mint parányi rádió- 
állomások, villamos jeleket küldenek a 
központi idegrendszerbe. 

A szem látóidegsejtjei a fényt alakítják 
elektromossággá. A fül érzősejtjei a 
hangrezgéseket fordítják le a villamos 
jelek nyelvére. De mit érez egy szaglósejt? 
Immár évtizedek óta különféle elméletek 
harcolnak egymással, s még napjainkban 
sem sikerült pontosan feltárni ezt a külö- 
nös folyamatot. A szaglóhám érzősejt- 
jeiben fehérjéhez kapcsolódott A-vita- 
min található. Ez az anyag hasonló szer- 
kezetű, mint a látósejtekben levő fény- 
érzékeny szembíbor (rodopszin), amely- 
nek molekulaszerkezete a fény hatására 
átrendeződik. Elképzelhető, hogy az il- 
latmolekulák is hasonló kémiai változá- 
sokat idéznek elő az érzősejtekben, és így 
indulnak el a villamos üzenetek az agy 
felé. Ha igaz is az elmélet, valóságos rész- 
leteiről még semmit sem tudunk. 

A békák szaglósejtjeinek villamos je- 
leit tanulmányozva, R. C. Gesteland 
angol kutató és munkatársai más oldalról 
közelítették meg a kérdést. Arra voltak 
kíváncsiak, hogy az orr miként tesz 
különbséget az egyes szagok között. 
Vizsgálataik eredménye meglepő felis- 

nedves levegő 


illatok 


földelés 


levegő 


Általában feltételes reflexekkel állapítják meg a kutatók egy állat valamelyik érzékszervéről, 
hogy milyen ingerekre válaszol. Az illatok esetében azonban a legmegbízhatóbb módszer, ha például 
a kisérleti béka orrába nedves levegővel vezetik a megfelelő szagot, és parányi elektródokkal fogják fel 


az illatérző sejtek villamos jeleit 


merésre vezetett: minden egyes érzősejt 
valamennyi illatra érzékeny, csak nem 
egyforma mértékben. Lehet, hogy egyik- 
nek a teaillat, másiknak a citromillat a 
,kedvence", de mindegyikükben ingert 
kelt a citromos tea illata is. Noha mind- 
egyik sejtből más és más alakú villamos 
jel fut az agyba, ez azután minikompu- 
terhoz hasonlóan ezekből a mozaikda- 
rabkákból állítja össze az illat valódi 
, névjegyét". Tehát a kutatók szerint min- 
den érzősejt önálló parányi orr. Mind- 

egyikük különbséget tud tenni valameny- 
nyi illat között. 

R. H. Wright angol kutató viszont 
abból a feltevésből indult ki, hogy nincs 
olyan érzősejt, amely több mint ezer- 
millió különféle illatot lenne képes fel- 
ismerni. Szerinte olyan alapillatoknak 
kell létezniük, amelyeknek kombiná- 
cióiból az összes szag felépíthető a 
citromlétől a tea illatáig, ahogyan már 
néhány hangból is különféle akkordok 
csendülhetnek fel a zongorán. 


Ha csak egy ilyen alapillatérző sejt 
lenne az ember orrában, akkor ebből a 
szempontból mindössze kétféle anyag 
létezne számunkra : a szagosak és a szag- 
talanok. Ha viszont kétféle alapillatérző 
sejttelrendelkeznénk, már négy csoportba 
sorolhatnánk az anyagokat. Nevezzük az 
egyik alapillatot a-nak, a másikat b-nek. 
Akkor az anyagok negyedére azt monda- 
nánk, hogy a illatú, mert csak az a alap- 
illatot fedeznénk fel mindegyiknek a 
szagában. A másik negyedet b illatúnak 
tartanánk, mert ezeknek az anyagoknak 
a szaga csak a másik alapillatérző sejtün- 
ket ingerelné. A harmadik részt viszont 
ab illatúnak éreznénk, mert mind a két 
alapillatérző sejtünk jelezné szagukat. 
Végül az anyagok maradék negyedrészére 
azt mondanánk, hogy szagtalan, mert 
ezeknek illatában nyilván sem az a, sem 
a b alapillatot nem fedeznénk fel. 

Ezt a gondolatot folytatva minden új 
alapillatérző sejttel kétszeresére növek- 
szik számunkra a megkülönböztethető 
szagok száma. Ha 20-féle érzősejt van 
orrunkban, akkor már 1 048 576-féle 
illatot ismerhetünk fel, 30-félénél pedig 
több mint ezermillió illat megkülönböz- 
tetése lehetséges. Ez pontosan olyan, 
mint ahogy a zongora C-dúr skáláján az 
első hét billentyű különféle kombinálá- 
sával összesen 128-féle összecsendülő 
hangzatot produkálhatunk. De hogyha 
20 billentyűt használunk, már 1 048 576 
összhangzat szólaltatható meg (az önál- 
lóan leütött billentyűket is beleszámítva). 

Az alapillatokat azonban sohasem ér- 
zékelhetjük tisztán önmagukban, mert 
ezek minden szagnak csak egy-egy al- 
kotóelemét jelentik. A kisérletek meg- 
döbbentően támasztják alá ezt az elméle- 
tet. Több ezer vegyületet szagoltatva vé- 
gig különféle rovarokkal, a statisztikai 
elemzésből kitűnt, hogy a keleti gyü- 
mölcsmuslica például csak egy alap- 


illatérző sejttípussal rendelkezik, ezért 
számáracsak szagos és szagtalan anyagok 
léteznek. A mexikói gyümölcsmuslica 
azonban már kétféle érzősejttel tájéko- 
zódik a világban, a gyapjaslepke pedig 
négyféle sejtcsoporttal 16-féle illatot is- 
mer fel. A szagmegkülönböztető képes- 
ségazalapsejtek számának növekedésével 
egyre finomodik. A vizsgálatok szerint a 
béka idegrostjai nyolcféle alapjelet kül- 
denek az agyba, így a kétéltűek 256 illatot 
különböztethetnek meg, a patkányokban 
pedig 24 különféle alapillatérző sejttípust 
sikerült felfedezni, amelyek összesen csak- 
nem húszmillió szag felismerésére alkal- 
masak. 

Ezeknek az alaptípusoknak a villamos 
jelei egyszerre futnak az agyba, így oti 
alakul ki belőlük az egységes , összhang- 
zat". S hogy ez a hasonlat mennyire közel 
jár a valósághoz, arra jellemző, hogy 
amikor J. R. Hughes és D. E. Hendrix 
angol kutatók parányi elektródokat ül- 
tettek a patkány szagérző idegsejtjeinek 
rostjaiba, és a magnetofonon rögzített 
jeleket hangszóróra kapcsolták, az egyes 
illatokra válaszoló sejtek lüktető villamos 
jelei úgy szólaltak meg, mintha valaki 
egyszerre több billentyűt nyomott volna 
le egy orgonán. Ezt az ,illatorgona"- 
elméletet ma még sok kutató nem.fogad- 
ja el, de valószínű, hogy a további vizsgá- 
latok újabb részletekkel támasztják alá. 


Szimatoló halak 


A híres Cousteau kapitány fia operatőr- 
ként elkíséri apját minden útjára a 
Calypso kutatóhajón. Érdekes kalandjai 
közül így számol be az egyik kísérletről, 
amelynek során halhúsból kipréselt 
nedvvel 300 méter hosszú illatnyomot 
hagytak a vízben a cápák szaglásának 
tanulmányozására: , Nem kellett sokáig 

SET ZGŐS ÉL E ORÖSRBE a ore MÉZ ZÉRRS TERET E 


A partra vetett cápa nem éppen barátságos látvány. Kitágult orrlyukaival a vízben messziről megérzi 

a vér szagát. Úszás közben a víz mindkét fejoldalán a felső orrnyíláson folyik be, majd a szaglólebenyeken 
átszűrődve, az apró bőrlebennyel takart alsó orrnyíláson távozik. A lebeny mozgatásával a cápa 
szabályozni tudja orrában a víz áramlási sebességét és ezzel szaglásának érzékenységét is 


várakoznunk. Szinte egyidejűleg két cápa 
tűnt fel, fejüket jobbra-balra himbálva, 
gyorsan, idegesen úsztak. Utánuk négy 
másik következett, kisebb, legfeljebb egy- 
méteres nagyságú állatok. Mindannyian 
a világos homokkal borított fenéket 
súrolták, olyan feszülten figyeltek, hogy 
jelenlétünket észre sem vették... Min- 

a. 


3 


den korallakadálynál fokozódott izgal- 
muk, hiszen a nyomra ismét rá kellett 
bukkanniuk, márpedig az örvénylő víz 
egy kissé megzavarta a nyomokat. Az 
egész utat háromméteres kitérésekkel, 
maximálisan nyolc perc alatt tették meg, 
akár a vadászkutyák, úgy követték a 
szagnyomot." 


"De. valóban az orruk után mentek a 
. cápák? A vizek világában a legnehezebb 


megvonni a hátárt az ízek és illatok kö- 


. zött. Hiszen mindkettő. a vízben terjed. 


Még az sem "pontos megkülönböztetés, 
"hogy az illatok a ,távérzékelésre", az 
ízek a , közelérzékelésre" szolgálnak, mert 
a vízben egyenlő távolságba juthatnak 
el az illatok és az ízek anyagrészecskéi. 
De kétségtelen, hogy a kémiai érzékelés 
döntő jelentőségű a halak számára a 
táplálék keresésében, a másik nem felis- 
merésében, a szomszédos fajok megkü- 


fürge cselle 


szaz öss DOS 


angolna 


" lönböztetésében éppúgy, mint a raga- 


dozók elleni védekezésben, a szülői ma- 
gatartásban vagy a tájékozódásban. 

A kutatók mégsem jönnek zavarba, 
ha a halak szaglása és ízlelése között 
kell különbséget tenniük. Minthogy a 
szagló- és az ízérzékelő szervek jól elkü- 
lönülnek az úszó állatok testén, ezért 
mindaz illatnak tekinthető, amit orruk- 
kal érzékelnek, és csak az számít valódi 
íznek, amit ízlelőszerveikkel fognak fel. 
A szaglónyílások általában a szem előtt 
találhatók, és sohasem torkollnak a 


A halak fejének mindkét oldalán kettős orrnyílás található. Ezeken áramlik át úszás közben a víz. 
Az üregben redőzött szaglólebenyek sorakoznak. Minél nagyobb érzékelőfelületet alkotnak, annál 


könnyebben kap , szimatot" a hal a vízben 

garatba. De meglepő módon a halaknak 
mindkét orrnyilása bizonyos értelemben 
kettősnek tekinthető: az egyik végén 
befolyik, a másikon pedig kifolyik a víz. 
A csukán például csak apró bőrlebeny 
választja el egymástól az elülső és hátsó 
orrnyílást. Ha úszás közben a hal kissé 
megfesziíti ezt a lebenyt, a víz nagy erővel 
áramlik át ezen az U alakú orrjáraton. 
Hasonló a fürge cselle orrnyílása is. De a 
legérdekesebb az angolnáé: a víz a felső 
ajakhoz közel egy kis nyíláson folyik be, 
majd szaglóhámmal borított kicsiny le- 
benyek során szűrődik át, végül a szem 
előtti nyíláson át távozik. Ahol nagy 
szaglóhámfelület található (mint az an- 
golnában is), kétségtelen, hogy a hal 
szaglóérzéke erősen fejlett, a kis felület 
viszont mindig rossz szaglással párosul 
(mint például a csukánál). 

Az ízek és illatok tanulmányozása szá- 
mos meglepetést tartogat a kutatók szá- 
mára. G. H. Parker amerikai kutató pél- 
dáulatörpeharcsák táplálékkeresési mód- 
ját vizsgálta, és arra a következtetésre 
jutott, hogy ezek a halak kitűnő szaglá- 
sukkal bukkannak rá a vízben rejtőző 
élelemre. J. H. Todd megismételte a 
kísérleteket, de óvatosabb volt. Nemcsak 
a látásuktól fosztotta meg a kísérleti 
állatokat, hanem a szaglóidegrostjaikat is 
elvágta. A törpeharcsák mégis rátaláltak 
a táplálékra, tehát csak ízérzékelésükre 
támaszkodtak. De akkor mire használ- 
ják kitűnő szaglásukat? -— tűnődött a 
kutató. 

Egy alkalommal a megvakított kísérleti 
hal mellé új törpeharcsát helyezett az 
akváriumba. Az állatok nem éppen ba- 
rátságosan üdvözölték egymást. Azonnal 
megkezdődött közöttük a harc, alig lehe- 
tett szétválasztani őket. Külön , lakosz- 
tály" kellett mindkettőjüknek. De később 
jött a meglepetés. Amikor a megsebesí- 
tett, vak állat akváriumának vizéből egy 

keveset az újonc akváriumába cseppen- 
tettek, azonnal feldühödött, mintha ve- 
télytársa jelenlététérezte volna. A későbbi 
vizsgálatokból kitünt, hogy a törpehar- 
csák személy szerint felismerik egymást 
az egyéni illatok alapján. Ez a képességük 
valószínűleg azért alakult ki, mert a ta- 
vakban, folyókban kis helyre zsúfolódva 
élnek nagy tömegben, így állandó kap- 
csolatban vannak egymással. 

Az utóbbi évtizedekben alaposabban 
vallatóra fogták a kutatók a halak szagló- 
szervét. Arra voltak kíváncsiak, mennyire 
érzékenyek ezek a különös készülékek. 
A vizsgálatok szerint a fürge cselle csú- 
fosanlemaradna egy . szaglóversenyben". 
Csak azt érezné meg, ha a kellemes illatú 
rózsaolaj egyik fő alkotóvegyületéből, a 
benzilkarbonilból 80 tonnát öntenének a 
Balatonba. A szivárványos pisztráng szá- 
mára viszont elegendő lenne 1800 kg-ot 
feloldani. H. Teichmann német kutató 
1959-ben megtalálta a csúcstartókat is. 
Legérzékenyebb orruk az angolnáknak 
van! A rózsaolajból mindössze 0,063 
milligramm mennyiséget kellene a vízbe 
keverni, hogy a Balaton túlsó végén is 
megérezzék illatát. Bár ez az anyag élet- 
tani szempontból nem sokat jelent az 
angolnák számára, jól jellemzi szagló- 
képességük határait. 

A halak ízérzékelése is kétségtelenül 
jobb, mint az emberé, bár ezen a terü- 
leten még sok kutatásra van szükség. 
P. J. Trudel német kutató már 1929-ben 
megállapította, hogy a fürge cselle érzé- 
kenyebb azembernél a keserű kinin ízére. 
M. Kinner későbbi vizsgálatai pedig azt 
bizonyították, hogy a cukor ízét 512-szer 
kisebb mennyiségben veszi észre, mint mi, 
sóérzékelésének küszöbértéke pedig 184- 
szer alacsonyabb. I 

Ha a fürge cselléhez hasonlóan a halak 
általában ennyire érzékenyek a sós ízre, 
érzik-e a tenger sós ízét? Természetesen 


Llloszezsű seadmemeknássezm 


A törpeharcsa nyolc tapogató , bajusza" közül a két legfelső a hátsó orrlyukak mellett helyezkedik el. 
Íz- és szagérző szerveinek villamos jeleit vizsgálva, a kutatók pontosan megállapították, hogy miként 
osztályozza a vízben oldott anyagokat. Csak éppen az nem világos, hogy milyen fizikai vagy kémiai 
jellemzők alapján tesz különbséget a harcsa ízek és illatok között 


igen! De nem vesznek róla tudomást. 
Ahogyan egy csendes szobában olvasva 
nem halljuk a falióra ketyegését, mert 
nem figyelünk rá. Az agy kizárja az érzék- 
szervi benyomások feldolgozásából a fül 
monoton jelentéseit. A központi ideg- 
rendszer számára a hirtelen változó inge- 
rek a legfontosabbak. Ha megáll az óra, 
azonnal észrevesszük, mert felfigyelünk a 
szokatlan csendre. Ugyanígy a tengeri 
halak is csak azt veszik észre, ha változik 
a víz sókoncentrációja, ami például egy 


édesvizű folyó torkolatvidékének közel- 
ségét jelzi. j 
Valószínüleg finom sóérzékelő képes- 
ségüketis felhasználják a vándorló halak, 
hogy hazataláljanak. Holland kutatók 
megfigyelték, hogy a kis üvegangolnák a 
tengeri dagályáramlatokkal sodortatják 
magukat a folyótorkolatok közelébe, az 
apályhullám idején viszont, amikor a 
tenger felé folyik a víz, beássák magukat, 
s a kiáramló édesvíz alapján tájékozód- 
nak. A leghíresebb világvándorok - a 

Nászruhába öltözve indulnak ívásra az , otthoni" patak felé a lazacok. Küzdelmes útjuk a rohanó árral 
szemben vezet sokszor. De úsznak előre, mert hajtja őket az ösztön és szülőhelyük vizének illatemléke. 
Szaglásuk finomságára jellemző, hogy folyóelágazáshoz érve biztosan tudják, melyik ágban kell 

úszniuk tovább, hogy hagyományos ívóhelyükre érjenek 


lazacok és az angolnák -— viselkedését 
különösen régóta figyelik a kutatók. A 
lazacok rendületlenül kitartanak furcsa 
szokásuk mellett, hogy két-három évi 
tengeri kalandozás után mindegyikük is- 
mét felkeresi annak az édesvizű folyónak 
vagy pataknak a forrásvidékét, ahol an- 
nak idején az ikrából kikelt. Hazatér 
meghalni! 4-6 ezer km-es vándorlás után 
itt vár rá a szerelem és a halál. A vissza- 
tért lazacok elpusztulnak, de a megter- 
mékenyített halikrákból új élet sarjad. 

A legújabb kutatások bebizonyították, 
hogy a lazacok a tengeri folyótorkolattól 
akár 30-40 km-rel feljebb is megtalálják 
szülőhelyük kis folyóágát vagy patak- 
ját — jellegzetes illata alapján, amely az 

ottani növényzet és talaj összetételére jel- 
lemző. Az otthon , illatképét" akár hét 
évig is megőrzik emlékezetükben. Nem 
felejtenek el a halak egy illatot? Nem! 
Ezt laboratóriumi körülmények között 
aranyhalakon bizonyították be H. J. 
Miesner és R. Baumgarten német kutatók 
1966-ban. A kellemes szénaillatú vegyü- 
let, a kumarin egy liter vízben feloldott 
0,01 grammnyi mennyiségére a kísérleti 
halak több hónapig emlékeztek. 

A lazacok szaglóképességét T. J. Hara 
japán kutató és munkatársai vizsgálták. 
Vékony elektródokat szúrtak a szagérző 
sejtekbe, így vezették el a szaglószerv 
villamos jeleit. Bármilyen vizet csepegtet- 
tek a lazac orrába, nem mutatott sem- 


mi érdeklődést. Még ha a szülőhelyével 
szomszédos patakból származott a víz, 
akkor sem. Ám abban a pillanatban, 
amikor a hazai forrás illatát érezte meg 
a vízcseppben, 50 mikrovolt erősségű 
villamos jel futott központi idegrendsze- 
rébe. Felébredt benne az emlék! 

Az illatok sokszor kellemetlenek is le- 
hetnek. A második világháborúban a 
lelőtt repülőgépek pilótáit nagy veszély 
fenyegette. ha ejtőernyőjükkel a tenger 
fölött kellett kiugraniuk. Az ember szagát 
ugyanis messziről megérzik a cápák, és 
vészjóslóan gyülekeznek köré. A pilóták 
ezért érdekes védőeszközt vittek ma- 
gukkal. Felnyitottak egy konzervdobozt, 
amely ,.cápariasztó" szert tartalmazott. 
Amint a cápák megérezték ennek illatát, 
azonnal kereket oldottak. 

A vízi világ hírközlési rendszerében 
fontos helyet foglalnak el ezek a jelző- 
anyagok. Először K. Frisch vette észre 
1938-ban, hogy amikor egy tűvel megsér- 
tett fürge csellét visszadobott a tóba, 
milyen zavar támadt a sebesült körül. 
Mindegyik társa hanyatt-homlok mene- 
kült. A későbbi kutatások során kitűnt, 
hogy a halak bőre alatt olyan szagkeltő 
mirigyek vannak, amelyeknek tartalma 
csak akkor kerül a vízbe, ha megsérül a 
hal. A többiek ezt azonnal megérzik, és 
rémülten menekülnek. Viselkedésük ért- 
hető, hiszen rendszerint ragadozó hal 
okozza az ilyen sérülést. A friss halbőr 
0,1 grammnyi mennyisége 25-150 liter 
vízben feloldva már érzékelhető szá- 
mukra. J. R. Reed 1969-ben azt is kimu- 
tatta, hogy a ragadozó naphalak, sügérek 
és csukák közeledését is elsősorban jelleg- 
zetes szaguk árulja el már messziről a 
leendő , zsákmányoknak". J. R. Brett és 
D. MacKinnon kísérletei szerint még az 
ember nyomát is észreveszik a halak. Ha 
valaki csak egy másodpercre nyúl abba a 
patakba, amelyben a lazacok felfelé úsz- 


nak, a vándorok már 100 méter távol- 
ságból riadtan megtorpannak, mert meg- 
érzik annak a vajsavnak az illatát, amit 
az emberi bőr választ ki az izzadság- 
cseppekben. Érzékenységük olyan nagy, 
hogy a Velencei-tó vizében már 20 gramm 
izzadságcseppre is felfigyelnének. 


Felkiáltójel az ösvényen 


A Szovjetunió norilszki bányavidékén 
gázt vezettek ki az egyik bányából, ami- 
kor a munkások különös jelenségre 
figyeltek fel. Óriási felhőben gyűltek a 
szúnyogok a szivattyú nyílásán kiáramló 
gázsi gárba, amely 6-9 százalék metánt 
tartalmazott. Más kutatófúrások alkal- 
má sal is azonnal megjelentek a szúnyo- 
gok, ha földgáz szivárgott elő a talajból. 
Számukra a metángáz illata kifejezetten 
keilemes, és már messziről megérzik. 
Vihar közeledtével a fecskék alacso- 
nyabban szállnak, hogy könnyebben el- 
kaphassák a szúnyogokat. Ez megint a 
szúnyogok rendkívül finom szaglását bi- 
zonyítja: a légnyomás csökkenésével 
gázok áramlanak ki a talajból, és a pará- 
nyi rovarok azonnal megérzik a metán 
jelenlétét. 

Emberi szemmel nézve a rovarok 
szaglószervei különös helyeken vannak: 
a csápokon, a felső állkapcson és az ajak 
szélein. Ezek a kémiai érzőszervek (a sen- 
sillák) szétszórtan helyezkednek el, ezért 
ma még keveset tudunk működésükről. 
E. H. Slifer és munkatársai 1957-ben 
elektronmikroszkóppal vették szemügyre 
ezeket a hallatlanul finom , műszere- 
ket", így a szöcske csápján kétféle érző- 
sejtet találtak. Vannak vékony ,.szálacs- 
kák", amelyek olyan hosszúak, mint eb- 
ben a könyvben egy papírlap vastagsága 
(0,02-0,05 mm), és keskenyebbek a legfi- 
nomabb látható pókfonálnál. Hosszmet- 

A legtöbb rovaréhoz hasonlóan a sáska csápja 

is amolyan , mindenes" készülék. Az illatanyagok 
molekuláit a csáp felszínéből kiemelkedő parányi 
" érzőszálak fogják fel (1). A vastagabb és rövidebb 
szálak apró üregek mélyén várják 

az illatokat (2). Az ízérző szálak csak akkor 
adnak villamos jelzést, ha érintkezésbe 

kerülnek az anyaggal, amelynek molekulái 
ilyenkor a szálacska csúcsába hatolnak (3) 


szetükből az is kiderül, hogy ezek nem 
tömör hengerek, hanem csövecskék. Ben- 
nük parányi idegsejtszálak nyúlnak fel a 
cső falához, parányi ablakkal tekintve a 
világba. A vastag , szálacskák" csak fele- 
olyan hosszúak, mint az előbbiek, de 
másfélszer vastagabbak, és körülbelül 
150 parányi ablak található rajtuk. Nem 
kétséges, hogy ezek az ablakok fogadják 
azokat a piciny molekulákat, amelyek a 
levegőből érkeznek. A háziméh csápjain 
összesen 10000 sensilla sorakozik, a 
bögöly 7000, a nektárevő legyek 2000 
érzőszálacskával rendelkeznek. 

Képzeljünk el egy olyan iránytűt, amely mindig 

a legközelebbi étterem felé mutat, ahonnan jóféle 
illatok szállnak szét a levegőben. Hasonló 
iránytűként működik a sivatagi vándorsáska 
csápja is, amelyen illatérző szálak sorakoznak. 
Minthogy 10 kmZ-es területen akár 500 millió -" 
sáska is összeverődhet, nagy szükségük van erre 

a tájékozódási képességre, ha nem akarnak 

éhen halni 


A pávaszemes szövők családjába tartozó 
atlaszlepke bámulatos érzékenységű 
antennarendszert hordoz. De ez az , antenna" 
illatokat érzékel, és a nőstény csábító 
illatinyomára vezeti a hímet. A csáp 
érzékenységére jellemző, hogy 1 m? levegőben 
már százbilliomod gramm mennyiségű 
illatanyagot is észrevesz 


A rovarcsápon elhelyezkedő , orrok" 
(a szaglósejtek) hallatlanul érzékenyek. 
A nagy pávaszemlepke hímje 8 km távol- 
ságból megérzi a nőstény csalogató illa- 
tát, ami legalább olyan szép teljesítmény 
tőle, mintha valaki több mint 270 km 
távolról ismerné fel kedvesének parfüm- 
illatát, és azonnal keresésére indulna. 
Ehhez a hím lepkék olyan különleges 
, antennarendszert" használnak, amely 
már külsőre is erősen különbözik a többi 
rovar vékony csápjától. 


Mennyire érzékenyek a rovarok az 
egyes illatokra? Keveset tudunk erről is. 
Annyi bizonyos, hogy a méhek például 
nehezen vehetik fel a versenyt az ember 
finom orrával. R. Schwarz német kutató 
kimutatása szerint bizonyos vegyületeket 


csak akkor vesznek észre, ha 1 cm; le- 


vegőben tízmilliárddal több molekula le- 
beg, mint amennyi az embernek kell 
a jellegzetes szag felismeréséhez. Igaz, 
a szegfűszeg illatára emlékeztető eugenol 
és a citromillatú olaj (a citrál) szagával 
éppen fordított a helyzet. Ezekre a mé- 
hek érzékenyebbek: már akkor észreve- 
szik az eugenol illatát, ha húszmilliárd 
molekulája lebeg egy gyűszűnyi levegő- 
ben. Ahhoz képest, hogy I] cm? normál 
állapotú gázban 271 :- 101" molekula van, 
ez igazán szép teljesítmény ! 

A rovarok ízérző szerveiről még azt. 
sem tudjuk pontosan, hogy hol helyez- 
kednek el. Csak a kétszárnyú rovarokról, 
a lepkékről és a hártyásszárnyúakról 
derült ki eddig, hogy nemcsak a szájuk 
szélén vannak ízérző szálacskák, hanem 
még a lábukra is jutott belőlük, ami szá- 
munkra legalább annyira furcsa, mintha 
a kezünkkel is éreznénk az ételek ízét. 
A rovaroknál az tehát természetes, hogy 
az ízt is érzik, ahogy lábukkal megfogják 
a táplálékot. 

A közönséges répacukor édes ízét az 
ember már akkor megérzi, ha egy liter 
vízben legalább 2,42 gramm kristály- 
cukor van feloldva. Az admirális lepke 
feleennyit is érzékel: ha lábát ebbe a 
cukros vízbe mártják, pödörnyelvét azon- 
nal szívásra készíti elő. Sőt ha ki van 
éhezve, 0,01 gramm mennyiségre is fel- 
figyel. Az eddigi mérések szerint azonban 
a trópusi danaiszlepke a legnyalánkabb. 
Egy gyűszűnyi vízben már 0,000 002 5 
gramm édességet is megérez. A sós ízre 
általában nem érzékenyek annyira a rova- 
rok, mint az ember. De a savanyú íz 

felismerésében például a méhek már 
megelőznek bennünket. A malárialáz jel- 
legzetes, keserű ízű gyógyszerét, a kinint 
viszont az ember érzékeli a legkisebb 
töménységben. Csak a keringőbogarak 
közelítik meg ebben, de ugyanannyi víz- 
ben tízszer több kininnek kell lennie, 
hogy ők is észrevegyék keserű ízét. 

Az illatok alapján a rovarok sokkal 
nagyobb területen tájékozódhatnak, mint 
az ember. Kaliforniában egy alkalommal 
12 000 tonna olaj borult lángba, s az égő 
tartályok füstje 80 km-es körzetből von- 
zotta oda a futóbogaraknak azt a különös 
nemét (az Amelanophiliákat), amelyek- 
nek egyedei a parázsló és a füstölő 
faágakra szállnak a legszívesebben. 
Egyes szövőlepkék 4 km távolságból 
fedezik fel a nőstény csalogató illatát : 
amikor a kísérletek során szabadon en- 
gedték a ketrecbe zárt hímet, a magasba 
röppent, és azonnal a helyes irányban 
indult el. De honnan tudta, merre kell 
repülnie? 

A szagok nem egyenes vonalban ter- 
jednek, mint a fény, és nem keltenek 
,Szétpattanó" gömbhöz hasonló hullá- 
mokat, mint a hangforrások., Az illat 
egyenletesen oszlik el a levegőben, hacsak 
nem sodorja szét valamilyen légáramlat. 
A rovarok ezekre a kószáló illatos szel- 
lőkre figyelnek, vagy pedig csendes idő- 
ben a molekulák sűrűségeloszlását mérik : 
minél erősebb az illat, annál közelebb a 
forrás. Csápjukat valahogy úgy használ- 
ják, mintha versenyre induló rádió- 
amatőrök volnának, akik a sűrű erdőben 
elrejtett, , rókának" nevezett rádiadót 
,becélozzák" hordozható antennájuk 
forgatásával, és a vétel alapján találják 
meg a titkos rádióforrást. A keresés egy- 
szerű : minél erősebben szól a hordozható 
rádió, annál pontosabban mutat az 
antenna a helyes irányba. 

A müncheni egyetem Állattani Intézeté- 

ben méhekkel végeztek ilyen tájékozódási 
próbákat, s a kísérletek is ezt az elképze- 
lést igazolták. Y alakú cső alsó szárából 
cukrosvíz-oldat felé kellett mászniuk a 
méheknek. Nem sokat tétováztak az 
elágazásnál. 87,7 százalékos biztonsággal 
találták meg az édes csőágat. Még fél 
csáppal is 78 százalékuk indult a helyes 
irányba, csak a tájékozódás tartott to- 
vább, miközben nyugtalanul lengették 
csápjukat. Ha a kutatók keresztben rögzí- 
tették csápjaikat, a méhek még mindig 
biztosak voltak a dolgukban. Amikor 
azonban az antennákat úgy kötötték ösz- 
sze, hogy csak 2 mm-ces rés volt közöttük, 
az , édességvadászok" bizonytalanná vál- 
tak. Nyilvánvaló tehát, hogy a két csáp 
annál biztosabban jelzi a levegő illat- 
sűrűségének , lépcsőfokait", minél széle- 
sebb sávot érzékel a levegőben. 

Az illatok a rovar-híradástechnika leg- 
sokoldalúbb információközlő anyagai. 
Wilson angol kutató számításai szerint 
egyetlen nőstény selyemlepke illata egy- 
millió hímnek adhat hírt! A nőstény 
fenyődarázsnak sem okoz sok gondot a 
párválasztás. Egy kísérlet során összesen" 
11 ezer hímet vonzott magához egy hét 
alatt. A hangyák a , turistajelzések" terén 
vitték tökélyre az illatok alkalmazását. 
Szükség is volt rá, hiszen egy ilyen 5 mm 
hosszú rovar úgy közlekedik a fűszálak és 
a kisebb növények dzsungeljében, mintha 
nekünk 60-70 méter magas őserdőben 
kellene bolyonganunk. A levélvágó han- 
gyák ezért méregmirigyeikből 5-6 mm- 
enként parányi illatnyomokat raknak az 
útra. A cseppek a körömlakkhoz hason- 
lóan megkeményednek, és gyenge illatot 
árasztanak. De a legfurcsább, hogy a 
hangyák még az illatjelzés alakját is 
felismerik! Ha keresztezik az ösvényt, 
pontosan tudják, melyik fele vezet a 
hangyabolyhoz, és melyik a táplálékfor- 
ráshoz. Ha az ösvénydarabkát a talajjal 


A hím selyemlepke legyezőszerű óriási csápjai a lokátorok antennáihoz hasonlóan pásztáznak a levegőben 
a jelek után. Ezek a rovarantennák azonban illatokat keresnek. A csáp 0,1 mm hosszú 

metszetdarabján üregbe ágyazott szálak (1), rövid szálak (2) és hosszú, üreges érzőszálak (3) 

találhatók. A nőstény illatjelzéseit a 3. típusú szálak fogják fel 


együtt kiemelik és megfordítják, a hangya 
ellenkező irányba indul el. 

P. I. Marikovszkij szovjet professzor 
türelmesen tanulmányozta egy trópusi 
farágcsáló hangyafaj (Cremastogaster 
subdentata) gyűjtőútjait. Így fedezte fel, 
hogy e pirinyó rovarok illatnyoma olyan, 
mint egy pont nélküli felkiáltójel, amely- 
nek keskenyedő vége mindig a boly felé 
mutat. A hazafelé ballagó nyomjelző 
hangya menet közben időnként a talajhoz 
nyomja potrohát, így egy csepp anyagból 
kész az illatos útjelzés. A hangyák azután 


ezeket a jelzéseket böngészik. Lehajtott 
fejjel, csápjukkal csaknem a talajt érintve 
haladnak a nyomok mentén, amíg újabb 
ösvényhez nem érnek. 

Napjainkban mesterséges úton is sike- 
rült már több mint húszféle anyagot 
előállítani, amelyek egy nőstény rovar 
illatát vagy a kedvelt növények szagát 
utánozva csalogatják csapdába a kártevő 
rovarokat. Ilyen módon egyre eredmé- 
nyesebben veszik fel a harcot a tudósok a 
kártékony szövőlepkék és a gazdasági 
növényeket pusztító gyapjaslepkék ellen. 

Az illatinyom még a tápláléklelőhely gazdagságát is elárulja a parányi ösvények vándorainak. 
A hazatartó tűzbangya nem hagy nyomot, ha hiába keresett élelmet (1). Érdemes elmenni a táplálékért 
- ezt jelzik a potroh szőrének gyenge nyomai (2). Még dúsabb a lelőhely (3). Az egész bolynak 


jut ennivaló - ezt érzékelteti a vastag illatnyom (4) 


Amikor a cukor nem édes 


Eléggé riasztó látvány, amint egy vízi- 
sikló nyugtalanul mozgatja villás nyelvét, 
de sokkal félelmetesebb, ha például egy 
vipera teszi előttünk ugyanezt. A legtöbb 
kígyó még csukott szájjal is képes nyelvet 
ölteni. A furcsa villa ilyenkor egy apró 
résen át nyúlik a levegőbe. Tulajdonkép- 
pen csak számunkra riasztó a jelenség, 
mert a kígyó nem akar fenyegetni ezzel. 
Csupán szimatol. 

A hüllők szaglása rendkívül fejlett. A 
kígyók szájában az orrjárat szokásos nyí- 
lásán kívül még két kis előrenéző gödör 
található a felső szájpadláson. A törzsfej- 
lődés során ezek az üregek (az ún. Jacob- 
son-féle szervek) különváltak az orrjárat- 


" tól, de ugyanolyan gazdagok szaglóideg- 


sejtekben, mint a valódi orr. A kígyó nyel- 
vét (amelynek érintése nem mérgező, 
mint régebben gondolták) tapintósejtek 
borítják, de a hüllő akkor is nyújtogatja 
nyelvét, ha semmit sem akar megtapin- 


tani. Ilyenkor ugyanis a nyelvével veszi 
fel a különféle illatanyagokat a levegőből. 
A visszahúzott nyelv a Jacobson-féle 
szervhez továbbítja , elemzés céljából" a 
rátapadt molekulákat. Úgy látszik, a lég- 
zés nem kelt elég erős légáramlatot a kí- 
gyó orrüregeiben. Ezzel a megoldással vi- 
szont olyan éles a hüllő szaglása, hogy ha 
megmar egy kisebb rágcsálót, hiába me- 


nekül el a sebesült, nem sokáig van biz- 


tonságban. A megfigyelések szerint a tala- 
jon hagyott szagnyomok alapján a kígyó 
gyorsan megtalálja. 

A madarak szaglásáról és ízérzékelésé- 
ről még ma sem tudunk sokat. A mú- 
zeumi madárgyűjtők azonban érdekes 
módszert alkalmaznak a nyílt tengeren 
kalandozó viharmadarak csalogatására. 
A ravasz vadász egy puskával, egy pet- 
róleumfőzővel és egy darab szalonnával 
szállcsónakba. Bekapcsolja az égőt, majd 


A 


egy serpenyőben megsüti a szalonnát, és 
evezés közben időnként a vízfelszínre önti 
a forró zsírt. Alig egy-két kilométert kell 
eveznie, máris visszafordulhat. Még ha 
nyoma sem volt a láthatáron tengeri ma- 
dárnak, most már biztos, hogy a vízen 
ringatózva keresik izgatottan a zsírnyo- 
mokat. A vadász tetszés szerint puskavég- 
re kaphatja valamelyiküket. Az albatro- 
szok és viharmadarak számára valóban 
létkérdés a jó szaglás, hiszen napokig a 
kietlen víz felett vitorlázva, csak látásuk- 
ra és szaglásukra hagyatkozva találhat- 
nak élelmet. Az óvilági keselyűk szaglása 
sokkal rosszabb. Még a legromlottabb 
hús szagát sem érzik meg, ha a darab le 
van takarva egy kendővel. Az újvilági ke- 
selyűnek viszont igen jó a szaglóképes- 
ségük, amit fejlett orrkagylórendszerük 
is elárul. De a madarak szempontjából 
végső soron szinte semmi jelentősége 


A kígyók alrendjének többi tagjához hasonlóan a vízisikló sem azért öltögeti hasított nyelvét, mintha 
ezzel bárkit meg akarna ijeszteni. Egyszerűen csak szimatol. Valósággal , felnyalja" a levegőben lebegő 
illatmolekulákat, majd nyelvét behúzva, a Jacobson-féle szervhez továbbítja őket. Ebben a két gödörben 


azután szaglóidegsejtek elemzik az illatmintát 

Reménytelenül bolyong az áspisvipera az 
udvaron, mialatt megsebzett zsákmányát keresi. 
A kísérletezők a rajzon a jobb felső dobozba tették 
az egeret, de a kígyó hiába talál rá negyedóra 
múlva, nem veszi észre a mozdulatlan tetemet, 
hanem továbbkúszik (ez a nyomvonal már nemn 
látható) (1). Ha azonban a földön húzzák végig 

a zsákmányt, a szabadon engedett vipera gyorsan 
rálel az illatnyom alapján (2) 

nincs a szaglásnak, legalábbis ez a kuta- 
tók jelenlegi véleménye. Ízérzékelésükről 
iscsak annyit sikerült megállapítani, hogy 
a cukor íze olyan közömbös számukra, 
mintha kavicsot csipegetnének. Csak az 
ínyencek -— a kolibrik és a papagájok - 
érzékelik azédességet. A sóval más a hely- 
zet. Ha egy baromfi elé két százalékos só- 
tartalmú vizet tesznek, inkább szomjan 
hal, de nem iszik egy kortyot sem. A 
savas és a lúgos víz iránt viszont csaknem 
teljesen érzéketlen. 

Az emlősállatok világában méltán 
büszkék lehetnek éles szimatukra a ku- 
tyák. A. Müller vizsgálatai szerint egy 
nérmnet juhászkutya orrának szaglóhámjá- 
ban körülbelül 225 millió érzékelősejt 
van, érthető tehát kitűnő szaglása. Elég 
az embernek egyetlen másodpercre meg- 
érintenie valamilyen tárgyat, hogy a nyo- 
mozókutya szimatot kapjon. Végeztek 
olyan kísérletet is, amelynek során egy 
szetter tizenegy ember nyomából válasz- 
totta ki az ismert szagmintájú embert, és 
kitartóan követte. Napjainkban már érc- 
kutatásra is felhasználják a kutyák kitűnő 
szimatát. Hilda, a szovjet nyomozókutya 
még aranylelőhelyet is talált. 

Korunk technikája az első bizonytalan 
kísérleteknél tart, hogy olyan műszert al- 
kosson, amely valamilyen módon kü- 
lönbséget tesz az illatok között, és meny- 
nyiségi mérésre is alkalmas. Chicagóban 
külön szagkutató központot létesítettek, 
ahol a levegőben lebegő különféle vegyü- 
letek parányi mennyiségeit igyekeznek ki- 
mutatni. A legérzékenyebbnek eddig az 
a lángfotométer bizonyult, amellyel egy 
köbméter levegőben már 5 milliomod 
gramm kén felfedezhető. Hordozható 
műszeres változatával gyárak, vegyipari 
kombinátok környezetszennyező hatását 
vizsgálják. ; 

Ez azonban még csak a kezdet. Pon- 
tosabban kell megismernünk a szag- és 


ízérző sejtek működését, hogy tökéletes 
mérőműszereket szerkesszünk. S akkor 
már az illatszergyárakban is sóhajtva ab- 
bahagyhatják a munkát azok a szakem- 
berek, akik finom szaglásuk segítségével 
több ezer anyag illatából keverik össze 
az újfajta kölniket és parfümöket. Elég 

lesz egy elektronikus számítógép is erre 
a feladatra. A szakemberek csak betáp- 
lálják memóriatárába a felhasználható 
vegyületek szagának jellemző adatait, a 
divatos új illatokat, s a komputer játszva 
megkomponálja a legkellemesebb illa- 
tot. 


. 


A technika igyekszik megkerülni az illatok nehéz problémáját. Ha különféle gázok után nyomoznak, 
jól meghatározható fizikai és kémiai tulajdonságokat keresnek. Ezzel a vérelemző készülékkel 
például 90 másodperc alatt mutathatják ki a szén-dioxid jelenlétét és mennyiségét. 


A vérmintát injekciós tűvel juttatják a műszerbe 

§ mesére kél t a póknak, hanem tökélet 
Bárhol tart ajta a pók, odavczeti a r seket amc ely ek j elz ik, bv ár ami ú be lek FŰ a há lóba. 
A többi izeldábúhoz hasonlóan a pók testét 5. s tapintószőrök borítják 


AZ ÁRULÓ SIMOGATÁS 


, Hová tettem a szemüvegemet?" - jajdul 
fel a nagymama nap mint nap. Először 
a megszokott helyén, a fotelban keresi. 
Nincs. Azután tűvé teszi érte az egész 
lakást, de nyoma sincs az okulárénak. 
Nyomoz már az egész család. Mindenki 
lázasan kutat, amikor Öcsi véletlenül rá- 
pillant a , nagyi" orrára. , De hiszen ott 
van!" - kiált meglepetten. Csak a nagy- 
mama nincs meglepve. Már máskor is 
előfordult vele ugyanez. 

Ilyen furcsán csúfol meg bennünket a 
tapintóérzetünk. Az állandó nyomási in- 
gert megszokjuk, és észre sem vesszük, 
ahogyan azt sem érezzük, hogy ruha van 
rajtunk. Csak akkor figyelünk fel tapintó- 
sejtjeink jelentésére, ha például valahol 
szűk a kabát, vagy szorít az ing nyaka. 
Az állatvilágban többféle nyomásjelző 
, műszer" alakult ki a törzsfejlődés folya- 

mán. Vannak olyan érző szervecskék, 
amelyek közvetlen érintésre küldenek vil- 
lamos jelzést a központi idegrendszerbe. 
Másérzékszervek az állandó nyomást jel- 
zik. Ismét mások a lassú nyomásváltozás- 
ról, a kis frekvenciájú rezgésekről nyúj- 
tanak tájékoztatást. 

A környezetről minden állatnak tudo- 
mást kell szereznie, hiszen sokszor az éle- 
tébe kerülhet, ha nem veszi figyelembe a 
,Simogató" ingereket. Már a mikroszkó- 
pos méretű víziállatkák is érzékenyek az 
érintésre. Ha két tárgylemez közt vé- 
kony platina huzallal megérintünk egy 
gyanútlanul úszkáló parányi harangállat- 
kát, azonnal védekező magatartást vesz 
fel, sőt társait is értesíti valamilyen mó- 


don, mert a harangállatkák pillanatok 
alatt tisztes távolba húzódnak az , ellen- 
séges" platina tűtől. Ugyanilyenérzékeny- 
séget mutat a hidra is, ha megérintik va- 
lamelyik tapogatókarját. 


Rezeg a háló 


Az ízeltlábúak világában a pókok rendel- 
keznek a legfinomabb rezgésérzékelő mű- 
szerekkel. Minthogy a hálószövő pókok 
látása meglehetősen gyenge, ezért inkább 
tapintással tájékozódnak, sőt , beszélget- 
nek" egymással. Ha a hálót valaki egyen- 
letes lengetéssel mozgatja, a pók rá sem 
hederít. Nyilván azt hiszi, hogy a szél mo- 
toszkál a hálóban. Ám ha hirtelen meg- 
pendítik a háló valamelyik merevítőfona- 
lát, a nyolclábú vadász azonnal izgatottá 
válik, és felkészül a támadásra. A háló- 
hoz érintett hangvilla, amely körülbelül 
a hálóba hullott rovar szárnycsapásainak 
rezgésszámával rezeg, ugyanúgy kicsalja 
leshelyéről a pókot, mintha valódi zsák- 
mány vergődne a fonalcsapdában. 

Az anyapók még a kicsinyeit is háló- 
rezegtetéssel hívja lakomára, miután a 
foglyul ejtett rovart sikerült teljesen gúzs- 
ba kötnie. De az , ebédcsengő" mellett a 
vészjelzést is ismerik. Amikor a rovar erő- 
teljesen vergődni kezd, az anyapók - 
egyik hátsó lábát felkapva — megpendíti 
a hálót. Az éhes kicsinyek azonnal meg- 
torpannak, majd visszafordulnak. A nős- 
tény pók annyira finom különbséget tud 
tenni a rezgések között, hogy amikor az 

egyik kísérlet során megvakították, felis- 
merte csemetéinek mozgását a hálóban, 
és nem tévesztette össze őket a hálóba 
hullott rovaréval. 

Más kísérletben a kutatók azt is meg- 
próbálták, hogy a rovarok által okozott 
hálórezgéseket villamos jelekké alakítva 
magnetofonra vették. Később egy finom 
tűvel , visszajátszották" a hálóra a rezgé- 
seket. A pók nem mutatott érdeklődést 
e jelek iránt. Ez ismét azt bizonyítja, hogy 
tapintóérzéke hallatlanul finom. Az ere- 
deti és a mesterséges rezgések között 
ugyanúgy észreveszi a különbséget, mint 
ahogy mi is meg tudjuk állapítani be- 
hunyt szemmel, hogy , élő"- vagy magne- 
tofonhang beszél-e. 

Bizonyos pókfajok olyan módszerrel 
dolgoznak, mint a horgász, aki a damil 
rándulásából érzi, hogy harap a hal. Ezek 
a pókok egyetlen jelzőfonalat kötnek a 
háló közepére, majd a fonal másik végé- 
vel elvonulnak egy tölcsér formára haj- 
lított levélbe, mintha őrbódéban várnák 
a zsákmány megjelenését a magaslesen. 
Ilyenkor egyik behajlított első fogólábuk- 
kal tartják a jelzőfonalat. Ha a fonallal 
és a levéllel együtt kissé távolabb helye- 
zik a pókot a hálótól, és a fonal végét 
valamilyen szilárd tárgyhoz kötik, akkor 


sem vesz tudomást a hálóról, ha látja, 
hogy rovar vergődik benne. Ő csak ren- 
dületlenül szorongatja a jelzőfonalat. 

A rovarok tapintószervei parányi elekt- 
romechanikai műszerekhez hasonlóan 
működnek. A merev kitinvázas testen 
szinte mindenütt megtalálhatók, de a leg- 
több a lábakon és a csápostoron van. 
Egyik csoportjuk sebességérzékeny, má- 
sikuk nyomásérzékeny. A sebességérzé- 
keny szőrök csak akkor küldenek villa- 
mos jelzéseket a központi idegdúcba, ha 
folyamatosan változik a reájuk ható nyo- 
mó- vagy hajlítóerő. A másik csoport ér- 
zősejtjei viszont az állandó alakváltozást 
jelzik éberen, s a rovar nyilván akkor 
figyel fel rájuk. ha folyamatos jelentésük 
megszakad. 

A termeszek lábain sorakozó érzősző- 
rök másodpercenként ezer rezgést is ész- 
revesznek a talajon, ha ez legalább száz- 
ezredmilliméteres kitérésekkel jár. Ez kö- 
rülbelül olyan érzékenységnek felel meg, 
mintha egy 170 km magas ember, aki 
játszva elérné a Föld körül keringő mű- 
holdakat, megérezné talpával, hogy alatta 
egy milliméteres kitérésekkel rezeg a föld. 


méh csápostor 


csápíz tapintószerv 


Ahogyan a környezettel ismerkedő csecsemő mindent kézbe vesz, úgy tapogatnak a rovarok is a 
csápjukkal. A méh csápostorának egy-egy ízén egymás mellett sorakoznak az illatérző gödröcskék 
és a tapintó érzőszálak. A parányi , tüske" elhajlása villamos jelet kelt az érzősejtben, ezt továbbítja 


az idegsejt. (1 : idegsejt, 2: érzősejt) 

A méhek , tömegtájékoztatási" eszközei 

a különféle izek és illatok. A testükre tapadó 
virágpor íze és illata informálja társaikat, 
hogy milyen virág keresésére induljanak 


Tökéletes kibernetikai rendszert alkot 

a méhek csápostora a szárnymozgató 
szervekkel. Ez a tudományág, amely az 
önszabályozó rendszerekkel foglalkozik, 
hasznos tapasztalatokat merített 

az állatvilágból is. Repülés közben a méhek . 
csápostora pontosan méri a levegő áramlási 
sebességét, és jelzései szabályozzák érzékenyen 
a szárnyak mozgását. Így még oldalszélben is 
a megszokott útvonalon repülhet a rovar 


Ha fúj a szél 


A rovarok csápján található érzőszálak 
működését még napjainkban sem sikerült 
pontosan tisztázni. Ezek egy része az úgy- 
nevezett Johnston-féle szervbe tömörül, 
amelyet a névadó svéd biológus a múlt 
század végén fedezett fel. Az érzősejtek 
a csápostor második és harmadik ízének 
találkozásánál foglalnak helyet, és bár- 
milyen irányban hajlik a csáp, erről azon- 
nal villamos jelentésben értesítik a rovart. 
A rovarcsáp tehát remek szélsebesség- 
mérő is egyúttal. 

Amikor szél fúj a búzamezőkön, elhaj- 
lanak a kalászok. Minél erősebb a lég- 
mozgás, annál hátrább dőlnek a karcsú 
szárak. A rovarok csápja ugyanígy hajla- 
dozik repülés közben, a Johnston-féle 
szerv érzősejtjei tehát a környező levegő 
torlónyomásáról kapnak tájékoztatást. 
Ha a háziméh vagy a vándorsáska nyu- 
godt levegőben egyenletes sebességgel re- 
pül, összetett szeme előtt a földfelszín 
alakzatai ugyanilyen sebességgel vonul- 
nak el. Ezt tehát mindig könnyen ellen- 
őrizheti. De ha ellenszélben is ugyanak- 
kora sebességgel akar repülni, mint szél- 


csendes időben, csökkentenie kell szárny- 
csapásainak kitérését. Csak így érheti el, 
hogy erősebb légáramlásban is ugyanak- 
kora előrehajtó erő keletkezzék szár- 
nyain, mint nyugodt időben. Ehhez a ,,vi- 
szonylagos" sebességméréshez van szük- 
sége a rovarnak a csápokra. Ha a két 
antenna hátrább hajlik, mint szélcsendes 
időben, ez azt jelenti, hogy erősebb az 
ellenszél. A Johnston-féle szerv a csápok 
elhajlása alapján , utasítja" a szárnymoz- 
gató izmokat, hogy csökkentsék a csapá- 
sok erősségét. 

Ennek a visszacsatolási rendszernek a 
létezésére a szélcsatornás kísérletekben 
figyeltek fel először a kutatók, majd a 
későbbi vizsgálatok igazolták a csápok 
sebességmérő és a szárnyak csapásait sza- 
bályozó szerepét. Amikor levágták a méh 
csápostorát, hiába fújt erősebb légáram- 
lat a szélcsatornában, a rovar ugyanolyan 
nagy kitérésekkel lengette szárnyait, mint- 
ha szélcsendben repülne. A fordított sza- 
bályozásra is találtak bizonyítékot a ku- 
tatók. Parányi acéllemezt erősítettek a 
méh csápostoraira, majd a rovart nyu- 
godt levegőben felfüggesztették, hogy Za- 
vartalanul repülhessen egy helyben. Ez- 


Másodpercenként 1,4 méteres sebességű szélben a laboratóriumi kísérlet során az ismert nyolcas 
alakban csapkod szárnyával az egy helyben megtámasztott légy. Ha levágják a csápját 
- és így megfosztják nyomásérzékelő Johnston-szervétől is —, nem tudja szabályozni többé 


szárnycsapásait, a szabadban a földre hullana 

Ha valaki egy szál hegedűvel a normál a hangot játssza egy holdfényes vízparti éjszakán, különös 
élményben lesz része. Perceken belül óriási szúnyogfelhő veszi körül. Ezeket a rezgéseket ugyanis 
a szúnyogcsáp felfogja, és a csáp tövében a felfújt autógumi-belsőre emlékeztető parányi Johnston-féle 
szerv alakítja villamos jelekké (fent). A térhatású elektronmikroszkópos kép jól érzékelteti, hogy 
gömbcsukló módjára csatlakozik ehhez a szervhez a szúnyog csápja, tehát bármelyik irányban 

szabadon lenghet (lent) 

Hím moszkitó Johnston-féle szerve, amely a csáp tövének közelében helyezkedik el. Benne gyűrű alakban 
veszik körül az érzőszálak a csáp nyelét. Ha valamilyen irányból nyomás éri a csápot, megbomlik 
az érzőszálak közötti erőegyensúly. Villamos jelzéseikből állapítja meg a rovar a szél irányát 


és erősségét is 


után mágnessel elhajlították csápjait, 
mintha nagyobb sebességű légáramlás 
hatna az érzékeny antennákra. A méh 
azonnal csökkentette szárnycsapásainak 
kitérését. 

A szárnyrezgések , szerelmi üzeneteit" 
is a csápostor veszi fel, és egy ütemben 
rezeg a , dúdoló" nőstény szárnycsapá- 
saival. A 16 napos hím szúnyogok pél- 
dául 400-500 Hz-es levegőrezgésekre vá- 
laszolnak a legérzékenyebben, a két-há- 
romszáz napos moszkitók pedig 275—700 
Hz-es rezgéstartományban érzékelik a hí- 
vogató szerelmi éneket. Ha viszont valaki 
egy csepp lakkal keni be csápjukat, ahol 
a Johnston-féle szerv található, egyszer- 
re elvesztik érdeklődésüket a nőstény 
iránt. 

A parányi érzőszőrök továbbfejlesztett 
változatai felfedezhetők a halakon és az 
emlősökön is. A harcsa , bajusza" leg- 
alább olyan érzékeny tapintószerv, mint 
az emberi ujjhegy. A mélytengeri halak 

már olyan hosszú tapintóbajuszt visel- 
nek, amely hosszabb a saját testüknél. 

Különösen meglepő látvány az ak- 
váriumban keresgélő vörös márna. Úszás 
közben feje mellett összehajtva tartja ba- 
juszát, de ha táplálék után kutat az ak- 
várium alján, leereszti tapintószervét, és 
úszás közben mindent lágyan megérint 
vele. Minthogy a bajuszban különleges 
merevítőrendszer van, a talajhoz súrlódó 
része szalagként viselkedik, de függőleges 
darabja pálcává szilárdul a vízben. [gy 
minél magasabban úszik, annál hosszabb 
szakasz merevedik meg bajuszából. 

A vízben élő emlősök közül különösen 
a fókáknak van tekintélyes bajuszuk, ami- 
vel zavaros vízben is megtalálják táplálé- 
kukat a sziklák között. A legnagyobb ba- 
jusszal a rozmárok dicsekedhetnek. Mint- 
hogy olyan kagylókkal táplálkoznak, 
amelyek a tengerfenék iszapjába ássák 
magukat, a kagyló keresésekor nagy se- 
gítségükre van azérzékeny tapintóbajusz. 


, Kitapintott" hullámok 


A halakon érdekes szerv alakult ki a víz- 
rezgések érzékelésére. Ez az , oldalvo- 
nal", amelynek szaggatott csíikja rendsze- 
rint jól láthatóan húzódik a hal fejétől 
a farkáig. A kísérletek ma már egyön- 
tetűen bizonyítják, hogy a vízhullámokat 
és a nyomásváltozásokat figyelik vele a 
halak. Dijkgraaf holland kutató fürge 
csellékkel végzett kísérletek során kimu- 
tatta, hogy ha az akváriumban vízsugár 
éri oldalról a halat, abba az irányba for- 
dul. W. Wunder német kutató viszont 
megvakított csukával és angolnával kisér- 
letezett: az éhes csuka 5-10 cm-ről ész- 
revette a vergődő halat, és sikerült is meg- 
szereznie a zsákmányt, az angolna pedig 
egy rezgő tárgyat követett kitartóan az 
akváriumban. A fürge csellék pusztán a 
nyomásváltozások alapján meglepő pon- 
tossággal , bemérik" egy rezgő korong he- 
lyét a vízben. 

Az oldalvonal voltaképpen rugalmas 
csatorna, amely a hal bőre alatt húzódik, 
és helyenként apró nyílások kötik össze a 
testfelszínnel. A csatornában parányi ko- 
csonyás csomók (kupulák) találhatók, 
amelyeket ide-oda mozgat a rugalmas 
csőben áramló víz. De hogyan szerez tu- 
domást a hal a víz nyomásváltozásaíról? 
Valahogy úgy - kissé távoli példával -, 
ahogy egy fűbe helyezett labda ingadozik 
a szélben, és hol erre, hol arra dönti meg 
maga alatt a fűcsomót. A kupula ilyen 
.érzőszőrök csoportjain fekszik. Minden 
csoportban a leghosszabb érzőszőr csu- 
pán 7 ezredmilliméter, átmérője 1,5 ez- 
redmilliméter, s ehhez 35 kisebb szőrsejt 
csatlakozik, lépcsőzetesen rövidülve, mint 
az orgonasípok. 

Ha a kocsonyás kupula a vízáramlás- 
tól úgy billen el, hogy egymásra nyomja 
a , lépcsőket", akkor az érzősejtekből az 
alapjeleknél gyengébb villamos feszültség 


A halak , oldalvonala" a víz nyomásváltozásait 
érzékeli. A bőr alatt húzódó csatornát apró 
mellékágak kötik össze a testfelszínnel. Ha a 
csatornában áramlani kezd a víz, ezt azonnal 
megérzik a benne lengő apró, kocsonyás csomók. 
Az oldalvonalat az a nyomásváltozás ingerli 

a legerősebben, amely vele párhuzamos irányban 
hat 


fut a hal agyába. Ellenkező irányú bil- 
lenésre viszont a szálak legyezőszerűen 
szétnyílnak, és növekvő feszültség kelet- 
kezik bennük. A feszültség nagyságából 
tehát a hal következtetni tud a vízáramlás 
irányára és sebességére. Ez annál köny- 
nyebb számára, minthogy két-két , lép- 
csősor" egymással szemben foglal helyet, 
így a kettő közül mindig éri inger vala- 
melyiket. A. Sand elektromos mérései 
alapján bizonyos, hogy az érzősejtek 
olyan gyorsan jelzik a nyomásváltozá- 
sokat, hogy akár a vízben terjedő hango- 
kat is felfoghatják. De nagyon valószínű, 
hogy az oldalvonallal felvett inÍrahango- 
kat a hal csupán rezgésekként érzékeli, 
mert a valódi halláshoz ott van számára 
a belsőfül teljes rezgéselemző rendszere. 

Amit az oldalvonal mikroszkópos szer- 
kezete sejtet, azt a gyakorlati mérések is 
igazolják. V. R. Protaszov szovjet kutató 
és munkatársai a halak oldalvonalának 
nyomásérzékenységére voltak kíváncsiak. 
Egy akváriumban rezgő lemezzel felületi 
vízhullámokat keltettek, majd a ponty- 
félékhez tartozó compókat és a pirossze- 
mű keléket fogták vallatóra, hogy milyen 
mélységben érzékelik még a vízfelület rez- 

gését. A vizsgálatokból meglepő érzé- 
kenységre derült fény: a halak annál 
könnyebben vesznek tudomást a felszíni 
hullámokról, minél kisebb szöget zár be 
oldalvonaluk a hullámok haladási irá- 
nyával. 

A kísérleti berendezésben 100 mm hosz- 
szú és 7 mm magas hullámokat állítot- 
tak elő. A compók már 177 mm mélység- 
ben megérezték a vízfelszín mozgását, ha 
a hullámok éppen párhuzamosan halad- 
tak oldalvonalukkal. De ahogy testük 
hossztengelyéhez képest elfordult a hullá- 
mok iránya, úgy csökkent érzékenységük 
is. Az oldalvonalukra merőleges hullá- 
mokat egyáltalán nem érzékelték a víz 
alatt. A szovjet kutatók számításaiból ki- 
tűnt, hogy a compók rezgésérzékelő szer- 
ve már azt is érzékeli, ha a vízrészecskék 
mindössze tízezred milliméterrel mozdul- 
nak el a felszíni hullámok hatására. 

A pirosszemű kele még érzékenyebb- 


nek bizonyult. Az oldalvonalával párhu- 
zamosan haladó 9 mm magas és 4 Hz-es 
felszíni hullámokat már akkor is jelezte, 
ha 200 mm mélységben a vízrészecskék 
mindössze 70 milliomod milliméteres ki- 
téréssel mozogtak oldalvonala mellett. 
Bizonyos tengeri halak a mérések szerint 
még 500 méteres mélységben is megérzik, 
ha a felszínen 3 méter magas, 100 méter 
hosszúságú hullámok vonulnak velük 
párhuzamosan. Ez az érzékenység való- 
színűleg nagy segítség a vándorló halak 
tájékozódásában is. Vannak olyan állan- 
dó áramlást keltő szelek, amelyek hatá- 
sára az Afrika partjain keletkező hullá- 
mok az Atlanti-óceánon végigsöpörve, 
egyenesen Amerika partjaihoz jutnak el. 
A halnak tehát csak ezeket az állandó 
,hullámutakat" kell figyelnie, hogy tájé- 
kozódjon. Az oldalvonal működésének 
tisztázása valószínűleg még sok megle- 
petést tartogat a szakemberek számára. 


Jól látszik az oldalvonal a hazai vizekbe betelepített ezüst kárászon 


A , rabló" halak nagy pontossággal mérik be a zsákmányt oldalvonaluk segítségével. 
(Képünkön fent fogassüllő, lent ragadozó őn vagy más néven balin) 


,KI MIT TUD?" AZ ÁLLATVILÁGBAN 


Ha valaki játékos ,.ki mit tud" versenyt 
rendezne az állatvilágban, egyetlen állat- 
faj sem akadna, amely ne tudna benevez- 
ni valamilyen ötletes találmánnyal. Év- 
milliók folyamán a létfenntartásért foly- 
tatott küzdelemben minden állat csak a 
nehézségek legyőzésére legalkalmasabb 
megoldással maradhatott életben, és sza- 
porodhatott tovább. Számunkra különö- 
sen azok a milliós példányszámú , szaba- 
dalmak" a vonzóak, amelyeket még ko- 
runk technikájának sem sikerült ugyan- 
olyan tökéletesen kiviteleznie, vagy pedig 
egészen más eszközökkel és szerkezetek- 
kel dolgozunk, mint az állatvilág. Ezek- 
ből a különös találmányokból mutatunk 
be most egy csokorra valót, amely a tar- 
ka virágok rendezetlenségéhez hasonlóan 
sejteti, hogy a természetben még millió- 
nyi színes ötlet vár a kíváncsi kutatókra. 


Különleges érzékszervek 


Csak az utóbbi évtizedben sikerült olyan 
hőmérőt kidolgozni, amely 10-20 méter 
távolságból 0,1-0,2 C fok pontosság- 
gal jelzi a tárgyak hőmérsékletét. Ilyen 
hozdozható infravörös készüléket hasz- 
nálnak például a nagyfeszültségű villa- 
mos vezetékek veszélyes túlmelegedésé- 


A viperafélék családjában a kígyó szeme előtt 
található a hőmérő szerv 3 mm mély ürege. 

" A hősugarak felmelegítik a hártyát, 
amelyben érzősejtek sorakoznak. A kígyó a 
környező nyugodt levegő hőmérsékletéhez 
viszonyítva , méri" az infravörös sugarak 
energiáját. (1: hőérzékelő hártya, 2: nyugodt 
levegő, 3: felmelegedett levegő, 4: szem) 


nek mérésére. A kígyók viszont évmilliók 
óta rendelkeznek hasonló távhőmérővel. 
A viperafélék családjába tartozó halyskí- 
gyó szemei és orrlyukai között egy-egy 
nagyobb üreg látható a koponya mindkét 
oldalán. Ezek a hősugár-érzékelő göd- 
rök ! Mindegyiket 0.025 mm vékony hár- 


Láthatatlan villamos erővonalak veszik körül a nílusi csőrösszájú hal testét, amikor elektromos lokátora 
másodpercenként 300 jelet bocsát ki. Ha egy gyanútlan hal megzavarja az erővonalak egyenletes 
ritmusát, a nílusi vadász felkészül a fogadtatásra. A képsorozat azt bizonyítja, hogy ez a találkozás 


nem végződött szerencsésen a kis hal számára 

A viperafélék a szemük előtti gödör hőérzékelő hártyáján fogják fel az infravörös sugarakat. 

Talán rossz látásukat segíti ez az érzékszerv. Ha a halálra vált rágcsáló a kígyó láttán ösztönösen 
megmerevedik, testének hősugarai elárulják jelenlétét. Minthogy az infrasugár-érzékelő páros szerv, 
nem lehetetlen, hogy a kígyó nemcsak áldozatának irányát, hanem távolságát is meghatározza 


tya osztja két részre. Ennek egyik felén 
a környezet állandó hőmérsékletét, a má- 
sik felén a rásugárzó meleget érzékeli a 
kígyó. A hőmérséklet-különbség alapján 
megfelelő jelzés fut a kígyó agyába. Ilyen 
módon a kígyók 0,001 fok különbséget is 
megérezhetnek. S minthogy ez páros ér- 
zékelőszerv, még a sugárforrás helyét is 

bemérhetik a sötétben, amikor rémülten 
lapuló, kisebb rágcsálókra vadásznak. 
Egy kísérlet során a halyskígyót megfosz- 
tották látásától, hallásától és szaglásától, 
mégis megérezte, amikor fekete papírba 
burkolt villanykörtét közelítettek felé. 
Harapása biztosan célba talált. Th. Bul- 
lock és R. Cowles amerikai kutatók sze- 


rint a kígyók hőmérője a 0,01-0,15 mm 
hullámhosszúságú infravörös sugarakra 
a legérzékenyebb. 

Bizonyos halak viszont a gyenge villa- 
mos teret érzékelik. A nílusi csőrösszájú 
hal, amely 1,5 méter hosszúra is megnő- 
het, állandó ritmusú gyenge kisülésekkel 
vizsgálja környezetét. Villamos lokátorá- 
val 2 mm átmérőjű üvegpálcát is felfedez 
a vízben. Látásával képtelen lenne erre. 
S. A. Rommel és J. D. McCleave ame- 
rikai kutatók legújabb mérései szerint az 
angolnák 0,07 mikrovolt feszültségű villa- 
mos teret is érzékelnek. Ha egy 4,5 vol- 
tos szárazelem két szárát egymástól 1 cm- 
re dugják vízbe, kb. 64 milliószor erősebb 
villamos tér keletkezik, mint amit az an- 
golna még felfog. Ennek alapján a ku- 
tatók feltételezik, hogy az angolnák a 
földmágnesség keltette hihetetlenül gyen- 


ge elektromosságot is figyelemmel kísérik 
a tengeráramlatokban, s talán ezt a mé- 
rést is felhasználják tájékozódásukhoz 
több ezer kilométeres vándorútjukon. 
Ha a fotóamatőr jó fényképet akar ké- 
szíteni, fénymérővel állapítja meg a táj- 
ról visszaverődő fényerőt. A hüllők ilyen 
beépített fénymérőt hordanak a homlo- 
kuk közepén. A biológusok fejtetői szem- 
nek nevezik, mert felülről vékony, áttet- 
sző hártya borítja, és felépítése messze- 
menően megegyezik a szemével. A leg- 
újabb vizsgálatok szerint ez az élő , mű- 
szer" a megvilágítás erősségéről tájékoz- 
tatja a napfénykedvelő hüllőket. Ha erő- 
södik a környezet megvilágítása, a hüllő 
is élénkebbé válik. Más vizsgálatok sze- 
rint ez az érzékszerv az egész napi besu- 
gárzást összegezi, és figyelmeztető jelzést 
ad az állatnak, hogy mennyi ideig tartóz- 


üreges hullámvezető 


érzőtüske alapja 


kutikula 


idegsejt 


A fénysugarak voltaképpen elektromágneses hullámok. Így bizonyos éjjelilepke-fajok csápján parányi 


érzőszálak alakultak ki, amelyek villam 


úton fogják fel a fényt. Ezek az érzőszálak 150-—200 tagú 


csoportokat alkotva a csápon, a rovar , Vészkapcsolójaként" működnek 

kodhat még a napon a kiszáradás veszé- 
lye nélkül. 

A pávaszemes szövők családjába tarto- 
zó éjjeli lepkék összetett szemük mnellett 
egészen meglepő szerkezettel is érzékelik 
a fényt. Az elektrotechnikában bizonyos 
rezgésszámú elektromágneses hullámok 
vételére üregrezonátorokat használnak. 
A cső belső átmérőjétől és falvastagságá- 
tól függ, mekkora hullámhosszúságú 
elektromágneses sugarakat ejt csapdába. 
Ugyanilyen üregrezonátort használnak 
az éjjeli lepkék is. Csápjukon 0,07 mm 
hosszú és 0,007 mm alapátmérőjű kúp 
alakú üreges szervecskék találhatók. 
Olyan parányi ez a szerkezet, hogy a rend- 
kívül rövid hullámhosszúságú fénysuga- 
rakat hasonló fizikai elven fogja fel. P. S. 
Callahan számításai szerint nemcsak geo- 
metriai méretei, hanem optikai, fizikai és 
villamos tulajdonságai is tökéletesen 
egyeznek azokkal az elméleti értékekkel, 
amelyek matematikailag meghatározha- 
tók egy ilyen fényérzékelő üregrezoná- 
tor felépítéséhez. Az éjjeli rovar számára 
ez a vészjelző készülék. Ha a sötétben 
fény villan fel a közelében, azonnal meg- 
merevedik, bármit is csinált éppen. 


Iránytűvel a Föld körül 


Milyen pontossággal tájékozódnak a Na- 
pot figyelő állatok? Erre csak két példát 
nézzünk. Az összetett szemű méhek re- 
pülés közben mindig ugyanazzal az elemi 
szemmel figyelik a Napot, ahogyan a ha- 
jóskapitánynak is csak arra kell ügyelnie, 
hogy a hajó haladási iránya állandó szö- 
get zárjon be az iránytűvel. Ha a Nap 
parányi világító pontja egyik ommatidi- 
urmról a másikra csúszik, nyilván csak ek- 
kor helyesbíti repülési irányát a méh. Két 
elemi szem körülbelül egyfokos szöget zár 
be, és I. W. Buddenbrock német kutató 

mérései igazolták az elméletet: a méhek 
valóban egyfokos szögpontossággal re- 
pülnek céljuk felé. Egyre több bizonyíték 
van arra is, hogy a lazacok és más ván- 
dorló halak szintén a Nap helyzete alap- 
ján is tájékozódnak a nyílt óceánon. De 
milyen pontossággal? Ha nyilegyenesen 
úsznának vissza szülőhelyükre, körülbe- 
lül 600 óra alatt kellene hazaérniük S. B. 
Saila és R. A. Shappy amerikai kutatók 
számításai szerint. Ezzel szemben az uta- 
zás sokkal tovább tart. A kutatók ezért 
feltételezik, hogy a lazacok csak 40 km- 
enként tájékozódnak nagyjából. Ezeken 
a szakaszokon belül a halak bizonytala- 
nul úsznak valamilyen irányban. Mégis 
hazatalálnak ? Igen. Elektronikus számí- 
tógéppel modellezték a halak vándorlá- 
sát, és száz elindított , elméleti lazac" kö- 
zül hatvanan még ezzel a bizonytalan bo- 
lyongással is visszaértek az ismerős folyó- 
torkolathoz, ahonnan már a hazai patak 
illata vezette őket tovább. A becslések 
szerint a természetben rosszabb a vissza- 
térési arány: a holtfáradt lazacoknak 
mindössze 10-20 százaléka ér a költő- 
helyre ; az elmélet tehát közel lehet a va- 
lósághoz. 

A földmágnesség érzékeléséhez fűző- 
dik az ember egyik legősibb találmánya : 
az iránytű. Ez mindig azészak -déli irányt 
jelzi. De hogy a földgolyó melyik pont- 
ján állunk, ezt csak olyan iránytűvel 
mondhatjuk meg, amely függőleges irány- 
ban is kitérhet. Ha például az iránytű 63 
fokot zár be a vízszintessel, akkor kb. 
Budapest szélességi körén állunk. W. 
Wiltschko frankfurti kutató a vörösbe- 
gyek tájékozódását vizsgálva arra a kö- 
vetkeztetésre jutott, hogy a madarak 
nemcsak érzékelik a földmágnességet, ha- 
nem ennek alapján tájékozódnak költö- 
zésük idején. De belső iránytűjük a ,le- 
hajlást" érzékeli! Így könnyen megálla- 
píthatják, milyen földrajzi szélességen re- 


t— 
an rag san ame am e 


A szokásos iránytű csak vízszintesen mutatja a földmágneses erővonalak irányát, pedig ezek a valóságban 
függőlegesen is lehajlanak. A kísérletek szerint a vörösbegy valószínűleg ennek a ferde irányú 

mágncses térnek az alapján tájékozódik. Ha mesterségesen megfordítják körülötte a mágneses mezőt, 
ellenkező irányban repül. Amikor a költöző madarak nem érzik az erőtér lehajlását, tudhatják, 

hogy éppen az Egyenlítő felett szállnak 

pülnek. Amikor például a vörösbegyek 
melegebb éghajlatra költöznek ősszel, 
ahogy dél felé szállnak, saját súlypontjuk 
függőleges ,húzásához" képest , belső 
iránytűjük" egyre nagyobb szögben tér 
ki. Az Egyenlítő átrepülésekor a két 
, belső egyenes" már derékszöget zár be. 
Amikor mesterségesen keltett mágneses 
térben tartották azacélkamrába zárt álla- 
tokat, majd egy függőleges tengely körül 
180 fokkal megfordították a mágneses 
erővonalakat, a madarak ellenkező irány- 
ban indultak útnak. 

A galambok is a földmágnesség alap- 

ján tájékozódnak. Ezt R. Green amerikai 
kutató kísérletei igazolták 1972-ben. Ap- 
ró elektromágnest szerelt a madarak fe- 
jére, és a galambdúctól 80 km-re szaba- 
don engedte őket. Ha a parányi elektro- 
mágnes északi pólusa a fejtető felé mu- 
tatott, a madarak helyes irányban indul- 
tak haza. Ha azonban megcserélte a te- 
kercsen az áramforrás sarkait, és így az 
északi pólus a farok felé mutatott, az 
tleresztett galambok homlokegyenest el- 
tnkező irányban repültek. Ma már tehát 
hizonyos, hogy a madarak érzékelik a 
földmágnességet, csak arról nem tudunk 
még eleget, hogyan fogják fel, és hogyan 
tájékozódnak segítségével. 


Fejjel lefelé, fejjel előre 


Furcsa látvány lenne, ha egy irodában 
az emberek a mennyezeten járnának. Az 
állatvilágban ez meglehetősen hétköznapi 
dolog. Fejjel lefelé járnak-kelnek például 
a legyek a lábuk végén levő parányi, hó- 
lyagszerű tapadókorongok segítségével. 
Ez a szívószerkezet azon az elven műkö- 
dik, ahogy a játék puskák lövedéke meg- 
tapad a falon. A homorú gumikorong 
alól kiszökik a levegő, így a külső lég- 
nyomás odaszorítja a falhoz a korongot. 

A pehelykönnyű legyek esetében ez a 
módszer még elfogadható. De mi a titka 
a Délkelet-Ázsiában mindenfelé jól is- 
mert gekkónak ? Ezek a tokee vagy pöty- 
työs gyíkok rendjébe tartozó állatok sok- 
kal nagyobb testsúlyukkal is könnyedén 
vadásznak rovarokra egy szoba mennye- 
zetén. Még a tükörsima üvegen is meg- 
kapaszkodnak fejjel lefelé! A legújabb 
vizsgálatok szerint a gekko szintén piciny 
tapadókorongokat használ. Lábujjain ke- 
resztirányú sörtesorok találhatók. A 0,09 
mm hosszú és 0,0] mm átmérőjű szálak 
puha , kefepárnát" alkotnak. De minden 
szál végén még parányibb, 200 millio- 
mod milliméterátmérőjű mélyedések van- 
nak, amelyek a legsimább felületre is rá- 
tapadnak. Ilyen szerkezetet még nem tu- 
dott készíteni korunk technikája. Jelenleg 
csak mágnescipőkkel kísérleteznek, s nem 
lehetetlen, hogy ez a természetből elles- 
hető szabadalom vezetne a végső meg- 
oldáshoz. 

Élő fúróberendezések is szép számmal 
akadnak az állatvilágban. Charles Bab- 
bage angol tudós, a számológép feltaláló- 
ja már a múlt században különös jelen- 
ségre figyelt fel. Nápoly közelében, Poz- 
zuoli hajdani márványoszlopain sima hé- 
jú kagylók furataira bukkant. Ebből kö- 
vetkeztettek később a geológusok arra, 
hogy ezt a vidéket valamikor tenger bo- 
rította. A különleges fúrókagylók ugyan- 
is a tengervízben élnek, és részint mecha- 
nikus, részint vegyi módszerekkel dolgoz- 
nak. A sziklafúró kagyló például eddig 
ismeretlen savval oldja fel maga előtt a 
sziklát, majd parányi fonalakat eresztve 
a járatba, ezzel az ún. kagylóselyemmel 
mozgatja teknős testét oda-vissza : így tá- 
volítja el a péppé vált felesleges szikla- 
anyagot. Az ásógyíkfélék családjában is 
akadnak ilyen fúrómesterek. Nincsenek 
lábaik, de csontvázukon harmonikasze- 
rűen tudják mozgatni bőrüket, járataik- 

Még tükörsima üveglapon is zavartalanul sétál fejjel lefelé a délkelet-ázsiai gekko-gyik. A vizsgálatok 
szerint lábujjain olyan sörték sorakoznak, amelyek parányi szívókorongos végükkel tapadnak a szilárd 
felületekre. Lehet, hogy a mérnökök is tudnának hasonló , öntapadó" anyagot tervezni, ha sikerülne 
gyártani ilyen finom szálakat 


ban tehát könnyen másznak előre-hátra. 
Ha új járat készül, egy-egy nekifeszüléssel 
orsó alakú fejüket a talajba fúrva halad- 
nak előre, majd egész testüket orsósan 
körbecsavarva tágítják ki a parányi alag- 
utat. 

A műanyagból készült textilszálak ko- 
rában hétköznapi találmánynak számít a 
fonórózsa. Ennek apró lyukain keresztül 
több száz elemi szálat alkotva folyik le a 
műanyag, majd a szálak egymáshoz ta- 
padnak, és a levegőben megszilárdulva 
alkotják a valódi fonalat. Ezt a gyártás- 
technológiát már sokkal régebben kita- 
lálták a pókok. E. Kullmann, a bonni 


Éppen újabb adag levegőt hoz a búvárpók 

a víz alatti , léghajóba", amely állandó 
lakhelyéül szolgál. Ha keresztbe rakott lábait 
szétnyitja, a testén hozott légbuborék felszáll, 
és elpattan a , búvárharang" lefelé néző 
nyílásában 

egyetem professzora térhatású elektron- 
mikroszkóppal derítette fel a fonálszűrős 
pókok alrendjébe tartozók különös fonó- 
szerkezetét. A vizsgálatokból kitűnt, hogy 
a fonómirigyet borító fonólemezből pará- 
nyi , fúvókákon" át áramlik a szabadba a 
mirigy terméke, és a levegőn megszilár- 
dulva válik rugalmas, szilárd szállá. Min- 
den fúvókából 10-20 milliomod millimé- 
ter vastag elemi szál fut ki. Ha mind a 
két fonólemez működik, összesen 16-40 
ezer elemi szálból készít fonalat a pók. 
Ezt a finom szerkezetet meg sem közelítik 
a gépi fonórózsák. S ami a legérdekesebb: 
minden elemi szál fúvókája teleszkópos 
szerkezetű. A fonás befejeztével a pók úgy 
csukja össze őket, mint fotós a fényké- 
pezőgép-állvány lábait. 

A vízbe merészkedő ember először a 
búvárharangot találta fel. Ha egy ilyen, 
alul nyitott tartályt borítanak valakinek 
a fejére, a vízben nem szökik el a levegő 
a , harangból", hanem a belső kupolában 
összegyűlik, a vízbe merülő nyugodtan 
lélegezhet. Ugyanezzel a módszerrel ké- 
szít magának állandó lakhelyet a búvár- 
pók. Finom fonalával a vízi növények 
között olyasféle hálót készít, mint ami- 
lyen régen a léghajók körül volt. Ezután 
a vízfelszínről levegőbuborékokat hord a 
háló alá. A feltöltés nyomán kialakul a víz 
alatti búvárharang, ebben tölti el szinte 
egész életét a 17-18 mm hosszú pók. 

Egyre több irodában, gyárban szerel- 
nek fel légkondicionáló berendezéseket, 
amelyek télen-nyáron kellemes hőmér- 
sékletet teremtenek a szobákban. A ter- 
mészetben is találhatók , légtechniku- 
sok", akik tökéletesen megoldották a lég- 
szabályozás nehéz problémáját. A Mac- 
rotermes natalensis nevű afrikai terme- 
szek több mint kétmillióan élnek egy kö- 
zepes nagyságú bolyban. Érthető, hogy 
szükségük van a légkondicionálásra. A 
termeszvár 40-50 em vastag, cementszi- 


lárd falát apró légjáratok sora szövi át. 
A levegő az alsó meleg termekből ezek- 
ben száll felfelé, majd a vár tetején vé- 
kony , hűtőbordákon" adja le hő- és szén- 
dioxid-tartalmát a szabadban. Ilyen mó- 
don 6 fokos hőmérséklet-különbséget te- 
remtenek a termeszek a bolyban a ,,pin- 
ce" és a , padlás" között. A levegő má- 
sodpercenként 2 mm-es sebességgel mo- 
zog a járatokban, ami olyan enyhe lég- 
mozgásnak felel meg, hogy egyetlen ter- 
mesz sem panaszkodhat huzatra. 

Ha beall a tél, könnyen megfagy a 
gépkocsik motorjának hűtővize. Ilyenkor 
a gondos vezető fagyáspontcsökkentő 
anyagot tesz a vízbe, hogy elkerülje a 
veszélyt. A hangyákat is hasonló veszély 
fenyegeti a hideg beálltával, de szerveze- 
tük egyszerűen gondoskodik a védekezés- 
ről: glicerint juttat a testnedvekbe. Most 
már sokkal alacsonyabb hőmérsékletet is 
elviselnek az apró rovarok a megderme- 
dés veszélye nélkül. A százlábúak viszont 
a támadók ellen használnak különös ve- 
gyületet. Ez nem más, mint a mérgező 
cián-hidrogén. Az Apheloria corrugata 
százlábú minden testszelvényében két pa- 
rányi lombik található: a nagyobbik, a 
belső kamra mindössze 0,7 mm hosszú, 
és 0,001 köbmilliméter benzaldehidet tar- 
talmaz. Ha támadó közeledik valamelyik 
oldalról, a legközelebbi testszelvények 


kamráiban felnyílnak a szelepek, és a fo-, 


lyadék a szomszédos , lombikokba" szi- 
várog. Az itteni vegyületek egy-egy pará- 
nyi cseppje vegyi reakcióba lép vele, és 
cián-hidrogén jön létre. Az oldalsó sze- 
lepeken át kiáramló mérges gáz húsz per- 
cig távol tartja a tolakodó hangyákat. 


. Számtalan történet szól a hajótöröttek 


megpróbáltatásairól, akiket a szomjúság 
kínoz a hullámokon hányódó csónakban. 
De miért? Ott a rengeteg víz, mégis szom- 
jan halnak? Igen, mert a tengervíz nagy- 
jából 3 százalék sót tartalmaz, az ember 


vére viszont csak Il százalékot tűr el. Ha 
sok só kerül a vérbe, egyre több vizet kell 
inni rá, csak így növekedhet a szervezet- 
ben a hígítási arány — ebbe bele lehet 
halni. A tengeri madarak mégis isszák ezt 
a vizet. Pedig az ő vérükben sem lehet 
nagyobb arányban a só, mint az emberé- 
ben. Hogyan választják ki a tengervíz- 


. ből a felesleges sót? 


K. Schmidt-Nielsen norvég származá- 
sú kutató vizsgálatai alapján kiderült, 
hogy a tengeri madarak koponyájában 
a szem fölött különleges mirigyek talál- 
hatók. Ez a különös szűrőrendszer az el- 
lenáramlás elve alapján parányi csator- 
nákban választja ki a sót a vérből. A sűrű 
sós vizet végül az orrnyílásain fújja ki a 
madár. Egy kísérlet során 134 cm? ten- 
gervizet itattak meg egy sirállyal, és sem- 
mi baja sem lett. Három óra múlva már 
kiválasztotta szervezete a sót. Ez olyan 
mennyiség volt, mintha egy embernek 9 
liter tengervizet kellett volna meginnia 


Kísérleti matematika 


A törzsfejlődés évmilliói során seregnyi 
matematikai feladat megoldását kísérle- 
tezték ki az állatok. A legismertebb pél- 
da a méheklépsejtjeinek szerkezete. A hat- 
szög alakú , bölcsők" már eleve a tökéle- 
tesség mintaképei, mert ezekhez a hasá- 
bokhoz kell a legkevesebb anyagot fel- 
használni a legnagyobb belső térfogat ki- 
alakulásához. Ezt az alapelvet ma már az 
építészek is alkalmazzák. De hogyan kell 
lezárni a hatszög alakú hasábot, hogy a 
legkevesebb viasszal a legnagyobb térfo- 
gatot fedje be a tető? A feladatot a mé- 
hek igen érdekesen oldották meg: három 
rombuszlapot , hegesztenek" egymáshoz 
a lépsejt végében. Mindegyik lapnak a 
hasáb oldalaival bezárt szöge éppen 120 
fok. Amikor a matematikusok utánaszá- 

A lovaglórák föld alatti járatának hossza éppen akkora, mint a homokból épített , piramis" távolsága 
a bejárattól. Persze a sok egyforma kúp között a ráknak azt is tudnia kell, milyen irányban induljon el 
otthonról. Máskülönben egy kör mentén bolyonghat, keresgélve építményét 

A lovaglórák apró matematikai fogással találja meg saját homokpiramisát a tengerparton. 
Lépéseinek , számlálását" talán az is megkönnyíti, hogy se nem előre, se nem hátrafelé mászik, 
hanem oldalazva jár 

moltak ennek az úgynevezett maximum- 
minimum feladatnak, kitűnt, hogy a mé- 
hek tökéletesen , számoltak". 

A Vörös-tenger parti homokjában 
arasznyi magasságú halmokat pillanthat 
meg a turista. Itt tanyáznak a lovagló- 
rákok, amelyek úgy csalogatják föld alá 
fúrt otthonukba a nőstényeket, hogy egy- 
egy ilyen halom , építészeti remekével" 
adnak hírt magukról. S honnan tudják 
a rákok, melyik halom kié? Ebben van 
segítségükre a matematika. Mindegyik 
olyan távol építi az apró várat lakosztá- 
lyának bejáratától, mint amilyen hosszú 
föld alatti otthonának csavarvonalú já- 
rata. Hogy tudják lemérni ezt az állatok, 
ma is rejtély, de elképzelhető, hogy a meg- 
tett út hosszát érzékelik valamilyen mó- 
don. 

A lekerekített kúp formájú trópusi 
kúpcsigák különös mintázatukkal ejtik 
ámulatba a múzeumi látogatót. Ahány 


csiga, annyiféle a mintája. De az egyéni 
jelzéseken kívül mindegyikben közös a 
szerkesztési mód : az egymásba nyúló há- 
romszögek sora, amelyek sötét színnel 
szegélyezve rajzolódnak ki élesen. Ho- 
gyan alakult ki ez a mintázat? - tette fel 
a kérdést két angol kutató. Megállapí- 
tották, hogy ha két festékvonal találko- 
zik, egyik sem halad tovább. A csiga há- 
zának növekedésekor egy bizonyos elő- 
festékanyag rakódik az élekre, s csak ak- 
kor alakul át látható festékké, ha sűrű- 
sége a csiga növekedése során elér egy 
bizonyos értéket. Ezt a , műveletet" a vé- 
letlen tényezők figyelembevételével elekt- 
ronikus számítógépbe táplálták a kuta- 
tók, sa komputer hasonló mintázatot raj- 
zolt ki, mint amilyen a kúpcsigák oldalán 
található. A csiga tehát nem szól bele a 
mintakészítésbe. A , matematika" itt csak 
bizonyos tényezők együttműködésének, 
kölcsönhatásának eredménye; ebben az 


Két mesteri vágás -— és a többi már szinte magától megy. A nyírfalevélsodró bogár évmilliók során 
kísérletezte ki azt a két különös alakú vágási görbét, amely a levél könnyű , csomagolási" módját 


teszi lehetővé 

esetben már a természet kibernetikájá- 
nak lehetünk szemtanúi. 

S végül jöjjön egy valódi kis matema- 
tikus, a nyírfalevélsodró bogár. Ez a fél 
centiméter hosszú, fényes fekete rovar a 
nyírfa leveleiből sodor tölcsér alakú böl- 
csőt petéi számára. Először 5 alakban be- 
metszi a levél egyik oldalát a középső fő- 
érig, majd a másik oldalon is hasonló 
alakban vágja el a levelet. Ezután az egyik 
levélfelet felsodorja, majd rácsavarja a 
másik részt is. Tökéletes tölcsér alakul ki. 


A vágóvonal megszerkesztése nem egy- 
szerű feladat, bárki megpróbálhatja. Csak 
Huygens, a XVII. század holland tudósa 
számította ki sikerrel a görbék egyenletét, 
viszont az ormányos bogarak már évmil- 
liók óta ismerik a megoldást. Igaz, volt 
idejük a ,kísérletezésre". Hogy hány 
ilyen ötlet, találmány rejtőzik még az ál- 
latvilágban? Ki tudja? Aki nyitott szem- 
mel jár a természetben, biztos, hogy sok 
hasonlóra talál, s ezzel saját maga is a 
felfedezők sorába léphet. 

— visszhangokkal 179-181 
támasztó négyszög 36 

tehén súlypontja 38 
teleszkópszemű hal 114 
tengeralattjáró a halak mintájára 20 
termik-gyűrű keletkezése 95 
testhullám 11 

téremlékezés 207 

térhallás 177-179 

timpanális hártya 167 
tintahal csontja 24-25 

- szeme 114 

— vízsugárhajtása 29 

tok farokuszonya 15 

— hullámúszása 13 

tonhal farokuszonya 15, 16 

— farokcsapásainak száma. 17 
tollak 86 

tőkehal farokmozgása 13 

— hangja 148 

— úszási sebessége 19 
törpeharcsa szaglása 236 
törpepapagáj energiafogyasztása 89 
- szárnycsapásainak száma 91 
Trieste batiszkáf 23, 27 
tücsök hallása 163 

— hangképzése 156, 159 
tüskéshal hallása 151 

— hangja 148 


ugráló járművek 61 
ugrás fizikája 56 


ugrópók 58 

ultrahangos lokátor, delfineké 213—229 
— denevéreké 183-211 

úszás, halaké 9—22 

— szél segítségével 29-32 

úszási sebességek 18 

úszódob 23 

úszóhólyag 25, 26 

— nélküli halak 16 


ügetés 50-52 
üregrezonátor 262 


vadászó denevér 196 
vakfolt 114 

,, Vándor" terepjáró 49-50 
viharmadár szaglása 245 
villamos lokátor 261 
vipera csúszómozgása 64 
— infrasugár-érzékelője 258 
vitorlás medúza úszása 30 
vízsugárhajtás 28—29 
víztaszító bőr 22 
vörösbegy tájékozódása 262-264 


Weber-féle hallócsontok 150 


zárt úszóhólyagos halak 26 
zengőlégy lebegése 74-75 
zsiráf járása 44 

- szemtengelyszöge 120 


Newton almája 


messzire gurult azóta, hogy a legenda szerint egy fáról lepottyanva rádöbbentette 
a nagy angol tudóst a tömegvonzás törvényére; a fizika csodálatos kertjében a 
gravitáció elméletének óriás fája bontakozott ki belőle. De időközben e zöld renge- 
tegben elburjánzottak a különféle mértékegységek is. A szakemberek régóta igyekeznek 
kigyomlálni közülük a fölöslegeseket, így került sor arra, hogy 1980-ban hazánkban 
is bevezették a nemzetközi mértékegység-rendszert (Systéme International). Ennek 
tükrében a könyvünkben szereplő alapegységek és származtatott egységeik nagyrészt 
nem változtak. 

Néhány mértékegység, amellyel olvasás közben találkozunk, nem tartozik ugyan 
az SI-rendszerbe, de változatlanul használható: a Celsius-fok, a dkg rövidítés, a fok 
(sikszög), a mikron, a tonna. 

Két mértékegység, a lóerő és a kalória viszont a könyv megírása óta a nem 
használható egységek listájára került. 

A lóerő a teljesítmény egysége volt, és James Watt, a XVIII. század híres angol 
feltalálója bizonyára boldog lenne, ha tudná, hogy ma már csak az ő nevével jelölhető 
ez a fizikai mennyiség: 

1] lóerő — 735499 watt — 735 W. 

Fölösleges beszélni többé a kalóriáról is, hiszen a hőenergia voltaképpen olyan 
munka, amellyel gépeket lehet hajtani. Erről tehát a következőket kell tudni : 

I kg tömegű test súlya — 10 newton, 

l newton : méter — ! joule. 

S most már csak a régi kalória és az új munka-mértékegység közötti kapcsolatot 
kell ismernünk : 

l kalória — 4,1868 joule. 

Isaac Newton a XVII. században talán zavartan forgatta volna azt a fél kilogramm 
tömegű megtermett almát, ha tudta volna, hogy ezt mi már 5 newton súlyúnak 
mondjuk. De változnak az idők, és változnak a mértékegységek. S az SI bevezetésével 
a fizikai mértékegységek remélhetőleg valóban áttekinthető és világos rendszerbe 
álltak össze. 


Akit érdekel, 


még sok mindent megtudhat az állatvilág eleven találmányairól azokból a cikkekből 
és könyvekből, amelyek adatainak egy része ebben a könyvben is szerepel. De túl- 
ságosan hosszú jegyzék kerekedne ki a forrásul szolgáló cikkekből, ezért csak azokat 
a legfontosabb könyveket soroljuk fel, amelyek jórészt nálunk is hozzáférhetők. 
Némelyik legalább olyan lebilincselő, mint egy érdekes regény. És nyelvgyakorlásnak 
sem rossz. . . 

